
Cuvînt înainte la ediţia a doua 


Ediţia de faţă reproduce cu intervenţii minime (adăugarea 
unor situații sau a unor exemple, suprimarea sau/şi înlocuirea 
unor exemple şi, bineînţeles, corectarea greşelilor de tipar) textul 
ediției întii — apărute în 1990, la Bucureşti, la Editura Academiei 
Române —, care s-a bucurat de o bună primire, dovedită de 
epuizarea rapidă şi de recenziile mai mult decit favorabile”. 

Deşi între timp Academia Română a hotărit, în februarie 1993, 
modificarea unor reguli, referitoare în speţă la scrierea vocalei 
[î] şi la trei forme ale verbului a fi (sînt, sîntem, sînteţi), precizez 
că lucrarea mea nu se aliniază la modificările menţionate. 
Explicația principală a acestui fapt este dezacordul meu — şi al 
majorității specialiştilor români şi Străini — cu modificările în 
cauză, dezacord pe care l-am exprimat consecvent, în mai multe 
rînduri, începînd cu articolul Diversiunea â din ziarul “România 
liberă”, 1991, nr. 14389 (355), p. 4, şi 14390 (356), p. 4, şi 
terminînd, deocamdată, cu ediţia a doua a cărţii Gramatica pentru 
toţi, Bucureşti, Editura Humanitas, 1997, p. 10. În esenţă, 
argumentele ştiinţifice împotriva adoptării scrierii cu â în interiorul 
tuturor cuvintelor sint cele pe care le formulasem în prima ediţie 
a cărții de faţă (capitolul al XII-lea, $ 3); la ele se adaugă unele 
de natură practică, şi mai ales, altele care privesc atit modul 
inadmisibil în care s-au luat decizii de normare lingvistică fără a 
se ţine seama de opoziţia lingviştilor, cît şi manipularea 
demagogică a opiniei publice. Pentru cei interesaţi mai 
îndeaproape de această problemă recomand, din bogata ei 


* Vezi: Rodica Zafiu, în “Luceafărul” s. n. 1, 1990, nr. 38, p. 4; Ştefan Badea, în 
“România literară” XXIV, 1991, nr. 5, p. 5; Ștefan Gencărău, în “Cercetări de 
lingvistică” XXXVI, 1991, nr. 1-2, p. 112-113; Andra Șerbănescu, în “Limbă şi literatură” 
1991, nr 2, p. 201-203; Laura Vasiliu, în “Limba română” XL, 1991, nr. 5-6, p. 
302-303; N. Mihăescu, în “Libertatea” II, 1991, nr. 287, p. 4. 

bibliografie, următoarele: numărul 4/1992 al revistei “Limba 
română” de la Bucureşti, consacrat în întregime ortografiei; Alf 
Lombard, Despre folosirea literelor â şi î, în aceeaşi revistă, nr. 
10/1992, p. 531-540; volumul colectiv Ortografia limbii române. 
Trecut, prezent, viitor, laşi, 1992; Mioara Avram, Problemele actuale 
ale ortografiei româneşti (raport la Congresul al V-lea al Filologilor 
Români, laşi-Chişinău, 6-9 iunie 1994), în nr. 3(15)/1994 al revistei 
“Limba romînă” de la Chişinău (rezumat în Buletinul Societăţii de 
Ştiinţe Filologice din România pe anii 1993-1994, Bucureşti, 1994, 
p. 35-37); Dumitru Irimia, Gramatica limbii române, Iaşi, 1997, 
p. 9-13. De altfel,cum poate constata orice cititor al tipăriturilor din 
dreapta Prutului, hotărîrea academică din 1993 nu a fost general 
acceptată, numeroase publicaţii periodice şi edituri — nu întimplător, 
dintre cele mai prestigioase — continuind să practice ortografia 
rațională, cu î în toate poziţiile (cu excepţiile menţionate şi în această 
carte, sub XII 2). In stînga Prutului revenirea la scrierea cu alfabetul 
latin s-a făcut prin adoptarea ortografiei româneşti oficiale în 1989 şi 
aceasta este şi acum ortografia în vigoare în Republica Moldova, chiar 
dacă şi aici există unii care încearcă şă tulbure apele. 

Cartea de faţă poate fi folosită, în orice caz, şi de cititorii 
care — din neştiinţă, din conformism, din obligaţie sau din greşită 
convingere — au acceptat modificările ortografice din 1993, 
întrucit, cu excepţia celor privitoare la modul de scriere a vocalei 
[î] în interiorul cuvintelor, toate indicaţiile pe care le conţine 
corespund cu normele româneşti oficiale pretutindeni. 

Pentru că i se recunoștea utilitatea, cartea mi-a fost cerută în 
ultimii ani şi de alte edituri, care însă, din rațiuni comerciale, ar 
fi vrut să o adapteze la reglementările contrare convingerilor 
mele. Am dat-o editurii care nu mi-a cerut un asemenea compromis 
şi sînt încredinţată că prin aceasta nu fac un deserviciu, ci un 
serviciu culturii naţionale. 

Cuvînt înainte la ediția întîi 


Normele ortografice ale limbii române sint stabilite în lucrări 
academice cu caracter oficial, sînt discutate în diverse alte lucrări, 
sînt aplicate concret în îndreptare şi dicționare normative, sînt 
învăţate în şcoală. Cu toate acestea, existenţa greşelilor de scriere, 
la diferite niveluri, culminind cu textele tipărite, este o realitate 
recunoscută. Cauzele pot fi variate: pe de o parte, insuficienta 
atenţie şi exigenţă a celor care predau scrisul, ortografia şi limba 
română, în general, insuficienta atenţie a celor care învaţă, 
insuficienta informare şi autoperfecționare, în timpul şi după 
absolvirea şcolii; pe de altă parte, aceste cauze înseşi se pot 
explica printr-o atitudine de neînțelegere a importanţei pe care 
o are, pentru cultura naţională, respectarea normelor unitare de 
scriere. Mă întreb însă dacă mulțimea greşelilor de scriere şi 
neglijarea ortografiei nu se datorează şi ideii, prea des repetate 
şi subliniate, că ortografia noastră este uşoară (chiar foarte 
uşoară), idee care pare să reiasă şi din spațiul redus acordat 
formulării regulilor în lucrările normative, printr-o simplificare 
excesivă a situaţiei reale. 

Ortografia românească este uşoară numai în raport cu unele 
limbi care au o ortografie mai grea. Ea nu este uşoară în sine, în 
mod absolut, ceea ce rezultă şi din literele cu mai multe valori, şi 
din literele cu valori comune, din neconcordanţele dintre scriere 
şi pronunțare la multe cuvinte, din amestecul de principii pe care 
se bazează şi de criterii luate în considerare, din numeroasele 
excepții de la reguli sau din numeroasele reguli particulare şi 
chiar individuale, precum şi din inaccesibilitatea unora dintre 
ele. Ortografia limbii române este uşoară şi în raport cu ortoepia 
ei (pronunțarea ei literară), dar, în măsura în care ortografia 
este predominant fonetică — mai exact, fonematică —, ea preia 

cea mai mare parte a dificultăţilor ortoepice. De aceea poate că 
învățămîntul şi acțiunile de cultivare a limbii ar trebui să adopte 
tactica de a releva laturile dificile ale ortografiei, pentru a face 
să fie luată mai în serios, cu atenția sporită care se dă oricărei 
discipline grele. 

Lucrarea de faţă este o demonstraţie în acest sens: o 
demonstraţie a existenţei unor dificultăţi reale, variate şi 
complexe, care exclud posibilitatea de realizare a unei expuneri 
sintetice şi, în acelaşi timp, utile. Demonstrația nu este făcută de 
dragul demonstraţiei. Cartea are scopul practic de a ajuta 
înțelegerea, însuşirea şi aplicarea normelor ortografice actuale 
ale limbii române nu prin ocolirea punctelor dificile, ci prin 
cunoaşterea lor. 

Ea nu este un tratat complet de ortografie şi nu prezintă nici 
măcar toate dificultăţile ortografiei noastre, ci se limitează la 
principalele dificultăţi constatate în practica scrisului sau 
semnalate de diverşi solicitanţi ai unor lămuriri. Cu toate limitele 
impuse prin selectarea a numai 30 de dificultăți — de fapt, mai 
numeroase prin aspectele fiecăreia dintre ele —, lucrarea a 
căpătat proporţii care aparent sînt incompatibile cu destinaţia ei 
“pentru toţi”, dar care vorbesc de la sine despre complexitatea 
materiei. Pentru a nu falsifica realitatea şi a fi eficientă, descrierea 
normelor trebuie să aibă în vedere toate aspectele, mergind pînă 
la semnalarea existenței unor reguli individuale, care, în mod 
fatal, nu totdeauna pot fi cuprinse exhaustiv şi pentru care rămîne 
în continuare necesară consultarea unor lucrări cu liste 
alfabetice. 

Majoritatea dificultăţilor reţinute sînt prezentate, în însuşi titlul 
capitolelor respective, drept întrebări care exprimă ezitarea şi aşteaptă 
răspuns de la tratare, referindu-se la situaţii în care se pune problema 
alegerii între două sau mai multe soluţii teoretic posibile. 

Scopul practic al lucrării şi destinatarii avuţi în vedere — 
toți cei care vor să înveţe ortografia în cunoştinţă de cauză — 
explică absenţa discuţiilor teoretice şi limitarea la strictul necesar 
a terminologiei lingvistice şi a notaţiei fonetice cu care se 
operează. Termenii folosiți fac parte de obicei din categoria celor 
învățați în gimnaziu şi prezenţi în dicționarele explicative curente; 
în eventualitatea necunoaşterii unora dintre ei cititorul poate găsi 
definițiile necesare în lucrarea Gramatica pentru toţi (București, 
1986), al cărei pandant este cartea de faţă. 

O dificultate majoră a ortografiei româneşti este faptul că 
are reguli, de grade diferite ca sferă de aplicare şi ca importanţă, 
care se bazează pe criterii etimologice. Fundamentală este, în 
multe situaţii, o distincţie care cere nu atit cunoştinţe, cît 
sensibilizarea unui simţ lingvistic înnăscut, conştientizarea unei 
distincții obiective care funcționează şi în aspectul nescris al limbii, 
în pronunțare, între cuvintele din fondul tradiţional, vechi şi 
popular (moştenite din latină, preluate din substrat şi împrumuturi 
slave, maghiare, greceşti şi turceşti), şi neologisme (cuvinte 
împrumutate în perioada modernă), iar la cele din urmă distincţia 
între neologismele adaptate (asimilate, integrate, modificate din 
punct de vedere formal în spiritul limbii române) şi cele 
neadaptate. Componenta neologică a limbii de cultură creează 
dificultăţi specifice în ortografie (adoptarea unor litere în alfabet, 
folosirea altora cu valori speciale, în combinaţii sau cu semne 
neobişnuite) şi, mai ales, dilema permanentă a opțiunii între 
adaptare şi păstrarea unui aspect apropiat de original, care 
facilitează circulaţia internaţională a unor termeni. 

Cartea nu conţine soluţii ortografice şi păreri personale, ci 
expune, sistematizează şi explică normele în vigoare, chiar atunci 
cînd unele amănunte ale acestora nu corespund preferințelor 
autoarei. Detalierea diverselor reguli şi a aspectelor pe care le 

ia aplicarea lor serveşte indirect şi la analiza critică a unor 
inconsecvențe în vederea posibilei îmbunătăţiri viitoare a 
regulilor, dar nu acesta a fost scopul cărții. 

Între numeroasele lucrări de ortografie apărute în ultimii ani, 
care, şi cînd se prezintă drept practice, pun accentul pe latura 
teoretică sau pe cea de metodologie didactică şi nu o dată 
amestecă expunerea regulilor oficiale cu critici şi opinii personale, 
lucrarea de faţă are scopul modest de a constitui, în problemele 
tratate, un ghid în lumina normelor oficiale pentru cititorii care 
nu se mulțumesc cu aflarea rapidă a unei soluţii concrete în 
Îndreptarul ortografic, ortoepic şi de punctuație (ediția a IV-a) şi 
în Dicţionarul ortografic, ortoepic şi morfologic al limbii române, 
ci vor Să-i cunoască justificarea şi încadrarea într-o regulă sau 
într-un ansamblu de reguli. 

Abaterile înregistrate şi discutate în scop corectiv reprezintă, 
într-un fel, rațiunea de alcătuire a cărții. Deşi o ortografie trebuie 
respectată în toate elementele ei, abaterile nu au acelaşi grad de 
gravitate. Împotriva părerii celor care cred că reaşezarea 
periodică a normelor este cauza principală a greşelilor curente, 
cele mai multe şi cele mai grave dintre ele se referă la norme 
ortografice vechi de peste o sută de ani. Deosebirile în ce pri- 
veşte gravitatea greşelilor sînt nu numai de ordin pur lingvistic, 
ci şi social şi funcţional: încălcarea normelor este totdeauna mai 
gravă la oamenii cu pretenţii de cultură şi îndeosebi în textele cu 
circulaţie largă (prin tipar, televiziune etc.). Felul de a scrie este 
o carte de vizită care poate onora sau compromite. 

Autoarea nu-şi face iluzia că lucrarea de faţă va contribui la 
dispariția greşelilor, dar speră ca lectura ei să le reducă numărul, 
fie şi numai prin receptarea recomandării de a nu folosi cuvinte 
noi cu scrierea neverificată în prealabil. 

I. a sau ea? 


Problema alegerii între a şi ea (= [ea]) în pronunțare şi în 
scriere se pune mai ales după consoane. 

1. După i vocalic şi semiconsonantic întrebarea “a sau ea?” 
devine fie “ea sau ia?” (vezi V), fie “ia, iia sau iea?” (vezi X). 
Din punctul de vedere exclusiv a ceea ce urmează după i, este de 
reţinut, în orice caz, interdicția de apariţie a secvenţei grafice iea. 
Atât după semiconsoana [i], cît şi după vocala [i] se scrie numai 
a, niciodată ea: femeia şi femeiască, îndoială şi îndoiască, 
întemeia şi întemeiază, joia şi Joian, vasluian;, bucuria, apropia, 
liniază, sfiască etc. 

2. După e, chiar dacă pronunţarea nu este distinctă sau înclină 
spre [ea], se scrie atît a, cît şi ea, conform principiului morfologic, 
în forme flexionare diferite ale verbelor cu tema în această vocală. În 
majoritatea formelor este corect a: agrea, crea — şi procrea, recrea — 
š suplea; agreat, creat...;, agreafi, creați..., agrease, crease..., dar 
la ind. prez. 3 sg. şi pl. este corect ea: agreează, creează, 
supleează. 


Structura morfologică a acestor verbe este agre||a, agreează, ca şi 
lucr||a, lucr||ează sau evalul|a, evalul|ează. 


Derivatele verbelor cu tema în -e se scriu corect cu a: agreabil; 
creativitate, creator, creatură, creaţie; supleant. 

3. După consoane, scrierea reflectă totdeauna pronunțarea. 
Pronunţarea prezintă însă variante regionale (legate de caracterul 
dur sau palatal al consoanelor precedente) şi hipercorecte, în 
ambele direcţii, care se reflectă şi în scris. 

După cele mai multe consoane vorbitorii graiurilor de tip nordic 


(moldovean, maramureşean, crişean, bănăţean) pronunţă [a], iar vorbitorii 
graiurilor de tip sudic (muntean, oltean) [ea]. 

Pentru rădăcina cuvintelor nu se pot formula reguli cu un 
grad mai mare de generalitate, cu excepţia rădăcinilor care conțin 
consoanele j, ş. 

a. După j, ş, în rădăcina cuvintelor se pronunță şi se scrie numai a 
(nu ea): deja, dejalen, dojană, jachetă, jad, jaf. jalbă, jale, jalon, jaluzea, 
jambon, jandarm, janilie, jantă, jar — şi jarişte —, jartieră, javră, 
mojar, pojar, rejansă, stejar etc.; aşa, caşa, caşalot, cearşaf, eşafod, 
eșapament, eşarfă, muşama, şa, şabacişabacă, şablon, şacal, şagă, 
şah, şaibă, şaisprezece şi şaizeci, şal, şalău, şale, şalupă, şamotă, 
şampanie, şan, şansă, şantier, şant, şapcă, şapte, şarjă, şarpe, şase, 
şatră etc. 

Conform acestei reguli se scrie a (nu ea) în așază (ind. prez. 3 sg. şi 
pl. de la așeza), deşală (ind. prez. 3 sg. şi pl. de la deşela), deşartă (f. 
sg. de la deşert şi ind. prez. 3 sg. şi pl. de la deşerta) şi deşarte (f. pl. de 
la deşert şi conj. prez. 3 sg. şi pl. de la deşerta), dirjală “băț, coadă de 
topor sau de sapă; persoană înaltă şi slabă”, înşală (ind. prez. 3 sg. şi 
pl. de la înșela), şadă (conj. prez. 3 sg. şi pl. de la şedea) şi şade (ind. 
prez. 3 sg. de la acelaşi verb), şasă (f. sg. de la adjectivul şes), finjală 
“piesă la jug”. 

Variantele — fonetice şi grafice — cu ea la cuvintele din ultimul alineat 
se explică prin apropierea lor de cuvinte asemănătoare prin învelişul sonor, 
dar diferite prin structura morfologică, întrucît la ele ea se găseşte în afixe; 
de exemplu, furișează sau înfăţişează (faţă de aşază), greşeală (faţă de 
deşală şi înşală); îndirjeală sau minjeală (faţă de dirjală şi tinjală). 

b. După s, se pronunţă şi se scrie ea în cuvintele măsea, 
seacă (f. de la sec şi ind. prez. 3 sg. şi pl. de la seca), seamăn s. 
şi seamănă vb. (ind. prez. 3 sg. şi pl. de la semăna), seară — şi 
alaltăseară, aseară, deseară/diseară —, searbăd. Se pronunţă 
Şi se scrie seamă în toate sensurile actuale ale acestui cuvînt (şi în 

îmbinările a băga de seamă, a lua seama, a ține seama, o seamă 
de), dar samă în sensurile învechite “recensămînt” şi “bir”, de 
care este legat derivatul sameş “funcţionar strîngător de biruri” şi 
“administrator de moşie”. 

După z, se pronunţă şi se scrie a în za (pl. zale) şi zadă, dar ea 
în zeamă. 

După 7, se pronunţă şi se scrie a în țară, dar ea în feapă şi 
țeapăn, țeastă, țeavă. 

c. După z, se pronunţă şi se scrie a în cracă, crapă (ind. prez. 
3 sg. şi pl. de la crăpa), praftură, rabdă (ind. prez. 3 sg. şi pl. de 
la răbda), strajă, şirag, teraz, dar ea în breaslă, creangă, greabăn, 
rea (f. sg. de la rău), reavăn, reazem s. şi vb. (ind. prez. 1 sg. de 
la rezema) şi reazemă vb. (ind. prez. 3 sg. şi pl. de la acelaşi 
verb), streaşină, treapăd, vrea (şi vreai, vreau de la acelaşi verb), 
vreasc, zdreanţă. Se admite variaţia în interjecţia tranca-flanca/trean- 
ca-fleanca. 

După 1, se pronunță şi se scrie a în flacără, dar ea în buleandră, 
fleandură, leapădă (ind. prez. 3 sg. şi pl. de la lepăda). 

d. După d, se pronunţă şi se scrie ea în deapănă (ind. prez. 3 sg. 
şi pl. de la depăna). Se admite atât ea, cît şi a în deapără/dapără ind. 
prez. 3 sg. şi pl. de la variante morfologice diferite ale aceluiaşi 
verb: depăra/dăpăra. 

După ź, se pronunță şi se scrie corect a în tas, taşcă, dar ea în 
stearpă (f. sg. de la sterp). 

e. După consoane labiale (b, p, m, v), se pronunţă şi se scrie a 
în obadă, pag, pană, pară, pată, pomană, vadră, dar beat, 
meargă (conj. prez. 3 sg. şi pl. de la merge), pribeag, veac. 

4. Pentru afixele flexionare şi lexicale ataşate la teme conso- 
nantice există regula menţinerii unităţii acestora şi a respectării 
structurii morfologice a tipului de flexiune sau de derivare. 

a. Substantivele feminine terminate în consoană + ă au forma 
articulată în a, iar cele terminate în consoană + e au forma 
articulată în ea. În limba literară actuală se pronunţă şi se scrie 
corect latura (< latură), ţigara (< țigară), năpasta (< năpastă), 
soarta (< soartă), dar bătrineţea (< bătrineţe), directoarea (< direc- 
toare), marginea (< margine), mătasea (< mătase), originea 
(< origine), tusea (< tuse). Substantivele şi adjectivele feminine 
cu tema terminată în j, ş au formele articulate numai în -a: cîrja 
(< cîrjă), coaja (< coajă), grija (< grijă), loja (< lojă), maja 
(< majă), plaja (< plajă), ruja (< rujă), schija (< schijă), tija 
(< tijă), broşa (< broşă), cămaşa (< cămaşă), cireaşa (< cireaşă), 
cravaşa (< cravaşă), fruntaşa (< fruntaşă), gureşa (< gureşă), 
mătuşa (< mătuşă), păpuşa (< păpuşă), tovarăşa (< tovarăşă), 
tuşa (< tuşă), uşa (< uşă) etc.; de asemenea substantivele 
masculine bulibaşa (< bulibaşă), paşa (< paşă). 

Variantele neliterare /aturea, țigarea au la bază forme nearticulate în -e, 
iar directoara, margina, origina forme nearticulate în -ă. Vezi II 3. 


b. Verbele de conjugarea I cu tema terminată în j, ş se pronunță şi 
se scriu cu a la infinitiv şi în formele care preiau sufixul infinitivului: 
angaja, aranja, menaja şi furişa, înfăşa, îngrăşa (inf. şi imperf. 
3 sg.); angajați... furişaţi... (ind. prez. şi imperf. 2 pl.; part. m. pl.); 
angajai..., furişai... (perf. s. 1 sg. şi imperf. 2 sg.); angajat... furişat... 
(part. m. sg.; supin) etc., dar cu ea în desinenţa de indicativ prezent 
3 sg. şi pl.: angajează, aranjează, menajează şi furişează, înfăţişează, 
trişează etc. 

c. La conjugarea a IV-a desinenţa de conj. prez. 3 sg. şi pl. 
este -ească la verbele cu infinitivul în consoană + -i şi -ască la 
cele cu infinitivul în -î, cum sufixul de infinitiv -f apare numai 
după r, rezultă că desinenţa -ască se poate întîlni numai după r 

(dar nu e corectă decît la verbele în -rf, nu şi la cele în -ri). Se pronunță 
şi se scrie corect îngrijească, oblojească, rotunjească, veştejească; 
obosească, sosească; umezească;, ameţească, iuțească; mulțumească, 
dogorească, huzurească, dar amărască, hotărască, ocărască, 
pOSsOmorască, scociorască. 

d. Sufixul imperfectului este -a la verbele de conjugarea I 
(scris ea la cele cu tema terminată în consoanele [k], [£]) şi la 
cele de conjugarea a IV-a cu infinitivul în -î, dar -ea la toate 
celelalte. Se pronunţă şi se scrie corect oblojea, rotunjea, veştejea, 
dar angaja, aranja, bandaja, menaja; ieşea, păşea, sfirşea, dar 
furişa, înfăşa, îngrăşa; apăsa, dar obosea; uza, dar auzea, umezea; 
cocoța, dar ameţea;, dogorea, huzurea, suferea, dar amăra, 
cobora, hotăra etc. 


Limba literară deosebeşte imperfectul verbelor îngrija “a fi îngrijorat”: 
îngrijam, îngrijai, îngrija etc. de cel al verbului îngriji “a avea grijă de...”: 
îngrijeam, îngrijeai, îngrijea etc. 

Imperfectul verbului a fi, în limba literară, este eram, erai, 
era, eraţi, erau (nu eream, ereaţi, ereai, erea etc.). 

e. Se pronunţă şi se scrie numai a în următoarele sufixe: 

-adă: oranjadă, orjad(ă); 

-ament: angajament, aranjament; ataşament, branşament; 

-ant: angajant, deranjant, descurajant;, tranşant; 

-ar: birjar, forjar, căluşar, coşar, gogoşar, păpuşar etc.; 

-ator: încurajator; 

-şag: furtişag, rămăşag. 

Se pronunţă şi se scrie numai ea, după consoane, în sufixele: 

-ea (f. sg. de la -e/): frumuşea, cățea, vițea,; 

-eală: betejeală, minjeală, oblojeală, prăjeală; căptuşeală, 
greşeală, învălmăşeală, moleşeală, sfirşeală, zăpuşeală; 

agoniseală, oboseală, procopseală; umezeală, urzeală, ameţeală, 
iuțeală; amăreală, mohoreală, oțăreală; 

-eață: roşeaţă; 

-ească (f. sg. de la -esc): vitejească;, ostăşească, răzeşească, 
strămoşească; rusească, săsească, englezească, franțuzească; 
băieţească, frăţească etc. 

De asemenea, se pronunţă şi se scrie numai -ea în sufixul de 
apartenență locală -ean după majoritatea consoanelor, inclusiv j, 
$, f£, z, v: clujean, doljean, gorjean, lugojean; argeşean, crişean, 
făgărăşean, huşean, ieşean, maramureşean, orăşean, oşean; 
bănăţean, cetățean, gălățean, judeţean; hurezean, virlezean; 
braşovean, lipovean, moldovean, prahovean. După c, g, sufixul 
este însă -an: lipscan, hațegan. După d şi s pot apărea atît -ean, 
cît şi, mai rar, -an: birlădean, orădean, dar arădean/arădan; 
apusean, mesean, dar biîrsan, persan. 


După j, ş poate apărea sufixul -an cu alte valori: hlujan, tăpşan. 

Variante cu -an în loc de -ean după j, ş sînt răspîndite prin unele formaţii 
cu valoare de nume proprii: Argeşana şi Clujana (întreprinderi); Crişana 
(provincie); Ana-Lugojana (personaj dintr-un cîntec popular şi din opereta 
cu acest titlu); Transfăgărăşan (şosea). 

5. În antroponimele româneşti se întîlnesc variante cu a în 
loc de ea şi cu ea în loc de a. Variația vizează mai rar rădăcina 
cuvintelor (cf. totuşi numele de familie Decusară alături de 
Decuseară, Peagu alături de Pagu, chiar Şearpe alături de Șarpe) 
şi mai frecvent afixele: de exemplu, numele de familie Cimpan(u) 
şi Cimpean(u), Făgărăşan(u) şi Făgărăşeanu, Galaţanu şi 
Gălăţeanu, Lugojan şi Lugojeanu, Moldovan(u) şi Moldovean(u) 
etc. Sufixul onomastic -şa se pronunţă şi se scrie corect cu a (nu 
cu ea): Comşa, Focşa, Lupșa, Tomşa. Existenţa a două sufixe 
diferite -a şi -ea, cu influenţe reciproce (-a pentru -ea şi -ea pentru 

-a), explică variantele întîlnite la unele prenume masculine (Costa 
şi Costea) şi mai ales la nume de familie: Chiosa şi Chiosea; 
Creţa şi Creţea, Groza şi Grozea; Mosora şi Mosorea;, Zbiera şi 
Zbierea etc. 

Toponimele provenite din nume de grup pot avea sufixul -ani 
sau -eni, nu însă -eani; se pronunţă şi se scrie corect -ani în 
Botoşani, Dejani, Focşani, Oprişani. 


II. ă sau e? 


Problema alegerii între ă şi e este simplă şi se rezolvă ferm şi 
clar după semiconsoanele [i] şi [u], scrise îi şi u; este relativ simplă 
şi cu o soluţie convenţională după vocale; este complicată şi 
supusă unor reguli în mare parte individuale după consoane. 

1. După semiconsoanele [i] şi [u], scrise i, respectiv u, de 
fapt, nu există alegere. În limba literară nu se pronunţă niciodată 
[iă] şi nici nu se scrie i, ci numai ie (= [ie]): de aceea verbele de 
conjugarea I cu tema în [i] au -e în loc de -ă la persoana a 3-a sg. 
a indicativului prezent (moaie, taie) şi a perfectului simplu (muie, 
tăie) şi -em la persoana 1 pl. a indicativului prezent (muiem, tăiem). 
Nu se pronunţă [ue], ci numai [uă]), scris uă: de aceea substantivul 
ou are pluralul cu desinenţa -ă (ouă), faţă de desinenţa -e a altor 
substantive neutre. 

2. După vocale nu sînt numeroase situaţiile care pun probleme. 

După i vocalic este valabilă interdicția apariţiei lui ă, ca şi 
după i semiconsonantic, care de fapt există în pronunțare, dar nu 
e notat după vocală. Nu se pronunţă [i-ă] şi nu se scrie i, ci 
numai ie (=[|i-e]): de aceea şi verbele de conjugarea I cu tema în 
i vocalic au -e în loc de -ă la persoana a 3-a singular a indicativului 
prezent (apropie, zgirie) şi a perfectului simplu (apropie, zgirie, 

repatrie) şi -em la persoana 1 pl. a indicativului prezent (apropiem, 
zgiriem, repatriem). 

După u vocalic nu acționează însă interdicţia legată de 
semiconsoana corespunzătoare, deci sînt posibile ambele vocale în 
discuţie, iar scrierea reflectă pronunţarea. Se pronunţă şi se scrie 
continuă adj. f. sg. (< continuu) sau vb. (ind. prez. 3 sg. şi pl. de la 
continua) — continue adj. f.-n. pl. sau vb. (conj. prez. 3 sg. şi pl.); 
evaluez — evaluăm. 

După e nu se pronunţă de obicei [ă] şi nici [e] pur. Se scrie 
însă atît ă, cît şi e, conform principiului morfologic, în forme 
flexionare diferite ale verbelor cu tema în -e (agrea, crea, suplea): 
agreăm, creăm, dar agreez, agreezi, agreeze, respectiv creez, 
creezi, creeze; substantivul provenit din fostul infinitiv lung al 
verbului crea, anume creare, are genitiv-dativul singular şi pluralul 
în -ări: creări. 

3. Cele mai multe probleme apar după consoane. 

a. După j, ş alegerea între ă şi e nu se rezolvă la fel de categoric 
ca în cazul lui î şi i sau a şi ea. 

În rădăcini se scrie de obicei e: injecție, jecmăni, jefui, jeg — şi 
jegos —, jeli, jerpeli, jertfă, păianjen, scrijeli/scrijela, stînjen, deşert — 
şi deşerta, deşertăciune —, muşeţel, şedea, şei pl. şi şelar — şi şelărie, 
deşela, înşela, înşeua —, şeici (pl. de la şaică), şepci pl. — şi şepcar, 
şepcărie, şepcuță —, şeptar şi şeptime, şerb, şerpi pl. — şi şerpar, 
şerpariţă, şerpărie, şerpesc, şerpoaică, şerpui etc. —, şervet, şes, şesar 
Şi şesime. Se scrie însă ă în jăcaş, jăchilă, jălbar, jăpcan, jăratic, jărăgai, 
jări, jărci (pl. de la jarcă), pojărnicie, stejăriş — şi stejărel, stejăruţ, 
stejărişte —, deşănţat, şăgalnic, şăgi (pl. de la şagă), şăluț, şalvirie, 
şănțuleț — şi şănţişor, şănţui, şănțurele —, şătrar — Şi şătrăreasă —, 
şătruţă. 

Îndreptarele curente îşi permit să simplifice situaţia, formulînd regula 
scrierii numai cu e în rădăcina cuvintelor, în ciuda “excepțiilor” admise, 
dat fiind că cele mai multe cuvinte scrise corect cu ă sînt cuvinte de mică 
importanță (învechite sau/şi regionale, diminutive rare). 

În afixele flexionare şi lexicale se poate scrie atît ă, cît şi e, în 
funcție de afix şi de clasa de flexiune sau de derivare. 

Substantivele şi adjectivele feminine cu tema în j, ş se pronunţă 
şi se scriu numai cu -ă la nominativ-acuzativul (şi la vocativul 
egal cu această formă) singular: cirjă, coajă, grijă, lojă, majă, 
ojă, plajă, rujă, schijă, tijă, vrajă, avalanșă, broşă, cămaşă, 
cireaşă, cravaşă, drăgălaşă, fruntaşă, gureşă, mătuşă, naşă, 
păpuşă, tovarăşă, tuşă, uriaşă, uşă etc. (nu coaje, grije..., cămaşe, 
păpuşe...); ele pot avea -e la plural şi la genitiv-dativ singular: 
cîrje, plaje, ruje, schije, tije; avalanşe, broşe, cireşe, cravaşe, 
drăgălaşe, fruntaşe, gureşe, naşe, tovarăşe, tuşe, uriaşe (celelalte 
substantive din lista dată pentru singular au pluralul în -i). La 
genul masculin se pronunţă şi se scrie -ă la forma de singular 
(pentru toate cazurile) a substantivelor bulibaşă, paşă, dar -e în 
forma de vocativ singular a substantivelor şi adjectivelor terminate 
la nominativ-acuzativ în ş: chipeşe (domn!), tovarăşe! 

Verbele de conjugarea I cu tema în j, ş se pronunţă şi se scriu 
cu -ă la persoana 1 plural şi a 3-a singular şi plural a indicativului 
prezent (degajăm, degajă; înfăşăm, înfaşă) şi la persoana a 3-a 
singular a perfectului simplu (angajă, etajă, încurajă), dar cu -e la 
persoana a 3-a sg. şi pl. a conjunctivului prezent (degaje; înfeşe, 
îngroaşe etc.). Desinenţa verbelor cu prezent slab este la conjugarea 
I -ez, iar la a IV-a -esc: angajez, furişez, minjesc, păşesc etc. 

Se pronunţă şi se scriu cu ă sufixele -ămînt, -ător şi forma de 
plural (şi genitiv-dativ singular) a sufixului -are: îngrăşămînt,; 
crucişător, înduioşător, înfricoşător, îngrăşător, angajări, 

amenajări, etajări, încurajări, detaşări, înduioşări, retuşări etc. 
Tot -ă- este corect în derivatele cu -ean de la toponime în -ani: 
botoşănean, focşănean. 

Se pronunță şi se scriu cu -e sufixele -e/, -esc şi formele de 
plural (şi de genitiv-dativ singular) ale sufixelor -ea/ă, -ean: 
rotunjel, burduşel, frumuşel, vitejesc, strămoșesc; oblojeli, greşeli; 
clujeni, ieşeni etc. 

Sufixele -ăreasă şi -ereasă, -ărie şi -erie au prima vocală 
diferită după cum sînt legate de sufixul -ar (-ăreasă, -ărie) sau 
-er (-ereasă, -erie). Se pronunţă şi se scrie corect ă în borşăreasă, 
cenuşăreasă, dar e în lenjereasă; tot astfel, birjărie, căşărie, 
chițibuşărie, gogoşărie, lăcătuşărie, dar lenjerie, menajerie, 
străjerie. 

Derivatele cu -esc, -eşte de la cuvinte formate cu -ar se 
pronunţă şi se scriu corect cu -ăresc, -ăreşte: birjăresc, birjăreşte, 
căluşăresc; e din -er + -esc, -eşte se menţine: străjeresc. 

b. După s, în rădăcina cuvintelor se pronunţă şi se scrie corect ă 
în pasăre, să conjcţ., sămîntă, său pron. şi adj. pos., fesăla, dar e în 
chiseliță, se pron. refl., secară, secui — şi secuiesc, secuime —, 
semăna — şi asemăna —, seminţe (pl. < săminţă), seu s. 

Limba literară face deosebire între să şi se (de exemplu: să ştie conj., 
prez. 3 sg. şi pl. activ, personal; se știe ind. prez. 3. sg. reflexiv-pasiv 
impersonal; să se ştie conj. prez. 3 sg. reflexiv-pasiv impersonal), său şi seu. 
Unele variante regionale cu ă în loc de e erau recomandate de vechi îndreptare 
oficiale: de exemplu, chisăliză, săcui. 


Pentru afixe alegerea între ă şi e se orientează după criterii 
morfologice. Este corect -e în substantivele mătase, tuse. 
Flexiunea unor verbe are atît forme corecte cu -e, cît şi unele cu 
-ă: coase (inf. prez. şi ind. prez. 3 sg.) — coasă (conj. prez. 3 sg. 
şi pl.); iese (ind. prez. 3 sg.) — iasă (conj. prez. 3 sg. şi pl.), miroase 

(ind. prez. 3 sg.) — miroasă (conj. prez. 3 sg. şi pl.). Desinenţa 
verbală şi sufixul adjectival omonim se pronunţă şi se scriu -esc 
(nu -ăsc): obosesc, rusesc. Sufixele -ărie şi -erie sînt ambele 
corecte, în cuvinte diferite: mătăsărie, dar cocserie. 

După z, în rădăcina cuvintelor se pronunţă şi se scrie corect ă 
în mazăre — şi măzărar, măzărat —, măzăriche, dar e în 
Dumnezeu, muzeu, răzeş — şi răzeşesc, răzeşie, răzeşime, 
răzeşiță —, reazem s. — Şi rezema —, zece, zeghe, zemos, Zer, 
zețui. Se face deosebire între zeu s. şi zău interj. În afixe se aplică 
principiul morfologic. La substantivele şi adjectivele feminine este 
corect nominativ-acuzativul singular în -ă şi pluralul (= genitiv-dativul 
singular) în -e: coacăză — coacăze, oază — oaze, pupăză — 
pupeze, rază — raze, vitează — viteze. În flexiunea verbală de 
asemenea există forme corecte cu ambele vocale: cutează (ind. 
prez. 3 sg. şi pl.) — cuteze (conj. prez. 3 sg. şi pl.). Desinenţa 
verbală şi sufixul adjectival omonim se pronunţă şi se scriu corect 
-esc: asurzesc, umezesc, englezesc, franțuzesc. Sufixele -ărie şi 
-erie îşi împart formaţiile corecte: brinzărie, ceaprăzărie, orezărie, 
dar leprozerie. 

După ș, în rădăcina cuvintelor se scrie ă în înțărca, țăpoi, țăran, 
țăruş, dar e în înțelege, oțet, țelină, țencuşă, tepi pl. (de la țeapă şi 
de la rarul fep) — şi fepos, țepuşă —, fesăla, țese — şi țesător, 
fesătorie, țesătură —, test — şi testos —, fevar — şi țevărie, 
țevişoară, țevos, țevui —. În afixe criteriile sînt de ordin morfologic. 
La substantivele şi adjectivele feminine este corect 
nominativ-acuzativul singular în -ă şi pluralul (= genitiv-dativul 
sg.) în -e: aţă — ate, rață — rațe, viță — vițe, lunguiață — 
lunguieţe. În flexiunea unor verbe există forme corecte cu -ă şi cu 
-e: agaţă, cocoaţă (ind. prez. 3 sg. şi pl.) — agate, cocoaţe (conj. 
prez. 3 sg. şi pl.). Desinenţa verbală şi sufixul adjectival omonim 
se pronunță şi se scriu corect -esc: amefesc, urițesc, băieţesc, frățesc. 

În limba literară actuală este corect sufixul substantival -efe (nu 
-eţă, care e învechit): bătrinețe, delicateţe, politeţe, tinereţe. Se 
pronunţă şi se scrie corect -ărie în cîrnăţărie, faienţărie, zeţărie, 
dar -erie în seminţerie, spițerie, tapițerie. 

Regulile academice din 1932 recomandau scrierea -eță în neologisme 
(acurateţă, fineță, nobleță, politeță, stricteță) şi tolerau variaţia -efe/-eţă 
în formaţiile tradiționale (bărrinere/bătrineță, blindeţe/blindeță, tinereţe! 
tinereță, tristeţe/tristeță). După aceste reguli se scria înferca. 


c. După d, se pronunţă şi se scrie corect e în prepoziţia de — 
şi în compusele cu ea: deoarece, deunăzi, devălmăşie —, 
conjuncţia de, interjecția de, în prefixele de- (dedulci, depune), 
des-/dez- (dezbrăca, desface etc.) şi în cuvintele desagă, deştept, 
dar ă în nădăjdui. Se admite variaţia e/ă în verbele dăula/dehula 
şi depăra/dăpăra. 

După ź, în rădăcina cuvintelor se pronunță şi se scrie corect ă 
în pieptăna — Şi pieptăn (ind. prez. 1 sg.), pieptănat, pieptănătoare, 
pieptănător, pieptănătorie, pieptănătură —, pieptănar, 
pieptănariță, pieptănaş, pieptănuş, tăciune, tăpşan — şi tăpşi —, 
vatămi (ind. prez. 2 sg.), dar e în pieptene s. sg. şi vb. (conj. prez. 
3 sg. şi pl.), piepteni s. pl. şi vb. (ind. prez. 2 sg.), pieptenel, tehui, 
telpiz. În ce priveşte desinenţele, se pronunţă şi se scrie corect -à în 
năpastă şi soartă. Sufixul -ărie este corect în cofetărie, lăptărie, 
papetărie, iar -erie în galanterie, loterie, piraterie. 

După n, se pronunţă şi se scrie corect ă în nădejde, năgară, 
năjit, nămeţi, năpusti, nătărău, năvădi, năvod, năzdrăvan, dar e în 
necaz — şi necăji —, nerod — şi nerozie —, netot. În desinenţe, se 
pronunţă şi se scrie corect -ă în grindină, lindină, menghină, pagină, 
dar -e în funingine, imagine, margine, origine, pecingine. Sînt corecte 
formaţiile benzinărie, marochinărie, dar bombonerie, clovnerie. 

d. După r, se pronunţă şi se scrie corect ă în crăpa — şi crăpi 

(ind. prez. 2 sg.) —, curăța — şi curăţ, curăță —, ferăstrău, 
înzdrăveni, răbda, răci, răgaz, răposa, răspunde, rătez s., răutate, 
străin, străjer — şi străji (pl. de la strajă), străjui —, strămurare, 
strănuta, dar e în către, cureţi (ind. prez. 2 sg.) şi curețe (conj. prez. 
3 sg. şi pl.), ferestrui, între, întrema, rebegi, rele adj. f.-n. pl. şi s. n. 
pl. (< rău), repede — şi repejor, repezi —, reteza, rețea, reuşi, rezema. 
Prefixul răs- nu trebuie confundat cu secvenţa res-: se pronunţă şi se 
scrie corect răsfira, răsfringe, dar respinge, restriște. De asemenea 
se disting prefixele dublete ră- şi re-: răpune “a dobori, a ucide ” — 
repune “a pune din nou”; cf. şi răposa “a deceda ” — repauza “a se 
odihni”. Prefixul stră- nu trebuie confundat cu secvenţa stre-: se 
pronunță şi se scrie corect strămoș, strămuta, străvedea, dar strecura, 
strepezi. 


De remarcat şi distincţia dintre vechiul răspunde şi neologicele 
coresponda, corespunde, responsabil, precum şi dintre paronimele rătez s. 
şi retez vb. (ind. prez. 1 sg. de la reteza). 


În ce priveşte afixele flexionare, substantivele feminine pot 
avea la singular atît desinenţa -ă, cît şi -e: se pronunţă şi se scrie 
corect -ă în brățară, latură, țigară, dar -e în directoare. Desinenţa 
de plural a substantivelor neutre este în limba literară actuală -e: 
care (< car), hotare (< hotar), izvoare (< izvor), pahare (< pahar). 
Flexiunea unor verbe are forme corecte atît cu -ă, cît şi cu -e: 
acoperă, coboară, descoperă, oferă, omoară, preferă, suferă (ind. 
prez. 3 sg. şi pl.) — acopere, coboare, descopere, ofere, omoare, 
prefere, sufere (conj. prez. 3 sg. şi pl.). La conjugarea a IV-a 
desinenţa verbelor cu infinitivul în -i este -esc (dogoresc), iar a 
celor cu infinitivul în -î este -ăsc (amărăsc, hotărăsc, izvorăsc, 
ocărăsc etc.). Sufixul adjectival se pronunţă şi se scrie corect 
-esc: tătăresc, iar sufixul adverbial corespunzător, -eşte: tătăreşte. 

In berărie, pulberărie este corect sufixul -ărie, iar în trezorerie sufixul 
-erie. 


Regulile academice din 1932 recomandau formele de ind. prez. 3 sg. 
acopere, sufere (3 pl. acoper, sufer), dar 3 sg. şi pl. diferă, oferă. 


După /, în rădăcina cuvintelor se scrie ă în lăicer/lăvicer, 
lăuză — şi lăuzi, lăuzie —, dar e în lepăda. Se admite variaţia în 
lăscaie/lețcaie. În flexiunea verbelor azvirli, zvirli se admite variaţia 
azvirlă/azvirle, zvîrlă/zvirle la indicativ prezent 3 sg., aceeaşi 
persoană fiind numai azvírle, zvirle la conjunctiv prezent. 

e. După b, în rădăcina cuvintelor se pronunţă şi se scrie corect 
ă în băjenie — şi băjenar, băjenări, băjeni —, bărbieri, băşică, 
băut — şi băutor, băutură —, ciubăr, foraibăr, greabăn, lebădă, 
dar e în galben, oberliht. Forma de conjunctiv prezent 3 sg. şi pl. 
a verbului avea are desinenţa -ă (nu -e): aibă. Desinenţa verbelor 
de conjugarea a IV-a cu prezent slab se pronunţă şi se scrie corect 
-esc: iubesc, vorbesc. 

După p, se pronunţă şi se scrie corect ă în ienupăr, jneapăn, 
lepăda, în formele verbale acopăr, descopăr (ind. prez. 1 sg. de 
la acoperi, descoperi) şi în prepoziţia după (nu dupe!), dar e în 
prepoziţia pe, în substantivele carpen, curpen, pereche, perete şi 
în verbul speria. Substantivul derivat de la a fipa pentru a desemna 
acțiunea şi rezultatul ei este țipăt, pl. țipete. 


Variantele acoper, descoper se pot explica prin vechi deprinderi 
ortografice, conforme cu regulile academice din 1932. 


După m, se pronunţă şi se scrie corect ă în geamăn şi e în 
egumen, famen, rumen, semen “drug de fier”, dar se admite 
variaţia la substantivul seamăn/semen (persoană; “asemănare”. 
Verbele semăna şi asemăna au forme corecte nu numai cu ă, ci 
şi cu e în rădăcină: semăn (ind. prez. 1 sg.) — semeni (ind. prez. 

2 sg.), semene (conj. prez. 3 sg. şi pl.); verbul a merge nu are 
însă forme cu ă: în limba literară se pronunţă şi se scrie merg. 
Desinenţa verbală şi sufixul adjectival omonim sînt -esc: 
mulțumesc, lumesc. Substantivul derivat de la a geme pentru a 
desemna acţiunea şi rezultatul ei este geamăt, pl. gemete, iar 
substantivul colectiv derivat de la poamă este pomet. Sufixele 
-ărie, -erie sînt corecte în cuvinte diferite: p/lăpumărie, dar 
parfumerie. 

După v, se pronunţă şi se scrie corect ă în levănţică, reavăn, 
dar e în dezveli, înveli, vecui, vedriță, veleat. 

După f, se pronunță şi se scrie corect ă în sufăr (ind. prez. 1 sg. de 
la suferi), dar e în felie, femeie, fermeca. Problema alegerii între ă şi 
e poate viza simultan mai multe vecinătăţi consonantice: este cazul 
lui fătălău (nu feteleu). 


Varianta sufer era recomandată de regulile academice din 1932. 


f. După h, se pronunță şi se scrie corect ă în hălăciugă, hămesi, 
hărăți, lehămeti — şi lehămetisi, lehămetui —. 

g. În numele proprii româneşti se întîlnesc variante — fixate 
ca nume diferite — cu ă în loc de e şi e în loc de à. 

La antroponime ele sînt respectate, conform dorinţei 
purtătorilor şi tradiției, chiar dacă unele dintre ele au fost la origine 
pur grafice (cu scriere etimologică). La prenume mai frecventă 
este variaţia la Petru/Pătru şi la unele derivate: Petraşcu/Pătraşcu, 
Petruţ/Pătruţ, ea apare şi la alte prenume, ca Zenovie/Zănovie şi 
chiar neologicele Jenel//Jănel, Jenică/Jănică. La numele de 
familie variaţia are o largă răspîndire, după diverse consoane şi 
în diverse poziţii, de exemplu: Băjenaru, Bejănaru şi Bejenaru; 
Cirjă şi Cirje, Focşăneanu şi Focşeneanu;, Herescu şi Herăscu; 
Jeler şi Jăler; Lăduncă şi Leduncă;, Lepădat(u), Lăpădat(u) şi 
Lapedatu, Mureşte)anu şi Murăşanu; Năvodaru şi Nevodaru; 

Sălăgeanu, Selăgeanu şi Selegean(u); Sălăjan şi Selejan, Săulescu 
şi Seulescu;, Șelaru şi Şălaru, Șerpescu şi Şărpescu, Tătărăscu şi 
Tattarescu, Țepuş şi Tăpuş etc. 

În toponimie, pe de o parte, se preiau unele variante regionale, 
iar, pe de alta, se menţin unele variante grafice învechite 
(etimologice sau chiar greşite). Administraţia a optat uneori pentru 
variante diferite în cazul aceleiaşi denumiri atribuite mai multor 
localităţi; de exemplu: Răcaş şi Recaş; Răuseni şi Reuseni, Sălişte 
şi Selişte; Săuca şi Seuca; Șăulia şi Şeulia; Tămăşeşti şi Temeşeşti,; 
Tătărăşti şi Tătăreşti. Se pronunţă şi se scrie corect ă în Buzău, 
Sălaj, dar e în Maramureş, Mureş, Vişeu. 


III. ă sau 7? 


Alegerea între ă şi î este o problemă de pronunțare, care se 
reflectă, bineînţeles, în scriere. Concordanţa dintre scriere şi 
pronunțare nu rezolvă în orice situaţie nedumeririle existente în 
legătură cu corectitudinea unor cuvinte, întrucît pronunţarea poate 
prezenta diverse abateri de la normă. Confuziile reciproce între ă 
şi f au două cauze: la vorbitorii nativi ele ţin de unele deprinderi 
regionale; la vorbitorii cu alte limbi materne ele se datoresc 
dificultății de a distinge aceste vocale la audiție şi în pronunțare. 

Vocalele [ă] şi [î] au acelaşi loc de articulare, în zona centrală 
a cavităţii bucale, dar grade diferite de deschidere: [ă] are un 
grad mijlociu de deschidere (ca [e] şi [o]), pe cînd [î] este o 
vocală închisă (ca [i] şi [u]). Ele sînt foneme deosebite, servind 
la distincții între perechi de cuvinte, mai ales cînd sînt accentuate: 
măr s. mír interj., păs s. — pis interj., rău adj., adv. şi s. 
(antonimul lui bun şi bine) — rîu s. (apă curgătoare), {ări s. f. 
pl. (< fară) — fíri s. m. pl. (< fír), ură şi urăm (de la ura) — uri 
şi urîm (de la urf), văr s. m. “verişor”— vír vb. (ind. prez. 1 sg. 

de la vir?), dar şi cînd sînt neaccentuate: (a se) măna “a fi atins 
de mană” — mîna “a conduce”, răni “a face o rană” — rini “a 
curăţi”, vără şi vărăm (de la văra) — viri şi vîrîm (de la vir?). 
De asemenea, ele pot alterna în flexiunea aceluiaşi cuvînt sau 
în derivare (faţă de cuvîntul de bază sau față de derivatele cu 
aceeaşi bază), de exemplu: minea — măsei, mînă — mănuşă; 
(carne —) cîrnat/cîrnaț — cărnos. 


Cele două vocale se pot întîlni în corpul aceluiaşi cuvînt, uneori fiind 
chiar repetate: pămînt, săminţă, tămiie, tărim, tătine, minăm, rimăm, tînăr, 
vinăt, tăbări, frămintăm, sfărimăm. 

1. La început de cuvînt confuziile sînt ca şi inexistente. Cuvinte 
începătoare cu ă- sînt, de altfel, foarte puţine: la pronumele şi 
adjectivele pronominale demonstrative ă/(a) şi ălălalt, ăsta) şi 
ăstălalt se pot adăuga, cel mult, unele variante regionale. Printre 
variantele regionale ale auxiliarului de viitor şi prezumtiv a vrea 
figurează la persoana a 2-a sg. şi pl. atât ăi, ăși, cît şi îi, îţi, folosite 
în graiuri diferite. Interjecţia populară fra are, de asemenea, o 
variantă ăra. 

2. La sfîrşit de cuvînt variațiile sînt mai numeroase, dar de 
obicei nu se infiltrează în exprimarea literară. Limba literară nu 
are î final neaccentuat la nici o parte de vorbire şi nu are 
substantive (cu excepţia lui imambaialdi s. n.) sau adjective 
terminate în f de nici un fel, nici la sg., nici la pl.; numeroase 
forme regionale cu această finală au corespondente literare cu 
-ă neaccentuat (de exemplu, reg. masi = lit. masă). Sub accent 
există atît -ă, cît şi -fî la persoana a 3-a singular a perfectului 
simplu: -ă la majoritatea verbelor de conjugarea I (băgă, 
măsură) şi -î la un grup de verbe de conjugarea a IV-a (cobori, 
hotări, viri etc.): ură se deosebeşte de urf. În limba literară nu 
există verbe terminate la infinitiv în -ă. 

3. Problema alegerii între ă şi î se pune mai des în interiorul unor 
cuvinte, după anumite consoane şi în special în silabă neaccentuată. 

a. După m, se pronunță şi se scrie corect ă în mănînc, măninci, 
mănîncă, mănince (ind. şi conj. prez. de la mînca), mănuşă, semăna — 
şi asemăna —, dar î în luminare, minătarcă, minuşiță, mizgăli. Sînt 
admise ambele vocale în mănăstire/mînăstire (şi în derivate: 
mănăstioară/minăstioară, mănăstiresclminăstiresc). 


Varianta minuşă reprezintă nu numai pronunțarea regională a lui ă 
neaccentuat, ci şi o încercare de evidenţiere a legăturii cu mină. 


După p, se pronunţă şi se scrie corect ă în păcăli — şi Păcală —, 
păsat, dar î în pînă, pircălab, pirpăli şi pirtu. 

După b, se pronunţă şi se scrie corect ă în lăbărța, dar î în 
zbinţui. 

După f, se pronunţă şi se scrie corect ă în fărşerot, dar î în 
fişie — şi sfişia —. 

După v, se pronunţă şi se scrie corect î în vilcea — şi vilcică, 
vilceluşă etc. —, vilvătaie. 

b. După £, se pronunță şi se scrie corect ă în fălmaci — şi 
tălmăci —, tărbăci, tărhat, dar î în întii, întilni, păstirnac, tilhar — şi 
tilhăresc, tilhări, tilhărie etc. —, tindăli — şi Tîndală —, tirziu — 

Şi întirzia —. 


După s, se pronunţă şi se scrie corect ă în sănătos — şi 
sănătate —, sărman. 

După z, se pronunţă şi se scrie corect ă în zăngăni — şi 
zăngăneală, zăngănitor, zăngănitură —. Se admite însă variaţia 


la substantivul înrudit zăngăt/zingăt. 

După n, se pronunţă şi se scrie corect ă în nănaş(ă). 

După 7; se pronunţă şi se scrie corect ă în răşchitor, răzgiia, dar 
î în fărima, piricios, piriu, vrîncean; urîm < uri, dar urăm < ura. 

La pírîu a intervenit etimologia populară: varianta etimologică părău/ 
pîrău (de unde pînă azi pluralul literar în -aie) a fost apropiată de rîu. 


c. După c, se pronunţă şi se scrie corect ă în cărpănos, păcăli, 
dar î în călcii, cîrpaci, cîştig. Variația este admisă la substantivul 
cirdăşie/cărdăşie şi la verbul cărnosi/cirnosi (în industria pielăriei). 

Variantele cirdășie şi cîrpănos se datoresc etimologiei populare, care 
le-a apropiat de cârd, respectiv cârpă. 


După g, se pronunţă şi se scrie corect ă în mizgăli, dar î în 
gilceavă, răzgiia. Se admite variaţia la giîgîi/găgăi. 

4. Sufixele verbale -ăi şi -fi sînt amîndouă literare, dar în 
cuvinte diferite. Prezenţa unuia sau a celuilalt nu depinde de 
consoana imediat precedentă, ci de vocala din silaba precedentă. 
Prin armonie vocalică, au sufixul -fi verbele derivate de la 
interjecţii care conţin vocala f: bijbii, bilbii, bizii, cirii, dirdii, filfii, 
firnii, fisi, fişii, gifii, hîrşii, mirii, pilpii, pirii, ricii, Scîrții, Sfirii, 
sicii, sisti, vijti, zbirnii. Formaţiile de la interjecţii care conţin alte 
vocale decît f au sufixul -ăi: chirăi, chițcăi, fleşcăi, grohăi, 
hurducăi, lălăi, măcăi, mormăi, orăcăi, plescăi, pufăi, ronțăi, 
smiorcăi, ticăi, tropăi, țupăi, zornăi, zumzăi etc. 

Această distribuţie explică variaţia admisă la gigti/găgăi. 


5. În numele de familie româneşti se întîlnesc variante cu ă şi 
î ale aceloraşi nume, respectate conform dorinţei purtătorilor. De 
exemplu: Cîrlănescu şi Cărlănescu; Fînățeanu şi Fănățeanu; 
Fîntineanu şi Fîntăneanu; Pircălab(u) şi Părcălab(u), Pîrnuş şi 
Părnuş; Păsat şi Pisat, Piriianu şi Părăianu; Tălmaciu şi Tilmaciu; 
Tămpău şi Tîmpău;, Tărnăuceanu şi Tirnăuceanu;, Tărniceanu şi 
Tirniceanu; Vilsan şi Vâlsan; Vrinceanu şi Vrănceanu. Variantele 
diferite de aspectul normat al apelativelor corespunzătoare sînt 
de obicei învechite sau/şi regionale. 

IV. e sau ie? 


În această opoziţie atît litera e, cît şi secvenţa grafică ie au 
cîte două valori fonetice: litera e poate nota vocala [e] sau diftongul 
[ie], iar secvenţa ie acelaşi diftong sau succesiunea de vocale “în 
hiat”[i-e] (de fapt, cele două vocale au între ele uni 
semiconsonantic, mai slab sau mai puternic, deci notația fidelă 
ar fi [iie] sau chiar [iie]). Diversitatea situaţiilor se cuprinde în 
următoarele formule: 

— vocala [e] se scrie numai e; 

— diftongul [ie] se scrie atît ie, cît şi, mai rar, e; 

— succesiunea de vocale [i] + [e] se scrie numai ie. 

Pornind de la scriere spre pronunțare formula rezumativă ar 
fi: în timp ce secvenţa grafică ie nu se citeşte niciodată [e], litera 
e se citeşte uneori [ie]. 

În cele mai multe cazuri problema alegerii se pune între 
scrierea cu e şi cea cu ie = [ie]. Regulile diferă după poziţia în 
cuvînt: inițială de cuvînt sau iniţială de silabă (după vocală), 
respectiv interiorul unei silabe (după consoană). 

1. La început de cuvînt şi de silabă (după vocală) pronunţarea 
şi scrierea cu e sau ie (= [ie]) se orientează în linii mari după 
etimologia cuvintelor, făcînd distincţie între cuvintele din fondul 
tradiţional şi neologisme. 

a. În cuvintele din fondul tradiţional se pronunţă şi se scrie 
de obicei ie: ied, iederă, ieftin, ienibahar, ienicer, ienupăr, iepe, 
iepure, ierburi, ieri, ierna, ierta, iesle, ieşire, iezer, aievea, baie, 
băieţi, beie, călciie, cheie, creier, cuie, curcubeie, deie, femeie, 
foaie, giuvaier, gutuie, întemeiez, lămiie, mormăie, noiembrie, 
oaie, taie, voie, voievod, zmeie etc. La multe dintre aceste cuvinte 

ie alternează în flexiune sau derivare cu ia: iadă, iapă, iarbă, 
iarnă, iartă, iasă, băiat, întemeiază etc. 

Se pronunţă şi se scriu cu e interjecţiile e, eh(e), ei, elei şi 
substantivele ectenie, edec, efendi, efor, egumen, eparhie, 
(arhiepiscop, epitrop, eres, erete, evanghelie, evreu. 

Se scriu însă cu e, deşi se pronunță corect cu diftongul [ie], 
pronumele personale ei, el, ele, eu şi formele verbului a fi: e, era, 
erai, eram, erați, erau, este, eşti, adverbul estimp “în acest an” (cf. 
însă adj. dem. reg. iest), substantivul aer şi verbul a aerisi. (Dintre 
acestea pentru aer (şi aerisi) norma este mai puțin fermă în 
privinţa pronunțării, întrucît la el s-a suprapus un strat neologic 
prin împrumutul de sensuri şi formaţii noi.) 

Această regulă particulară — justificată prin etimologie şi tradiție — 
duce la două situații speciale legate de deosebirea dintre scriere şi pronunțare: 
pe de o parte, opoziţia pur grafică la ei pron. — iei vb. (ind. prez. 2 sg. de la 
a lua) sau ele pron. — iele s. f. pl. (aici două cuvinte care sînt unul şi acelaşi 
la origine) pronunţate la fel şi, pe de altă parte, identitatea grafică a două 
cuvinte pronunţate diferit la e vb. (ind. prez. 3 sg. de la a fi) — e interj. sau 
ei pron. — ei interj. 

Regula scrierii cu ie a cuvintelor din fondul tradiţional 
pronunţate astfel este valabilă şi pentru numele proprii de locuri 
româneşti provenite din cuvinte comune: ledera, lepureni şi 
Iepureşti, lezer, Găieşti, Ploieşti, Poienari şi Poieni etc. 

O situaţie aparte se întîlneşte la numele proprii de persoane 
pronunţate cu [ie]. Deşi logic ar fi ca şi acestea să se scrie cu ie, 
aici funcționează şi regula de respectare a dorinţei purtătorului, 
unită cu modul de fixare prin tradiţie; de aceea se tolerează 
variante grafice ca Andreescu şi Andreiescu, Enache şi lenache, 
Eremia şi Ieremia, Nae şi Naie, Nicolae şi Nicolaie şi chiar grafii 
ca Epure şi Epureanu, Eşeanu sau Ploae. Două prenume feminine 

au variante cu -e/-ia: Aglae/Aglaia, Zoe/Zoia. Se scriu numai cu 
e prenumele tradiţionale Ecaterina, Eftimie, Elena, Elisabeta, 
Evdochia. 

b. În neologisme se scrie de obicei e: economie, edil, electric, 
elev, emoție, epocă, eră, est, etaj, exista; aerodrom, alee, asidue, 
canoe, coexista, creez, duet, efectuez, graminee, idee, influenţă, 
licee, maree, orhidee, poet, proeminent. 


Opoziția dintre regulile de bază de sub a şi b se reflectă în dubletele 
ierb- (ierburi, ierbar) şi erb- (erbacee, erbicid, erbivor, erboriza), măiestru 
şi maestru, la care scrierea este conformă cu pronunţarea. Regula particulară 
de sub a, care vizează şi substantivul aer, poate duce la deosebiri de 
pronunțare între membrii vechi şi noi ai familiei acestui cuvînt, deşi rădăcina 
se scrie totdeauna cu e: în aer şi aerisi se pronunţă de obicei [ie], dar în 
aera, aerian şi în compusele cu aero- se pronunţă [e]. 


Scrierea cu e la începutul cuvintelor neologice este conformă 
cu pronunțarea lor literară (nu există situaţii în care să se scrie e- 
şi să se pronunţe corect [1e]). La început de silabă din interiorul 
cuvintelor e se pronunță distinct de ie numai după vocalele a, o 
Şi u, în timp ce între un [e] şi un alt [e] (ca şi între [i] şi [e]) se 
pronunţă un i semiconsonantic, mai mult sau mai puţin perceptibil. 
De aceea greşelile de scriere cu ie în loc de e la neologisme sînt 
mai frecvente în interiorul cuvintelor şi mai ales în secvenţa ee, 
scrisă greşit eie (aleie, creiez, ideie, liceie, orhideie etc.). 

Pronunţarea literară cu [e] în neologisme se opune pronunțării 
de tip rustic cu [ie]; opoziţia este de natură socioculturală: 
variantele cu ie la început de cuvînt şi de silabă — după a, o0, u — 
în neologisme fixate în limba literară cu e (de exemplu: iepocă, 
poiet) indică lipsa de instrucţie a vorbitorului care le foloseşte, 
iar reproducerea şi în scris a acestor rostiri prezintă o gravitate 
sporită. 

Este de la sine înțeles că numele proprii de proveniență cultă 
scrise cu e se pronunţă corect cu [e], nu cu [ie]: 

— toponime: Egipt, Elveţia, Europa; Suedia, Suez; 

— antroponime: Eduard, Eliza, Elvira, (E)manuel(a), Emilţia), 
Esmeralda, Eugenţia), Mihaela, Samuel. 

Tot astfel se pronunţă corect cu [e] cuvinte străine ca latinismul 
et din abrevierea etc. (= etcetera < et caetera) sau din formula et 
alii “şi alţii”. Se pronunţă de asemenea [e], nu [ie], numele literei 
e în orice contexte, inclusiv în siglele alcătuite din abrevieri literale: 
E.A.U. < Emiratele Arabe Unite sau U.E.A. < Uniunea Emiratelor 
Arabe. 


Sigla C.A.E.R.< Consiliul de Ajutor Economic Reciproc se deosebeşte 
în pronunțare de substantivul comun caier nu numai prin locul accentului, 
ci şi prin opoziţia [e] — [ie]. 

Există însă şi neologisme care se pronunţă şi se scriu corect 
cu ie, în conformitate cu etimonul respectiv. Puţine sînt cele cu 
ie în rădăcină: ierarhie, ieremiadă, iezuit; caiet, maiestate (şi 
maiestuos, lezmaiestate, dar maestoso ca italienism în 
terminologia muzicală), maieutică, proiect, statuie, traiect (şi 
traiectorie). 


Pentru unele dintre aceste cuvinte există variante grafice (uneori şi 
fonetice) învechite cu je în loc de ie: project, pînă mai de curînd majestate 
(mai ales în lesmajestate) şi majestuos. 


Mai numeroase sînt neologismele cu ie la întîlnirea dintre 
rădăcină sau temă şi un afix: atribuie, bruiez, convoaie, deraiez, 
remaieză, restituie, toate verbele derivate de la neologisme cu 
sufixul -ui au forme pronunțate şi scrise cu ie: nifuiesc, nituieşti, 
nituieşte (la fel revizuiesc, rihtuiesc, zeţuiesc etc.). 

Fiind deci posibile ambele moduri de pronunțare şi de scriere, reperul 
este dat de clasa flexionară şi structura morfologică: continue (adj. pl. f.-n. 
şi) vb. I conj. prez. — cf. continua —, dar contribuie, constituie vb. IV (ind. 
şi) conj. prez. — cf. contribui, constitui —, eşuez, perpetuez, statuez de la 
eşua, perpetua, statua, dar bruiez de la bruia. 

Etimologia diferită explică existenţa dubletelor parţiale poetic adj. 
(< fr. poétique, cf. poezie) şi -poietic element de compunere (< fr. -poictique, 
cf. -poieză) din hematopoietic. 

Orientarea atît după flexiune, cît şi după morfologie explică perechea 
aparent contradictorie statuie — statuetă: statuie se scrie cu ie din 
considerente morfologice (scrierea cu e ar fi dus la forma articulată statuea, 
cu secvența uea, neîntîlnită în alte substantive, iar statuetă cu e după 
etimologie (< fr. statuette) şi tradiţie. 


Ideea falsă că în neologisme s-ar scrie numai e — născută din 
generalizarea şi absolutizarea situaţiei care este doar cea mai 
frecventă, dar nu unica — duce la manifestări de 
hipercorectitudine: grafii greşite (uneori şi pronunțări forțate) ca 
atribue, erarhie, caet, constitue, maestate, proect, revizuesc, 
traectorie. 


Unele dintre aceste grafii continuă vechi deprinderi ortografice, inclusiv 
inconsecvenţele regulilor academice din 1932. 


2. După o consoană pronunțarea şi scrierea cu e sau ie (diftong 
sau succesiune de vocale) au reguli diferite în funcţie de natura 
consoanei precedente şi de poziția în cuvînt. 

a. Numai după anumite consoane secvența grafică ie poate 
corespunde atît succesiunii de vocale [i-e], cît şi diftongului [ie]. 

În această situaţie sînt în primul rînd consoanele labiale b, p, 
v, f, m. Exemple: bielă ([bi-e]), dar biet [biet]; pietate ([pi-e]), dar 
piesă (Îpie-]); vie [vi-e], dar vierme [vier-]; fief [fi-ef], dar fier 
[fier]; premiere ([mi-e]), dar miere ([mie-]). 

După aceste consoane distincţia între pronunţarea cu [i-e] şi 
cea cu [je] poate crea opoziții fonologice la cuvinte omografe: 
piez ([pi-ez] “unitate de măsurare a presiunii” şi [piez] variantă a 
lui piază); vier ([vi-er] “viticultor sau paznic de vie” şi [vier] 
“porc necastrat”); cf. şi pielo- ([pi-e-]) faţă de piele ([pie-]) sau 
mielo- ([mi-e-]) faţă de miel [miel]. 

De asemenea, după aceste consoane se întîlnesc variante de 
pronunțare: obiect şi subiect, la care corectă este, conform 
etimologiei, pronunţarea cu diftong, sînt pronunţate adesea cu 
diereză ([bi-e], respectiv [-bi-ect]). De reţinut că pronunțarea 
literară actuală este cu diftong în formele flexionare şi în derivatele 
substantivului viață, pronunţat el însuşi cu diftongul [ia]: vieți, 
viețui, vieţuitoare etc. (spre deosebire de vietate < viu, cu [i-e]); 
precizarea este necesară în opoziţie cu variantele învechite — 
susținute şi de recomandări ortoepice mai vechi (1932, 1956) — 
care au o silabă în plus, datorită pronunțării lui i ca vocală (vezi 
şi X 4 b). 

Dubla valoare a lui ie se întîlneşte, în mai mică măsură, şi 
după n. De obicei, ie corespunde după n vocalelor [i-e], situație 
frecventă în poziție finală (iunie, manie, omenie, opinie, pățanie), 
dar nu numai (/iniem, plafonieră, sezonier). Grupul de litere ie 
notează însă şi diftongul [je] în cîteva neologisme în care s-a 
rezolvat astfel redarea lui [n] (n palatal) din etimon (< fr. gn): 
castanietă, lornion, vinietă. 


Influenţa etimonului şi deprinderi ortografice mai vechi explică 
existența variantelor grafice castagnetă, lorgnetă, vignetă (regulile din 
1932 erau inconsecvente, recomandînd castanietă şi lornietă, dar vignetă); 
variantele grafice hibride de tipul vignietă nu au nici o justificare. 


Imaginea grafică identică a lui ie în ambele valori şi tendința 
fonetică de reducere a hiatului au drept consecință greşeli de 

pronunțare în favoarea diftongului: cele două vocale [i-e] ajung 
să fie pronunţate într-o singură silabă, prin transformarea vocalei 
i în semiconsoană. Fenomenul se întîlneşte mai ales în următoarele 
situaţii: 

— în flexiunea verbelor cu infinitivul în consoană + [i-a]: 
[apropiem], [liniem] şi [liniez], [liniezi], [linieze] etc.; 

— la sufixul neologic -ier, care, din bisilabic, devine 
monosilabic: [braconier], [brigadier], [casier], [garderobier], 
[levier], [petrolier], [pionier], [plutonier], [şifonier] etc.; 

— la termeni tehnico-ştiințifici internaţionali cu rădăcini de 
origine greacă: hiero- (hierofant, hieroglifă, hierogramă), mielină, 
(polio)mielită. 

Ascunsă de scriere, pronunţarea cu [ie] în loc de [i-e] este 
tolerabilă într-o oarecare măsură, îndeosebi într-un tempo rapid 
şi în poziţie pretonică. Ea constituie însă o verigă spre faza 
următoare, a monoftongării lui [ie] în [e], fenomen care se reflectă 
şi în scriere; variantele de tipul braconer, caser, caserie şi caseriță, 
heroglifă (şi în varianta eroglifă, cu dispariția lui h-, pentru care 
vezi VII), lever, pioner, plutoner, poliomelită sau şifoner constituie 
abateri grave de la exprimarea literară. 

Prin variante fonetice şi grafice de acest tip se anulează 
distincția dintre: 

— derivate cu sufixul -ier şi -er: pe lîngă modificarea lui -ier 
în -er, se întîlneşte şi greşeala inversă, apariţia lui -ier în loc de 
-er la cuvinte ca paraclisier, zilier. De reţinut că în limba literară 
miner este substantiv, iar minier adjectiv, deci nu e corect să se 
spună şi să se scrie minierii din cutare regiune în loc de minerii..., 
nici exploatare mineră în loc de ... minieră. Nesiguranţa în 
legătură cu scrierea şi pronunţarea derivatelor cu sufixele -ier şi 
-er este sporită de împrejurarea că derivatele în -ier pot avea 

formaţii paralele (împrumutate), corecte, în -erie: bijutier — 
bijuterie, infirmier — infirmerie, patisier — patiserie (cf. însă 
perechea, tot corectă, vistier — vistierie, cu o formaţie românească 
în -ie), de aici greşeli ca patiser, în loc de patisier, sau infirmierie, 
în loc de infirmerie; 

— elemente de compunere diferite prin sens şi etimon: mielo- 
“măduvă” şi melo- “extremitate, membru” sau “muzică, 
melodie”(cf. şi formaţii paronime ca mielotomie şi melotomie); 
pielo- “pelvis, bazinet” şi pelo- “mil, argilă”. 

Numai după b, p, v,f şi m se pune problema alegerii între e 
sau ie cu valoare de diftong. Alegerea se orientează în principiu 
după alternanţa cu ea, respectiv ia (vezi şi V), deşi reperul propus 
nu ajută pe toţi vorbitorii, întrucît cei cu pronunţarea regională 
ferb pentru fierb pronunţă şi fearbă pentru fiarbă şi pot transpune 
în scris această alternanță. În pronunţarea literară vocala [e] se 
distinge de diftongul [ie] după o consoană labială, opoziţia avînd 
rol fonologic în perechi ca bete — biete, pere — piere, veri — 
vieri, vers — viers, veți — vieţi, mei — miei, mere — miere, mez- 
(prefixul din mezalianță sau elementul de compunere din 
mezenter) — miez. 

În unele pronunţări cu caracter regional — care trebuie evitate 
în exprimarea literară — distincţia între [e] şi diftongul [ie] se 
anulează prin existenţa unor fenomene opuse: pe de o parte, 
monoftongarea lui [ie] (ferb “fierb” este un exemplu dintr-o serie 
în care intră şi pere “piere” sau mere “miere”) şi, pe de alta, uşoara 
diftongare a lui e ([iubiesc], [pientru], [vierde], [fiel]; [biete] 
“bete”, [piere] “pere”, [miere] “mere” etc.). 

Secvența consoană labială + [ie] se întîlneşte mai ales în 
cuvinte din fondul tradiţional: biet, obiele, piedică (şi împiedica), 

piele, piept, pieptene, pierde, pieri, piersic(ă), pietre, pieţe, pieziş; 
vier “porc necastrat”, vierme, viespe, viețui, viezure; fier, fierbe, 
fiere; miercuri, miere, mierlă, mieuna, dezmierd. Ea există şi în 
cîteva neologisme: impiegat, obiect, piedestal, piesă, subiect. 

Cuvinte înrudite aparţinînd unor straturi etimologice diferite 
(elemente moştenite din latină şi împrumuturi ulterioare, de obicei 
neologisme latino-romanice) se pot deosebi între ele prin 
pronunţarea şi scrierea cu e sau ie. În această situaţie sînt: 

fier (moştenit din latină) şi derivatele tradiționale fierar, 
fierărie, înfiera faţă de elementele de compunere neologice fero- 
şi feri- din structura unor termeni tehnico-ştiinţifici ca feroaliaj, 
ferocianură, feromagnetism, ferosiliciu etc. şi față de derivatele, 
de asemenea neologice, ferată (cale ~), feric (acid ~ ), feronerie, 
feros (oxid ~ ), feruginos (apă feruginoasă ), ferură, cf. şi simbolul 
internațional Fe (< lat. ferrum) al elementului chimic fier; 

fierbe şi fierbinte (moştenite din latină) şi derivatele fierbător, 
fierbinţeală, înfierbinta față de neologicele fervoare, fervent, 
efervescent, 

miercuri (moştenit) şi Mercur, mercurial (neologisme); 

miere (moştenit) şi mieriu, mieros faţă de melifer, melivor 
(neologice); 

piept (moştenit) şi derivatele tradiționale pieptar, pieptiş, 
pieptos, pieptuț, împieptoşa față de neologicul pectoral; 

pieptene (moştenit) şi pieptăna, pieptănuş etc. faţă de 
pectiniform; 

pierde (moştenit) şi derivatele tradiționale pierzanie, pierzător 
față de perdant şi perdiție (neologice); 

pieri (moştenit) şi pieritor, pieritură faţă de perisabil 
(neologic); 

piersic şi piersică (moştenite) faţă de pers, persan, persic şi 
perjă, împrumutate din surse diferite; 

pietre (pl. de la piatră, moştenit) şi derivatele tradiționale 
pietrar, pietrărie, pietrean(că), pietricică, pietriș, pietroi, pietros, 
pietrui, împietri faţă de petrifica şi elementul de compunere petro- 
(petrogeneză, petroglifă, petrograf etc.); 

vierme (moştenit) şi derivatele tradiționale viermar, viermănar, 
viermănos, viermişor, viermui faţă de neologicele vermial, 
vermicular, verminaţie, vermină, verminoză şi elementul de 
compunere vermi- (vermicid, vermiform, vermifug); 

viers “melodie, voce”(cuvînt popular moştenit) şi viersui “a 
cînta” faţă de neologicele vers, verset, versifica şi versui “a 
versifica”. 

Se pronunță şi se scriu corect cu e, nu cu ie, cuvintele ferăstrău 
(şi derivatele ferăstraş, ferăstrăiaş, ferestrui), împelița (cf. drac 
împelițat), înverşuna şi meu. 


Precizarea este necesară în opoziţie cu variantele neliterare care au aici 
ie, cu explicaţii diferite de la caz la caz. Varianta fierăstrău se explică prin 
etimologie populară, fiind apropiată în mod nejustificat de cuvîntul fier, cu 
care n-are, de fapt, legătură (ferăstrău e împrumutat din maghiară, iar fier e 
moştenit din latină). Varianta împielița se explică şi ea prin apropiere de 
cuvîntul pieliță (diminutiv de la piele); apropierea reface o legătură 
etimologică reală, dar neglijează amănuntul că numai în varianta peliță 
cuvîntul de bază a avut sensul “trup, făptură”, de la care s-a format verbul 
împelița, îndepărtat de sensurile actuale ale lui pieliță (“piele fină”, 
“membrană”, “strat subţire, pojghiță”). Variantele învierşuna şi mieu, 
justificate sau nu etimologic, au fost respinse de evoluţia uzului majoritar, 
care a mers paralel cu substantivul de bază în cazul lui înverşuna (între 
vierşun şi verşun predomină verşun) şi cu alte forme flexionare în cazul lui 
meu (f. sg. mea — pl. mele). Pronunţarea mieu, care se mai aude la unii actori 
în vîrstă, pare nu numai desuetă, ci şi artificială; în nici un caz nu se pronunță 
mieu ceea ce se scrie meu. 

Numele proprii româneşti se scriu în principiu în acelaşi fel 
ca şi cuvintele comune cu care au legătură: 

— toponime: Fierbinţi, Miercurea, Piersica, Pietrari, 
Pietricica, Pietrosu, Viezuri; 

— antroponime: Fieraru, Mieluşel, Pietreanu (cf. pietrean 
< Piatra), Petrescu (< Petru). 

Toleranţa față de dorința purtătorilor la antroponime explică 
variante ca Feraru şi Fieraru, Peptan şi Pieptan, Petreanu şi 
Pietreanu, Vesparu şi Viesparu, unele cu repercusiuni şi în 
toponimie (de exemplu: Petreni şi Pietreni). 

Variante şi inconsecvenţe se întîlnesc şi în formele oficiale 
ale toponimelor: Petriş şi Pietriș, Petroşani şi Pietroşani, cînd nu 
sînt simple inadvertenţe din indicatoare, ele se pot explica prin 
uzul regional diferit şi prin tradiţie. 

b. După diverse consoane (îndeosebi după [k], [8] — scrise 
ch, gh —, [č], [$] — scrise c, g — şi după [t] ) se pune problema 
alegerii între scrierea — şi pronunțarea — cu e sau ie (= [i-e]). 

În poziţie finală neaccentuată variaţia se întilneşte mai ales la 
singularul unor substantive feminine comune — împreună cu 
care se clasează şi femininul adjectivului vechi —, care se 
grupează în trei categorii din punctul de vedere al normelor limbii 
literare actuale: 

— corectă este varianta în -ie: aşchie, fachie, rochie; pirghie, 
stinghie, unghie; cuhnie, vecernie; urticarie; pirtie, prăpastie, 
răspintie;, dajdie; jirebie (nu aşche, roche, cuhne, pirte €tc.); 

— corectă este varianta în -e: buche, pereche, ridiche, streche, 
ureche; leghe, veghe, zeghe; elice, falce, lance, pogace; helge, 
minge; bute; nădejde; cobe (nu buchie, ridichie, elicie, mingie, 
nădejdie etc.), aici se încadrează şi adj. veche; 

— sînt admise ambele variante: muchie şi muche. 

Bineînţeles, forma de singular adoptată determină tipul de flexiune: 
substantivele feminine cu singularul în -e au forma articulată în -ea 
(ridichea, mingea, butea) şi pluralul în -i (ridichi, mingi, buţi), iar cele cu 
singularul în -ie au forma articulată în -ia (așchia, rochia, cuhnia, pirtia) şi 
pluralul în -ii (așchii, rochii, cuhnii, pirtii); de la muchie singularul articulat 
e muchia şi pluralul muchii(le), iar de la muche forma articulată de sg. e 
muchea, iar cea de pl. muchi(le). Vezi V 5 şi VIII 1. 


La substantivele masculine variaţia apare la: 

— numele a zece luni ale anului, la toate acestea fiind corectă 
finala -ie: ianuarie, februarie, martie, aprilie, iunie, iulie, 
septembrie, octombrie, noiembrie, decembrie; 

— cîteva nume proprii de persoană (prenume folosite uneori 
şi ca nume de familie), la care se tolerează variaţia, dar se preferă 
pentru unele finala e (Gheorghe, Grigore, Vasile), iar pentru altele 
ie (Eustatie, Ilarie). 


Distincția între -e şi -ie poate crea opoziții între cuvinte ca Marte 
(planeta) şi martie (luna); salce (plantă erbacee; sos) şi salcie (arbore). 


În poziție accentuată problema alegerii între e şi ie se pune la 
formele de indicativ şi conjunctiv prezent (pers. 1 şi 2 sg., 1 pl.) 
ale verbelor de conjugarea I după [k], [g], scrise ch, gh, la care 
se disting două situaţii din punctul de vedere al normelor limbii 
literare: 

— la verbele cu infinitivul în -chea, -ghea sînt corecte formele 
în -ez, -ezi, -em: îngenunchez, îngenunchezi, îngenunchem, 
veghez, veghezi, veghem,; 

— la verbele cu infinitivul în -chia, -ghia sînt corecte formele 
în -iez, -iezi, -iem: machiez, machiem, trunchiez, trunchiem, 
înjunghiem etc. Cf. V 5. 


CUPRINS 

V. ea sau ia (şi: eai sau iai, eau sau iau)? 


Întrucît literele e şi i pot nota atît vocale, cît şi semivocale sau 
semiconsoane, iar precedate de c, g, ch, gh şi urmate de vocală 
pot fi şi numai litere ajutătoare, secvențele grafice ea şi ia au cîte 
trei corespondente fonetice; ele notează: 

a) secvențele de vocale în hiat [e-a], [i-a]; 

b) diftongii [ea], [ia], diferiți între ei numai după consoane; 

c) vocala [a], numai după [č], [Š], [K], [£]. 

Problema alegerii între ea şi ia în scriere nu se pune în prima 
situaţie, la notarea secvenţelor de vocale din silabe diferite, în 
care pronunţarea face o distincţie clară între vocalele e şi i. 


Pentru alegerea între diftongul [ea] sau vocala [a] şi hiatul [i-a] vezi 5. 


Problema scrierii cu ea sau ia priveşte ultimele două situații, 
în care aceste secvenţe grafice notează aceeaşi realitate fonetică 
(diftongul [ia], respectiv vocala [a]) sau realităţi fonetice foarte 
asemănătoare, greu de distins între ele (diftongii [ea] şi [ia]). 

Scrierea nu concordă totdeauna cu pronunțarea (nici măcar 
cu cea literară), aplicînd în parte principiul morfologic sau/şi 
principiul etimologic. Regulile ortografice sînt diferite în funcţie 
de literele/sunetele precedente. Ele stipulează de obicei ghidarea 
după alternanţa cu e, respectiv ie, în flexiune şi derivare, dar 
aproape în toate contextele fonetice există şi cuvinte lipsite de 
alternanță, la care se aplică în mod convențional una dintre cele 
două scrieri. Pe de altă parte, alternanța este un reper numai pentru 
cine stăpîneşte pronunţarea literară, căci altminteri vorbitorii cu 
pronunțarea regională fearbă, peatră au şi e în formele alternante 
ferb, petre; acest reper este în orice caz inoperant, în alegerea 
scrierii corecte la început de cuvînt şi după vocală, pentru 
vorbitorii care nu fac distincţie între [e] şi [ie] (vezi IV). 

1. La început de cuvînt singurul diftong posibil dintre cei doi 
menționați este [ia]. El se scrie ia în toate cuvintele, cu unica 
excepţie a pronumelui personal de persoana a 3-a singular 
feminin, care se scrie corect ea, deşi se pronunţă tot [ia]. Se scrie 
deci corect ia în poziție inițială, atît atunci cînd există alternanță 
cu ie: ia vb. (ind. prez. 3 sg. şi imper. 2 sg. de la lua; cf. iei), iadă 
(pl. iede, cf. m. iezi), iapă (pl. iepe), iarba (genitiv-dativ ierbi, 
pl. ierburi), iarnă (pl. ierni, derivat ierna), iasă (iese, ieşi), iatac 
(derivat ietăcel), iau (ind. prez. 1 sg. şi 3 pl. de la lua; cf. iei), 
iazmă (pl. iezme), cît şi atunci cînd nu există alternanță: ia 
interj., iaca/iacă, iacobin, iactant, iad, iadeş, iahnie, iaht, iama, 
iamb, ianuarie, iarliară, iarăşi, iard, iarmaroc, iaroviza, iască, 
iasomie, iatagan, iată, iaurt, iavaş, iaz, iazigi. 


Scrierea deosebeşte astfel pronumele personal feminin de verbul 
omofon: ea ia (pronunţate [ia ia]. Justificarea modului de scriere a 
pronumelui este de natură etimologică şi morfologică: menţinerea legăturii 
cu celelalte forme, scrise cu e- (pl. ele, m. el, ei), ceea ce creează alternanța 
grafică e— ea. 


2. În interiorul cuvîntului, la începutul unei silabe care urmează 
după vocală, de asemenea, se pronunţă numai diftongul |ia), dar scrierea 
lui diferă, în linii mari, după cum există sau nu alternanță cu e. 

Se scrie ea atunci cînd există alternanță cu e. Cele mai multe 
cuvinte aflate în această situaţie sînt neologisme: aleea (alee), 
aloea (aloe), canoea (canoe), ideea (idee), melopeea (melopee); 
agreează (agreez), creează (creez), evaluează (evaluez), statuează 
(statuez), coreean (coreeni) etc., sînt însă şi cuvinte vechi la care 
se aplică această regulă: formele verbale aciuează (aciuez < 
aciua), deşeuează (deşeuez < deşeua), înşeuează (înşeuez < 
înşeua). 

Se scrie ea şi în pronumele demonstrative de feminin singular 
aceea, aceeaşi, deşi la ele nu există alternanță cu e. 

În toate celelalte situaţii se scrie ia, atît atunci cînd există 
alternanță cu ie: baia (baie, băieş), băiat (băieți, băiețaş), boia 
(boiele), bruia (bruiez), constituia (constituie), faianţă (faienţar), 
femeia (femeie), foaia (foaie), foia şi foiască (foiesc), îndoia şi 
îndoiască (îndoiesc), îndoială (îndoieli), întemeia şi întemeiază 
(întemeiez), lămiia (lămiie), nuia (nuiele), rambleia (rambleiere), 
tăia (taie), toiag (toiege), trăia şi trăiască (trăiesc), trebuia (trebuie) 
etc., cît şi atunci cînd nu există această alternanță: aia, baiaderă, 
caiac, loial, naiadă, paiantă, paiaţă, raia, voiaj, zaiafet etc. 

Scrierea deosebeşte astfel formele omofone de genuri şi numere diferite 
ale unor pronume demonstrative: aceea f. sg. — aceia m. pl. (ambele 
pronunţate [aceia]) şi aceeași f. sg. — aceiaşi m. pl. (ambele pronunţate 
[aceiaşi]). Forma de genitiv-dativ singular feminin a acestor pronume se 
scrie cu ia: aceleia (< acelei) şi aceleiaşi (nu aceleeaşi). 


In numele proprii de persoane, se scrie ia în Aglaia, Maia, 
Stoian, Traian, Zoia, dar ea în Andreea, Doroteea, Filofteea, 
Medeea, Salomeea, ca şi în denumirea constelaţiei Casiopeea. 


Aglaia şi Zoia au şi variante paralele în -e; vezi IV. 


În toponimele româneşti se scrie ia: Deia, Gătaia, Gheboaia, 
Sinaia, Strehaia. Se scrie ea în toponimele străine Coreea, 
Crimeea, Guineea (şi în derivatele lor: coreean etc.). 

Unele structuri morfologice impun scrierea cu ia după vocală; 
în general, este vorba de adăugarea lui a la teme în [i]: 

— formele articulate cu -a ale substantivelor şi adjectivelor 
feminine cu tema în [i], scris i: femeie — femeia, joi — joia, verzuie — 
verzuia; cf. şi prepoziţia înapoia < adv. înapoi; 

— forma de feminin a numeralului ordinal corespunzător 
cardinalului trei: treia şi ordinalului masculin întîi: înfiia (folosit 
corect în antepunere); 

— formele cu -a ale pronumelor terminate în [i]: aceia m. pl. 
< acei, acesteia < acestei, aceluia < acelui, altuia < altui, căreia 
< cărei; 

— verbele formate cu sufixul -a de la teme în [i]: descuia, 
îmbăia, înapoia, întemeia, scînteia etc.; 

— sufixul imperfectului la toate verbele de conjugarea a IV-a 
cu infinitivul în vocală (alta decît i) + -i (mormăia, roia, sleia, 
sisiia, suia) şi cel egal cu sufixul infinitivului la verbele de 
conjugarea I cu vocală + [ja] (categoria precedentă + altele ca 
muia, tăia); 

— desinenţa de indicativ prezent 3 sg. şi pl. şi de imperativ 
2 sg. la toate verbele (de conjugarea I) cu tema în [i]: încleiază, 
întemeiază; 

— desinenţa de conjunctiv prezent 3 sg. şi pl. la toate verbele 
(de conjugarea a IV-a) terminate la infinitiv în vocală (alta decît 
i) + i: bănuiască, hiiască, îndoiască, poleiască, trăiască etc.; 

— varianta sufixelor -eală, -easă, -ean la substantivele cu 
tema în [i]: îndoială, miriială, poleială, tencuială; crăiasă; Joian, 
fuțuian, vasluian; 

— forma de feminin singular a variantei sufixelor -esc, -eț la 
toate adjectivele cu tema în [i]: ciocoiască, crăiască, femeiască; 
lunguiaţă, mălăiaţă. 

3. După consoane scrierea cu ea sau ia are reguli diferite în 
funcţie de natura consoanei precedente. 

a. După consoanele dentale (d, l, n, r, s, t, t£, Z) în limba literară 
diftongul este de obicei [ea]. El se scrie ea în toate cuvintele cu 
acest context, indiferent dacă există alternanță cu e: deasă (des), 
leac (lecui), neamt (nemți), reavăn (reveni), seară (seri, însera), 
teafăr (teferi), țeapă (ţepi, înțepa), zeamă (zemi, zemos) etc. sau 
dacă nu există această alternanță: deasupra, leat, neaoş, prea, 

seamă, teatru etc., inclusiv în cele mai multe cuvinte cu tema 
terminată astăzi în i: alăturea (alături), asemenea (asemeni), lunea 
(luni), marțea (marți), miercurea (miercuri), nimenea (nimeni), 
vinerea (vineri). 


Cuvintele de bază ale formelor din ultima categorie au şi variante în e: 
asemene, miercure, nimene etc. 


Se scrie de asemenea ea în numele proprii româneşti: 

— toponime: Ardeal, Oradea, Predeal, 

— antroponime: Costea, Ileana, Mihnea, Onea. 

Singurele cuvinte din fondul tradițional în care după d, t şi 7 
se pronunţă diftongul |ia] şi se scrie ia sînt substantivul diavol cu 
derivatele sale (diavolesc, diavoliță), pronumele demonstrativ 
aceştia (şi ăştia) m. pl. şi nehotărîtul atiția m. pl.; pronumele au 
o formă corespunzătoare în -i (aceşti, atiți). Există de asemenea 
cîteva neologisme cu [ia] scris ia după d, n: adiacent, coniac. 


Pronumele aceştia este pronunţat nu numai cu diftong, ci şi cu i vocalic, 
deci [-tia] şi [-ti-a]. 

Cu excepţiile menţionate, ia scris după d, L, n, r, s, t, t, z notează 
în scrierea corectă hiatul [i-a]: diabet, liană, dania, bucuria, 
siamez, tiară, raţia, ziar. 

De remarcat pronunţarea diferită a lui diabolic (cu hiat, deci [di-a-]) 
față de diavol (cu diftong [dia-]). 

b. După consoanele prepalatale j, ş singurul diftong posibil 
în limba literară este [ea], care se scrie ea şi alternează cu e: 
aranjează (aranjez), clujean (clujeni), îngrijească (îngrijeşte), 
oblojeală (oblojeli), vitejească (witejesc), afişează (afişez), ieşean 
(ieşeni), sfirşească (sfirşeşte), greşeală (greşeli), strămoşească 
(strămoșesc) etc. 

Vezi şi I 4. 


Orice ia după j, ş notează în scrierea corectă hiatul [i-a]: jian, 
Şiac. 

c. După consoanele labiale (b, p, m, f, v) diftongii [ea] şi [ia] 
se disting în pronunţarea literară. 

Se pronunţă şi se scrie ea cînd există alternanță cu e: beat 
(beţi), stropească (stropesc), vulpea (vulpe), lumea (lume), meargă 
(merge), cafea (cafele, cafegiu), veac (veci, vecie), avea (avem, 
avere) etc. şi în sufixe care îşi menţin aspectul avut după alte 
consoane: drumeag. 

Se pronunţă şi se scrie ia în toate celelalte situații, atît atunci 
cînd există alternanță cu ie: biată (biet), obială (obiele), piaptănă 
(pieptene), piaţă (piețe), mia (pl. miele, m. miel), fiare (fier), viață 
(vieți, viețui), cît şi cînd nu există forme alternante: abia, fiară. 


Limba literară deosebeşte astfel, în pronunțare şi în scriere, cuvinte 
paronime ca beată (< beat) şi biată (< biet), mea (< meu) şi mia (< miel). 


d. După consoanele palatale [K], [g], scrise ch, gh + e sau i ca 
literă ajutătoare, se pronunță vocala [a]. 

Se scrie ea cînd există alternanță cu e: cheag (închega), 
cheamă (chem, chema), deşucheat (deşuchetură), marchează 
(marchez), ochească (ochesc), scheaun (scheuna), strechea 
(streche), urechea (ureche, urechez), vechea (veche), agheasmă 
(aghesmui), gheară (gheruţă), gheată (ghete), gheaţă (ghețuri, 
ghețar) şi îngheaţă (îngheţa), jgheab (înjsheba), leghea (leghe), 
lighean (lighene), tejghea (tejghele), veghea (veghe, veghez), 
zbughească (zbughesc). 

Se scrie ia cînd nu există forme alternante: chiabur, chiar, 
unchiaş, ghiaur, maghiar. 

e. După consoanele prepalatale [č], [š], scrise c, g + e sau i ca 
literă ajutătoare, se pronunță vocala [a]. 

În majoritatea cuvintelor se scrie ea indiferent dacă există 
alternanță cu e: acea (acelei), briceag (bricege), ceapă (cepe), 
ceas (cesuc), ducea (duce), muncească (munceşte), preceadă 
(precedă), tăcea (tăcem, tăcere), zecea (zece), amăgească 
(amăgeşte), dobrogean (dobrogeni), fugea (fuge), geam 
(gemulef), geană (gene), geantă (genţi), mingea (minge) etc. sau 
dacă nu există alternanță: ceam, ceaun, gealat, geamantan, 
geamie, harcea-parcea, inclusiv în cuvinte cu tema terminată în 
i: aicea (aici), atuncea (atunci), cincea (cinci), douăzecea 
(douăzeci). 


Nu se face deosebire deci între numeralul ordinal feminin corespunzător 
cardinalului zece (zecea) şi termenul final al ordinalelor feminine 
corespunzătoare cardinalelor compuse cu zeci (douăzecea). 


Se scrie de asemenea ea în numele proprii româneşti: 

— toponime: Dobrogea, Isaccea, Segarcea, Tulcea; 

— antroponime: Haragea, Mihalcea, Oancea. 

Se scrie ia (= [a]) numai în cîteva neologisme: buciardă — şi 
buciarda, buciardaj —, ciaconă, ciadian, giardia — şi giardiază —. 


În toate aceste excepţii justificarea este de ordin etimologic: cf. it. 
bocciarda, it. ciaccona, Ciad, lat. giardia, fr. giardiase. 


Se scrie de asemenea ia (= [a]) în numele proprii Caragiale, 
Caragiani. 

Secvenţele scrise cia, gia notează de obicei o pronunțare 
bisilabică: cian şi cianură, contumacia, social şi socialism, elegia 
şi elegiac etc. 

f. Unele structuri morfologice impun prezența lui ea (= [ea] 
sau [a]) după orice consoană: 

— formele articulate cu -a ale substantivelor şi adjectivelor 
terminate în consoană + -e: f. bute — butea, cale — calea, cobe — 

cobea, leghe — leghea, lene — lenea, lume — lumea, veche — vechea, 
verde — verdea, vulpe — vulpea etc.; m. bade — badea, gide — gidea, 
nene — nenea; 


Pentru articularea substantivelor feminine terminate în consoană + i 
şoptit vezi a. 


— formele de feminin ale numeralelor ordinale 
corespunzătoare unor cardinale terminate în -e: şapte — şaptea, 
şase — şasea, zece — zecea sau în -i grafic: cinci — cincea, 
douăzeci — douăzecea; 

— imperfectul tuturor verbelor de conjugarea a III-a şi al celor 
de conjugarea a IV-a cu infinitivul în -i: III ardea, bătea, făcea, 
mergea, rupea etc.; IV ameţea, auzea, citea, ochea, stropea, 
suferea, venea, vorbea, zbughea etc.; 


La acestea se adaugă imperfectul cu tema egală cu infinitivul al tuturor 
verbelor de conjugarea a Il-a (avea, bea, cădea, putea etc.) şi al unor verbe 
de conjugarea I cu tema în [K], [$], scrise ch, gh (deochea, îngenunchea, 
veghea etc.), de asemenea imperfectul cu reduplicare al verbelor neregulate 
da şi sta (dădea, stătea). 


— desinenţa de indicativ prezent 3 sg. şi pl. şi de imperativ 2 
sg. la toate verbele (de conjugarea I) cu tema în consoană: 
bombează, bravează, citează, dansează, desenează, lucrează, 
marchează, veghează etc. sau în u (cu infinitivul în -ua): aciuează, 
efectuează, perpetuează etc.; 

— desinenţa de conjunctiv prezent 3 sg. şi pl. la toate verbele 
(de conjugarea a IV-a) cu tema în consoană: amăgească, 
amețească, citească, ochească, stropească, vorbească, 
zbughească etc.; 

— sufixele -eală, -easă şi -eaţă la toate substantivele cu tema 
în consoană: amăgeală, ameţeală, greşeală, îndrăzneală, oblojeală, 
oboseală, umezeală, urecheală etc.; croitoreasă, isprăvniceasă, 
preoteasă etc.;, albeață, dulceaţă, negreaţă, roşeaţă etc.; 

— sufixul -ean la toate substantivele şi adjectivele cu tema în 
consoană: ardelean, bihorean, birlădean, bucureştean, 
constănţean, craiovean, gorjean, ieşean, moldovean, tecucean, 
turdean, ucrainean etc.; 


Grafia -ian este corectă la notarea sufixului pronunţat bisilabic: 
argentinian, irakian, israelian etc., inclusiv în numele proprii armenești 
(Sarchizian, Zambaccian), precum şi la notarea sufixului -(e)an după teme 
terminate în [i]: vasluian (vezi X 4). 


— forma — de obicei învechită şi regională — de feminin 
singular a sufixului -el la toate substantivele şi adjectivele cu tema 
în consoană: frumuşea, mititea, rîndunea, turturea, vilcea etc.; 

— forma de feminin singular a sufixului -esc la toate 
adjectivele cu tema în consoană: bărbătească, ciobănească, 
drăcească, lumească, sîrbească, studențească, şcolărească, 
vitejească etc. 

4. Abaterile de la scrierea — eventual şi pronunţarea — corectă 
au diferite explicaţii. 

Variantele cu ea în loc de ia la început de cuvînt (de exemplu: 
earnă) şi la început de silabă după vocală (de exemplu: aceleeaşi, 
oamenii aceea, bănueală, femeea, întemeează) sînt pur grafice 
şi reprezintă efectul hipercorectitudinii. Tot pur grafice sînt 
variantele cu ea după [k], [$], [č], [Š], scrise ch, gh, c, g (de 
exemplu: chear, gheaur, geardia), care se datoresc ignorării 
excepțiilor de la regulă. 

Variantele cu ea în loc de ia după consoane labiale (de 
exemplu: abea, feară, peardă) sînt nu numai grafice, ci şi fonetice, 
redînd o pronunțare regională. 

Variantele cu ia în loc de ea la început de silabă după vocală 
(de exemplu: aleia, creiază, coreian) sînt pur grafice. De 
asemenea sînt pur grafice variantele de acest fel după [č], [č], 
scrise c, g (de exemplu: ciai, cincia, giamie). După [K], [5], scrise 

ch, gh, variantele grafice cu ia (de exemplu: chiag, chiamă, 
ochiască, vechia; ghiara, ghiaţă, lighian, zbughiască) se explică 
uneori prin menţinerea unor deprinderi ortografice învechite. 


Regulile academice din 1932 aveau multe inconsecvenţe în această 
privință: de exemplu, se scria gheată, dar ghiață; zeghea, dar vechia; 
blochează, dar urechiază, cataloghează, dar veghiază. 


După consoane labiale şi dentale variantele cu ia în loc de ea 
(de exemplu: biat, cafia, stropia; dial, liac, tiamă) nu sînt totdeauna 
pur grafice, ci pot reprezenta şi redarea unei pronunțări regionale. 

În nume proprii de familie variantele care nu respectă regulile 
de scriere în anumite contexte, diferind uneori de scrierea corectă 
a apelativelor corespunzătoare, se datoresc dorinţei purtătorilor 
sau/şi tradiției; de exemplu: Ciaciru în loc de Ceaciru (< ceacir), 
Ghiaţă în loc de Gheaţă (< gheață). Sînt specifice variantele 
sufixale -ia pentru -ea: Creția < Creţea şi -ian(u) pentru -ean(u): 
Cretzianu, Orăşianu, Selăgianu. 


Numele în -ian ajung asemănătoare cu cele armeneşti de tipul 
Sarchizian. 


5. După diferite consoane, dar mai ales după [k] [g], scrise 
ch, gh, scrierea cu ea sau ia corespunde în limba literară unor 
pronunțări diferite: monosilabice (ea = [a], [ea]) sau bisilabice 
(ia = [i-a]); aceste pronunțări reprezintă tipuri flexionare diferite. 
Variantele, grafice sau/şi fonetice, sînt legate şi de confuzii 
morfologice. 

La singularul substantivelor feminine comune articulate finala 
consoană + -ea corespunde formelor nearticulate în consoană + - 
e, iar finala consoană + -ia corespunde formelor nearticulate în 
consoană + -ie. Sînt corecte formele articulate buchea, perechea, 
ridichea, strechea, urechea (aici se încadrează şi adjectivul 
feminin articulat vechea), leghea, veghea, zeghea;, elicea, falcea, 
lancea, pogacea;, helgea, mingea; butea, nădejdea; cobea (nu 

buchia, ridichia, mingia etc.), dar aşchia, fachia, rochia; piîrghia, 
stinghia, unghia; cuhnia, vecernia; urticaria; pirtia, prăpastia, 
răspintia; dajdia; jirebia (nu aşchea, rochea, cuhnea etc.). Sînt 
admise ambele variante la muchia/muchea. 


Pentru formele nearticulate vezi IV 2 b. 


La verbele de conjugarea I este corectă finala (monosilabică) 
-chea, -ghea în deochea, despăduchea, împerechea, îngenunchea, 
înmănunchea, întortochea, urechea, veghea (cu ind. şi conj. prez., 
imper. 2 pl. în -cheați, -gheaţi, imperfectul şi perfectul simplu în 
-chea-, -ghea- + desinenţele personale, mai mult ca perfectul în 
-chease-, -ghease- + desinenţele personale, participiul şi supinul 
în -cheat, -gheat), dar finala (bisilabică) -chia, -ghia în calchia, 
machia, trunchia, înjunghia (cu ind. şi conj. prez., imper. 2 pl. în 
-chiați, -ghiaţi, imperfectul şi perfectul simplu în -chia-, -ghia- + 
desinențele personale, mai mult ca perfectul în -chiase-, -ghiase- + 
desinenţele personale, participiul şi supinul în -chiat, -ghiat). 


Variante inverse se întîlnesc la ambele finale: -chia, -ghia în loc de 
-chea, -ghea (de exemplu: urechia, veghia), ca şi -chea, ghea, în loc de 
-chia, -ghia (de exemplu: trunchea, înjunghea). Pentru confuzii ortografice 
şi ortoepice derivate din încadrarea la tipul flexionar cu finală monosilabică 
sau bisilabică vezi VIII 2 b. 


Dubla valoare fonetică a secvenţei grafice ia duce la lecturi 
greşite în special în nume proprii: 

a. Grafii corecte sînt citite greşit. Astfel, numele statului Ciad 
şi derivatul ciadian se pronunţă adesea cu [či-a] în loc de [ča] şi, 
invers, prenume ca Ligia, Liliana, Lucian şi cuvinte comune ca 
cianură şi cianhidric, oficial — şi, mai ales, oficialitate, oficializa —, 
social — şi, mai ales, socialism, socialist, socializa — sînt pronunţate 
greşit cu [ia] sau [a] în loc de [i-a]; de la această pronunțare greşită 
nu mai e decît un pas pînă la variantele grafice incorecte de tipul 
Lucean. 

b. Variantele grafice cu ia în loc de ea sînt citite în mod normal 
cu hiat; astfel, grafia Oradia corespunde unei variante fonetice cu 
finală bisilabică [di-a], diferită de pronunţarea literară cu diftong, 
scris ea. Se admit două variante fonetice şi grafice la prenumele 
masculin Horia (trisilabic)/Horea (bisilabic), cf. şi Golea/Golia. 

Secvența grafică ea are şi ea o dublă valoare fonetică: 
diftongul [ga] sau vocalele în hiat [e-a]; de exemplu deal şi real. 
În locul pronunțării corecte cu [e-a] se întîlnesc adesea variante 
cu diftong (cu o silabă în minus), legate de tendinţa de reducere 
a hiatului: astfel, ideal este pronunţat adesea în două silabe în loc 
de trei, iar cereală cu trei silabe în loc de patru; variante fonetice 
cu [ea] pentru [e-a] apar mai ales în silabe aflate înainte de accent: 
de exemplu, idealism, realitate. Ca o reacţie la asemenea 
pronunțări greşite, iau naştere unele variante grafice care 
semnalează necesitatea pronunțării bisilabice a lui ea: întrucît 
sufixul din cuvintele scrise corect mediteranean, licean este 
pronunțat, greşit, de mulţi vorbitori, monosilabic [mediteranean], 
respectiv [litan), unii dintre cei care ştiu că sufixul trebuie 
pronunţat în două silabe [-ne-an], respectiv [-če-an] scriu greşit 
-eean în loc de -ean (mediteraneean, liceean). Pentru nume 
proprii în -eea, ca toponimul Crimeea sau prenumele Doroteea, 
circulă două tipuri de variante grafice greşite: cu -ea (Crimea, 
Dorotea) şi cu -eia (Crimeia, Doroteia). 

6. La transcrierea alfabetului chirilic litera a din scrierea limbii 
ruse se redă prin ia la început de cuvînt (de exemplu: Jakovlev) şi 
după vocală (de exemplu: Maiakovski), dar prin ea după orice 
consoană (de exemplu: Ce/eabinsk). Prenumele ruseşti terminate în 
consoană + a se transcriu deci corect prin ea: Kolea, Olea, Tanea, 
Valea, Vanea, Vasea, Volodea (nu Kolia, Tania, Vasia, Volodia etc.). 
Variantele grafice cu ia, care reprezintă deprinderi învechite sau/şi 
influențe străine, au uneori drept consecință modificarea pronunțării, 
cu o silabă în plus: [Va-ni-a], în loc de [Va-nea]. 

In onomastica românească prenumele feminine de origine slavă preluate 
prin filieră occidentală s-au impus cu grafia -ia, pronunţat bisilabic: Nadia, 
Sonia. 


Se scrie de asemenea ea în redarea secvenței ua din alfabetul 
chirilic: Ceapaev (nu Ciapaev), Goncearov (nu Gonciarov). 

7. Problema alegerii între scrierea cu e sau i a primului element 
al diftongului [ja] se poate pune şi atunci cînd diftongul este 
constituit din alăturarea a două cuvinte. Deşi pronunţarea este 
identică, scrierea deosebeşte îmbinarea e-a (= ind. prez. 3 sg. de 
la a fi + articol posesiv f. sg.: e-a mea, e-a mamei) de i-a (= pron. 
pers. în dativ 3 sg. sau în acuzativ 3 pl. m.+ auxiliarul de 3 sg.: 
i-a dat, i-a văzut). 

8. Regulile scrierii cu ea sau ia sînt valabile în linii mari şi 
pentru eai sau iai, respectiv eau sau iau. Cuvintele vizate sînt 
însă mult mai puține. 

La început de cuvînt şi la începutul unei silabe care urmează 
după vocală se pronunţă triftongii [iai], [iau] şi se scrie 
totdeauna i-: iau (ind. prez. 1 sg. şi 3 pl. de la Jua) şi formele de 
imperfect 2 sg. şi 3 pl. îndoiai, îndoiau, muiai, muiau, scînteiai, 
scinteiau, tăiai, tiau. 

După consoană în cele mai multe situaţii se scrie eai, eau: 

a. Se şi pronunţă triftongul [eai], [eau] după consoane dentale 
(d, l, n, r, s, t, t, 2), după prepalatalele j, ş şi după labiale (b, p, m, 
fv): 

— în formele de imperfect rodeai, rodeau; ofileai, ofileau; 
veneai, veneau; sufereai, sufereau, oboseai, oboseau; citeai, 
citeau; amețeai, amețeau; auzeai, auzeau; îngrijeai, îngrijeau; 
sfirşeai, sfirşeau; vorbeai, vorbeau; stropeai, stropeau;, primeai, 
primeau, birfeai, bîrfeau; aveai, aveau etc.; 

— în alte cuvinte: beau (imperfect 3 pl., dar şi ind. prez. 1 sg. 
şi 3 pl.), vreau; guleai, şleau. 

b. Se pronunță diftongul [ai], [au] după consoanele [K], [8], [č], 
[č], scrise ch, gh, c, g + e ca literă ajutătoare: 

— în formele de imperfect urecheai, urecheau, vegheai, vegheau, 
treceai, treceau, mergeai, mergeau etc.; 

— în alte cuvinte: ceai (şi ceainărie, ceainic), şcheau. 

Singurele cuvinte în care se scrie iau după consoană fără ca i 
să corespundă vocalei [i] sînt interjecții: miau (unde se şi pronunță 
[iau]) şi chiau (pronunțat [Kau]). 


VI. h sau c(h), k(h)? 


Problema alegerii între A şi c, ch, k, kh în scriere, respectiv 
între [h] şi [k], [K] în pronunțare se pune de cele mai multe ori la 
cuvinte de origine greacă: atît la unele ceva mai vechi, 
împrumutate direct din neogreacă sau/şi prin filieră slavă, cît mai 
ales la neologisme internaționale cu diverse etimologii directe. 
Este vorba de cuvinte al căror etimon grecesc este scris cu %, 
redat în alfabetul latin prin ch sau kh în mai multe limbi. Intrate 
în epoci şi din surse diferite, cuvintele vizate prezintă în română 
diverse soluții care pot apărea în variantele aceluiaşi cuvînt, iar 
la unele normele înseşi au variat de-a lungul anilor. Cuvintele 
(sau variantele) româneşti cu A redau, aproximativ, pronunţarea 
din greacă, uneori şi din germană, precum şi pronunțarea şi 
scrierea din slavă, iar cele cu c (= [k]) pronunţarea din franceză 
şi engleză, de cele mai multe ori şi din germană; cele scrise cu ch 
sînt neconcludente în privința pronunțării, această grafie putînd 
corespunde atît pronunțării cu [h], cât şi celei cu [k] sau [K]. 

Pe lîngă cuvintele de origine greacă, problema scrierii cu A sau 
c, ch, k, kh şi a pronunțării cu [h] sau [k], [k] interesează şi unele 
cuvinte de origine latino-romanică, germană, slavă şi orientală. 

Această problemă vizează orice poziţie în cuvînt: 

— la început de cuvînt înaintea unei vocale: haos, cor, chirurg, 
chorus, kilogram; 

— la început de cuvînt înaintea unei consoane: hrisov, clor, khmer, 

— între vocale: psiho-, ecou, machairodus;, mahăr, machism; 

— între consoane: splanhno-; 

— între vocală şi consoană: tehnic, caracter, brechtian; 

— între consoană şi vocală: orhidee, orchestră, pascalie, barhet, 

— la sfîrşit de cuvînt după vocală: almanah, stomac, loch; 

— la sfîrşit de cuvînt după consoană: monarh. 

Nu se poate da o regulă generală, ci doar inventare clasificate 
şi reguli particulare referitoare la unii formanti (prefixe şi elemente 
de compunere). Ca regulă generală ortografică este de reţinut că 
scrierea corectă reflectă pronunțarea, de aceea numai cu totul 
excepţional se scrie ch şi se pronunţă [k] sau [h] înainte de a, o, 
u sau de consoane şi la sfîrşit de cuvînt. 

1. Se pronunţă şi se scrie h în cuvintele aheu — şi aheean — 
, almanah, arahidă, arahnidă, arhaic, arhivă, astrahan, bahic, 
barhet, brahial, branhie, bronhie, cohlee, crah, drahmă, 
eshatologie, exhibiţie, haos, hartă, heruvim, hiat, hil, himeră, 
holeră — şi holeric, holerină —, hrisov, ipohondru “bolnav 
închipuit”, mahăr, maniheism, monah, orhidee, psihic şi psihoză, 
rahitic, stih, tehnic, trahee, trohoidă, zahăr, reguli speciale se 
pot da pentru elementele de compunere arahno- (arahnofobie 
etc.), arhe- (arhebioză, arhetip etc.), arheo- (arheolog, arheozoic 
etc.), arhi- şi -arh, -arhie (arhiereu, arhiplasmă, arhitect etc.; 
ierarh, monarh; eparhie, ierarhie, monarhie), brahi- (brahicefal, 
brahiologie etc.), branhi- (branhifer, branhiform), bronh(i)o- 
(bronhioliză, bronhogen etc.), diho- (dihofiză, dihotomie etc.), 
doliho- (dolihocefal, dolihomorf etc.), -hreză (antihreză, 
catahreză etc.), htono- şi -hton, -htonie (htonofite, htonogen; 

autohton, autohtonie), ihti(o)- (ihtiodont, ihtiofag etc.), -mahie 
(logomahie, monomahie €tc.), pahi- (pahiderm, pahipleurită etc.), 
psiho- şi -psihie (psihologie, psihopat etc.), rahi(oy- şi -rahie 
(rahianestezie, rahiplegie etc.), splanhno- şi -splanhnie 
(splanhnocel, splanhnotomie €tc.), taheo-, tahi- şi taho-, -tahă 
(taheograf/tahigraf, tahicardie, tahogramă etc.), tehno- 
(tehnocrat, tehnologie etc.), triho- şi -trih, -trihie “în trei” 
(trihosporange, trihotomie), zahari- şi zaharo- (zaharifer, 
zaharigen; zaharofor, zaharomicete etc.). 

Se scrie de asemenea A în prenumele Arhip, Mihai — şi Mihaela — şi 
Zaharia, Zahei/Zaheu. 

2. Se pronunţă şi se scrie c în cuvintele bacanală şi bacantă, 
caracter, cartă “manifest, act fundamental”, clor, coleric “uşor 
iritabil”, cor — şi coral —, coriamb, crestomaţie, crizantemă, 
crom, cronică, hipocondru (termen anatomic), pascalie, scolastic, 
stocastic, stomac, precum şi în elementele de compunere carto- 
(cartografie, cartotecă etc.), -caziu şi -cazie (pleiocaziu, policazie 
etc.), cloro- şi -clor (clorofilă, cloropenie etc.), col-, cole- şi -colie 
(colagog, coleretic;, colecist, colepatie;, melancolie), conco- 
(concologie, concotomie €etc.), condrio-, condro- şi -condrie 
(condriosferă, condriozom; condrocraniu, condrotomie etc.), 
core(0)- (coregrafie şi coreografie), coro-, -cor şi -corie 
(corologie, corotip etc.), criso- (crisodermă, crisograf etc.), 
cromato-, cromo- şi -crom (cromatoliză, cromatometru; 
cromolitografie, cromoterapie; monocrom €tc.), crono- şi -cron, 
-cronie (cronologie, cronometru; sincron, sincronie etc.), eco- 
(ecoacuzie, ecometru, ecopatie etc.), onico- (onicofagie, 
onicopatie etc.), trico- “referitor la păr” (tricofiție, tricofobie etc.). 

Se scrie de asemenea c în prenumele Cristian(a), Cristina, 
Cristofor. 

3. a. Se scrie ch şi se pronunţă [k], numai înainte de e sau i, în 
cuvintele chiasm şi chiasmă, chil “suc, lichid fiziologic”, chim, 
chimie — şi alchimie —, chirurg, ischion, orchestră, schemă, schimă, 
schismă şi în elementele de compunere achiro- (achirofite, 
achiromorf), chili- şi chilo-, -chilie (chilifer, chilocel), cheiro- şi 
chiro-, -cheirie şi -chirie (cheiroptere/chiroptere, chiromanție etc.), 
chimi- şi chimo- (chimifer, chimoree), conchi- şi conchilio- 
(conchiform, conchiliologie etc.), echini- şi echino- (echinifer, 
echinoderme €tc.), schisto- (schistocarp, schistoglosie etc.), schizo- 
şi -schiză (schizofrenie, schizopode etc.), stoichio- (stoichiologie, 
stoichiometrie). 

b. În mod excepţional se scrie ch şi se citeşte [h] în termenul 
internaţional de fizică technețiu şi în termeni ştiinţifici greco-latini 
complet neadaptați: branchipus. 

Grafia ch = [h] se foloseşte şi la transliterarea în alfabet latin a 
cuvintelor scrise cu alfabetul grecesc, de obicei nume proprii. 

Această valoare a scrierii ch se întîlneşte în mod excepţional 
şi la nume proprii de alte origini şi în derivatele lor: de exemplu, 
Chladek; brechtian < Brecht, machism şi machist < Mach. 

c. Se scrie ch şi se citeşte [k] înainte de a, o, u şi la sfîrşit de 
cuvînt, în mod excepţional, în neologisme neadaptate: chorus, 
machairodus, loch. 


Această regulă nu se referă şi la compuse cu -c + h-, care îşi menţin 
valorile fonetice: blochaus. 


4. Se scrie k şi se pronunţă [k] în cuvintele kediv, kil/kilo 
“kilogram” şi în elementul de compunere kilo- “o mie” (kilogram, 
kilolitru, kilometru, kilowatt etc.). 

5. Se scrie kh şi se pronunţă [k] la începutul cuvîntului khmer. 

6. La numele proprii de persoane se întîlnesc variante conforme 
cu dorinţa purtătorilor sau/şi cu tradiţia; unele dintre ele sînt pur 
grafice, altele sînt în acelaşi timp grafice şi fonetice. Corespund unor 
variante de pronunțare — primele mai noi, celelalte vechi şi populare — 
grafiile Crisant şi Hrisant, Cristea (şi Cristache, Cristescu, Cristu) 
şi Hristea (şi Hristache, Hristescu, Hristu), Cristian(a) şi Hristian(a), 
Cristina şi Hristina, Cristodor (şi Cristodorescu) şi Hristodor (şi 
Hristodorescu), Cristofor şi Hristofor, nu însă şi Chrisant, Christea 
(sau Christache, Christescu, Christu), Christian(a), Christodor 
(Christodorescu), Christofor, aceeaşi este situația numelor mitologice 
Cristos/Hristos (nu Christos) şi Anticrist/Antihrist (nu Antichrist). 
Numele (prenume şi nume de familie) Arhip, Mihai şi Zaharia — şi 
derivatele lor — au de asemenea variante pur grafice cu ch: Archip, 
Michai şi, mai ales, Michaela (acesta şi o variantă, grafică şi fonetică, 
Micaela), Michailidi, Michăescu, Michăilescu;, Zacharia şi 
Zachareanu, Zacharescu. Unele nume proprii de persoane se pronunță 
şi se scriu (şi) altfel decît apelativul din care provin: Exarcu (cf. exarh). 

Multe nume proprii vechi greceşti scrise cu %, transliterat ch, au şi 
variante românizate, în care s-a impus scrierea cu h, mai rar c, în 
conformitate cu pronunțarea. De exemplu, Aheron faţă de Acheron; 
Ahile faţă de Achilles, Antioh faţă de Antiochus, Arhimede faţă de 
Archimedes; Lisimah faţă de Lysimachos; Siheu faţă de Sichaeus 
etc., respectiv Caldeea față de Chaldeia, Caron faţă de Charon. 

7. Prin respectarea normelor de scriere şi pronunțare se 
deosebesc între ele cuvinte paronime sau omonime ca hil, termen 
anatomic şi botanic, desemnînd o “porţiune la suprafaţa unui 
organ” — chil “suc, lichid fiziologic” — kil “kilogram” şi 
elementele de compunere triho- “în trei” (trihotomie) — trico- 
“referitor la păr” (zricofiție). 

În mod asemănător ar trebui să se deosebească în scris şi în pronunțare 
elementele de compunere -arhie “conducere” şi -archie “mulţumire, 

suficiență”; impunerea formaţiei greşite autarhie în locul celei corecte, 
autarchie, denotă confuzia produsă de interpretarea grafiei ambigue. În 
conformitate cu distincția grafică dintre cuvintele omofone chil şi kil, ar 
trebui să se deosebească în scris şi elementele de compunere chilo- “referitor 
la chil” — kili- şi kilo- “o mie, numeros”, deci să se scrie kiliant, kiliarh — 
şi kiliarhie —, kilopode, nu chiliant, chiliarh(ie), chilopode. 


Uneori norma a adoptat soluţii diferite în cuvinte înrudite sau 
chiar în ipostazele aceluiaşi cuvînt. Numele zeului protector al 
viilor la romani se scrie în forma originară Bacchus şi se pronunță 
[Bacus], iar în forma adaptată se pronunţă şi se scrie Bacus; dintre 
derivate, se pronunţă şi se scriu cu -c- substantivele bacanală şi 
bacantă, iar cu -h- adjectivul bahic. Faţă de substantivul hartă 
elementul de compunere corespunzător este carto- (cartografia, 
cartogramă), hrisov are aceeaşi rădăcină cu elementul de 
compunere criso-. Paronimele hipocondru s. n. (termen anatomic, 
analizabil prin prefixul hipo- şi elementul de compunere -condru) 
şi ipohondru s. m. şi adj. (neanalizabil) “bolnav închipuit (om 
care suferă de ipohondrie, adică este neliniştit şi preocupat în 
mod obsesiv de starea sănătăţii sale, crezînd că suferă de boli pe 
care nu le are)” sînt dublete etimologice, cu aceeaşi origine 
îndepărtată în greaca veche, deosebite prin vechime şi răspîndire; 
din punct de vedere semantic, cele două cuvinte sînt distanţate 
între ele astăzi, dar sensul lui ipohondru se explică prin credinţa 
veche că ipohondria ar fi o boală a hipocondrului. Paronimele 
hronic s. n. “letopiseţ, lucrare istorică în care evenimentele sînt 
înregistrate cronologic” şi cronic adj. “cu caracter de durată” sînt 
şi ele dublete etimologice, diferite prin vechime, proveniența 
directă şi apartenenţa stilistică; cu substantivul cronică relaţia lui 
hronic este şi de sinonimie parțială, unul dintre sensurile lui cronică 
fiind identic cu unicul sens al lui hronic. 

VII. Cu sau fără 4? 


Scrierea cu sau fără h reflectă în majoritatea situaţiilor 
pronunţarea celui care scrie; problema alegerii între prezenţa sau 
absenţa lui A este în acest caz în acelaşi timp de ortografie şi de 
ortoepie. În cîteva situaţii se pune însă exclusiv problema prezenței 
sau absenței în scris a unui 4 fără corespondent în pronunțare. 

Norma ortografică este că — exceptînd grupurile de litere 
che, chi, ghe, ghi şi unele grafii străine, în care h este literă 
ajutătoare — se scrie h acolo unde în pronunţarea literară există 
consoana [h] şi nu se scrie această literă cînd nu are 
corespondentul fonetic menționat. Dificultatea constă în faptul 
că de obicei vorbitorii nu cunosc pronunţarea corectă a cuvintelor 
în cauză, atît la unele cuvinte din fondul tradiţional, cît mai ales 
la neologisme. Problema alegerii între prezența sau absenţa lui A 
interesează toate poziţiile posibile într-un cuvînt. 

1. Cele mai numeroase probleme apar înaintea unei vocale la 
început de cuvînt. 

a. La cuvintele din fondul tradiţional variantele cu sau fără A- 
diferite de normele limbii literare au caracter regional. În unele 
graiuri se produce dispariţia consoanei [h] înaintea unei vocale, 
iar în altele, dimpotrivă, apariţia ei sau a unui sunet asemănător. 
Reguli generale nu se pot da. 

În limba literară se pronunţă şi se scriu fără h- cuvintele: 
alandala, alică, alviță — şi alvițar —, angara, arac, arap, arc, 
aripă, arman, armăsar, arpagic, arțag — şi arțăgos —, aşchie, 
oină, oropsi, ului, ursuz (nu halandala, halică, halviță, hangara, 
harac, harap €tc.), de asemenea, variantele — specifice limbii 
vorbite — ăla şi ăsta (nu hăla, hăsta). 

Se pronunță şi se scriu însă cu A- cuvintele hai şi haide, haină s., 
hait/haiti, halva — şi halvagiu —, ham, hambar, harababură, 
harbuz, hareci, hasmaţuchi, havuz, hăţ, heleşteu, herghelie, hirtie, 
hoardă, hodorogi, hogeag, hoinar, hotări, hoț, huideo, huli, hurduca, 
hurui, huța (nu ai(de), aină, alva, ambar, arababură €tc.). 


De remarcat normele diferite existente la cuvinte înrudite ca: a/viță — 
şi alvițar — faţă de halva — şi halvagiu —;, arțag — şi arțăgos — faţă de 
hartă — şi hărțui —, oină faţă de hoinar. Limba literară deosebeşte perechi 
de cuvinte ca ai vb. (ind. prez. 2 sg.) sau art. pos. — hai interj. şi s.; ale art. 
pos., adj. dem. reg. — hale s.; am vb. (ind. prez. 1 sg.) — ham s. sau interj. 

Etimologia este un indiciu (cf. cuvinte moştenite din latină fără h-, ca 
arc, aripă, armăsar, ăla, ăsta, sau împrumuturi din diverse limbi cu h-, ca 
hambar, herghelie), dar nu un indiciu absolut, întrucît există şi cuvinte care 
nu concordă cu etimonul în această privinţă (haraba < tc. araba, arac 
< ngr. haraki, arțag < magh. harcag; cf. şi alviță < (h)alva). 


b. La neologisme variantele care diferă de normele limbii literare 
actuale prin prezenţa sau absenţa lui A au caracter învechit sau/şi 
stilistic (livresc sau, dimpotrivă, popular). Existenţa variantelor pentru 
unul şi acelaşi cuvînt sau pentru unul şi acelaşi formant (prefix sau 
element de compunere) se explică prin etimologia multiplă a unora 
dintre cuvintele şi formanţii în cauză — împrumuturi din surse 
diferite sau/şi în perioade diferite — şi prin deosebirile dintre 
împrumuturile făcute pe cale orală şi cele intrate prin scris (căci în 
multe limbi se scrie un A- care nu se pronunță): variantele fără h- 
redau pronunţarea din franceză sau din neogreacă, pronunţarea şi 
scrierea din italiană, iar cele cu h- grafia din franceză, pronunțarea şi 
scrierea din germană, engleză şi latină, pronunțarea din greaca veche. 
Ca regulă generală, neologismele larg răspîndite sînt fără A-, iar cele 
mai savante, din terminologii speciale, cu h-. 

În limba actuală majoritatea neologismelor se pronunţă şi se scriu 
cu h-: halebardă, hangar, hanorac, harnaşament, harpă/harfă, 
harpon, hazard, hebdomadar, hecatombă, hegemontie), 
hermeneutică, hermină, hernie, hibrid, hidalgo, hidră, hieratic, 
hirsut, hispanic, histrion, hotel; reguli particulare se pot da pentru 
prefixul hiper- (hipersensibil, hipertensiune etc.) şi elementele 
de compunere halo- “referitor la sare” (halofită, halogen etc.), 
haplo- (haplofază, haplologie etc.), hecto- (hectar, hectolitru 
etc.), helio- (heliocentrală, helioterapie etc.), hemo- 
(hemoglobină, hemoragie, hemostatic etc.), hepta- (heptaedru, 
heptagon), hexa- (hexaedru, hexagon), hidro- (hidroavion, 
hidrobicicletă, hidrocentrală, hidrofil etc.), hipno- (hipnogen, 
hipnopedie, hipnoză etc.), hipo- “referitor la cai” (hipic, 
hipodrom, hipologie), histo- (histogeneză, histologie etc.), homeo- 
(homeopat, homeotermie etc.), ale căror formaţii au totdeauna A-. 

Se pronunță şi se scriu însă fără h- cuvintele elice, igienă — 
şi igienic, igienist, igieniza —, ilaritate, ilot, uman, umoare, umor, 
precum şi toate formaţiile cu elementele de compunere e/i-/elico- 
(eligară, eliport, elicopter, elicopurtat, elicostat), erpeto- 
(erpetolog etc.) şi odo- (odograf, odometru). 

Prin prezența sau absenţa lui A- se deosebesc cuvinte ca halogen “care 
dă naştere la săruri” — alogen “de origine diferită”, helveţian s. n. (termen 
geologic) — elvețian adj. şi s. m., heroină (drogul) — eroină (femeie erou), 
hilar “referitor la hili”, — ilar “hazliu”, hindus “locuitor din India” — 
indus (< induce); la fel ar trebui să fie hostie “jertfă, azimă” — ostie “unealtă 
de pescuit, orificiu”, confundate parţial chiar în lucrări normative. De 
remarcat deosebirea dintre hindi, hinduism, hindus şi India; umor, umorist 
şi humorescă. Cuvintelor moştenite om, umăr le corespund neologisme cu 
h-: homicid, hominid, homunculus, respectiv humeral, humerus. 


Prefixul hipo- “inferior, diminuat” şi elementele de compunere 
hemi-, hetero-, hiero-, hipso-, holo-, homo- nu au o comportare unitară. 

Prefixul hipo- “inferior, diminuat” se pronunţă şi se scrie cu A- în 
majoritatea formațiilor (hipomicron, hiposulfuric, hipotensiune etc.), 
cu excepția unor cuvinte devenite neanalizabile (ijpochimen, ipocrit, 
ipohondru, ipotecă, ipotenuză;, de asemenea ipoteză, neanalizabil 
semantic) şi a derivatelor ieşite din uz ipocomisar, ipodiacon, 
ipodidascal. Se diferenţiază prin prezenţa/absenţa unui h- cuvintele 
hipostază (termen medical) — ipostază “situaţie, înfăţişare”; cf. şi 
hipocondru (termen anatomic) — ipohondru “bolnav închipuit”. 

Elementul de compunere hemi- (hemianestezie, hemiciclu, 
hemiplegie etc.) apare fără h- numai în emisferă — şi emisferic 
— şi emistih. 

Hetero- se pronunţă şi se scrie cu A- în cele mai multe compuse 
(heterociclu, heterodină, heterodont, heteromorf, heteronim, 
heteronom, heteropter, heterotrof etc.), dar fără h- în eterogen — 
Şi eterogenitate — şi eterosugestie; se admit ambele variante la 
eteroclit/heteroclit şi eterodox/heterodox — şi eterodoxie/hete- 
rodoxie —. 


În varianta fără h-, etero- “alt, diferit” se poate confunda cu elementul 
de compunere omograf etero- < eter (eteroinfecţie, eteroman(ă), 
eteromanie); în pronunțare cele două elemente se deosebesc prin locul 
accentului: efero-, respectiv etero-. 


Hiero- se pronunţă şi se scrie cu A- în hierodul, hierodulă, 
hierofant, hieroglifă — şi hieroglific —, dar fără h- în ierarh — şi 
familia acestuia —, ierodiacon, ieromonah. 

Hipso- se pronunţă şi se scrie cu A- în cele mai multe formaţii 
(hipsocromie, hipsometru etc.), dar fără h- în ipsofon. 

Holo- (holocaust, holocristalin, holoparazit etc.) apare fără 
h- numai în termenul juridic o/ograf “scris în întregime de mîna 
emiţătorului” (cf. însă holografie şi hologramă în fotografie). 

Homo- şi omo- au o distribuţie aproape egală: se scriu cu A- 

cuvintele homocentric, homocromie, homocron, homogrefă, 
homomorf, homoplastie, homopter, homosexual, homotransplant, 
homozigot, dar fără h- cuvintele omofag, omofon, omofor, 
omoform, omogen — şi omogenitate, omogeniza —, omograf, 
omolog — şi omologa —, omonim, omoplat. 

Variante cu şi fără A- se întîlnesc şi la numele proprii româneşti 
sau în adaptarea celor străine. lon Heliade Rădulescu a semnat şi 
Eliade. Pentru Homer (şi homeric) a existat o variantă veche Omer 
(de unde şi omeric). Alături de prenumele masculin Adrian, 
consacrat astfel, se înregistrează în mod excepţional varianta 
livrescă Hadrian. Prenumele feminine Hortensia şi Ortansa sînt 
dublete etimologice. 

2. Problemele ridicate de prezenţa sau absenţa lui A între vocale 
sînt asemănătoare cu cele de la începutul cuvîntului. Cuvintele 
vizate sînt mult mai puţine. 

a. La cuvintele din fondul tradițional abaterile se datoresc 
unor deprinderi regionale. 

În limba literară se pronunţă şi se scriu fără -h- cuvintele /ăuză 
— şi lăuzi, lăuzie — (nu lehuză...), năut — şi năutiu — (nu năhut, 


nohutiu). 
Se pronunţă şi se scriu însă cu -h- cuvintele behăi, dihor, ienibahar, 
mahala — şi mahalagesc, mahalagioaică, mahalagiu —, mohor, 


pahar (nu beăi, dior, ienibaar, maala etc.). Prenumele Mihai şi Zaharia 
sînt literare cu -h- (nu Miai, Zaaria). 

b. În neologisme prezența/absenţa lui A- în derivate prefixale 
sau în compuse depinde de soluţia adoptată la inițiala cuvîntului 
de bază: din moment ce se spune abilita şi erede, e normal ca în 
formaţiile prefixale să nu apară h intervocalic, deci să se spună 
reabilita şi coerede. 

Se pronunță şi se scriu fără -h- cuvintele alcool, coabita, coerent, 

coeziune (nu alcohol, cohabita, coherent, coheziune). 
Coabita se îndepărtează astfel de termenul înrudit habitat. 


Se pronunţă şi se scriu cu -A- cuvintele aprehensiv şi 
comprehensiv, cohortă, prohibiție, vehement. 

3. Vecinătatea unei consoane este poziția în care litera A poate 
să nu aibă corespondent fonetic. Cuvintele vizate nu sînt 
numeroase, dar situaţiile sînt variate şi nesupuse unor reguli 
generale în ce priveşte prezența sau absența lui A. 


În unele neologisme cu elemente de grafie străină în care h apare grupat 
cu literele c, p, s, sc pentru a reda consoane ca [č], [ş], [f] nu se pune problema 
alegerii între prezenţa sau absenţa lui A, ci între scrierea cu ch sau ce, ci, $; 
ph sau f; sch, sh sau ş. 

Pentru alegerea între A şi ch, c vezi VI. 


a. La început de cuvînt, înainte de consoanele l, r problema 
alegerii între prezenţa şi absența lui A- este legată de existenţa 
unor variante regionale cu h- în minus sau în plus. 

În limba literară se pronunţă şi se scriu cu 4- (+ consoană) 
cuvintele Plizi, hrană — şi hrăni —, hrean şi fără h- verbul răpi 
şi derivatele lui, cu excepţia lui hrăpăreț. 


Variantele ilizi, arană — şi arăni —, rean sau irean au un pronunțat 
caracter regional; varianta hrăpi este învechită şi populară. 


b. Între o vocală precedentă şi o consoană următoare h notează 
consoana [h] în cuvintele din fondul tradiţional (cahlă, cuhnie, 
duhni, lihnit, meteahnă, mîhni, odihnă, sihlă, tihni) şi în 
neologisme ca brahman, drahmă, fraht, iaht. 

În termenii neologici proveniţi din nume proprii străine hahniu 
< Hahn, ohm < Ohm se scrie h, conform ortografiei numelor 
respective, fără să-i corespundă un sunet (cuvintele menţionate se 

pronunţă [haniu], [om]; în aceeaşi situație este neologismul neadaptat 
foehn [fön]. 

c. Între o consoană precedentă şi o vocală următoare h 
notează consoana [h] în cuvintele tradiţionale (de exemplu: 
deshăma, înhăma, phi, tarhon, tărhat, tilhar) şi în 
neologisme ca inhala, inhiba, înhuma, exhaustiv, exhibiţie, 
exhuma. 


După ex- există variante neliterare fără h de tipul exibizie. 


În unele neologisme de origine greacă veche sau derivate din 
nume proprii, h este pur grafic, reproducînd reguli de scriere din 
limba sursă sau de transcriere a ei; în această situaţie sînt catharsis, 
rhyton; ghanez, rhodesian, thailandez. 

Variante învechite cu h grafic postconsonantic au şi alte 
cuvinte la care normele actuale recomandă scrierea fără A. De 
reținut că se scriu fără h în interior cuvintele exala (deşi e 
antonimul lui inhala) şi exuberant (nu exh...), inerent (nu 
inherent), luteran (nu lutheran), metodă (nu methodă), piton 
(nu pithon), reniu, rodiu (cf. însă simbolul internaţional Rh) şi 
toate formaţiile cu elemente de compunere ca rino- (nu rhi-: 
rinocer, rinofaringită etc.), tanato- (nu tha-: tanatofobie, 
tanatologie etc.). 

Variante cu sau fără h pur grafic există şi la nume proprii ca 
prenumele Atanasie/Athanasie, Marta/Martha, Teodor/Theodor şi 
la numele de familie derivate, ca Aranasescu/Athanasescu, Atanasiu/ 
Athanasiu, Teodorescu/Iheodorescu, Teodorini/Theodorini. Grafiile 
învechite cu A, menținute prin tradiţie de unii purtători ai numelor în 
cauză, sînt pretenţioase. Pur grafic este A şi în numele de familie 
Eleutheriade. 

d. La sfîrşit de cuvînt, A după consoană corespunde consoanei 


CUPRINS 

[h] la cuvinte terminate în -arh (ierarh, monarh, patriarh), dar este 
pur grafic în neologisme ca luth (cf. însă lutier şi lutist). 


VIII. i sau îi (şi: ii sau iii)? 

Litera i are mai multe valori, între care notarea vocalei [i] se 
opune tuturor celorlalte prin capacitatea acesteia de a forma silabă: 
in, Zi, mină. Valorile nevocalice şi nesilabice ale literei i sînt 
următoarele: 

i semiconsoană [i], ca element al unui diftong ascendent (de 
exemplu: iar, biată) sau descendent (de exemplu: ai, mai); 

-i şoptit [i], după consoane, numai la sfîrşit de cuvînt (de 
exemplu: aduni, buni; aceşti, citeşti; ari, mari, ori, vineri) şi în 
compusele cu cireşi- (citeşitrei etc.), ciți (cîțiva), oareşi- 
(oareşicum etc.), ori (oricum, orişicine etc.); 

literă ajutătoare, uneori, în combinaţiile ci, gi, chi, ghi aflate 
la sfîrşit de cuvînt (de exemplu: deci, largi, unchi, unghi) sau 
urmate de o vocală (ciulin, giuvaier, chiul, ghiul etc.), mai rar de 
o consoană (în compuse: nicicum, nicidecum, cincisprezece, 
cincizeci şi în nume proprii: Pecica). 


Valorile multiple ale literei i creează condiţii de existență a unor 
cuvinte omografe care nu sînt omofone; de exemplu: albi vb. — albi adj. 
m. pl.; deşi conjeţ. — deşi adj. m. pl.; căi vb. - căi s. pl.; roi vb. — roi s. 
sg.; ia s. f. art. (<ie) — ia vb. (ind. prez. 3 sg. şi imper. 2 sg. de la lua); mici 
vb. — mici adj. pl.; ochi vb. — ochi s. sg. şi pl. 

Ele sînt sursa unor greşeli de lectură la cuvinte necunoscute — nume 
proprii, cuvinte rare (învechite, regionale sau, dimpotrivă, neologisme). 
Este cazul confuziei între cuvinte ca vier bisilabic şi vier monosilabic 
(vezi şi IV 2) sau al lecturii greşite a antroponimului Mavrogheni (cu o 
silabă în minus: trei silabe în loc de patru); a toponimului Pecica (cu o 
silabă în plus: trei silabe în loc de două) ori a variantei învechite vecinic 

(cu o silabă în plus: trei silabe în loc de două, ca în actualul veşnic). 
Confuzia între valorile literei i poate fi asociată cu locul diferit al 
accentului sau/şi cu valorile literei u; este cazul confuziei exploatate de 
Caragiale — în lectura lui Ipingescu din O noapte furtunoasă — între 
omografele sufragiu (= sufragiu “vot” şi sufragiu “cel care serveşte la 
masă”). Secvența grafică iu, cu patru corespondențe fonetice [i-u], [i-u], 
[iu] şi [iu], oferă terenul cel mai favorabil variaţiei atît la cuvinte comune 
(de exemplu: fotoliu, pronunţat cu [li-u] sau [lių] în loc de [liu]; martiriu, 
pronunţat greşit [martiriu] în loc de [martiriu]; piuneză, pronunţat greşit 
[pi-u] şi chiar [pi-o] în loc de [piu], ca şi biuretă), cît mai ales la nume de 
familie (nume terminate originar în [iu] neaccentuat sînt pronunţate cu 
[i-u] sau [iu]: Boieriu, Morariu). Unele foste greşeli s-au impus; este cazul 
lui meniu [meniu] şi al unor pronunţări greşite însuşite de purtătorii unor 
nume de familie ca Morariu. 

Sesizînd deosebirea acustică dintre i nevocalic şi i vocalic, 
unii scriu greşit vocala [i] cu doi îi, ca o soluţie de marcare a 
caracterului silabic: de exemplu, Arghezii, în loc de Arghezi, 
confetii în loc de confeti, el venii în loc de veni şi, mai des, noştrii 
şi voştrii în loc de noştri, voştri (vezi p. 75). 

Secvența grafică ii poate nota succesiunea de vocale “în hiat” 
[i-i] (de fapt, cele două vocale au între ele un i semiconsonantic, 
mai slab sau mai puternic, deci notația fidelă ar fi [iii] sau un 
diftong (descendent, cu al doilea i semiconsoană: [ii]); secvenţa 
grafică iii corespunde unei secvenţe fonice care cuprinde doi i 
vocalici şi cel puţin un į nevocalic (element al unui diftong). 
Valorile fonetice descrise pentru ii şi iii au în vedere condiții ideale 
de pronunțare, în tempo rar şi cu oarecare emfază. În pronunţarea 
curentă, mai ales în tempo rapid, diftongul [ii] se poate confunda 
cu vocala [i], ceea ce face ca modul de pronunțare să nu constituie 
pentru oricine un reper sigur în scriere. De aceea scrierea cu un 
singur i sau cu doi i şi cea cu doi sau cu trei i se orientează în 

cvasitotalitatea situaţiilor după gramatică (structura morfologică a 
cuvîntului în cauză, reguli morfologice şi contexte sintactice). 
Regulile gramaticale vizează sfîrşitul cuvîntului şi, în interior, locul 
unde se întîlneşte rădăcina sau tema lexicală cu un afix (flexionar 
sau derivativ) ori cu un element de compunere. 

1. Cele mai multe probleme de alegere între scrierea cui, ii 
sau ii se pun la sfîrşitul cuvintelor. Scrierea corectă are aici o 
deosebită importanţă întrucît prezența unui singur îi sau a doi i, 
respectiv a doi sau trei i, marchează distincţii morfologice: 

— la substantive şi adjective, distincţia între formele 
nearticulate şi cele articulate de (nominativ-acuzativ) masculin 
plural: ani — anii, mari — marii, pui — puii, arbitri — arbitrii, 
copii — copiii sau de genitiv-dativ feminin singular: (unei) țări — 
țării, dulci — dulcii; 

— la majoritatea verbelor de conjugarea a IV-a, distincţia între 
infinitiv (şi toate formele lor compuse cu acest mod: viitorul 
indicativ şi condiţionalul prezent la toate persoanele; 
imperativul negativ 2 sg.) sau perfectul simplu 3 sg. şi perfectul 
simplu 1 sg.: găsi — găsii, sui — suii, sfii — sfiii, 

— la verbele a fi şi a şti, distincţia între infinitiv (şi toate 
formele lor compuse cu acest mod — cele enumerate la verbele 
precedente —, precum şi formele compuse cu auxiliarul a fi: 
viitorul anterior, conjunctivul perfect, condiţionalul perfect, modul 
prezumtiv, infinitivul perfect) şi indicativ sau/şi conjunctiv prezent 
2 sg.: şti — (să) ştii, fi — (să) fii; 

— la unele pronume şi numerale, distincții totale sau numai 
parţiale între valorile adjectivale şi cele pronominale sau 
substantivale ale formelor de masculin plural: distincţie totală între 
adjectivul pronominal alți şi pronumele corespunzător (articulat) alții; 

distincție parţială la numeralele ordinale întîi, primi (cu valoare 
adjectivală în orice topică) — înfii, primii (cu valoare substantivală, 
dar şi adjectivală în antepunere). 

a. Se scrie numai i la: 

— singularul nearticulat al substantivelor de orice gen: m. 
pui, unchi, culi (toate şi pl.); n. roi, unghi, schi, taxi; f. joi, vineri, 
tanti, zi (cu excepția ultimului, toate şi pl.); 

Face excepţie varianta învechită şi populară, fii a substantivului. fiu (literar 


în această ultimă formă, art. fiul), folosită numai în îmbinări cu adjective 
posesive conjuncte; varianta — care circulă alături de fiu-su — se scrie 


fii-su (nu fi-su). 

— pluralul nearticulat al substantivelor şi adjectivelor masculine, 
cu excepţia celor cu singularul în -iu şi a substantivului copil: arbitri, 
cai, lupi, arici, unchi, albaştri, moi, albi, mici, vechi (dar cafegii, 
copii, aurii); 

— pluralul nearticulat şi genitiv-dativul singular nearticulat 
al substantivelor şi adjectivelor feminine, cu excepţia celor cu 
nominativ-acuzativul singular în -ie bisilabic: cărți, țări, mări, 
vulpi, femei, idei, confeti, moi, mici, vechi (dar bucurii, familii, 
roşii); 

— nominativ-acuzativul masculin plural al pronumelor 
personale (ei; şi noi, voi); al pronumelor şi adjectivelor 
pronominale posesive (mei, tăi, săi, noştri, voştri) şi al pronumelui 
şi adjectivului interogativ cit (cíti); al adjectivelor pronominale 
demonstrative acel, acest, celălalt (acei, aceşti, ceilalți) şi 
nehotărîte alt, atit (alți, atiti). Dintre acestea numai alți are o formă 
opusă cu doi i (pronumele alții); 

— cîteva numerale cardinale propriu-zise (doi, trei, cinci, 
douăzeci şi celelalte compuse cu -zeci), pluralul numeralelor 
fracționare în -ime (doimi, treimi etc.), pluralul masculin nearticulat 

al numeralelor ordinale prim, secund, tert (primi etc.), numeralul 
ordinal întíi cu valoare adjectivală postpus (la ambele numere şi la 
toate genurile). Dintre acestea au forme opuse cu doi i numai 
numeralele ordinale menţionate (formele de genitiv-dativ articulat 
de tipul doimii nu sînt numerale fracţionare, ci substantive 
propriu-zise); 

— persoana a 2-a singular la toate timpurile simple (indicativ — 
şi conjunctiv — prezent, imperfect, perfect simplu, mai mult ca 
perfect, imperativ pozitiv) ale tuturor verbelor, cu excepţia prezentului 
verbelor, de diverse conjugări, cu tema în i vocală: (să) aduni, afli, 
bei, lucrezi, citeşti, citeai, adunaşi, adunaseşi, rizi (dar apropii, scrii, 
ştii); 

— infinitivul prezent şi persoana a 3-a singular a perfectului 
simplu la verbele de conjugarea a IV-a cu tema în consoană: citi, 
iubi, veni; 

— persoana 1 singular la perfectul simplu al tuturor verbelor, 
cu excepţia celor de conjugarea a IV-a cu infinitivul în i: adunai, 
tăcui, bătui, mersei, coborii (dar citii, sfiii); 

— persoana | singular (omonimă cu a 2-a singular) la prezentul 
indicativ şi conjunctiv al verbelor de conjugarea I şi a IV-a cu 
tema în i semiconsoană: fai; birui (dar apropii); 

— cuvintele aci, aici, ci, deci, deşi conjcţ., şi (adv., conjcț. 
şi pron. refl.), pronumele şi adverbele compuse cu -şi: acelaşi, 
însuşi, iarăşi, totuşi (pentru care vezi şi XI 3 b), formele de 
dativ ale pronumelor personale şi reflexive (mi, fi, i, şi, ni, vi, li; 
îmi, îţi, îi, îşi). 

b. Se scrie numai îi la: 

— pluralul nearticulat al substantivelor şi adjectivelor 
masculine terminate în -iu: fii, cafegii; aurii, proprii, al 
substantivului copil (copii) şi al adjectivului roşu (roşii); 

— nominativ-acuzativul plural articulat al substantivelor şi 
adjectivelor masculine, cu excepția celor cu singularul în -iu, a 
substantivului copil şi a adjectivului roşu: arbitrii, caii, lupii, aricii, 
unchii; albaştrii, gălbuii, albii, micii, vechii (dar fiii, cafegiii, copiii, 
auriii, propriii, roşiii); 

— pluralul nearticulat şi genitiv-dativul singular nearticulat 
al substantivelor şi adjectivelor feminine în -ie bisilabic: bucurii, 
familii, rochii, aurii, proprii, roşii; 

— genitiv-dativul singular articulat al substantivelor feminine, 
cu excepția celor cu genitiv-dativul singular nearticulat în -e, -le 
Şi în -ii: cărții, femeii, țării, mării, vulpii; gălbuii, micii, vechii 
(dar casei, mamei, zilei, bucuriei, familiei, roşiei); 

Formele de acest tip sînt mai numeroase în uz decît în normă, întrucît la 
cele literare se adaugă variantele neliterare în -i;, -lii sau -iii ale unor forme 
literare în -ei, -lei sau -iei: de exemplu, casii, fetii, cafelii, bucuriii, familiii, 
auriii, în loc de casei, fetei, cafelei, bucuriei, familiei, auriei. În limba literară 
nu se admite secvenţa iii la genitiv-dativul feminin singular articulat (deşi 
forma nearticulată corespunzătoare este în -ii), iar forma articulată a unui 
genitiv-dativ singular nearticulat în -/e este totdeauna -/ei, realizîndu-se o 
distincție între perechi de tipul a/băstrelei (< albăstrea) — albăstrelii (< 
albăstreală). 

Dependentă de scrierea genitiv-dativului singular al substantivelor 
feminine este scrierea adjectivului invariabil acătării (provenit dintr-un 
genitiv cu articol posesiv) şi a genitiv-dativului îmbinărilor alcătuite dintr-un 
substantiv şi un adjectiv posesiv conjunct de tipul maică-mii, soră-mii, 
nevesti-mii. 


— genitiv-dativul singular articulat al unor substantive 
masculine (care, spre deosebire de cele feminine, nu au un 
corespondent nearticulat în -i): neichii, popii. Numărul lor creşte 
dacă se adaugă substantivele la care forma cu -ii are variante de 

alt tip admise în normă: bădichii/bădicăi, naibei/naibii, taichii/lui 
taica, vlădicii/vlădicăi/vlădichii:; 

Pentru alte substantive, comune şi proprii, nu sînt considerate literare 
variantele în -ii: se spune corect papei, tatei/lui tata (nu papii, tatii); lui 
Oprea/Obprei, lui Toma/Tomei (nu Obprii, Tomii). 


— pluralul nearticulat al substantivelor neutre terminate la 
singular în -iu: domenii, exerciții, servicii, studii, o formă de plural 
în -ii există şi la substantivul seminar (seminarii/seminare); 


Unii vorbitori folosesc forme de plural în -ii şi la alte substantive neutre 
terminate la singular în consoană. Conform normelor actuale sînt corecte 
formele itinerar — itinerare şi orar — orare; pluralele itinerarii, orarii 
sînt admisibile numai la cei care folosesc singularele învechite itinerariu, 
orariu (nu şi în raport cu formele itinerar, orar, cf. şi flexiuni hibride ca 
laborator —laboratorii, în loc de laboratoare, sau sanator, în loc de 
sanatoriu, — sanatorii). 


— nominativ-acuzativul masculin plural al pronumelor 
personale însul, dinsul (înşii, dinşii), al pronumelor şi adjectivelor 
pronominale nehotărîte unul, vreunul (unii, vreunii), al pronumelui 
nehotărit altul (alții) şi al pronumelui şi adjectivului negativ nici 
unul (nici unii). Dintre acestea numai alții are o formă opusă cu 
un i (adjectivul alți); 

— pluralul nearticulat al numeralului cardinal mii; 
nominativ-acuzativul masculin plural al numeralelor ordinale întîi, 
prim, secund, terț cu valoare substantivală şi cu valoare adjectivală 
în antepunere (înfiii/primii, întîii/primii concurenţi), genitiv-dativul 
feminin singular al numeralului ordinal întîi în aceleaşi situații 
(întiii zile); 

— persoana a 2-a singular a prezentului indicativ sau/şi 
conjunctiv sau/şi a imperativului pozitiv la verbe, de diverse 
conjugări, cu tema în i vocalic: apropii, scrii, ştii, fii; 


Ortografie pentru toți 73 


— infinitivul prezent şi persoana a 3-a singular a perfectului simplu 
la verbele de conjugarea a IV-a cu tema în i: prii, pustii, sfii, 

— persoana 1 singular la perfectul simplu al verbelor de 
conjugarea a IV-a cu infinitivul în į şi tema în consoană: citii, 
iubii, venii sau în orice vocală afară de i: căii, hiriîii, îndoii, suii 
(dar sfiii); 

— persoana 1 singular (omonimă cu a 2-a singular) a 
prezentului indicativ şi conjunctiv la verbe de conjugarea I cu tema 
în i vocalic: apropii, înjunghii, minii, sperii etc. 

c. Se scrie numai iii la: 

— nominativ-acuzativul plural articulat al substantivelor şi 
adjectivelor masculine cu singularul în -iu: fiii, cafegiii, auriii, 
propriii, al substantivului copil (copiii) şi al adjectivului roşu 
(roşiii); 

— persoana 1 singular la perfectul simplu al verbelor de 
conjugarea a IV-a cu tema în i: priii, pustiii, sfiii. 

Greşeli de scriere se produc în ambele direcții: pe de o parte, 
se întîlneşte notarea unui i în minus (i în loc de îi, respectiv ii în 
loc de iii) şi, mai rar, chiar a doi îi în minus (i în loc de iii), iar, pe 
de alta, scrierea unui i în plus (de obicei ii în loc de i). Cele mai 
frecvente sînt notaţiile în minus, dar destul de des apare şi greşeala 
opusă — scrierea unui i superfluu —, explicabilă prin 
hipercorectitudine. 

Ambele tipuri de greşeli afectează în special opoziția de 
articulare la substantive şi la adjective sau la cuvinte cu valori 
înrudite: absența unui i face ca o formă articulată să fie interpretată 
drept nearticulată şi, invers, un i în plus dă unei forme nearticulate 
aspectul fals al uneia articulate. Pronunțarea singură nu ajută 
totdeauna orientarea scrierii, nu numai pentru că distincțiile nu 
sînt clare, ci şi pentru că o anumită particularitate fonetică a 

articulării, anume faptul că i nevocalic de la formele nearticulate 
devine vocalic la cele articulate ([eroi] — [eroii], [tări] — [ţării], 
[vek] — [vekii]), poate induce în eroare, atrăgînd neglijarea — 
fonetică şi grafică — a articolului propriu-zis. Pentru a distinge 
cele două situaţii atunci cînd pronunţarea nu oferă un reper 
suficient de clar este utilă folosirea unor contexte minimale cu 
rol diagnostic şi a unor probe de substituție: 

— pentru masculin plural contextul aceşti, doi sau mulți + 
substantiv nearticulat față de substantiv articulat + aceștia, 
amindoi sau toți, respectiv amindoi sau toți + substantiv articulat: 
aceşti (doi, mulți) băieți — băieții aceştia (amindoi, toți) sau 
amindoi (toți) băieții şi substituirea cu femininul corespunzător 
aceste/două/multe fete — fetele acestea/amîndouă/toate sau 
amîndouă/toate fetele; contextul substantiv nearticulat + genitiv 
sau adjectiv posesiv cu articolul al față de substantiv articulat + 
genitiv sau adjectiv posesiv fără al: băieţi ai mei/ai mamei — 
băieții mei/mamei; substituirea cu singularul sau/şi cu femininul 
corespunzător şi variaţia topicii: băieți trişti cu băiat trist sau cu 
fete triste, dar băieții trişti cu băiatul trist sau cu fetele triste, iar 
triştii băieţi cu tristul băiat sau cu trista fată; testarea existenţei 
unui al doilea i, articol, prin substituirea lui cu forma de 
genitiv-dativ plural a articolului hotărît enclitic: băieți]|i — 
băieţi|| lor; 

— pentru genitiv-dativul singular feminin contextul acestei, 
acelei sau unei + substantiv nearticulat față de substantiv articu- 
lat + acesteia, aceleia; acestei/acelei/unei țări — ţării acesteia/ 
aceleia şi substituirea cu un sinonim masculin-neutru: acestui/ 
acelui/unui ținut — ținutului acestuia/ aceluia; identitatea cu 
pluralul la formele nearticulate: (unei) ţări bogate = (multe) ţări 
bogate şi nonidentitatea formelor articulate țării bogate — ţărilor 
bogate; substituirea cu un sinonim de alt gen şi variaţia topicii: 

unei ţări mari cu unui ținut mare, dar ţării (celei) mari cu ținutului 
(celui) mare, iar marii țări cu marelui ținut, testarea existenţei unui 
al doilea i, articol, prin substituirea lui cu formele de plural ale 
articolului hotărît enclitic: fări]||i — ţări]|le, zări|] lor. 

La pluralul substantivelor şi adjectivelor masculine terminate la 
singular în consoană + r sau / + u (de tipul arbitru, astru, cafru, 
codru, cuscru, litru, membru, metru, ministru, socru, respectiv acru, 
albastru, aspru, negru, amplu, dublu, multiplu, simplu, suplu) se fac, 
poate, cele mai multe confuzii între formele articulate şi cele 
nearticulate întrucît aici distincția este mai puţin clară în pronunțare, 
numărul de silabe fiind acelaşi. În scris cele două serii de forme trebuie 
marcate deosebit: nearticulat membri — articulat membrii, ca şi 
elevi — elevii. Grafii ca aceşti/unii/doi membrii, toți/amîndoi membri, 
membri comisiei, ochi/ochii albaştrii sau albaştri tăi ochi sînt greşite 
prin neconcordanta formelor în i sau ii cu contextele în care apar (se 
scrie corect aceşti/unii/doi membri, toți/lamîndoi membrii, membrii 
comisiei, ochi/ochii albaştri, albaştrii tăi ochi). 

Scrierea cu un i în plus apare frecvent şi la pronumele şi 
adjectivele posesive cu structură fonetică asemănătoare (ai) noștri, 
(ai) voştri (scrise greşit noştrii, voştrii). De reţinut că posesivele 
nu sînt articulabile cu articolul enclitic şi în consecință nu trebuie 
să aibă niciodată doi i, după cum nu au nici -/ la singular. 

De asemenea se fac numeroase confuzii între formele articulate 
şi cele nearticulate la pluralul substantivelor şi adjectivelor 
masculine terminate în -iu, al substantivului copi! şi al adjectivului 
roşu. Grafii ca aceşti/unii/doi copiii (în loc de copii), toți/amîndoi 
copii (în loc de copiii), fii mei (în loc de fiii), părinţii propri (în 
loc de proprii) şi proprii — sau chiar propri — părinţi (în loc de 
propriii) nu respectă condiţiile elementare ale concordanţei 
formelor morfologice cu contextul sintactic. 

Scrierea articolului i este obligatorie în toate situaţiile, inclusiv 

atunci cînd avem a face cu un substantiv sau adjectiv la care se 
ataşează o formă pronominală conjunctă de dativ, de exemplu: în 
ochii-mi, propriii-mi fii, sau cînd se produc contrageri accidentale de 
tipul ochii-aceia, Copiii-ar mînca; în asemenea situaţii după cratimă 
poate apărea şi un al patrulea i, complet inexistent în pronunțare: 
propriii-i fii. 

O situație aparte este aceea a îmbinărilor de tipul nevesti-sii, 
în care articularea este marcată, pentru întregul grup nominal, la 
adjectivul posesiv conjunct. 

La verb cele mai multe greşeli de scriere se întîlnesc la 
formele monosilabice ale verbelor cu mare frecvenţă a fi, a scrie, 
a şti, a ține şi a veni. Grafia scri nu are nici o acoperire în limba 
literară (ea poate nota numai o variantă regională de infinitiv, 
nu şi persoana a 2-a sg. ind. şi conj. prez., care se notează scrii). 
Grafiile ţi şi vi nu sînt corecte decît pentru formele pronominale 
de dativ, nu şi pentru formele verbale fii, vii. Grafia şti este 
corectă pentru infinitiv (a şti) şi pentru formele compuse cu el 
(voi şti, aş şti, nu şti), dar este incorectă pentru persoana a 2-a 
sg. a prezentului indicativ şi conjunctiv: corect se scrie să ştii 
(nu să şti). Tot astfel, grafia fi este corectă pentru infinitiv (a fi) 
şi pentru multele forme compuse cu el (voi fi, aş fi, nu fi; va fi 
aflat, ar fi aflat, să fi aflat, va fi aflînd, a fi aflat), dar incorectă 
pentru persoana a 2-a singular a conjunctivului prezent şi a 
imperativului pozitiv, la care corectă este scrierea cu doi i: atenție 
deci la distincţiile dintre să fii sănătos (conjunctiv prezent) şi 
să fi mers (conjunctiv perfect), chiar să fii lăudat (conjunctiv 
prezent diateza pasivă) şi să fi lăudat (conjunctiv perfect diateza 
activă), precum şi dintre fii vesel! (imperativ pozitiv) şi nu fi 
trist! (imperativ negativ). 

La persoana 1 şi a 2-a singular a prezentului indicativ şi 
conjunctiv se produc greşeli de scriere, relativ rar, cu un îi în 
minus la verbele de conjugarea I cu tema în i vocală (apropi, 
zgiri şi, mai ales, înjunghi în loc de apropii, zgirii, înjunghii). 
Mai des apare greşeala inversă, scrierea cu un i în plus, la 
persoana a 2-a singular a prezentului indicativ şi conjunctiv la 
verbele afla, intra, sufla, umbla, umfla, umple; corect se scrie 
afli, intri (nu aflii, intrii etc.). 

Se greşeşte de asemenea la scrierea formelor de perfect simplu, 
puţin familiare celor mai mulți vorbitori. Greşelile afectează, la 
conjugarea a IV-a, distincţia dintre persoana 1 sg. şi a 3-a sg. 
(aceasta din urmă egală cu infinitivul), se scrie corect eu sosii, 
dar el sosi (şi a sosi), eu mă sfiii, dar el se sfii (şi a se sfii). 

La formele nearticulate de plural şi de genitiv-dativ singular 
ale substantivelor şi adjectivelor feminine greşelile de (pronunțare 
şi) scriere duc la confuzia unor tipuri morfologice. Grafii ca rochi, 
unghi şi, invers, mingii, ridichii nu sînt literare; mai mult, ele nu 
au acoperire fonetică decît prin raportare la variantele neliterare 
de nominativ-acuzativ singular roche, unghe, respectiv mingie, 
ridichie (vezi şi IV 2 b). Grafia roşi este literară pentru m. pl. de 
la participiul ros; ea corespunde unei realități fonetice şi cînd 
notează varianta învechită şi regională de m. pl. a adjectivului 
roşu (m. sg. roş, f. sg. roşă, pl. roşe), nu însă şi cînd reprezintă o 
încercare de notare a formei literare de pl. a acestui adjectiv sau 
a pluralului substantivului roşie. 

2. În interiorul cuvintelor, la întîlnirea dintre rădăcină sau tema 
lexicală cu un afix (flexionar sau derivativ) ori cu un element de 
compunere, problema alegerii se pune numai între i şi îi. 

Secvența — fonetică şi grafică — ii este corectă numai atunci 
cînd a) un prefix sau element de compunere terminat în i se 

combină cu o temă (cuvînt sau element de compunere) care 
începe cu i şi b) cînd un sufix sau element de compunere cu i 
inițial se combină cu o temă (cuvînt sau element de compunere) 
terminată în i. 

a. Se scrie ii în: 

— derivatele cu prefixele anti- (antiimperialist, antiinfecțios, 
antiinflamator, antiinsulină, antiintelectualist, antiistorism), arhi- 
(arhiinteresant), peri- (periintestinal); 

— compusele cu elemente ca di- (diiamb), mini- (miniinterviu), 
poli- (poliizopren), semi- (semiindustrializa, semiinternat), toxi- 
(toxiinfectie), în principiu şi cele cu bi-, maxi-, pluri- etc.; 

Mentinerea celor doi i în pronunțare şi în scriere nu este totuşi generală. 
Există şi cîteva formaţii prefixale cu un singur i, explicabile fie prin 
contragerea celor doi i originari, fie prin eliziunea vocalei finale a prefixului; 
de exemplu, termenul medical antinion < anti- + inion (pentru varianta 
ant- cf. antarctic, antepileptic), arhierarh (cf. ierarh) şi arhiereu (cf. 
protoiereu). Scrierea concordă totdeauna cu pronunţarea. 


— derivatele cu sufixele -icios (sfiicios), -iciune (sfiiciune), 
-ime (miime), -ință (cuviinţă, fiinţă, ştiinţă), -işoară Liişoară, 
miişoară, viişoară), -itor (pustiitor, ţiitor, scriitor, viitor), -itură 
(scriitură, viitură) de la cuvinte cu tema în i vocală şi, bineînţeles, 
derivatele şi compusele acestor derivate (cuviincios, încuviinţa, 
necuviinţă; fiinţa şi înfiinţa, conştiinţă şi conştiincios, înştiinţa, 
neştiinţă, locţiitor; priincios); 

Substantivul fiică se scrie corect cu ii indiferent dacă etimologia justă 
este învechitul fie “fiică” + sufixul -ică sau învechitul fii “fiu” + sufixul -că. 


— formele de gerunziu, cu sufixul -ind, ale verbelor de conjugarea I 
şi a IV-a cu tema în i vocală: apropiind, calchiind, fiind (şi fiindcă), 
înjunghiind, machiind, mîniind, priind, pustiind, scriind, Sfiind, ştiind, 
trunchiind, zgiriind. 

b. Se scrie însă i în: 

— formele flexionare ale tuturor cuvintelor cu tema în i în care 
afixul este a, e, u sau începe cu aceste vocale: ie — ia (nu iie, iia); 
apropie, apropiem, apropiat, sfiesc şi sfia, sfiască (nu sfiiesc, sfiia, 
sfiiască), înfiez; ştiu; 

— derivatele cuvintelor cu tema în į în care afixul începe cu 
altă vocală decît i: fiesc, fiască, fiut, înfia; prielnic, pustietate; 
sfială, sfielnic, sfios, zgirieci,; 


Pentru scrierea cu ia sau iia vezi şi X. 


— derivatele de la cuvinte a căror temă nu se termină în i 
vocală. De reţinut că se scrie corect i în substantivele cunoştinţă, 
recunoştinţă şi în verbul încunoştinţa, în care sufixul -ință este 
ataşat la o temă consonantică (cunoaşt-, cf. cerință, credinţă, 
putință, şedinţă), spre deosebire de știință, conştiinţă şi înştiinţa, 
la care tema în i justifică pronunţarea şi scrierea cu îi; de la 
numeralul mie derivatul cu sufixul -ime are doi i (miime), pe cînd 
de la doi şi trei derivatele cu acelaşi sufix sînt doime, treime; 

— gerunziul verbelor de conjugarea I şi a IV-a cu tema în i 
nevocalic se scrie corect deochind, despăduchind, împerechind, 
îngenunchind, înmănunchind, muind, tăind, urechind, veghind, 
biruind, chinuind, învechind, suind, zbughind. 

Şi în interiorul cuvintelor se produc greşeli de pronunțare şi 
de scriere în ambele direcţii. Cele mai numeroase se întîlnesc la 
derivatele cu sufixul -inţă (pe de o parte, grafii ca fință, conştință, 
înştințez, iar, pe de alta, grafiile cunoştiință şi încunoştiința) şi la 
formele de gerunziu (atît grafii ca apropind, find, cît şi, mai rar, 
muiind, tăiind, se confundă în special tipurile flexionare cu 
infinitivul în -chea, -ghea şi -chia, -ghia, scriindu-se — la fel de 
greşit — îngenunchiind, urechiind, veghiind şi calchind, 
înjunghind, machind, trunchind). 

3. În anumite situaţii — puţin numeroase — alegerea între i şi ii, 
eventual şi iii, nu are legătură cu gramatica. 

a. În cîteva interjecţii se poate scrie atît i, cît şi ii sau chiar iii, 
repetarea literei fiind un mijloc de marcare a lungirii vocalei în cauză: 
i/ii/iii, di/dii, pfi/pfii etc. 

b. Tot un mijloc de redare a lungirii vocalei i într-o pronunțare 
marcată de afectivitate este scrierea ocazională cu doi sau mai 
mulți i în interiorul rădăcinii cuvintelor. De exemplu: miiic de 
tot! 

c. Numele proprii Isac, Isus se scriu cu un singur i iniţial (nu 
Tisus). 

d. Numele proprii de origine slavă — româneşti şi străine — 
în -schi se scriu cu un singur i final, chiar dacă în limbile originare 
numele respectiv are finala -ii. De exemplu: Baraschi, 
Macedonski, Malinschi, Dostoievski, Ostrovski. 

4. Uneori se pune problema alegerii între scrierea cu un singur 
i şi cea cu doi i separaţi/legaţi prin cratimă. 

Secvența grafică i-i (şi ii-i) se întîlneşte în următoarele situaţii: 

i pronume (în dativ) + i pronume (în acuzativ): i-i dau (şi 
mi-i țin etc.); 

i pronume (în dativ) + i verb: i-i foame (şi mi-i foame etc.); 

finala unei conjuncții + i pronume (în dativ sau acuzativ): ci-i 
văd şi-i aud, şi-i dau sau + i verb: şi-i bine; 

finala unui substantiv sau adjectiv (şi părți de vorbire echivalente) + 
i verb: cu bani-i bine sau + i pronume: ochii-i rid, părinţii-i dau 
bani, dinşii-i văd; 

finala unui verb + i pronume (în dativ sau acuzativ): 
auziţi-i, daţi-i; 

finala unui adverb + i verb: aci-i bine, aici-i bine. 

În asemenea secvenţe se produc greşeli de scriere nu numai 
în privinţa cratimei (pentru care vezi XXVI), ci şi a numărului de 
i. În poziţie neaccentuată cei doi i din îmbinarea i-i pron. + pron. 
sau pron. + vb. se confundă în unul singur în pronunțare şi de 
aceea se poate ajunge la grafii greşite ca i dau sau i foame. 
Secvența neaccentuată ii-i (din ochii-i..., părinţii-i...) se pronunţă 
fie ca diftong, fie ca o singură vocală, niciodată ca o secvenţă de 
trei sunete distincte, ceea ce explică frecvenţa grafiilor care omit 
un i; tot astfel, secvenţa neaccentuată iii-i (din propriii-i copii sau 
copiii-i văd) nu se pronunţă cu patru sunete distincte, de unde şi 
aici grafiile curente cu omiterea unui į. Acel i omis poate să fie 
din finalul cuvîntului care precedă cratima, deci articolul acestuia 
(în grafii de tipul ochi-i rîd, părinți-i dau, proprii-i copii, copii-i 
văd etc., pentru care vezi şi 1), sau poate să fie i conjunct, în 
grafii ca ochii rîd pentru ochii-i rid sau propriii copii pentru 
propriii-i copii. 

5. Omiterea unui i poate avea loc şi la întîlnirea a doi i (cu 
valoare de semiconsoane) din cuvinte diferite între care nu se foloseşte 
cratima. Este cazul îmbinărilor (-)/ui, (-)ei, cui + i-a (pron. + vb.), i-e 
(pron. + vb.), i-i (pron. + pron.): de exemplu, lui i-a dat, ei i-i dau, 
cui i-e foame, care ajung să fie scrise greşit lui a dat, cui e foame din 
cauza faptului că în pronunțare cele două semiconsoane [i] se 
confundă în una singură (vezi şi 4). 


IX. îi sau 7? 


Scrierea corectă cu i sau î concordă totdeauna cu pronunțarea 
literară. Problemele care apar se datoresc unor variante de diverse 
feluri (regionale, învechite sau greşite) existente şi în pronunțare 
şi avînd un caracter pur fonetic sau/şi morfologic. 

Nu se pot da reguli generale de (pronunțare şi) scriere, ci 
doar un set de reguli particulare şi chiar individuale. Generală 
este numai obligativitatea de a nu confunda nici în pronunțare, 
nici în scriere cele două unități, care reprezintă foneme (vocale), 
respectiv litere distincte. 

Vezi distincția dintre perechi de cuvinte ca bir — bir, fită — fiță, in s. — 
în prep., mină — mină, timp — timp, uneori dublete etimologice ca virtute 
“integritate morală, calitate” — vîrtute “vigoare, curaj”, şi alternanţe, în 
flexiune şi derivare, ca vinde — vind, vinzare, vinzător. 


1. În poziţie inițială de cuvînt, problema alegerii între pronunţarea 
şi scrierea cu i sau î se pune atunci cînd vocala în cauză este urmată 
de n sau m, indiferent dacă secvenţa in-/im- ori în-/im- are sau nu 
statut de prefix. 

De cele mai multe ori este vorba de alegerea între prefixul 
tradițional în- şi cel neologic în-, între care se produc confuzii în 
ambele direcţii: corecte sînt formaţiile încasa, învedera (nu incasa, 
invedera) şi imbold, impieta, incarna, incrimina, incrusta, 
indemnizaţie, inocula, intabula, intitula (nu îmbold, împieta, 
încarna, încrimina, încrusta, îndemnizaţie, înocula, întabula, 
întitula);, sînt cuvinte diferite însera, “a se face seară, a amurgi” 
şi insera “a introduce”, învesti “a acorda un drept, o demnitate” 
şi investi “a plasa un capital”. 

De reţinut că se pronunţă şi se scrie corect îmboldi, dar imbold; înhuma 
şi înhumare, dar inhumaţie; însufleţi, dar insufla. 

Confuzia este frecventă şi la compusul încontinuu (nu 
incontinuu). 


Prepoziţia în însăşi este confundată cu prepoziţia latinească in din 
diverse formule livreşti: se pronunţă şi se scrie corect in corpore, in extenso, 

in extremis, in spe (nu în corpore, în extenso, în extremis, în spe), de asemenea 
in-cvarto, in-folio. 


Secvenţele fn- şi in- se confundă şi în rădăcina unor cuvinte, 
precum şi în prefixele între-, intro-. Se pronunţă şi se scrie corect 
înger şi întreprindere (nu inger, intreprindere), dar interes, intra, 
intrepid şi introduce (nu înteres, întra, întrepid, întroduce). 

2. În timp ce succesiunea îi este curentă — fie cu i vocalic 
(miriit), fie cu i semiconsonantic (/ămii, lămîie) —, succesiunea 
if este limitată la compuse de tipul nemaiintilnit, semiîntuneric 
(vezi XXIV 2 c). 

La verbele cu tema terminată în i gerunziul se formează în 
-ind chiar la conjugările pentru care este caracteristic sufixul -înd: 
se pronunţă şi se scrie corect apropiind, înjunghiind, muind, tăind 
(D, scriind (III), fiind, priind, ştiind (IV), nu apropiind, scriind 
etc. (pentru scrierea cu i sau ii vezi VIII). 

3. După j şi ş pronunţarea literară şi scrierea cu i sau î ţin 
seama de structura morfologică a cuvintelor. Alegerea între i şi î 
intră în aceeaşi serie cu alegerea între e şi ă, ea şi a după aceleaşi 
consoane (vezi I şi Il). 

a. În rădăcina cuvintelor se pronunță şi se scrie corect numai 
i: jilt, jindui, jimba, jintiţă, jir, jitar, mojic, sprijin; şi, şindrilă, 
şiştar, maşină, ruşine. Face excepţie verbul onomatopeic şişii — 
şi familia lui —. 

În numele proprii de familie sînt tolerate — conform dorinței 
purtătorilor şi tradiţiei — pronunţări (şi grafii) regionale cu î în 
rădăcină: Jingă, Jirghie, Jitaru; Şişcă, Şişcariu. 

b. În afara rădăcinii, la inițiala unor afixe flexionare sau 
derivative pot apărea atît i, cît şi î, în funcţie de clasa morfologică 
a cuvintelor, păstrîndu-se înfăţişarea pe care o au afixele în cauză 
după orice altă consoană. 

Verbele de conjugarea a IV-a cu tema lexicală în -j, -ş au 
sufixul infinitivului scris şi pronunţat corect -i (nu -î): coji, îngriji, 
miînji, necăji, prăji, rotunji, sfriji, sluji, tînji, veşteji, vrăji, buşi, 
căptuşi, cerşi, desluşi, greşi, ieşi, însuşi, linguşi, moleşi, păşi, 
răguşi, săvirşi, sfirşi etc. Se pronunţă şi se scrie i în toate formele 
verbale care preiau tema infinitivului (indicativ şi conjunctiv 
prezent 1 şi 2 pl., imperativ 2 pl., perfect simplu, mai mult ca 
perfect, participiu, supin şi gerunziu): cojim, cojiți, cojii, cojisem, 
cojit, cojind, ieşim, ieşiţi, ieşii, ieşisem, ieşit, ieşind, precum şi în 
cuvintele formate de la aceste verbe: cojire, îngrijitor, prăjitură, 
vrăjitoare; ieşire, linguşitor. 

Verbele de conjugarea I cu tema lexicală în =, -ş se pronunță 
şi se scriu corect cu -înd (nu -ind) la modul gerunziu, la fel ca 
toate celelalte verbe cu tema în consoană nepalatală (b, c, d, f, g, 
l,m, n, p, r,s, t, t, v, Z): angajind, aranjind, avantajind, bandajind, 
etajînd, dirijînd, forjînd, încurajînd, menajînd, neglijînd, 
protejind, şantajíînd;, afişind, branşind, defrişînd, furişînd, 
îmbrăţişind, înfăşind, îngrăşind, îngroşind, mărunțişind, 
pastişind, reproşind, ricoşind, tranşind, trişind etc. 

Conform acestei reguli şi aplicării ei la flexiunea verbală, este posibilă 
opoziţia fonetică şi grafică între gerunziile îngrijindu-se (de la a se îngriji "a 
avea grijă de...”, de conjugarea a IV-a) şi îngrijindu-se (de la mai rarul a se 
îngrija “a se îngrijora”, de conjugarea 1). Variantele regionale cu 
generalizarea fie a lui î, fie a lui i după orice j, ş anulează distincţia dintre 
clase şi tipuri morfologice: o variantă ca angajind dă impresia că verbul ar 
fi de conjugarea a IV-a! 


Verbele onomatopeice de conjugarea a IV-a derivate de 
la interjecţii terminate în j, ş au sufixul lexical -fi (nu -ii): 
vâjii, fişii, hişii. 

În majoritatea afixelor atașate după j, ș, se pronunţă şi se scrie i, excepţie 
făcînd sufixul verbal -îi; de aceea verbele pot avea la infinitiv fie -i, fie -îi 
(nu -î, nici -ii). Practic, singura situaţie în care pot apărea atât i, cît şi î, în 
funcţie de clasa morfologică, este sufixul modului gerunziu. 

4. După s,z, ș, ambele feluri de pronunțare şi de scriere sînt corecte 
în cuvinte diferite: 

sihlă, silă — şi sili —, simbrie — şi simbriaş —, dar simbră — şi 
simbraş —, sîneaţă, sînge, sinziană;, mirosi — şi mirosind —, dar 
apăsînd,; 

zi, zice, zid, zimbru (animalul), dar zimbi, zînă, zizanie 
(“discordie”); urzi — şi urzind —, dar uzînd; 

ține, fipa, morțiş, dar căpățină;, înghiți — şi înghițind —, dar 
sughițind (de la sughița). 

În pronunţarea regională cu î generalizat în această poziţie se anulează 
deosebirea dintre cuvinte paronime ca fînc “copilaş” şi finc (termen de 
tîmplărie) şi dintre tipuri morfologice (gerunziul unor verbe de conjugări 
diferite: curățind de la curăța şi curățind de la curăţi). Existenţa variantelor 
cu î după s face ca unii vorbitori să creadă că adverbul latinesc sic “aşa” 
(scris între paranteze la reproducerea unui text cu greşeli pentru a semnala 
faptul că reproducerea este exactă) ar fi interjecţia de origine turcească sic, 
cu atît mai mult cu cît indicaţia sic este însoţită de obicei de semnul 
exclamării. 


Singurele reguli cu caracter mai larg referitoare la prezenţa 
lui i sau î după s, z, ș sînt identice cu unele de sub 3 b: 

— verbele de conjugarea a IV-a cu tema lexicală în -s, -z, -¢ 
au sufixul infinitivului scris şi pronunţat corect -i (nu -î): afurisi, 
găsi, mirosi, părăsi, sclifosi, ursi, auzi, încălzi, păzi, slobozi, urzi; 
ameți, boți, încreți, înghiți, peți. De aici i în formele flexionare şi 
în derivatele de la tema infinitivului: mirosind, mirositor, ursită, 
ursitoare, păzitor etc.; 

— verbele onomatopeice de conjugarea a IV-a derivate de la 
interjecţii terminate în s, z, f au sufixul lexical -fi (nu -ii): fisîi, 
bizii, scirții etc. 

În numele proprii de familie se tolerează variante diferite de 
cele admise la apelativele corespunzătoare, mai ales cu îi în loc 
de î, care fac uneori de nerecunoscut cuvîntul originar: Simbotin, 
Simedrea, Zimbatu, Căpăţină, Ținţăreanu; Tînteş. Variația de la 
numele proprii face ca unii să găsească o legătură între prenumele 
feminine Zina şi Zina (< zină). 

5. După r, de asemenea ambele moduri de pronunțare şi de 
scriere sînt corecte în cuvinte diferite. 

În rădăcina cuvintelor este corect i în rindea (şi rindelui), 
strica, stricni, striga, dar î în drimbă, frînghie, rîndaş, scrinti, 
scrişni, sprinceană, strimt. 


Ise menţine în flexiune şi derivare: sprincenat, sprincene; strimticel, Strimţi. 


Sufixul corect de infinitiv al verbelor de conjugarea a IV-a 
este -î la foarte puţine verbe: amări, bori, chiori, cobori, dobori, 
hotări, izvori, mohori, ocări, omori, oțări, piri, pogori, scociori, 
tăbări, tiri, uri, viri, zădări, zăvori şi -i la toate celelalte: acoperi, 
bărbieri, dogori, fugări, înflori, suferi, umbri, zări etc. (de reţinut, 
pe de o parte, chiori, zăvori şi, pe de alta, dogori, la care se 
greşeşte mai des). De aici decurg distincţii şi în afixele flexionare 
şi derivative: coborind, coboriş, coboritor, urind, urit, uriti, 
uriciune, dar acoperind, acoperiş, acoperitor. 

Gerunziul verbului datori este datorind, iar al lui datora este 
datorind. 

În numele proprii de familie sînt tolerate, atât în rădăcină, cât şi în 
afixe, variante cu i, în loc de f, care au diverse explicaţii: pronunțări 
regionale (Sprincenatu), rezultatul unor grafii străine (Drimba), 
distanţarea față de apelativul originar (Uritescu şi Urițescu). 

6. După sc şi st este corect î în scînci, scînteie (nu schinci, 
schinteie; se tolerează însă numele de familie Schinteie şi 
toponimul Schinteieşti) şi i în stinge (nu stinge). 

După g(h) este însă corect i în ghici (nu gici). 

7. Aspectul literar al prepoziţiilor analizabile prin de + în, între, 
întru Şi p(r)e + în, între, întru este din, dintre, dintru (nu din-), 
respectiv prin, printre, printru (nu pîn-). 

8. După consoane se fac distincţii legate de vechimea în limbă 
(asemănătoare cu unele discutate sub 1) numai după v: este corect 
î în cuvintele din fondul tradiţional virtos, virtoşie, virtute, viscos, 
dar i în neologismele virtuos, virtuoz, virtuozitate, viscoză, 
viscozimetru, viscozitate. 


Pentru sensurile dubletelor virtute — virtute vezi p. 82. 


9. În unele situaţii alegerea între i şi î nu depinde atît de 
sunetele/ literele precedente, cît de influenţa celor următoare şi 
de analogia cu alte forme; este cazul unor forme flexionare şi al 
unor derivate. 

Substantivul dobîndă are pluralul corect dobinzi (nu dobinzi). 

Substantivul sămință are pluralul corect semințe; derivatele 
lui sînt sămințos, însămința, dar semincer, semințenie, seminţerie, 
seminție, semințiş. 

Adjectivul şi substantivul tînăr are femininul singular tînără 
(nu tineră). 

10. Pe lîngă situațiile discutate în diverse paragrafe anterioare 
(2, 3, 4, 5), sufixul modului gerunziu pune problema alegerii 
între i şi î la următoarele verbe: 

— agrea, crea (şi derivatele prefixale: procrea, recrea), suplea, 
a căror formă corectă din punct de vedere morfologic este cu f: 
creînd (nu creind); 

— aciua, a cărui formă normală de gerunziu este aciuind (cf. 

luînd, plouînd); gerunziul aciuind face parte din paradigma 
variantelor cu infinitivul aciui sau aciuia. 

11. Distincția între i şi î trebuie respectată şi la literele 
majuscule; ea se face prin notarea semnului diacritic caracteristic 
la litera î (Ô, nu şi la i (nu D. 

În siglele literale alcătuite din iniţiale majuscule s-a încetățenit 
deprinderea de a nu se nota semnul diacritic la Î, ceea ce duce la 
lectura acestei litere drept i: 1.7.B. (< Întreprinderea de Transport 
Bucureşti) se citeşte i-te-be, de unde şi derivatul irebist; 
M.E.I. (< Ministerul Educaţiei şi Învățămîntului) se citeşte mi-e-i. 


X. ia sau iea, iia? 


Problema alegerii între ia şi iea, iia ar trebui să nu se pună, 
dat fiind că scrierea iea nu este niciodată corectă, iar iia nu se 
foloseşte, în fapt, în situaţia în care teoretic ar fi posibilă. 

1. Unica situaţie în care ortografia actuală permite secvența 
grafică iia este cea de la întîlnirea unui prefix terminat în i, ca 
anti-, arhi-, peri-, sau a unui element de compunere de asemenea 
în -i, ca bi-, di-, maxi-, mini-, pluri-, poli-, semi-, toxi-, cu o temă 
(cuvînt sau element de compunere) care începe cu i. Asemenea 
formaţii virtuale nu se întîlnesc, practic, cu excepția lui diiamb. 
Dacă însă un “adversar al iacobinilor” sau “atitudinea contrară 
iacobinismului” ar fi desemnate prin derivate cu anti-, acestea 
s-ar scrie corect antiiacobin, antiiacobinist, antiiacobinism; tot 
astfel, dacă un “iaht mic” sau un “borcan mic de iaurt” ar fi 
denumite prin compuse cu mini-, acestea s-ar scrie corect miniiaht, 
miniiaurt. 

Un exemplu real, din limba mai veche, este grecismul arhiiatros 


“medic-şef”, care însă apare scris şi arhiatros, ca în greacă, prefixul avînd o 
variantă cu eliziunea lui -i înaintea unei teme cu iniţială vocalică (arhanghel, 


Ortografie pentru toți 89 


poate şi arhierarh, arhiereu). Pentru scrierea cu ii + alte vocale în cuvinte cu 
structură similară vezi VIII 2 a. Pentru scrierea incorectă cu iia vezi 3. 


2. În toate celelalte situaţii se scrie corect numai ia atât pentru 
a nota diftongul [ia] sau vocala [a] după consoane palatale, cît şi 
pentru a nota vocalele [i-a], pronunţate de obicei măcar cu un 
slab [i] între ele. 

a. Scrierea ia pentru diftongul [ia] sau pentru vocala [a] poate 
pune numai problema concurenței cu ea (vezi V). Exemple de 
scriere corectă cu ia = [ia], în diverse poziţii, sînt: 

— la început de cuvînt: ia vb. (< lua) şi interj., iaca/iacă, 
iacobin, iactant, iad, iadă, iadeş, iahnie, iaht, iama, iamb, 
ianuarie, iapă, iarfiară, iarăşi, iarbă, Ialomiţa, lani; 

— la început de silabă, după vocală: aceia şi aceiaşi m. pl., 
aceleia şi aceleiaşi genitiv-dativ f. sg., aia, baia, baiaderă, băiat, 
boia, bruia, caiac, constituia, faianţă, femeia, foaia, foia, foiască, 
îndoia, îndoială, îndoiască, întemeia, întemeiază, joia; Deia, 
Sinaia, Aglaia, Maia; 

— după consoane: abia, amiază, diavol, fiară, miarță, piatră, 
viaţă. 

Scrierea cu ia = [a] se foloseşte numai după consoanele [K], 
[g], [č], [5], scrise ch, gh, c, g: chiar, ghiaur, ciaconă, giardia. 

b. Scrierea ia pentru vocalele [i-a], pronunţate de obicei [ija], 
nu pune, practic, nici o problemă de concurenţă. Exemple de 
scriere corectă cu această valoare fonetică, în diverse poziţii, sînt: 

— la început de cuvînt, în mod excepţional, în substantivele 
ia art. (< ie) şi iacă (înv. şi reg. “bunică”), precum şi în elementul 
de compunere iatr(o)- (iatralipt, iatrochimie, iatromanţie); 

— la început de silabă, după vocală, în mod excepţional: Isaia; 

— după consoane: alinia, aliniază, apropia, bucuria art., 
cianură, comisia art., diacon, familia art., fiastru, glaciar, hiat, 
liant, miasmă, niagară, pian, rial, siaj, şiac, tiamină, via prep. şi s. 

art. (< vie), via vb. şi viager, ziar, Anglia, Buziaş, Medgidia, Oltenia, 
România, Adrian(a), Cornelia, Diana, Liliana, Maria, Octavian. 

De reţinut că se scrie corect ia (= [i-a]) în formele flexionare 
şi derivatele tuturor cuvintelor cu tema în i în care afixul este — 
sau începe cu — a sau ea (=lea]): 

— formele articulate ale substantivelor şi adjectivelor feminine 
în -ie: bucuria, comisia, dania, familia, ia, omenia, via; albăstria, 
obligatoria, roşia, tirzia; 

— forme verbale: alinia, aliniai, aliniam, aliniați, aliniază; 
sfia, sfiai, sfiam, sfiască, sfiaţi, ştia, ştiai, ştiam; 

— derivate cu sufixe ca -abil, -al, -an, -ar, -aş, dar şi -eală, 
-ean, -ească f. (< -esc): viabil, industrial, oficial, tragedian; ziar, 
miaş;, sfială; jian, sibian, fiască (< fiesc). 

3. Cu excepţia — mai mult virtuală — indicată sub 1, scrierea 
cu iia este incorectă. Variante grafice cu iia în loc de ia apar 
numai pentru notarea vocalelor [i-a] (vezi 2 b) şi se explică prin 
dorinţa de marcare a pronunțării bisilabice şi de evitare a confuziei 
cu ia = [ia]; în puţine cazuri ele reprezintă şi deprinderi ortografice 
învechite. 

Cele mai răspîndite grafii cu iia = [i-a], incorecte în limba 
literară actuală, apar în interiorul cuvintelor, după consoană, la 
întîlnirea dintre o temă în i şi un afix flexionar sau lexical: 

— la articularea substantivelor feminine (mai ales, iia, în loc 
de ia < sg. ie) şi a numeralului mie (mai ales în structura 
numeralului ordinal corespunzător pluralului mii: a două miia, 
în loc de a două mia); 

— în flexiunea verbelor cu infinitivul în -ii: sfiia în loc de 
sfia, sfiiască în loc de sfiască; 

— în derivate de la teme în i cu sufixe care încep cu [e] şi în 
derivate raportabile la teme în [ii]: fiiască în loc de fiască, miiaş 
în loc de miaş, sfiială în loc de sfială, sibiian în loc de sibian; aici 

se încadrează şi numele proprii Diianu în loc de Dianu (nume de 
familie şi toponim), Jiianu în loc de Jianu (nume de familie), 
Liniiaşi în loc de Liniaşi (toponim); 

— în varianta regională cu -a a adverbului aci: aciia în loc de acia. 

Se întîlneşte, de asemenea frecvent, grafia Isaiia, în loc de Isaia. 

Grafia iia apare uneori şi în cuvinte ca briia, în loc de bria (< fr. 
briller), şi derivatele sale: briiant în loc de briant “strălucitor” (sau 
în loc de briliant “diamant”), briiantină în loc de briantină. 

4. Spre deosebire de secvenţa grafică iia, care poate fi corectă 
într-o anumită situaţie (vezi 1), secvenţa grafică iea este totdeauna 
incorectă. Variantele grafice cu iea în loc de ia apar nu numai 
pentru notarea vocalelor [i-a] (vezi 2 b), ci şi pentru notarea 
diftongului [ia] (vezi 2 a); în primul caz, ele beneficiază de 
circumstanța atenuantă a dorinței de marcare a pronunțării 
bisilabice (care explică şi variantele grafice cu iia — vezi 3) şi de 
existența unor reguli particulare în acest sens în sisteme ortografice 
vechi, dar în cel de al doilea ele nu au nici o justificare. 

a. Cele mai răspîndite sînt grafiile incorecte cu iea = [i-a], 
care apar în aceleaşi contexte ca grafiile cu iia (vezi 3): 

— la articularea substantivelor şi adjectivelor feminine (iea, 
roşiea) şi a numeralului mie (mai ales în structura numeralului 
ordinal corespunzător singularului mie: a (0) miea, în loc de a 
(0) mia); 

— în flexiunea verbelor cu infinitivul în -ii (sfiea în loc de 
sfia;, sfiească în loc de sfiască), dar şi în alte forme verbale: aliniea, 
în loc de alinia, şi, mai ales, aliniează, în loc de aliniază; scriea, 
în loc de scria; ştiea, în loc de ştia; 

— în derivate de la teme în i cu sufixe care încep cu [e]: 
fiească în loc de fiască; sfieală în loc de sfială. 

Variantele grafice, incorecte, cu iea = [i-a] sînt frecvente, de 
asemenea, în nume proprii: 


92 Mioara Avram 


— toponime: Angliea în loc de Anglia; Crevediea în loc de 
Crevedia; Medieaş în loc de Mediaş; 

— antroponime (prenume) feminine (Julieana în loc de 
Iuliana; Lilieana în loc de Liliana; Tatieana în loc de Tatiana; 
Claudiea în loc de Claudia; Lucreţiea în loc de Lucreția, Mariea 
în loc de Maria) şi masculine (Adriean în loc de Adrian; leremiea 
în loc de Ieremia; Isaiea în loc de Isaia; Octaviean în loc de 
Octavian). 

b. Grafiile, incorecte, cu iea = [ia] apar mai ales la început de 
silabă, după vocale, la întîlnirea dintre o temă în [i] şi un afix 
flexionar sau lexical: 

— la articularea substantivelor şi adjectivelor feminine 
terminate în [ie]: baiea, femeiea, gălbuiea; 

— în flexiunea verbală, mai rar în forme ca bănuiea în loc de 
bănuia sau tăiea în loc de tăia şi mai des în forme cu desinențele 
-ească şi -ează: îndoiească în loc de îndoiască şi întemeiează în 
loc de întemeiază; 

— în derivate de la teme în [i] cu sufixe care încep cu [e]: 
ciocoiească în loc de ciocoiască; crăieasă în loc de crăiasă; 
îndoieală în loc de îndoială; lunguieaţă în loc de lunguiaţă; 
vasluiean în loc de vasluian. 

Grafia vieață în loc de viață, incorectă în ortografia actuală, 
are o istorie complicată: ea a apărut — şi a fost chiar recomandată 
de reguli ortografice mai vechi — pentru marcarea pronunțării 
bisilabice a secvenței via- din acest cuvînt (ca în învia). Devenită 
de mult monosilabică în limba literară, secvenţa via- din viață 
continuă să fie scrisă viea- de unii vorbitori, fie numai în virtutea 
inerție, fie pentru evidenţierea structurii morfologice: viu + sufixul 
-eafă;, cuvîntul constituie astfel un caz mai rar de apariție a grafiei 
iea = [ia] după consoană. 


CUPRINS 

XI. Cu sau fără i final? 


Problema alegerii între prezența sau absenţa lui i şoptit (nesilabic) 
la sfîrşit de cuvînt se pune după anumite consoane: după j, ş, £ şi z şi 
dupăr. 

1. Situaţii în care această problemă interesează în comun 
consoanele j, ş, £, z se întîlnesc la marcarea distincţiei dintre 
singular şi plural în flexiunea nominală şi a distincţiei dintre 
persoana 1 şi a 2-a singular în flexiunea verbală. 


Aceste distincţii nu pot fi făcute de graiurile în care consoanele 
menţionate sînt totdeauna dure (deci o formă ca moş este în acelaşi timp de 
sg. şi pl. sau una ca îngraş de pers. 1 şi 2 sg.) ori totdeauna moi (deci o formă 
ca moşi este în acelaşi timp de sg. şi pl. sau îngraşi de pers. 1 şi 2 sg.). 

Se pronunță şi se scrie corect j, ş, £, z la sfîrşitul formelor de 
singular ale substantivelor şi adjectivelor masculine, dar ji, şi, fi, 
zi la sfîrşitul formelor de plural: vrej — vreji, copilaş — copilaşi, 
moş —moşi, țăruş — ţăruşi, chipeş — chipeşi, jucăuş — jucăuși; 
hoț — hoți, mot — moți, strut — struți, micut — micuţi;, englez — 

englezi, sturz — Sturzi etc. 


Regula nu se limitează la cuvintele cu forme opuse prin absența/prezența 
lui -i. Se pronunţă şi se scrie corect fără -i orice formă de singular (bej, garaj, 
prilej, ruj, coş, iadeş, frunziş, oraş, tuş) şi cu -i orice formă de plural (minji, 
viteji, frumoşi, urşi; bărbaţi, toţi, lăzi, nerozi, uzi etc.). 

Distincția este mai greu de făcut la toponime. Se pronunţă şi 
se scrie corect: 

j, $, ţ, z în: Blaj, Dej, Dolj, Gorj, Lugoj; Argeş, Balş, Baziaș, 
Beiuş, Buziaş, Caraş, Ciucaş, Criş, Făgăraş (oraşul şi munţii), 
Mediaş, Mureş, Păuliș, Peleş, Periş, Sebeş, Someş, Teiuş, Timiş, 
Trotuş; Belinţ, Mihalţ, Olteț, Rimeţ, Turt, Bilghez, Oituz; 

ji, şi, fi, zi în: Barboşi, Buhuşi, Călăraşi, Cringaşi, Huşi, laşi; 

Adunați — şi toate toponimele cu formă de participiu —, Carpaţi, 
Galaţi, Mehedinţi, Rădăuți — şi toate derivatele în -ăuți —, 
Remeţi, Virlezi, Zăplazi. 

Denumirile unor localităţi se deosebesc prin fixarea în forma de singular 
sau în cea de plural: vezi Balinţ (în judeţul Timiş) şi Balinţi (în Botoşani); 
Dorobanţ, în judeţul Iaşi, multe altele în forma articulată de singular) şi 
Dorobanți (în Arad şi Botoşani); Filiaş (în judeţul Harghita) şi Filiaşi (în 
Dolj şi laşi). 

Se pronunţă şi se scrie corect ş, 7, z (fără -i) la sfîrşitul formelor 
verbale de persoana 1 singular, dar și, ți, zi la sfîrşitul celor de persoana 
a 2-a singular: îngraş — îngraşi, îngroş — îngroşi, agăț — agăţi, cocot 
— cocoți;, cutez — cutezi, lucrez — lucrezi etc. 


Regula nu se limitează la formele de pers. 1 şi 2 sg. indicativ şi conjunctiv 
prezent opuse între ele prin absenţa/prezenţa lui -i. Se pronunţă şi se scrie 
corect fără -i orice formă de persoana 1 singular, deci şi auxiliarul de 
condițional-optativ aş (din aş vrea sau aş fi vrut), şi cu -i orice formă de 
persoana a 2-a singular, deci şi de perfect simplu (cintaşi, băuşi, ziseşi etc.) 
sau de mai mult ca perfect (cintaseşi, băuseşi, ziseseşi etc.). Varianta aşi a 
auxiliarului de condiţional-optativ 1 sg. este regională; apariţia ei în scrieri 
literare este admisibilă numai în reproducerea pronunțării regionale a unor 
personaje, dar numai dacă se reproduc consecvent toate pronunțările similare 
(de exemplu, (un) coși, (eu) îngrași şi mătuşe, şeapcă). 

2. O situaţie comună numai consoanelor ş şi f este prezența 
sau absenţa lui -i în formele neaccentuate de dativ ale pronumelui 
personal şi reflexiv. Se pronunţă şi se scriu numai cu i final formele 
îşi (şi dă), şi- (şi-a aminti), -şi (amintindu-şi),îți (îti dă), ti- 
(ti-a amintit), -ți (amintindu-ți)). 

3. Cele mai multe probleme se pun după ş. 

a. Se pronunţă şi se scrie ş (fără -i) în următoarele cuvinte: 

— adverbele formate cu sufixele specifice -iș, -îş şi cu sufixul 
diminutival -aş: cruciş, curmeziş, fățiș, furiş etc.; chioriş, tiriş; 
mintenaş, precum şi adverbele primare: iavaş; 

— interjecţiile aş (ei aş!), fiş, hiş, pîş, uş. 

Interjecţia aş apare adesea în varianta grafică ași, prin care se obţine 
distincția față de forma verbală aş; această distincție (recomandată de 
regulile academice din 1932) nu este conformă cu normele ortografice 
actuale. Întrucît cele două cuvinte se pronunţă la fel, diferențierea lor grafică 
(în felul menţionat sau invers: verbul auxiliar cu i şi interjecţia fără, după o 
regulă care nu a fost niciodată oficială) nu are nici o justificare; ele trebuie 
diferenţiate numai de ași s. m. pl. (sg. as) şi de grupul sintactic omofon 
alcătuit din prepoziţia a + -şi pronume reflexiv (de la infinitive reflexive ca 
a-şi bate joc, a-şi închipui). 

b. Se pronunţă şi se scrie şi (= particula invariabilă) în 
următoarele cuvinte: 

— toate formele pronumelui şi adjectivului demonstrativ 
acelaşi şi ale adjectivului pronominal de întărire de persoana a 
3-a însuşi: acelaşi, aceeaşi, aceluiaşi, aceleiaşi sg., aceiaşi, 
aceleaşi, aceloraşi pl., însuşi, însăşi sg., înşişi m. pl., înseşi f. pl. 
şi gen.-dat. sg.; 

La aceste forme pronominale distincţia dintre singular şi plural nu se 


face prin absenţa/prezenţa lui -i (cum cred unii vorbitori, care scriu greşit 
acelaş sau însuş), ci prin modificarea secvenţei dinaintea invariabilului -şi. 


— varianta formei accentuate de dativ a pronumelui reflexiv 
de persoana a 3-a: sieși; 

— variantele învechite şi populare ale unor pronume 
nehotărîte: cevaşi, cinevaşi; 

— o variantă a numeralului ordinal feminin întiia (art.) folosită 
mai ales în îmbinarea cu substantivul dară: întiiaşi dată; 

— adverbele acuşi, cîtuşi, iarăşi, totuşi. 

Particula şi pune probleme de scriere cu sau fără i şi în situațiile 
în care nu se găseşte la sfîrşit de cuvînt, ci în interiorul unor cuvinte 
compuse. Ea se scrie corect cu -i- în numeralele colective compuse 
cu citeşi- (cîteşipatru, citeşitrei etc.) şi în formaţiile nehotărîte — 
pronume, adjective pronominale, adverbe — cu oareşi- 
(oareşicare, oareşice, oareşicine, oareşicind, oareşicum), dar fără 
-i- în nehotărîtele compuse cu fieş- (fieşcare), fieşte- (fieştecare). 

4. După r, prin prezenţa sau absenţa lui į final se face deosebire 
între două conjuncţii coordonatoare care sînt doar paronime, nu 
omonime: se pronunţă şi se scrie corect cu i, deci ori, conjuncția 
disjunctivă, din fondul vechi şi popular, sinonimă cu sau (dreapta 
ori stînga, Da ori ba?), dar fără i, deci or, conjuncţia adversativă 
argumentativă neologică (Credeam că l-am convins, or n-a fost 
aşa). 

Formaţiile nehotărîte — pronume, adjective pronominale, 
adverbe sînt compuse cu ori, nu cu or, deci se pronunţă şi se 
scriu corect cu i după r: oricare, orice, oricine, oricind, oricît, 
oricum, oriunde; la fel, cele cu orişi- (orişicare..., orişicînd 
etc.). 


XII. í sau â? 


Literele î şi â notează acelaşi sunet: vocala [î], centrală sau medială 
ca loc de articulare (din aceeaşi serie cu [a] şi [ă] şi închisă (ca [i] şi [u]). 


De aceea aceste litere nu pot fi denumite numai prin pronunţarea vocalei 
[î], ci este necesar — pentru diferenţiere — adaosul specific “din i”, respectiv 
“din a”, care se referă exclusiv la proveniența literei, nu şi a sunetului. 
Întrucît f este litera curentă, iar â are întrebuințări limitate, în lectura 
alfabetului (în care â figurează după a, ă, iar î după i) se renunţă la precizarea 
provenienţei lui î, fiind suficientă specificarea de la â. 

Problema alegerii între f şi â este deci pur ortografică, fără 
motivări sau consecinţe ortoepice. 

1. Se scrie î vocala [î] aflată în orice poziţie în cuvînt şi în orice 
fel de cuvinte, cu excepţia celor menţionate sub 2 (în primul rînd a 
numelui propriu România şi a cuvintelor din familia lui; vezi 2). 

Se scrie deci î: 

— la început de cuvînt: în, împăca, înainte, încă, înflori, 
înger etc.; 

— în interiorul cuvîntului: bilei, cînd, fin, gînd, lină, mînca şi 
mîncînd, neînsemnat, pilc, rîu, sîn, tingui, vînt etc.; 

— la sfîrşit de cuvînt: cobori, hotări, ocări, uri etc., imambaialdi, îhi. 

Se scrie f în toate toponimele româneşti: Bildana, Birseşti, 
Cîmpulung, Dimboviţa, Mindreşti, Vilcea etc. 

Se scrie î, de asemenea, în antroponimele româneşti, prenume: 
Brinduş şi Brinduşa, Mîndra, Pîrvu, Sînziana şi nume de familie: 
Birlă, Blindu, Cindea, Cirstoiu, Mirza, Nagit, Pislaru, Timpănaru, 
Vîntu etc., dar la acestea este tolerată şi scrierea cu â (vezi 2). 

2. Întrebuinţările literei echivalente â sînt legate, într-un fel 
sau altul, de situația specială a numelor proprii, în scrierea cărora 
se întîlnesc diverse alte semne şi excepţii de la reguli. Ele sînt 
limitate la o poziţie, anume la interiorul cuvîntului. 

a. Ca regulă, vocala [î] se scrie â numai în numele propriu 
România şi în cuvintele din familia lui: român, românaş, româncă, 
româncuţă, românesc, româneşte, românie, românime, românism, 
românist, românistică, româniza, românofil, aromân, dacoromân, 
istroromân, meglenoromân. 


Justificarea acestei reguli stă în etimologie (român < lat. Romanus), 
tradiție şi corelare cu modul de scriere (fie cu a simplu: engl. Romania, 
Romanian; fr. Roumanie; it. Romania sau cu tremă, -ă-: Rumänien, 
rumânisch, fie cu combinaţii de litere între care una este a: fr. roumain) a 
termenilor corespunzători în diverse limbi care folosesc alfabetul latin. 


b. Litera â este admisă şi în nume proprii de familie ai căror 

purtători ţin la această scriere: de exemplu, (Constantin) Brâncuși, 
(Dimitrie) Brândză, (Vasile) Pârvan, (Valeriu) Râpeanu. 


Scrierea cu â la aceste nume este numai cîteodată, întîmplător, 
etimologică: de exemplu, la Brâncuși (brîncă < lat. branca); ea nu are nici 
o legătură cu etimologia în exemple ca Pârvan (Pîrvu < sl. privi) sau 
Vântu (< lat. ventum) şi este chiar mai depărtată de etimon decît cea cu î în 
exemple ca Râpeanu (ripă < lat. ripa). Prezenţa lui â se explică prin tradiția 
de familie, respectîndu-se forma pe care au avut-o numele respective în 
perioada de funcţionare a regulii de scriere cu â în interiorul tuturor 
cuvintelor. 


c. Se scrie şi în derivatele de la nume proprii consacrate cu 
â: brâncuşian. 

De reținut deosebirea dintre situația de sub a şi celelalte două: numai în 
România şi cuvintele din familia sa scrierea cu â este obligatorie, în timp ce 
la numele proprii de familie ea este doar facultativă, tolerată, iar scrierea 
derivatelor urmează în mod firesc modelul numelui de bază. Libertatea de a 
scrie d în nume proprii de familie nu trebuie transformată într-o regulă 
obligatorie; ea nu trebuie folosită mecanic în scrierea cu å a tuturor numelor 
de persoane anterioare anului 1953 (de exemplu, nu există nici un motiv ca 
numele poetului Vasile Cîr/ova, care a scris cu litere chirilice, să fie scris cu â, 
iar despre G. Topîrceanu se ştie că adoptase scrierea cu î susținută şi aplicata 
de revista “Viaţa rominească ”). În toate cazurile în care nu se cunoaşte în 
mod special dorinţa purtătorului este recomandabilă scrierea cu f. 


3. Sfera limitată de folosire a literei â — după o perioadă de 
eliminare totală, între 1953 şi 1965 — este unul dintre aspectele 
controversate ale ortografiei actuale, în jurul căruia se fac agitaţii 
şi speculații demagogice şi diletantiste, susținătorii acestei litere 
dorind extinderea întrebuințării ei prin reactualizarea regulii din 
1904 şi 1932 (deci scrierea cu â în interiorul tuturor cuvintelor, 
cu excepţia formațiilor de la cel cu î- şi cu -î). 


La 17 februarie 1993 Academia Română a hotărît în mod arbitrar această 

extindere (vezi Cuvint înainte la ediţia de față), fără a restaura întocmai 
regula din 1904/1932: de la scrierea cu â în interiorul cuvintelor se 
exceptează acum numai derivatele prefixale şi compusele de la baze cu î- 
(neînțeles, bineînţeles), nu şi formele flexionare sau derivatele sufixale de 
la baze cu -î (coborâm, coborând; coborâtor etc). 


Folosirea a două litere pentru acelaşi sunet şi modul lor de 
distribuție complementară după poziţia în cuvînt (f la început şi 
la sfîrşit de cuvînt, iar â în interior, cu excepții legate de analiza 
structurii morfologice: neintrecut, hotăritor, urînd < uri, dar urând 
< ura) constituiau însă aspectul cel mai criticabil al ortografiei 
din prima jumătate a secolului nostru, întrucît complica în mod 
nejustificat însuşirea şi practica scrierii corecte. Tocmai de aceea, 
împotriva folosirii a două litere şi în favoarea anume a lui î s-au 
pronunțat numeroase personalități progresiste din trecut. 


Preferinţa pentru 7 se explică prin dorinţa de evitare a confuziilor posibile 
între îşi â. 

Contrar părerilor exprimate de cei care discută problema în 
necunoştință de cauză, regula scrierii cu î şi â după poziţia în 
cuvînt nu are decît în parte justificare etimologică. Această 
justificare este reală în situația lui român — ceea ce explică regula 
particulară de sub 2 a — şi, desigur, şi la alte cuvinte moştenite 
din latină, ca blând < blandus, cârnaț < *carnacius, lână < lana, mână 
< manus, pâine < panis, sânge < sanguis, târziu < tardivus, dar: 

— nu este decît analogică la cuvintele de alte origini cu [î] în 
interior, de exemplu: dârz < sl. druzu, gând < magh. gond, rând 
< sl. redă etc.; 

— contravine etimonului latinesc în cuvinte cu [î] provenit din 
alte vocale decît a, anume din e: mormânt < monumentum, tânăr < 
tener(us), vânt < ventus; din o: fântână < fontana, lângă < longum 
ad; din u: rândunea <*hirundinella:; chiar din i: dânsul < de + 
însul (< ipse), râde < ridere, râpă < ripa, râu < rivus, sân < sinus. 

În acelaşi mod contravine etimonului latinesc scrierea cu fa vocalei 
[î] provenite din a în înger < angelus sau din u în încă < unquam. 

Argumentul identificării de către străini a cuvintelor de origine 
latină, pe lîngă că principial este lipsit de valoare, cade de la sine în 
lumina lipsei de consecvență în concordanța â < a şi î < i: de ce ar 
fi mai important să se ofere străinilor posibilitatea — de altfel 
îndoielnică — de a recunoaşte în grafiile câine şi pâine cuvintele 
latineşti canis, panis decît posibilitatea de a-l recunoaşte pe rivus 
(şi corespondente romanice ca port. şi sp. rio) în actuala grafie rîu? 

Exceptînd întrebuinţările analogice la cuvinte de origine 
nelatinească, litera â avea justificare etimologică în sisteme 
ortografice din secolul trecut care foloseau pentru scrierea vocalei 
[î] mai multe litere cu acelaşi semn diacritic (accent circumflex), 
în funcţie de sunetul originar din latină: â (în lână), î (în în), dar 
şi € (în vênt), 6 (în lôngă sau fântână), û (în rindunea), după 
cum foloseau mai multe litere, cu alt semn diacritic, şi pentru 
scrierea vocalei [ă], în primul rînd litera č, păstrată pînă tîrziu pe 
frontispiciul ziarului Adeverul. Menţinerea a numai două dintre 
literele cu valoarea [î] (cele cu frecvență maximă), care au preluat 
şi domeniul celorlalte, a avut ca rezultat, după 1904, un mod 
hibrid de scriere a vocalei [î], care nu mai era nici pe deplin 
etimologic, dar nu devenise nici fonetic. 

Restrîngerea literei â la sfera numelor proprii şi, practic, 
generalizarea scrierii cu î a însemnat un progres important al 
aplicării principiului fonetic de corespondenţă între o literă şi un 
sunet. 

4. Cele spuse pînă acum cu privire la corespondentul fonetic 
identic al literelor â şi î sînt valabile numai pentru ortografia şi 
ortoepia limbii române actuale (pentru cuvinte comune şi nume 
proprii româneşti sau pentru nume proprii străine transliterate) şi 
pentru texte obişnuite. 


Litera f se foloseşte la transcrierea literei pı din alfabetul limbii ruse: 

Cernişevski, Viborg. 


În alfabetul latin folosit de alte limbi, de exemplu în scrierea 
limbii franceze, â, î au valori diferite şi, ca atare, în numele proprii 
neadaptate trebuie citite conform regulilor din limba respectivă: 
Bâle [Bal], Nimes [Nim]. 

În notații speciale ale unor cuvinte româneşti litera â poate 
avea alte valori. Ea se foloseşte într-un sistem de transliterare a 
alfabetului chirilic pentru redarea literei x, indiferent de 
corespondenţa actuală cu [ă] sau [î], iar într-un sistem de notație 
fonetică pentru o vocală intermediară între [ă] şi [î]. 

În sisteme ortografice din secolul trecut litera â a fost folosită 
şi pentru notarea vocalei [ă]. 


XIII. k sau c, ch, ck, q? 


Litera k, denumită ca, face parte din alfabetul limbii române 
de la constituirea acestuia, spre deosebire de q, w şi y, integrate 
recent, deşi, ca şi ele, are întrebuințări limitate la neologisme de 
circulație internațională, la nume proprii, mai ales străine, şi la 
derivate ale acestora; explicația stă în inventarul comparativ mai 
bogat al cuvintelor scrise cu k şi mai ales în importanța unora 
dintre ele, în frunte cu elementul de compunere kilo- “o mie” din 
denumirea a numeroase unități de măsură. Cel puțin la cuvintele 
comune prezența literei k marchează statutul lor neologic, 
respectiv după reguli ale altor limbi. Ea însăşi apare în combinații 
specifice altor ortografii (ck, kh, kk) şi poate fi asociată cu alte 
grafii specifice neologismelor neadaptate şi numelor proprii 
străine: litere ca w şi y (walkirie, yankeu, whisky) 

sau ü (volapük), litere duble (afrikaans, kibbutz, rickettsii), 
combinaţii de litere ca ae = [e] (baedeker), ch = [č] (kampuchian), 
sh = [ş] (shocking), sp = [sp] (elockenspiel), tch şi tsch = [č] 
(ketchup, kitsch), tz = [t] (kibbutz), litere simple cu valori 
neobişnuite, ca j = [ğ] (joker) sau a = [e] (backhand). 

După cum rezultă şi din denumirea ei, litera k are valori 
comune cu litera c, redînd consoanele [k], în cele mai multe cazuri, 
şi [k] + e, i. 

Există cuvinte omofone care se deosebesc între ele prin 
scrierea cu k (ck) sau c, respectiv ch. De exemplu, pack (termen 
din geologie şi din sport) şi pac interj. (şi reg. “pachet, legătură”), 
rock (dans) şi reg. roc “haină”, kil “kilogram” şi chil “lichid 
fiziologic” (pentru ultimele vezi VI 7), elementele de compunere 
kali- “potasiu” (kaliemie, kalipatron) şi cali- “frumos” (caligrafie, 
calistenie). Pentru variante cu k şi q vezi XVII. 

Scrierea cu k sau c, ch depinde, în general, de etimologie (k 
nu apare în cuvinte comune din fondul tradiţional) şi de gradul 
de adaptare a neologismelor. 

1. Litera k se foloseşte în următoarele categorii de cuvinte: 

a. În neologisme, de obicei cu circulaţie internaţională: kabili, 
kainit, kaizer, kakemono, kaki, kala-azar, kalam, kalipatron, 
kaliu — şi kaliemie—, kamikaze, kaon, karate, karibu, karling, 
karma, kava, kazah, kediv, kenotron, keramit, keta, ketchup, khmer, 
kibbutz, kidnapping, kieselgur, kil/kilo, kilt, kirghiz, kitsch, kiwi, 
know-how, koala, koine, kovar, krarupizare, kripton, kronprinz, 
kurd, kurumă, kyat, afrikaans, akkadian, algonkian, backhand, 
başkir, breakfast, cockpit, dakotas, dirt-track, feedback, five 
o'clock, glockenspiel, hogback, joker, landsknecht, lekytos, 

lock-out, makemono, marketing, neck, overlock, pack, pick-up, 
play-back, quaker, rapakiwi, rickettsii — şi rickettsioză —, rock, 
shaker, shocking, snack-bar, sprinkler, sticks, sulky, tomahawk, 
turkmen, volapük, walkie-talkie, walkirie, walkman, week-end, 
whisky, yankeu şi în elementul de compunere kilo- (kilocalorie, 


kilociclu, kilogram — şi compusele: kilogram-forţă, 
kilogram-forță-metru, kilogrammetru —, kilohertz, kilojoule, 
kilolitru, kilometru — şi derivatele: kilometra, kilometraj, 


kilometric —, kilotonă, kilovolt — şi kilovoltamper —, kilowatt — 
şi kilowatt-oră — etc.). 

b. În derivate (prin afixare sau prin conversiune) de la nume 
proprii: kampuchian, kantian — şi kantianism, kantism —, 
kenyan, keuper, keynesism, kieserit, kievean, kimberlit, 
kimeridgian, koblenzian, kungurian;, baedeker, berkeliu, bikini, 
dyke, franklin, irakian, lamarckism, macedonskian, newyorkez, 
parkinsonism, stokes, tokiot, wronskian, yorkian. 

c. În abrevieri şi simboluri internaționale: K (kaliu), °K (grad 
Kelvin), k.d. (cnocdaun), k.o. (cnocaut), Kr (kripton), Bk 
(berkeliu), O.K. ([o kei] “în regulă”) şi seria abrevierilor legate 
de compusele cu ki/o-: ke (kilociclu), kcal (kilocalorie), kg 
(kilogram), kgf (kilogram-forță), kgf.m (kilogram-forță-metru), 
kgf.m.s. (kilogram-forță-metru pe secundă), kgm 
(kilogrammetru), kHz (kilohertz), kJ (kilojoule), Kl (kilolitru), 
km (kilometru), km/h (kilometru pe oră), kt (kilotonă), kV 
(kilovolt), kVA (kilovoltamper), kW (kilowatt), kWh 
(kilowatt-oră), MKS (sistemul metru-kilogram-secundă). 


De remarcat neconcordanta dintre abrevierile internaționale k.d.,k.o. şi 
scrierea cuvintelor de bază, conform normelor în vigoare din 1953, 

cnocdaun, cnocaut, din păcate, aceste grafii românizate redau pronunțări 
greşite ale termenilor englezeşti, deveniți internaţionali, knock-down 
[nok-daun], knock-out [nok-aut]. 


d. În nume proprii străine: 

— toponime: Kansas, Karachi, Karlovy-Vary, Kenya, 
Khartoum, Kilimanjaro, Koblenz, Bangkok, Mekong, Oklahoma, 
Pakistan, Tokio, York etc.; 


Unele toponime străine au variante grafice cu k şi cu q, de exemplu 
lrak/lraq (vezi şi XVII 1 e). Altele au variante grafice cu k şi c: Karlowitz/ 
Carlowitz, Mecca/Mekka sau variante românizate sub diverse aspecte, între 
care şi scrierea cu c pentru k: Copenhaga pentru København, Cracovia (de 
unde şi cracoviac, cracovian, cracoviană) pentru Krakow. 


— antroponime: Kant, Keats, Kipling, Király, Knudsen, 
Koch, Franklin, Lamarck, Parkinson, Rockefeller, 
Shakespeare, Stokes etc. 


Unele antroponime străine scrise cu k în limba de origine sînt cunoscute 
în variante latinizate: Comenius pentru (Jan Amos) Komenský; (Nicolaus) 
Copernic/Copernicus pentru (Mikolaj) Kopernik. 


e. În nume proprii româneşti: 

— toponime, de origine turcă: Ada Kale sau provenite din 
antroponime: Mihail Kogălniceanu, Kogălniceni; 

— nume de familie, unele de origine străină, altele prezentate 
ca atare, iar altele ca urmare a conservării literei k de pe vremea 
scrierii cu alfabetul chirilic; în toate conform dorinţei purtătorului 
numelui respectiv: Kalinderu, Kernbach, (Nicolae) Kirculescu, 
(Dimitrie) Kiriac, Kirileanu, (Alexandru) Kirițescu, (Mihail) 
Kogălniceanu, Kreindler, (Nicolae) Kretzulescu, (Anatol) 
Baconsky, Bruckner, (Jacques) Byck, (Anton) Chladek, 
(Alexandru) Macedonski, Storck, 

Unele nume au variante grafice cu k sau cu c cu referire la purtători 
diferiți: (lon) Ghica, dar (Alexandru) Ghika sau cu referire la acelaşi purtător: 
Hurmuzaki/Hurmuzachi, (Samuel Micu-) Klein sau Clain. Altele au variante 
grafice cu k şi cu q: (Emanoil) Kinezu/OQuinezu (vezi şi XVII 1 f). 


— prenume: Take (Ionescu). 

f. În cuvinte — mai ales nume proprii — transliterate din 
alfabetul chirilic rusesc sau bulgăresc: Kazan, Kiev, Kirov, 
Korolenko, Krasnoiarsk, Kremlin, Kursk, Baku, Dostoievski, 
Makarenko, Nekrasov, Smolensk; Kazanlik/Kazanlăk, Pernik etc. 


Fac excepţie, scriindu-se cu c, denumirile compuse în care se identifică 
elemente existente şi în română: Comintern, Comsomol, Ispolcom. De 
asemenea unele toponime transliterate cu k au o variantă românizată cu c: 
Moscova pentru Moskva. 


2. Valorile fonetice ale literei k diferă după contextele fonetice 
în care apare. 

a. Se scrie k şi se pronunţă consoana [k] în cele mai multe 
contexte: 

— înaintea vocalelor a, o, u: kaliu, koine, kurd; dakotas; 

— înaintea unei consoane: krarupizare, kripton, breakfast, 
franklin, landsknecht, sprinkler, turkmen; 

— la sfîrşit de cuvînt: tomahawk, volapük. 

b. Se scrie k şi se pronunţă [K] înaintea vocalelor e (scrisă şi 
d) şi i (scrisă şi y): kediv, kenotron, Kästner, kilo-, kiwi, kyad, 
algonkian, berkeliu, lekytos, marketing, parkinsonism, tokiot etc. 


Evident, dacă litera e are valoarea [ă], conform unor reguli străine, k 
precedent are valoarea [k): joker [gokăr], shaker [şeikăr]. Uneori prezenţa 
unei litere care notează de obicei vocale poate induce în eroare, dacă se 
reproduce grafia din limba de origine: de exemplu, în dyke şi stokes litera e 
nu are valoare fonetică, pronunțarea fiind [daik], respectiv [stoks]. 

c. Se scrie ck şi se pronunţă [K] înainte de e, i şi [k] în toate 
celelalte contexte (înainte de consoană şi la sfîrşit de cuvînt): 

[k]: lamarckism, rickettsii, shocking; 

[k]: backhand, cockpit, dirt-track, feedback, five o'clock, 
hogback, lock-out, neck, overlock, pack, pick-up, play-back, 
rock, snack- bar, sticks. 


Tot [k] se pronunţă ck înainte de e = [ă]: glockenspiel. 


d. Se scrie kh şi se pronunță [k] în khmer, Khartoum. 

e. Se scrie kk şi se pronunță [k] în akkadian. 

f. Se scrie k fără valoare fonetică în know-how [năy-haų], 
Knight [nait], Knox [noks]. 

3. Uneori litera k este folosită, greşit, în cuvinte pentru care 
normele actuale recomandă altfel de scriere. 

a. Nu se scrie k, ci c în cuvintele caiac, calif, calmuc, camgarn, 
cangur, caolin, caracul, carst — şi carstic —, cart — şi carting —, 
catamaran, catharsis, cola, colhoz, craflă, crah, culac, cumis, folclor — 
şi derivatele: folclorist, folcloristic —, quarc. 

Substantivul comun caracul se scrie deci altfel decît toponimul 
Karakul, din care provine. 

b. Nu se scrie k, ci ch în cuvintele chefir, chelner, chicinetă, 
chiflă, chilă, chimonou, chioşc, fachir, nanchin, parching, 
pechinez, peching, scheci, scheting, schi, schif, schip, smoching, 
spicher — Şi spicheriță — şi în elementele de compunere cherato- 
(cheratogen, cheratoplastie etc.), chimo- (chimograf, 
chimogramă), chin-, chineto- şi -chinezie (chinestezie, 
chinetoterapie, dischinezie etc.). 

Substantivele comune nanchin şi peching, pechinez se scriu deci altfel 


decît toponimele din care provin: Nankin/Nanjing, respectiv Pekin/Beijing. 
Grafia românizată parching este sprijinită de membrii mai vechi ai 

familiei acestui cuvînt: parc (de vehicule), parca, parcaj, parcare. 
Variantele grafice kek şi kake în loc de chec sînt hipercorecte în privința 
inițialei (cf. engl. cake). 


c. Nu se scrie ck, ci c în biftec, blochaus, cocteil (nu cocktail), 
doc. 

d. Nu se scrie ck, ci ch în docher, nichel. 

e. Nu se recomandă scrierea cu k în prenume româneşti. Se 
scrie deci c în Cati sau Costi şi ch în Chira, Chiril, Chiriachiţa, 
Chiţa, Chivu şi în diminutivele în -ache (Costache, Tache etc.). 


Variantele grafice cu kale unor asemenea prenume — ca, de altfel, şi ale 
numelor de familie româneşti, de tipul Ursaky — sînt o dovadă de snobism. 


4. Scrierea cu litera k în loc de c poate fi folosită cu valoare 
stilistică pentru a sugera statutul străin al unor cuvinte şi al 
noţiunilor desemnate: german (diktat), respectiv rusesc (kulturnik, 
nomenklatură). 


XIV. Cu sau fără -/? 


Problema prezenţei sau absenței unui / final se pune numai 
pentru articolul hotărît de masculin-neutru singular cu această 
formă la nominativ-acuzativ şi numai după u, întrucît numai acest 
-l poate să nu se pronunțe sau se pronunţă nedistinct, în vorbirea 
curentă şi într-un tempo rapid, şi de aceea ajunge să fie omis şi în 
scris. 


Nu este pusă în cauză deci nici secvenţa finală -ul care nu cuprinde un 
articol, chiar dacă este tot neaccentuată (de exemplu, din cuvintele cumul, 
minuscul, scrupul, staul, tentacul, tubercul, vehicul sau din îmbinări ca 
ştiindu-l), nici prezenţa articolului -/ după altă vocală decît u (în tatăl, una 
dintre cele două forme articulate ale substantivului fază); în ambele situaţii 
l este totdeauna pronunțat şi notat în scris. Pentru deosebirea dintre situația 

precară a articolului -/ şi situația solidă a consoanei finale / într-un substantiv 
nearticulat se pot compara omografele calcul art. (< calc “decalc”: tip de 
hîrtie şi fenomen lingvistic) şi calcul neart. “socoteală” (art. calculul). 


În condiţiile în care articolul -/ nu se mai pronunţă sau se 
pronunţă foarte slab, insuficient de distinct, funcţia lui este 
preluată de vocala precedentă -u, care reprezintă fosta desinenţă 
a substantivului nearticulat; prin aceasta opoziţia de articulare 
continuă să fie exprimată, în pronunțare şi în scris, la cuvintele 
(substantive, adjective, numerale) terminate la forma 
nearticulată în: 

consoană: pom — pomu(1), bun — bunu(l), prim — primu(l); 

vocală: alibi — alibiu(D), gri — griu(D); 

semiconsoana [i]: tei — teiu(/), verzui — verzuiu(D), întîi — 
întiiu(l) etc. 

În pronunțare, opoziția de articulare continuă să fie exprimată 
clar şi la cuvintele terminate la forma ncarticulată în semiconsoana 
[u]: leu — /eu(D), albăstriu — albăstriu() etc.; în absenţa lui Z 
opoziţia este aici între [u] şi [u], ceea ce înseamnă o diferenţă în 
numărul de silabe: [leu], monosilabic — [le-u], bisilabic; în scris 
eventuala omitere a lui / la forma articulată anulează opoziţia de 
articulare la asemenea cuvinte. 

Absența lui -/ provoacă anularea opoziției de articulare, atît 
în scris, cît şi în pronunțare, la cuvintele a căror formă nearticulată 
se termină în vocala [u]: beneficiu — beneficiu(D), codru — 
codru(1), simplu — simplu(I) etc. 

1. Se scrie / (cu excepţiile de sub 4) la sfîrşitul substantivelor 
comune, al adjectivelor, numeralelor şi pronumelor cu formă 
articulată, ca şi al cuvintelor asimilate cu acestea (prepoziţii 
provenite din adverbe), deşi nu se pronunţă distinct decît în stilul 
solemn şi într-un tempo lent, înainte de pauză. Scrierea poate să 

nu concorde aşadar totdeauna cu pronunțarea şi, în orice caz, nu 
poate avea un reper sigur în pronunţarea curentă, ci se orientează 
după un criteriu gramatical, marcînd opoziţia de articulare (la 
substantive, adjective şi numerale) sau de statut lexico-gramatical 
(la pronume şi prepoziţii): 

substantive: băiatul, pomul; alibiul; raiul, teiul; leul, tabloul, 
beneficiul, codrul, 


Se scriu cu -/ şi substantivele articulate din componenţa locuţiunilor 
adverbiale formate cu prepoziţiile cu şi de-a: cu binişorul; de-a berbeleacul, 
de-a rostogolul. 


adjective: bunul (meu prieten), răul (copil), simplul (fapt); 
numerale: primul (venit), întiiul (succes); 
pronume: altul, dinsul, însul, unul (şi nici unul, vreunul); 


Dintre acestea dinsul şi însul nu se opun unor forme fără -ul, în timp ce 
altul şi unul (vreunul, nici unul) se opun prin -ul adjectivelor pronominale 
alt, un (vreun, nici un). 


prepoziţii: înăuntrul (şi dinăuntrul), îndărătul (şi dindărătul). 


w39 


Forma “articulată” deosebeşte aceste prepoziții de adverbele din care 
provin: înăuntru, îndărăt. 

În cazul cuvintelor a căror formă nearticulată se termină în 
consoană (băiat, pom, bun, prim, alt, îndărăt), vocală (alibi, gri) 
sau semiconsoana [i], scrisă į (rai, tei, verzui, întîi), gratiile fără l, 
de tipul băiatu, alibiu, raiu, nu reprezintă, de obicei, nici o formă 
literară. La cuvintele a căror formă nearticulată se termină în u 
semiconsonantic (leu, tablou, rău) sau vocalic (beneficiu, codru, 
simplu, înăuntru) grafiile fără 1, de tipul leu, beneficiu, reprezintă 
în mod obişnuit forme nearticulate. 

Articolul / se scrie alipit direct, fără cratimă, la cuvîntul 

articulat, formînd cu acesta o unitate (fonetică şi) grafică. De la 
această regulă, ilustrată de toate exemplele precedente, fac 
excepţie următoarele categorii de cuvinte, la care el poate apărea 
separat prin cratimă, dar împreună cu vocala de legătură u: 

— neologisme neadaptate, cu finala scrisă şi pronunţată după 
reguli ale altor limbi: bourree-ul, show-ul sau/şi compuse, scrise 
cu cratimă ca în limba de origine: hold-up-ul, know-how-ul, 
walkie-talkie-ul, pick-up-ul, week-end-ul; 

— sigle: A. S. E.-ul, C. F. R-ul, Rh.-ul. 


La cuvintele de acest tip se scrie cu cratimă şi desinenţa de plural -uri; 
de exemplu: show-uri. 


2. a. Se pronunţă şi se scrie numai u (vocalic), fără Z, la sfîrşitul 
substantivelor comune, al adjectivelor, numeralelor şi pronumelor 
cu formă nearticulată a căror temă se termină în consoană + / sau 
r, în consoană + semiconsoana [i], scrisă i, sau în consoanele [č], 
[5], scrise ci, gi: 

substantive: cenaclu, exemplu, arbitru, codru, ministru; 
aluminiu, exerciţiu, interogatoriu; beneficiu, omagiu; 

adjective: dublu, simplu, acru, aspru; aleatoriu, mediu, 
propriu; luciu, aici se încadrează şi roşu (< roşiu). 

Pentru a recunoaşte caracterul nearticulat al acestor forme este 
utilă folosirea unor contexte minimale cu rol diagnostic şi a unor 
probe de substituție. Contextele specifice formelor nearticulate 
sînt realizate prin însoţirea de către determinanţii antepuşi acel, 
acest, un, articol posesiv + genitiv sau + adjectiv posesiv: acest 
(simplu) exemplu; un (notoriu) arbitru; al cui exemplu?; al său 
exemplu, în opoziţie cu formele articulate, care nu pot fi însoţite 
de un şi care primesc determinanţii postpuşi acela, acesta, 
genitivul sau adjectivul posesiv: exemplul acesta, exemplul cui?, 

exemplul său. Proba de substituție se face cu un feminin 
corespunzător (exemplu(]) bun cu pildă bună sau pilda bună; 
bătriînul codru cu bătrina pădure) sau cu un masculin-neutru 
terminat în consoană (ministru cu şef sau conducător), la 
substantivele neutre este operantă şi substituţia cu forma de plural 
(beneficiu(1) cu beneficii sau beneficiile). 

În principiu, substituţia cu pluralul se poate aplica şi la substantivele 


sau adjectivele masculine, dar acestea pun problema distincției între i şi ii 
(vezi VIII 1), mult mai puţin clară decît cea dintre -ii şi -iile. 


Substituţia se poate face şi prin variaţia topicii (bătrînul 
codru/codrul bătrîn şi simplul exemplu/exemplul (cel) simplu; acest 
exemplu/exemplul acesta). 

b. Se pronunţă şi se scrie numai u la sfîrşitul pronumelor şi 
adjectivelor pronominale posesive (al) nostru, (al) vostru. 

c. Se pronunţă şi se scrie numai u la sfîrşitul adverbului 
înăuntru (şi dinăuntru) şi al prepoziţiilor dintru, întru, pentru, 
printru. 


Se face deci deosebire între adverbul înăuntru şi prepoziţia înăuntrul 
(vezi 1); cf. şi dinăuntru — dinăuntrul. 


d. Se pronunţă şi se scrie numai u la sfirşitul numeralului 
cardinal unu în formulele de numărare (unu, doi; unu sau doi; 
unu la sută) şi de denumire (numărul unu, cifra unu, ora unu, 
nota unu, tramvaiul unu), precum şi ca termen final al unui 
numeral compus (treizeci şi unu, o sută unu). 

Prin tradiţie, se scrie însă unul nu numai pronumele nehotărit, 
ci şi numeralul cardinal în îmbinări ca de unul singur; eu unul, 
(tot) unul şi unul. Prin prezenţa/absenţa lui / final se face deosebire 
între pînă la unul “pînă la ultimul” şi pînă la unu “pînă la ora 1” 
(în contexte ca Au rezistat pînă la unu/unul). 

3. În substantivele proprii scrierea cu sau fără / după u are 
reguli diferite după categoriile de denumiri. 

a. Prenumele se scriu numai fără l: Alecu, Alexandru, Barbu, 
Ducu, Dumitru, Gogu, Laurenţiu, Nelu, Nicu, Ovidiu, Petru, Puiu, 
Radu, Sandu, Sergiu, Silviu, Voicu etc. 

b. Numele de familie se scriu de regulă tot fără /: Albu, Corbu, 
Lemnaru, Negru, toate cele derivate cu sufixele specifice -așcu 
(Dumitraşcu, Pătraşcu), -ciu (vanciu, Manciu), -eanu 
(Munteanu, Olteanu), -escu (Grigorescu, Rădulescu), -iu 
(Gheorghiu, Vasiliu), -oiu (Petrăchioiu, Ruxăndoiu). Se respectă 
însă, ca excepţie, scrierea învechită cu / practicată de purtătorii 
numelui: (Dimitrie) Onciul, (Aron) Pumnul. 

c. Poreclele şi supranumele se scriu cu /, avînd tratamentul 
substantivelor comune: Mihai Bravul şi Mihai Viteazul; Petru 
Șchiopul; Cantacuzino Nababul, Constantinescu Porcul. 

d. Zoonimele se scriu fără /, avînd tratamentul prenumelor: 
Lupu, Murgu, Puiu, Roibu, Suru, Ursu. 

e. Astronimele se scriu cu /, avînd tratamentul substantivelor 
comune: Berbecul, Carul-Mare, Păstorul-cu-Oile, Vărsătorul. 

f. Cele mai multe probleme le pune scrierea toponimelor, 
pentru care regulile variază după categorii onomasiologice, după 
structură sau/şi etimologie şi, uneori, după funcția sintactică. 

Dintre categoriile onomasiologice se detaşează numele de 
localităţi, pentru care pe cale administrativă s-a impus scrierea 
fără 1 nu numai la nume fixate mai de mult astfel (ca Giurgiu sau 
Runcu), ci şi la alte nume simple (de exemplu, Izvoru, Măru) şi 
mai ales compuse (de exemplu, Crăciunelu de Sus, Dealu Mare, 
Rîmnicu Sărat, Sighetu Marmaţiei, Tirgu Bujor etc.). 


Grafiile de acest fel, fără /, sînt supărătoare la toponimele compuse, în 
care substantivul de bază este însoțit de determinanți (vezi ultima serie de 

exemple, de tipul Crăciunelu de Sus). Dacă substantivul de bază se termină 
la forma ncarticulată în semiconsoana [y], scrisă u, absenţa lui / face să nu se 
mai marcheze pronunțarea vocalică a lui u (= [u]) din exemple ca Șimleu 
Silvaniei, Teceu Mic, Zau de Cimpie. De aceea lucrările normative lingvistice 
recomandă scrierea cu /a toponimelor compuse (Crăciunelul de Sus, Dealul 
Mare, Şimleul Silvaniei etc.), admiţînd scrierea fără / numai la compusele 
scrise într-un cuvînt (Cîmpulung, Satulung) sau cu cratimă (Rimnicu-Vilcea, 
Tirgu-Jiu). În momentul de faţă scrierea numelor de localități în indicatoarele 
administrative oficiale prezintă multe inconsecvenţe din punctul de vedere 
al prezenţei/absenţei lui /: de exemplu, Piriu Mare în jud. Mureş, dar Pîrîul 
Mare în jud. Neamţ; Plaiul Cimpinei în jud. Prahova, dar Plaiu Cornului în 
acelaşi judeţ. 

În toate celelalte categorii de toponime — nume de ape, de 
forme de relief, de provincii şi ţări, de străzi — se scrie, în mod 
firesc, l: de exemplu, Crişul Repede, Lacul Sărat, Oceanul 
Îngheţat de Nord, Riul Doamnei, Someşul Cald, Moldoveanul, 
Negoiul, Omul, Virful cu Dor. 


Unele toponime se deosebesc astfel de antroponimele din care provin: 
de exemplu, numele de munte Mo/doveanul (cu genitiv-dativul 
Moldoveanului) faţă de numele de familie Moldoveanu (cu genitiv-dativul 
lui Moldoveanu), Negoiul < Negoiu, Omul < Omu. 


Există toponime cu o singură formă, articulată (de 
exemplu, toate compusele citate mai înainte, dar şi toponime 
simple, ca Măru(l), Moldoveanul, Negoiul, Omul), şi 
toponime care cunosc opoziţia de articulare, ca substantivele 
comune, în legătură cu funcţia sintactică îndeplinită; la 
acestea din urmă forma articulată se scrie cu /. Astfel, se 
spune şi se scrie rîul Argeş şi pe Argeş în jos, de asemenea 
riul Jiu şi M-am scăldat în Jiu, dar Argeşul este un rîu frumos, 
Jiul se varsă în Dunăre, tot astfel se spune şi se scrie oraşul 
Braşov şi Am fost la Braşov sau oraşul Sibiu şi în Sibiu, dar 

Braşovul s-a dezvoltat mult şi Îmi place Braşovul sau Sibiul 
este municipiu. Alte exemple similare: Banat şi Banatul, 
Teleorman şi Teleormanul; Egipt şi Egiptul, Vietnam şi 
Vietnamul. 

4. Nu se scrie / în situaţiile în care au loc următoarele fenomene 
de fonetică sintactică marcate prin cratimă: 

— ataşarea unei forme conjuncte pronominale de dativ sau 
de acuzativ: (în) păru-i “(în) părul său”, Băiatu-şi riscă viața; 
Băiatu-l înţelege, Băiatu-i înțelege etc.; 

— ataşarea formei conjuncte verbale i (ind. prez. 3 sg. de la a fì): 
Banatu-i fruntea; Totu-i în ordine; 

— contragerea accidentală cu o vocală următoare, de obicei 
din cuvinte neaccentuate în propoziție (ca articolul posesiv: anu-a/ 
doilea, auxiliarele a şi ar: Bătrinu-a venit, pronumele o: Bătrinu-o 
vede), dar şi cu vocale neaccentuate din cuvinte autosemantice: 
Băiatu-acela, Băiatu-aşteaptă. 

De asemenea nu se scrie / cînd se urmăreşte redarea ca atare, 
cu valoare stilistică, a vorbirii, situaţie în care absenţa lui / e bine 
să fie marcată prin apostrof: Ce dracu '?, Ei, domnu’! 

5. Abateri de la scrierea corectă cu sau fără / se produc în 
ambele direcții. 

a. Sub influența pronunțării curente se omite adesea scrierea 
lui / în situații în care ea este obligatorie. Grafii ca Borşu se vinde 
în fundu curţii (în loc de borşul, fundul) sau Fumatu oprit (în loc 
de fumatul), Liftu defect (în loc de liftul) trădează incultura celui 
care le foloseşte. 

b. Ca o reacţie față de asemenea greşeli se ajunge, prin 
hipercorectitudine, la unele de tip opus, în care se scrie un / inutil 
la sfîrşitul unor cuvinte/forme terminate în u vocală (vezi 2). 
Grafii ca Alexandrul (în loc de Alexandru), al nostrul (în loc de 

nostru), de exemplul (în loc de exemplu) sau un membrul (în loc 
de membru) reprezintă greşeli mai grave decît cele de sub a 
pentru că nu au nici măcar circumstanţa atenuantă a reproducerii 
pronunțării populare. 

Pe lîngă aceste greşeli elementare, la scrierea unor substantive 
terminate în u vocalic (vezi 2 a) se produc frecvent ezitări în 
situaţii neconcludente pentru opoziţia de articulare. Astfel, apar 
adesea scrise cu un / superfluu construcţiile prepoziţionale cu 
valoare de unități frazeologice cu titlu de şi sub beneficiu de (cu 
titlul de curiozitate, respectiv sub beneficiul de inventar), 
îmbinarea a convinge de contrariu (...de contrariul) şi formula 
densitatea pe metru pătrat (...pe metrul pătrat). 


XV. n sau m? 


Problema se pune la scrierea uneia dintre aceste litere înainte 
de b, p, f, v şi m, deci pentru notarea consoanei nazale urmate de 
o consoană labială (bilabială: b, p, m sau labiodentală: f, v), care, 
în principiu, are capacitatea de a provoca pronunțarea ca labială 
a consoanei precedente, transformîndu-l pe n în m. Scrierea nu 
se poate orienta aici după pronunțare, dat fiind că în această poziţie 
cele două consoane nazale îşi pierd în bună parte identitatea, 
pronunţîndu-se la fel, ca un m slab articulat, chiar atunci cînd, 
din considerente etimologice, sînt scrise diferit. 

1. Înainte de b şi p se scrie de obicei m, nu n. Regula este 
valabilă pentru marea majoritate a cuvintelor (în orice caz, pentru 
toate cele din fondul tradiţional, dar şi pentru cele mai multe 
neologisme) atît pentru rădăcina cuvintelor, cît şi pentru situaţiile 
create, în derivarea cu prefixe şi în compunere, la întîlnirea dintre 
un formant şi cuvîntul de bază. lată, mai întîi, exemple din 

interiorul rădăcinii: bombăni, limbă, sîmbătă, umbla, cîmp, Scump, 
timp, umple; ambulanță, bombă, decembrie, lumbago, romb, 
lampă, simplu, trompă. 

La unele neologisme, vechi şi adaptate, scrierea cu m diferă 
de aceea a etimonului. Este cazul lui bomboană < fr. bonbon (şi 
al familiei sale: bombonerie < fr. bonbonnerie, bombonieră < fr. 
bonbonnière), care explică varianta grafică, neadmisă de norme, 
bonboană (şi bonbonerie, bonbonieră). 


Cuvîntul francez a fost preluat şi într-o variantă morfologică mai 
apropiată de etimon, ca determinant al lui roz, în îmbinarea cu sensul “roz 
viu (ca de bomboane)”, care se scrie sau în întregime ca în franceză: rose 
bonbon, sau românizat: roz bombon. 


Prefixele şi prepozițiile terminate în n se scriu cu m în derivate, 
respectiv compuse cu un cuvînt care începe cu b sau p. Astfel: 

în- > îm- (şi din- > dim-, prin- > prim-): îmbarca, îmbătrini, 
îmbelşuga, îmblăni, îmbolnăvi, îmbuna, împacheta, împăca, 
împerechea, împiedica, împodobi, împricinat, împuternici,; 
împotrivă şi dimpotrivă; împrejur, dimprejur şi primprejur,; 
împreună şi dimpreună; 

in- > im-: imbatabil, imberb, imblocaţie, imbold, impar, 
imperfect, impietate, implanta, imposibil, imprecis, impur; 

an- > am- (şi ran- > ram-): ambarcaţție, ambranşament, 
ampenaj, amplasa; rambursa; 

con- > com-: combate, compatriot, compătimi, complăcea, 
compromite, compune sau co-: cobeligerant, coparticipa, 
copărtaş, coposesiune, copreşedinte, coproducție, coproprietar, 

en- > em-: embolie, empatie; 

sin- > Sim-: Simbioză, simpatie. 

Regula nu se aplică la unele neologisme (toate cu structură 

de cuvinte compuse, analizabile sau măcar semianalizabile): 

— compuse cu avan-: avanbec, avanport, avanpost, 
avanpremieră; 

— compuse cu pan-: panpsihism, panpsihotrop; 

— cuvîntul input (în electronică şi informatică, antonimul 
lui output). 

De remarcat că prin ortografia ultimului cuvînt se creează opoziţia 
grafică input s. — imput vb. (ind. prez. 1 sg. de la a imputa); în 
pronunțare cele două cuvinte se deosebesc prin locul accentului (input 
— imput). 

Cu atît mai mult ea nu se aplică la un cuvînt ca handbal, chiar 
dacă pronunţarea simplifică grupul consonantic, eliminîndu-l pe 
-d-; varianta hambal este incorectă. 

De asemenea regula nu se aplică la numele proprii străine 
(nici la derivatele lor), care se scriu conform normelor din limbile 
respective: 

— toponime: Banbury, Brandenburg (şi brandenburg “şnur”, 
brandenburghez, brandenburgic), Canberra, Istanbul (cf. însă 
stamboală, stambol şi numele propriu de familie Stambuliu, toate 
cu aceeaşi origine, dar vechi şi populare); 

—  antroponime: /Feinblatt, Gutenberg, Rosenbusch, 
Steinbeck. 

La antroponime se ţine seama, ca totdeauna, de dorinţa 
purtătorului numelui în cauză; de aceea pot exista variante grafice 
ale aceluiaşi nume: Go/demberg şi Goldenberg, Rosemberg şi 
Rosenberg. 

Numele proprii româneşti compuse cu sîn- “sfînt(ul)” (< lat. 
sanctus) au o scriere variabilă înainte de b, p. În mod normal, 
sîn- > Sîm-: Simpetru;, aceasta este grafia sub care apare de cele 


118 Mioara Avram 


mai multe ori ca vechi nume de personaj mitologic, de sărbătoare 
(în aceste două ipostaze şi cu varianta nesudată Sin-Petru) şi de 
familie (rar cu varianta grafică Sînpetru), dar ca toponim 
indicatoarele administrative l-au fixat în grafia cu n menţinut: 
Sînpetru. Grafia cu n se regăseşte în toponimele Sinbenedic şi 
Sînpaul. 

2. Pentru scrierea cu m sau n înainte de f şi v nu există o 
regulă generală, ci doar unele reguli particulare şi, în rest, reguli 
individuale. 

Prefixele în-, in- şi con-, ca şi rarele an- şi ran-, îl păstrează 
pe n nemodificat: 

în-: înfăşa, înfiora, înflori; învăţa, înviora, învrăjbi, 

in-: infinit, inflama; invalid, invizibil, involuntar, 

con-: confederație, configura, confrunta; conveni, convieţui, 
convorbi; 

an-: anfiladă;, anvelopă; 

ran-: ranforsa. 

Prefixul sin- > sim- în împrumuturi mai vechi (simfiză, 
simfonie), dar îl păstrează pe n în împrumuturi recente: sinfazic. 

Prefixul en- > em-: emfază, emfizem. 

Termenul de compunere sîn- îl păstrează pe n: Sinvăsii. 

În rădăcina cuvintelor şi în interiorul formanţilor scrierea cu 
m sau n înainte de f, v se orientează după etimologie sau/şi tradiție. 
Se scrie confort, fanfară, fonf, infra-, dar amfi-, amforă, bomfaier, 
camfor, damf, îngîmfa, limfă, nimfă, pamflet, triumf, umfla, Pamfil, 
Zamfir(a); convoi, honved, dar amvon. Compusele cu un prim 
termen în -m îl păstrează: cumva (cf. cum), decemvir (cf. lat. 
decem), tramvai (cf. engl. tram şi rom. tramcar). 


De remarcat deosebirea de scriere — cu m, respectiv n — în cuvintele 

înrudite umfla (moştenit din lat. inflare), îngîmfa (< lat. conflare?) şi 
neologicele inflație (< fr. inflation) şi gonfla (fr. gonfler). 

3. Inainte de m există două situaţii: menţinerea lui n sau 
dispariția lui. 

A treia posibilitate, constînd în notarea ca m a nazalei anterioare lui m, 
care ducea la consoana dublă mm în cuvinte de tipul commemora, immaculat, 
immemorial (influențate de grafia etimoanelor franceze: commémorer, 


immacule, immemoriel), este de mult ieşită din uz, nefiind admisă nici în 
regulile ortografice din 1932. Vezi şi XXIII. 


N se menţine în formaţiile cu: 

în-: înmatricula, înmărmuri, înmiit, înmîna, înmormiîntare, 
înmulți; 

pan-: panmieloftizie, panmixie; 

Sin-: Sinmoşin. 

N dispare în formațiile cu: 

con- > co-: comasa, comemora, comesean; 

in- > i-: imaterial, imemorial, imigra, imobil, imutabil. 

Numele proprii formate cu sîn- au amîndouă tratamentele: 

sîn- > sî-: Sîmedru “sfîntul Dumitru”; 

sîn-: Sinmarghita, Sinmartin, Sînmiclăuş, Sinmihai. 


XVI. oa sau ua? 


Întrucât literele o şi u pot nota atît vocale, cît şi semivocale 
sau semiconsoane, secvențele grafice oa şi ua au cîte două 
corespondente fonetice, notînd, pe de o parte, secvențele de 
vocale în hiat [o-a], [u-a], iar, pe de altă parte, diftongii [oa], 
[ua], dintre care [ga] apare numai după consoane. 

Problema alegerii între oa şi ua în scriere se pune mai ales 
cînd e vorba de notarea unui diftong, pentru că el poate fi acelaşi 

([ua]) sau greu de distins (diftongii [oa] şi [ua]). 

Adesea scrierea nu concordă cu pronunţarea (nici măcar cu 
cea literară), aplicînd mai mult principiul morfologic sau/şi 
principiul etimologic. Regulile ortografice diferă în funcţie de 
literele/sunetele precedente. Existenţa unor forme alternante cu 
o impune scrierea cu oa în orice poziţie, dar această scriere are o 
sferă mai largă, incluzînd şi cuvinte în care nu există alternanță 
cu o. 

1. La început de cuvînt singurul diftong posibil dintre cei doi 
menţionaţi este [ua]. El se scrie însă oa în toate cuvintele, atît 
atunci cînd există alternanță cu o: oablă (oblu), oacheş (ocheşel), 
oaie (oi), oală (olar), oameni (om), oară (ori), oarbă (orb), oase 
(os), oaspete (ospăta), oaste (oști), cît şi atunci cînd nu există 
alternanță: oac, oacăr, oare — şi compusele oarecare, oarecine, 
oarecum —, oază. 

2. La începutul unei silabe care urmează după vocală, de 
asemenea, se pronunță numai diftongul [ya], dar el poate fi scris, 
în cuvinte diferite, atît oa, cît şi ua. 

a. Se scrie oa atunci cînd există alternanță cu o: angioame 
(angiom), idioată (idiot), înfioară (înfior), mioapă (miop), 
perioadă (periodic), subsuoară (subsuori) etc.; în această 
categorie intră toate derivatele feminine cu sufixele -oaică, -oaie, 
(-i)oară şi -(i)oasă, -uoasă: zmeoaică şi zmeoaie (zmeoi); 
căprioară (căprior), gălbioară (gălbior), junioară (junior), 
roşioară (roşior), soțioară (soţior), vioară (viori); cuvioasă 
(cuvios), furioasă (furios), glorioasă (glorios), grațioasă 
(grațios), minioasă (mînios), pioasă (pios), sfioasă (sfios), 
sperioasă  (sperios), afectuoasă (afectuos), fastuoasă (fastuos), 
monstruoasă (monstruos), respectuoasă (respectuos) etc., inclusiv 
derivatele în -ioară, -oaică şi -oaie care nu au alternanță cu o: 

aşchioară, hirtioară, istorioară, pălărioară, poezioară, săbioară, 
surioară, leoaică; dumnezeoaie, măgăoaie. 

Se scrie de asemenea oa, fără alternanță cu o, în compuse cu 
oa iniţial de cuvînt: balaoacheş, bunăoară, deoarece, odinioară. 

b. Se scrie ua atunci cînd nu există alternanță cu o: 

— în formele articulate de nominativ-acuzativ singular ale 
substantivelor şi adjectivelor feminine terminate în -uă, în vocală 
accentuată sau în o neaccentuat: caua, piua, roua, noua; 
basmaua, beizadeaua, cafeaua, mantaua, neaua, steaua, ziua, 
greaua, reaua; cacaua; 


Numeroase substantive şi adjective feminine terminate la forma 
ncarticulată în vocală accentuată au variante vechi şi regionale în -uă: de 
exemplu, măseauă, neauă, steauă, mişeauă, reauă, substantivul zi are şi în 
limba literară o formă secundară ziuă, folosită numai în expresii (se face 
ziuă, de cu ziuă, pînă la ziuă). 

— în numeralele ordinale feminine a doua, a noua; 

— în forme ale verbelor cu tema în |u], în care a alternează 
cu ă: înşeua (înşeuăm) şi deşeua (deşeuăm), oua (ouă), ploua 
(plouă); 

— în derivatele cu sufixe care încep cu a (în special -an, -ar) 
de la teme în [u]: băcăuan, flăcăuan, hirlăuan, tăzlăuan, bouar, 
nouar, ouar, piuar; flăcăuaş, piriuaş (variante ale lui flăcăiaş, 
piriiaş); ziuatic (< ziuă). 

Se scrie, de asemenea, ua în neologismul ouabaină. 

3. După semiconsoana [i] diftongul din componenţa 
triftongului astfel format se scrie totdeauna oa: aripioară, 
bătriioară, cleioasă, duioasă, fuioare, lăcrămioară, noroioasă, 
ploioasă, rumeioară, scînteioară, tămiioasă, uleioasă, voioasă 
etc. 

4. După consoană, diftongul este de obicei [oa], dar e posibil 
şi [ua]. Scrierea concordă, în general, cu pronunţarea literară 
(deosebirea dintre cei doi diftongi este însă minimă). 

a. Se scrie oa în majoritatea cuvintelor, atît atunci cînd există 
alternanță cu o: boală (boli), coase (cos), doare (dor), foame 
(înfometa), goală (gol), joacă (joc), moară (mori), noapte (nopți), 
poartă (port), roade (rod), soare (sori), şoaptă (şopti), toacă 
(toca), toale (tol), izvoare (izvor), zoaie (zoi), cît şi cînd nu există 
această alternanță: angoasă, boare, coafa, croazieră, culoar, doar, 
exploata, fermoar, foaier, foarte, încoace, lavoar, loază, moar, 
pavoaz şi pavoaza, pledoarie, poală, poantă, savoare, toast, voal 
etc. 

Se scriu cu oa toate substantivele şi adjectivele feminine 
derivate cu sufixele -oaică, -oaie, -oare şi -toare, -oasă, indiferent 
dacă au sau nu forme alternante cu o: brînzoaică, hoţoaică, 
iepuroaică, turcoaică, zgripțoroaică;, căsoaie, găzdoaie, 
ghionoaie, tălpoaie; ardoare, controloare, fervoare, savoare, 
strîmtoare, unsoare; aviatoare, ciocănitoare, privighetoare, 
rezemătoare, zicătoare; bănoasă, miloasă, norocoasă, vintoasă 
etc. şi substantivele neutre analizabile cu sufixul -oar: balansoar, 
fumoar, patinoar, remontoar. 

Se scrie totdeauna oa şi după consoanele [k], [$], [č], [š], 
scrise chi, ghi, ci, gi (cu i ca literă ajutătoare): chioară, ochioasă; 
ghioagă, cioară, picioare; gioale, gioarsă, tutungioaică. 

b. Se scrie ua (= [ua]) numai în cîteva neologisme: 

— după c: acuarelă, cuantă, cuartă, cuarț, cuaternar, 
descuama, ecuadorian, scuar; 

— după g: guano — şi guanidină, guanină —, guarani, 
guard, guaşă, guatemalez, iguană; paraguayan, uruguayan; 

— după j, pronunţat [h]: marijuana; 

— după q: acqua Tofana, quarc, quasar, quattrocento; 

— după t: trotuar. 

5. Abateri de la scrierea corectă se produc în ambele direcții, 
scriindu-se atît ua în loc de oa, cît şi oa în loc de ua. 

Variantele grafice incorecte cu ua în loc de oa la început de 
cuvînt (de exemplu: uameni), la început de silabă după vocală 
(de exemplu: suriuară) şi după i = [i] (de exemplu: zămiiuasă) se 
întîlnesc numai la un nivel elementar, la cei aflaţi în faza de 
deprindere a scrisului. În aceeaşi situaţie sînt variantele de acest 
fel şi după consoane (de exemplu: expluata, muar), cu excepţia 
sufixului -oar din substantive neutre (analizabile şi neanalizabile), 
care apare scris greşit -uar şi la un nivel mai înalt: culuar în loc 
de culoar, fermuar în loc de fermoar, patinuar în loc de patinoar. 


Scrierea -uar în loc de -oar este legată de obicei şi de pronunțarea 
greşită cu u vocalic (de exemplu: [fer-mu-ar], în trei silabe, în loc de 
[fer-moar], în două). Variantele grafice şi fonetice de acest tip se datoresc 
influenţei unor cuvinte ca anuar, osuar, sanctuar, care au altă structură 
morfologică şi la care scrierea cu ua este corectă, corespunzînd pronunțării 
literare cu vocalele [u-a] repartizate în silabe diferite. 


Mai numeroase sînt variantele grafice incorecte cu oa în loc 
de ua. Ele apar frecvent la început de silabă după vocală, în unele 
dintre situaţiile descrise sub 2 b: 

— în formele articulate de tipul cafeaua, ziua, scrise greşit cu 
-oa (cafeaoa, pioa, reaoa, zioa); 

— în verbele deşeua, înşeua, scrise greşit cu -oa; 

— în derivatele cu sufixe care încep cu a de la teme în [u]: 
băcăoan în loc de băcăuan; pioar în loc de piuar. 


După teme în -o apar variante grafice incorecte numai cu a în loc de ua: 

roa în loc de roua; a doa în loc de a doua; noa în loc de noua (adj. art. şi 
num. ord.), oa în loc de oua şi ploa în loc de ploua; boar, oar în loc de 
bouar, ouar. 


Variante grafice cu oa în loc de ua se întîlnesc şi după consoane, 
în unele dintre cuvintele enumerate sub 4 b: acoarelă în loc de 
acuarelă, scoar în loc de scuar şi, mai ales, trotoar în loc de 
trotuar. 


Varianta trotoar, susţinută şi de deprinderi ortografice conforme regulilor 
academice din 1932, este, de fapt, normală: ea aplică regula comună pentru 
substantivele neutre similare ca etimologie, structură şi pronunțare (benoar, 
budoar, culoar, fermoar, fumoar, lavoar, parloar, patinoar, polisoar, 
remontoar), în raport cu care scrierea trotuar, recomandată de normele în 
vigoare, constituie o excepţie. 


6. Dubla valoare fonetică a secvenţelor grafice oa şi ua favorizează 
existența unor variante fonetice cu hiat în loc de diftong şi invers. 

La cuvintele scrise cu oa variantele fonetice apar numai în 
neologisme. Variantele fonetice cu [o-a] în loc de [oa] sînt puţin 
numeroase: coafa şi derivatele sale coafeză, coafor, coafură sînt 
pronunţate de unii vorbitori cu hiat [co-a-] în loc de diftong 
[coa-]; mai rar se întîlnesc asemenea variante la cuvintele toast 
şi toasta. Fenomenul invers, anume pronunțarea [oa] în loc de 
[o-a], apare în elementul de compunere -zoar din hematozoar, 
protozoare, sporozoar etc., în substantivul boa şi în familia 
verbului coagula. 

Variante fonetice cu [u-a] în loc de [ua] se întîlnesc rar după 
vocală (înşeua este pronunţat uneori greşit cu u vocalic), dar 
frecvent după consoană: practic toate cuvintele enumerate sub 
4 b au variante cu [u-a], de tipul [a-cu-a-re-lă] în loc de [a-cua]; 
o mențiune aparte pentru frecvenţa pronunțării greşite [tro-tu-ar]. 

Unele pronunţări de acest tip s-au impus în uz şi au fost acceptate de 
normele actuale; este cazul cuvintelor ecuator şi ecuație. 


Fenomenul invers, al pronunțării cu [ya] în loc de [u-a], apare 
şi el frecvent după diverse consoane: de exemplu, în adjective ca 
anual, contractual, eventual, în substantivele anuar, osuar, 
sanctuar, în verbele neologice accentua, atenua, continua, dilua, 
efectua, evacua, evalua, evolua şi, mai ales, în verbul lua (şi 
derivatele sale prelua, relua) şi în substantivul aluat; pronunţarea 
[ua] atrage şi variante grafice incorecte cu oa, de exemplu loa, 
aloat. 

7. Formele de feminin sg. şi pl. şi de neutru pl. ale adjectivelor 
cu sufixul -uos, care în limba literară se scriu corect cu -uoasă f. 
sg. (nom.-ac.), -uoase f. şi n. pl. (şi gen.-dat. f. sg.), în conformitate 
cu pronunţarea [-u-ọa-], au două tipuri de variante neliterare. Pe 
de o parte, ca şi la genul masculin, la unii vorbitori se produce 
înlocuirea cu sufixul -oasă, cu micşorarea implicită a numărului 
de silabe: ei pronunță şi scriu afectos, afectoasă în loc de afectuos, 
afectuoasă. Pe de altă parte, unii dintre vorbitorii care-l menţin 
pe u simplifică secvenţa grafică uoa renunţînd la o: aceştia scriu 
afectuasă şi de la pronunţarea [-u-ga-], trecînd prin faza |-u-a-], 
ajung la [-ua-]. De reţinut lista adjectivelor care au forme corecte 
în -uoasă (-uoase): afectuoasă, aspectuoasă, defectuoasă, 
dezastruoasă,  fastuoasă,  (in)fructuoasă,  impetuoasă, 
incestuoasă, maiestuoasă, merituoasă, monstruoasă, onctuoasă, 
respectuoasă, Sinuoasă, somptuoasă, tempestuoasă, tumultuoasă, 
virtuoasă, voluptuoasă. 

Uneori, prin hipercorectitudine, se face greşeala inversă, a adăugării 


unui u superfluu înaintea sufixului -oasă; de exemplu: dificultuoasă (şi m. 
dificultuos) în loc de dificultoasă; vanituoasă în loc de vanitoasă. 


CUPRINS 

8. În numele proprii romăneşti scrierea cu oa sau ua urmează 
regulile de la cuvintele comune. 

Se scriu corect cu oa toponime ca Oarba;, Dimbovicioara, 
Ialomicioara, Slătioara; Brezoaia, Răcoasa, Timişoara, Zănoaga 
şi antroponime ca Oana; Ioana, Marioara, Mioara; Floarea, 
Toader. 

Se scriu corect cu ua toponimele Sălciua, Zurbaua, de 
asemenea toate antroponimele şi toponimele create din nume de 
locuitori: Băcăuanu, Hirlăuanu, Tărcăuanu, Tăzlăuanu; 
Bîrgăuani. 

La antroponime există unele variante grafice menținute 
conform dorinţei purtătorilor sau/şi tradiției: Boar(i)u şi Bouar(i)u, 
Oat(u) şi Ouatu, Pioaru şi Piuar(i)u, Tăzlăoanu şi Tăzlăuanu; 
cf. şi Băcăoanu, Oar, Hirlăoanu, Tarcaoanu. 

Scrierea oficială a toponimelor provenite din nume de grup a 
adoptat uneori, în mod inconsecvent, variante grafice cu -oani în 
loc de -uani: Crăcăoani, Săbăoani, dar Birgăuani. 


XVII. g(u) sau c, ch, cu, cv, k? 


Litera q, denumită kii/chiu [ku], are cel mai mic randament 
funcţional dintre toate unitățile alfabetului românesc, fiind folosită 
în cuvinte puţin numeroase şi puţin importante, cu răspîndire şi 
frecvență mică. 

Denumirea acestei litere sugerează existența unor valori 
comune cu literele c, k. 

A fost admisă relativ recent (1982) în alfabetul limbii române, 
deşi era utilizată mai de mult — şi chiar într-o măsură mai largă 
decît astăzi — în scrierea românească; avea însă statutul de literă 
străină (ca ă, y sau w). 

Întrebuinţarea literei q este limitată la neologisme “stridente” 
şi formule integral străine, la abrevieri şi simboluri cu caracter 
internațional, la nume proprii străine şi derivate ale acestora, fiind 
excepțională în cîteva nume proprii româneşti. Prezenţa literei q 
este o marcă a statutului neologic sau străin al unui cuvînt/nume 
propriu; cuvintele care o conţin pot prezenta şi alte particularități 
străine în ce priveşte scrierea şi pronunțarea, de exemplu litere 
duble (quattrocento, quidditate), combinaţii de litere de tipul ch= 
[č] (quebracho, quechua) şi tz = [t] (quetzal), valori fonetice 
neobişnuite ale unor litere, ca a = [ei] şi e = [ă] (quaker [kueikăr]). 

1. Litera q se foloseşte în următoarele categorii de cuvinte: 

a. Neologisme neadaptate, de obicei cu caracter internațional: 
quadrivium, quaker — şi quakerism —, quarc, quasag, quasar, 
quattrocento — şi quattrocentist —, quebracho, quechua, quetzal, 
quick (quick-cola şi citro-quick), quidditate, quiproquo, quipu; 
acqua Tofana, equus, exequatur, filioque, maquis şi maquisard, 
sequoia, statu-quo. 

b. Formule integral străine (latineşti): ad quem, a quo, sine 
qua non. 

c. Derivate (prin afixare sau prin conversiune) de la nume 
proprii străine: quisling, blanquism, jacquerie. 

d. Abrevieri şi simboluri internaționale: q (chintal), q. p. (lat. 
quantum placet), q. s. (lat. quantum sufficit), QSG (quasag), QSR 
(quasar). 


Dintre acestea simbolul internațional q nu corespunde cu scrierea 
românească actuală a cuvîntului reprezentat (chintal). QSG şi QSR sînt 
sigle ale unor îmbinări terminologice englezeşti: qua(si) s(tellar) g(alaxy), 
respectiv quas(i stelar (radio source), din care s-au format guasag şi 
quasar. 


e. Nume proprii străine: 

— toponime: Qatar, Quebec/Duebec, Queensland, Quezon City, 
Qingdao, Quito, Arequipa, Guadalquivir, Masqat, Roquefort etc.; 


Unele toponime străine au variante grafice cu q şi cu k: Qairwan/ 
Kairouan, El Ladhiqiya/Latakia, Irak/Iraq (derivatul e însă numai irakian). 


— antroponime: Quasimodo, Queneau, (Don) Quijote, 
Quinet, Quintilian/Quintilianus, Quisling, Braque, Daquin, 
Jacquard, Márquez, Roques, Siqueiros, Velásquez etc. 

f. Nume proprii româneşti, exclusiv antroponime: 

— prenume de origine străină: Quintus, Jacques; 

— nume de familie: (Emanoil) Quinezu, (Nicolae) Quintescu, 
(Constantin) Jiquidi. 

Numele lui Emanoil Quinezu apare scris şi în varianta Kinezu; el este 
identic cu Chinezu < chinez, variantă regională a lui cneaz. 


2. În marea majoritate a apariţiilor — în orice caz, în toate 
cuvintele comune — litera q este urmată de u, cu sau fără valoare 
fonetică. Neînsoţită de u este numai în unele nume proprii străine: 
Qatar, Qiqihar, Iraq, Masqat. 

Secvența grafică qu apare numai urmată de o literă care 
notează vocale; ea se poate întîlni în următoarele poziții: 

— la început de cuvînt: quadrivium, quasar etc.; 

— între vocale: maquisard, sequoia, statu-quo etc.; 

— rar, între o consoană şi o vocală: blanquism; o combinaţie 
specifică este cq, în care litera c este lipsită de valoare proprie. 

Valorile fonetice ale secvenței grafice qu sînt următoarele: 

a. [ku] în quaker, quarc, quasar, quattrocento, acqua Tofana; 

b. [kv] în quadrivium, quiproquo, equus, exequatur, filioque, 
sequoia, statu-quo şi în formulele latineşti de sub 1 b; 

c. [k] în quebracho, quechua, quipu, blanquism, jacquerie, 

maquis şi maquisard, Quinezu, Quintescu, Jiquidi; 


Pentru cuvîntul quisling sînt admise două feluri de pronunțare a lui qu: 
[kv], ca în norvegiană, şi [k], ca în franceză, deci [kvisling] şi [kisling]. 

În nume proprii străine g(u) poate avea şi alte valori, de exemplu 
[t] în nume chinezeşti: Qingdao |ţindau], Qiqihar [ţiţihar]. 

Pentru pronunţarea corectă a cuvintelor/numelor proprii scrise 
cu q este necesară cunoaşterea etimologiei/apartenenţei lor sau 
consultarea lucrărilor cu indicaţii ortoepice. 

3. Uneori litera q este folosită în cuvinte pentru care normele 
actuale recomandă altfel de scriere, dovadă a adaptării neologismelor 
respective. 

a. Nu se scrie qu, ci c, în cuvintele cadril, cadrilaj, cadrilat, 
cartier, ecuator, ecuație, jacard, licoare, recuzită “totalitatea 
obiectelor care servesc la montarea unui spectacol” — şi recuzitor, 
recuzitoare —, ubicuitate, ventriloc. 

b. Nu se scrie qu, ci ch, înainte de e, i în cuvintele achiesa, achita, 
achiziție, chestor, chinină, chintal, chintesenţă, chitanţă, 
conchistador, donchihotism, echer, echilibra, echitabil, echitate, 
echitație, inchietudine, jachetă, inchizitor şi inchiziţie, lichefia, lichid — 
şi lichida —, lichior, percheziţie, rechizite “totalitatea materialelor 
necesare pentru scris”, rechizitoriu, rechiziție, sechestru şi în 
elementul de compunere echi- (echidistant, echilateral, echivalent etc... 


Prin hipercorectitudine apar variante grafice cu q şi pentru manichiură 
şi derivatele sale. 

c. Nu se scrie qu, ci cu în cuvintele acuarelă, cuaga, cuantă — şi 
cuantic, cuantifica, cuantor—, cuantum, cuarţ — şi cuarțit, 
cuartos —, cuaternar. 

d. Nu se scrie qu, ci cv în cuvintele acvaforte, acvamarin, 

acvanaut, acvaplan, acvariu, acvatic, acvatintă, acvatipie, 
acvatubular, acvifer, acvilă — şi acvilidă, acvilin, acvilon —, 
adecvat, colocviu — şi colocvial —, consecvent, cvadragenar, 
cvadrant, cvadrat — şi cvadratură —, cvadricolor, cvadrienal, 
cvadrică, cvadrigă, cvadrigemeni, cvadrilateral, cvadrilion, 
cvadripartit, cvadripetal, cvadriremă, cvadruman, cvadruplu — 
şi cvadrupla, cvadrupli —, cvartal, cvartir, cver, cvintadecimă, 
cvintet, cvintilion, cvintolet, cvintuplu — şi cvintupli —, 
cvorum, ecvestru, ecvidee, ecvin, ecvisetacee, elocvent, 
frecvent, locvace, relicvă — şi relicvariu —, recviem, secvenţă, 
ubicvist şi în elementul de compunere cvasi- (cvasitotalitate, 
cvasiunanim €tc.). 

e. Pentru cîteva cuvinte sînt admise în normă cîte două 
variante: chietism/cvietism, cuartet/cvartet, cvadrimotor/ 
cuadrimotor, cvartadecimă/cuartadecimă. 


De remarcat şi tratamentul diferit al unor cuvinte cu bază comună; de 
exemplu: acuarelă — şi acuarelist —, dar acqua Tofana şi acvaforte, 
acvamarin, acvanaut, acvariu, acvatic, acvatintă, acvatipie, acvatubular, 
acvifer;, cvartir, dar încartirui;, echitație, dar ecvestru şi equus; ubicuitate, 
dar ubicvist. Cf. şi donchihotism faţă de Don Quijote. 


Alteori variantele sînt specializate pe sensuri sau/şi pe domenii: 
chintă în sport (poziţie la scrimă), dar cvintă în muzică; cuartă în 
sport şi în telecomunicaţii, dar cvartă în alte domenii tehnice şi 
cvartă/cuartă în muzică; lichior, dar licoare; rechizite (de scris), 
dar recuzită (în teatru şi cinematografic). 

4. Nu este permisă succesiunea qv. Grupul de consoane [kv] 
se scrie sau cv, sau qu. 


CUPRINS 

XVIII. s sau ş? 


Confuziile între s şi ş sînt reciproce. Ele se întîlnesc în pronunțare 
şi în scriere, în diverse categorii de cuvinte (vechi şi noi) şi în diverse 
poziţii. În general, scrierea concordă cu pronunţarea, dar există şi 
cîteva situații în care apar variante fonetice la lectura unor cuvinte 
scrise corect, în speţă pronunţarea ca [ş] a lui s. 

Pentru ortografie problema alegerii între s şi ş este simplă în 
condiţiile cunoaşterii pronunțării literare. Cum însă pronunțarea 
însăşi pune probleme multor vorbitori, ea nu poate constitui un 
reper de încredere. 

1. La început de cuvînt, înainte de vocală se pronunță şi se 
scrie s în cuvintele salată, sală, salopetă, salvie, sampan, sarafan, 
saşiu “cu privirea încrucişată”, sie — şi sieşi —, sipică, sobol, 
solomonar, sovirf, dar ş în şasiu (cadru), şindrilă, şobolan, şofran, 
Şorici. 

2. Cele mai multe probleme apar, la început de cuvînt, înainte 
de consoană. 

a. Înainte de c se pronunţă şi se scrie s în scandal, scorbură, 
scolastic, scorpie, scorpion, dar ş în şcoală — şi şcolar, 
şcolaritate. 

b. Înainte de [č], scris c + e, i, se pronunţă şi se scrie numai s: 
scelerat, scenă, sceptic, sceptru, sciatică, scinda, scintigramă, 
Scit, sciziune. 


Unii vorbitori, sub influență italiană, reduc întregul grup [sč] la [ş], 
pronunțînd, de exemplu, şenă sau şiatică. 


c. Înainte de [k], scris ch + e, i, se pronunţă şi se scrie s în 
cuvintele schelă, scheuna, schilav, schilod, schimba, schimbea, 
schingiui, dar ş în şcheau (pl. şchei), şchiop şi şchiopăta. 


132 Mioara Avram 


Variantele cu reducerea întregului grup [sk] la [ş], în şemă şi șematism 
pentru schemă şi schematism sau şismatic pentru schismatic, sînt învechite. 


d. Înainte de fse pronunţă şi se scrie s în cuvintele desfăca, sfară, 
sfert, sfeşnic, sfoară, dar ş în şfichi — şi şfichiui —. 

e. Înainte de m se pronunță şi se scrie s în cuvintele smoală şi 
smoching, dar ş în şmag, şmirghel, şmotru. 

f. Înainte de p se pronunţă şi se scrie s în cuvintele spangă, 
special, specula, spicher — şi spicheriță —, spion, spirt, spital, 
spițer, spray (pronunţat corect [sprei]), sprinkler, sprint — şi 
sprinta, sprinter —, dar ş în şpagat, şpagă, şpalt, şperaclu, 
şpilhozen, şpriţ. 

g. Înainte de 7 se pronunţă şi se scrie s în cuvintele stand, 
standard, start, stas, stat (inclusiv în sensul “tabel” din stat de plată), 
stefanian, stefănit, stejar, stoc, stofă, strangula, stras, stres — şi stresa, 
stresant —, stuc — şi stucatură —, Student, dar ş în ştachetă, ștafetă, 
ştampilă, ştevie, ştrand, ştrudel. Prin pronunţarea şi scrierea cu s, 
respectiv ş se deosebesc între ele cuvintele stanță “strofă, poezie”, 
stanța “a compune stanţe” şi ştanță (unealtă), ştanţa “a prelucra cu 
ajutorul unei ştanţe”. 


Variantele de pronunțare cu [ş] în loc de [s] înainte de p şi t, reflectate 
mai rar în scriere, sînt, în neologisme, rezultatul hipercorectitudinii, 
datorindu-se aplicării greşite a unei reguli de pronunțare valabile în anumite 
cuvinte în limba germană. 


3. Între vocale, s şi ş se confundă mai ales în contexte care 
favorizează fenomenele de asimilare sau de disimilare: se 
pronunţă şi se scrie corect -s- în cuvintele şosea (pl. şosele), şosetă, 
dar -ș- în şoşele “amăgeli”, şoşoni. 

Prin prezenţa lui -s- sau -ş- se deosebesc dubletele etimologice 
fisă (“plăcuţă care serveşte ca marcă de plată — jeton —; piesă de 

forma unei monede care declanşează funcţionarea unui mecanism”) 
şi fişă (“bucată de hîrtie; piesă de contact de la capătul unui cordon”). 

Se pronunță şi se scrie corect paşaport (nu pas(a)port). 

4. În interiorul cuvîntului, înaintea unei consoane se produc 
variaţii asemănătoare cu cele de la începutul cuvîntului în acelaşi 
context. 

a. Înainte de c se pronunţă şi se scrie s în cescuț “timp foarte 
scurt, clipă”, fiscal, muscat “tămtios”, muscular, musculatură, 
tescovină, dar ş în ceşcuță “ceaşcă mică”, chioșc, muşcată 


(floarea). 
b. Inainte de [č], scris c + e, i, se pronunţă şi se scrie s în 
ascet, ascendent — şi ascensiune, ascensor —, căscioară, 


descendent, descentraliza, descifra, descinde, disciplină, discipol, 
fascicul, fascism, fascist, fuscel, lasciv, mescioară, muscel, 
piscicol, susceptibil, resuscita şi suscita, precum şi în toate 
cuvintele cu sufixele -escent, -escență (adolescent, convalescent, 
efervescent, incandescent etc.) şi în formele flexionare cu 
desinenţa -e ale cuvintelor cu rădăcina terminată în sc (basce, 
fresce, odalisce), dar ş în cuvintele coşciug, uşcioară (şi uşcior 
ca variantă a lui uşor s.). 


Ca şi la începutul cuvîntului (vezi 2 b), grupul [sč] din neologisme este 
redus de unii vorbitori la [ş]: de exemplu, faşism. 


c. Înainte de [k], scris ch + e, i, se pronunţă şi se scrie s în 
descheia, deschide, deschinga, muschetă — şi muschetar —, dar 
ş în muşchi — şi muşchios, muşchiuleţ —, răşchia, răşchira, 
răşchitor, teşcherea. 

d. Înainte de p se pronunţă şi se scrie s în pluralul adjectivului 
şi substantivului aspru: aspri. 

e. Înainte de 7 se pronunţă şi se scrie s în astea, ăstea (forme de f. 

pl. ale pronumelui şi adjectivului demonstrativ în varianta sa din 
limbajul familiar), mustri (ind. prez. 2 sg,. de la mustra) şi în şustăr, 
dar ş în poştal (şi în îmbinarea carte poştală), poştalion, şiştar, veşteji 
şi în forma de m. pl. a tuturor substantivelor şi adjectivelor terminate 
la sg. în -stru: albaştri, iluştri, miniştri, pilaştri. 

În cuvintele veşmint şi înveşmînta consoana [ş] provine din [s] în acelaşi 
context, variantele mai vechi avînd un £ între ş şi m (veştmint < vestmint). 


5. După consoană (de obicei /, r), variațiile sînt asemănătoare 
în interiorul cuvîntului şi la sfîrşit de cuvînt: se pronunță şi se 
scrie fals (f. sg. falsă, pl. m. falși, f. false) şi falsifica, vers; hirsi, 
dar hirşii. 

6. La sfirşit de cuvînt, după vocală se pronunţă şi se scrie ş în 
griş — şi grişat — şi sufertaş, dar s în incas (f. sg. incasă, pl. m. 
incaşi, f. incase). 

7. Alegerea între s şi ş este determinată uneori de considerente 
morfologice. Substantivele masculine terminate la singular în s 
au totdeauna pluralul cu ş: se pronunță şi se scrie corect perși (nu 
persi). 

Sufixul perfectului simplu este -se (nu -şe): se pronunță şi se 
scrie corect arse, duse, fripse, merse, zise. 

8. Distincția între s şi ş trebuie respectată şi la literele majuscule; 
ea se face prin notarea sedilei la litera ş (Ș). 


Vezi şi XXVII F. 


Regula este valabilă şi pentru abrevierile de prenume reduse 
la inițiale sau pentru siglele alcătuite din inițiale majuscule; de 
exemplu, C.N.Ş.T. (< Consiliul Naţional al Ştiinţei şi Tehnologiei). 


Deprinderea de a nu se nota sedila la Ș duce la lectura acestei litere 
drept s: St. O. Iosif (< Ştefan Octavian Iosif) se citeşte [ste-o], iar S. S.F. 

(< Societatea de Ştiinţe Filologice) [se-se-fe]. Vezi şi XXVIII B 3 e. 


9. Variante cu s pentru [ş] şi cu ş pentru [s] se întîlnesc şi la 
numele proprii româneşti în contexte identice cu cele descrise la 1— 
6. De exemplu: Musceleanu şi Muşceleanu;, Paraschiva şi 
Paraşchiva; Spiţeru şi Şpițeru. Unele variante se explică prin 
corespondente străine: Şimon pentru Simon sau Stefu pentru 


Stefu (< Ştefan). 


Substantivele comune stefanian (perioadă geologică) şi stefanit “sulfură 
dublă naturală de stibiu şi argint” sînt raportabile la forma latinească a 
numelui propriu Ștefan într-o variantă parţial românizată, cu menţinerea 
lui s, dar cu f pentru ph; ele provin din fr. stephanien (denumire legată de 
bazinul carbonifer Saint-Etienne), respectiv fr. stéphanite. 


În unele nume proprii româneşti de persoane sau numai în 
variante ale lor se întîlneşte uneori scrierea, învechită, cu s pentru 
[ş]: (Ovid) Densusianu (< Densuș), (Bogdan Petriceicu) Hasdeu, 
(George) Stephănescu (< Ştefan). 

Scrierea cu -siu pentru [ş] a fost curentă în secolul trecut în Transilvania: 
nume ca Opriş, prin grafia Oprisiu, au devenit Oprişiu. 

Nume de familie ca Scheau, Schiopu (şi Schiopulescu) pot 
reprezenta atît variante fonetice regionale (ca şi apelativele 
corespunzătoare, pentru care vezi 2), cît şi grafii etimologice. 

Administraţia a oficializat scrierea şi pronunţarea cu s a 
unor nume proprii de localităţi, de exemplu Segarcea, şi a optat 
pentru soluţii diferite la aceleaşi nume din regiuni diferite: 
Scheia şi Şcheia, Sebiş şi Şebiş, Semlac şi Şemlac(-ul Mare/Mic), 
Sopot şi Şopot(-ul Nou/Vechi) sau la nume înrudite: Sărmașu 
şi Sărmăşel, dar Șărmăşag; Sicula, dar Şiculeni. Variantele de 
la toponime explică şi unele variante din antroponimie, de 

exemplu Scheianu şi Șcheianu. 


Cf. şi adjectivul din denumirea textului rotacizant Psaltirea Scheiană/ 
Şcheiană, care-l aminteşte pe donatorul său, D.C. Sturdza-Scheianul. 


10. În nume proprii străine — de locuri, de instituţii sau de 
persoane — şi în derivatele lor scrierea şi pronunțarea urmează 
regulile limbilor respective. 

În numeroase nume proprii germane (nu însă în toate!) se 
scrie s şi se pronunţă [ş] înainte de p şi 7 la început de cuvînt (şi 
de silabă în compuse şi în formaţii prefixale): de exemplu, numele 
fluviului Spree se pronunță corect |şpre], iar numele 
compozitorului austriac Strauss se pronunţă |ştraus). 

La lectura unor nume proprii străine se face adesea greşeala 
de a se pronunţa [ş] litera s — iniţială de cuvînt sau de silabă — 
urmată de p sau în cuvinte de diverse origini, cărora li se aplică 
astfel, în mod nejustificat, o regulă valabilă numai pentru unele 
cuvinte germane. De reținut că numele proprii englezeşti şi 
americane (Spencer, Springfield, Steinbeck, Stevenson), franceze 
(Madame de Staël, Stendhal, Strasbourg, ultimul cu pronunțare 
corectă diferită şi ca accent de corespondentul german, scris 
Strassburg), olandeze (Steen) şi suedeze (Stockholm, Strindberg) 
se pronunță corect cu [s-], nu cu [ş-]. 

Nici măcar pentru numele proprii germane lectura [ş] nu 
trebuie generalizată: de exemplu, numele de oraşe Rostock şi 
Speyer se pronunţă corect cu [s]. 

Pentru pronunțarea corectă a numelor proprii străine trebuie 
bine determinată apartenenţa lor şi trebuie consultate dicţionare 
speciale, cu atît mai mult cu cît acelaşi nume, cu aspect german şi 
scris cu s, se poate pronunţa cu |ş] ori cu [s] după cum este sau nu 


CUPRINS 

german; de exemplu, Springer (editor german şi chimist american) 
sau Stein (om politic prusac şi scriitoare americană); cf. şi Stendal 
(oraş german) şi Stendhal (scriitor francez). Numele propriu Bernstein 
se pronunţă cu [s] în cazul dramaturgului francez şi al compozitorului 
american (cu diferenţe fonetice în alte privinţe), dar cu [ş] în cazul 
omului politic german; întrucît derivatele bernsteinian, bernsteinism, 
bernsteinist se referă la acesta din urmă, ele se pronunţă corect cu [ş] 
(şi cu [ai]). 

Greşeala inversă se întîlneşte la lectura numelor proprii 
maghiare, în care litera s trebuie citită [ş], nu [s]: de, exemplu, 
Sandor, Sütö. 

Neglijarea semnului diacritic al literei S, s la numele proprii 
cehe, slovace şi sîrbocroate are ca rezultat lectura lor, greşită, cu 
[s] în loc de [ş]: de exemplu, Skoda, Stur, Sar Planina, Mestrovic. 
O situație asemănătoare se întîlneşte la lectura numelor proprii 
poloneze cu S: de exemplu, Swidnica. 


XIX. s sau z? 


Alegerea între s şi z este una dintre cele mai dificile probleme 
ale ortografiei româneşti, atît prin complexitatea şi diversitatea 
regulilor, cît şi prin soluțiile lor oscilante şi prin unele aspecte 
controversate. 

Cu excepția poziției înaintea altei consoane — unde prezența 
lui s sau z are o condiționare de ordin fonetic, valabilă pentru 
cuvinte de orice origine —, problema alegerii între s şi z se pune 
în special la neologisme: fie din pricina etimologiei multiple a unora 
dintre ele, fie din pricina contradicției dintre scrierea cu s şi 
pronunțarea cu [z] în unele limbi sursă (franceza şi germana). 

Scrierea se orientează în general după pronunţarea literară 
actuală (precizarea este necesară întrucît există pronunțării 
regionale sau/şi învechite diferite de cele conforme normelor 
ortoepice în vigoare). Există însă situaţii în care pronunțarea 
nu distinge clar consoana surdă [s] de corespondenta ei sonoră 
[z] şi altele — mai puţine — în care, din considerente 
etimologice, scrierea corectă este în mod deliberat diferită de 
pronunţarea corectă. 


Tendinţa de a înmulţi numărul grafiilor cu s diferite de pronunţarea cu 
[z], după modelul limbilor cu ortografie etimologică, este un semn de 
preţiozitate şi snobism. 


Regulile de scriere şi de pronunțare diferă în funcţie de literele/ 
sunetele învecinate, fără a fi totdeauna unice pentru un anumit 
context. 

1. Înaintea unei vocale, la început de cuvînt nu sînt numeroase 
probleme. 

a. Se pronunță şi se scrie corect s- în safir, salamandră, soldă — şi 
soldat —, supă. 

b. Se pronunţă şi se scrie corect z- în zahăr (şi întreaga familie, 
inclusiv neologismele zaharină, zaharoză şi elementul de 
compunere zahari-/zaharo-) şi în zalhana, zegras. 

c. Se pronunţă [z], dar se scrie s în termenul tehnic siemens, 
pronunţat |zimăns], provenit dintr-un nume propriu. 

2. Cele mai multe dificultăţi sînt legate de poziţia intervocalică. 

a. Se pronunță şi se scrie s în cuvintele asista, chermesă, 
conclusiv, decisiv, desinenţă, disertaţie, disident, episod, 
esofag, exclusiv, finisa, fisiona şi fisiune, francmason, froasa, 
gresie, idiosincrasie, incisiv, inclusiv, oclusiv, premisă, resemna, 
resignaţie, resorbi, sesiune, vernisa, în elementele de compunere 

cvasi- (cvasitotalitate, cvasiunanim etc.), droso- (drosofilă, 
drosometru €tc.), fusi- (fusiform), gnoseo- (genoseologie), noso- 
(nosofobie, nosomanie, anosognozie etc.), pisi- şi piso- (pisiform, 
pisolit), poso- (posologie), plesio- (plesiomorf, plesiozaur etc.), 
talaso- (talasofobie, talasoterapie etc.), vasi- şi vaso- (vasiform, 
vasodilatator etc.) şi în formațiile cu prefixul cis- (cisalfa, 
cisalpin). 

b. Se pronunță şi se scrie z în cuvintele abuza, acuza, 
afazie, aluzie, aplatiza, ateriza, azil, bază, bazilică, bazin, 
bizon, cauză, cezar — şi cezarian —, cezură, confuzie, criză, 
curtoazie, doză, entuziasm, ezoteric, fantezie, fază, fizică, 
frază, ftizie, furniza şi furnizor, fuziona şi fuziune, iluzie, 
miozotis, muză, muzeu, muzică, ocluziune, paranteză, parazit, 
pauză — şi repauza —, poezie, proză, prozelit, prozodie, regiza 
şi regizor, repartiza, rezecţie, rezilia, rezista, rezolva, 
simpozion, Sinteză, speze, teză, tizană, transvaza, vezică, 
viteză, în elementele de compunere bazi- şi bazo- (bazifit, 
bazofil, bazofobie etc.), -cazie şi -caziu (pleiocaziu, policaziu 
etc.), estezio- (esteziologie, esteziometru etc.), fazi- şi fazo- 
(fazitron, fazotron), fizio- (fiziologie, fizionomie €tc.), fizo- 
(fizostigmină etc.), ftizio- (ftiziolog, ftizioterapie etc.), -gnoză 
(diagnoză, prognoză etc.), lizi- (lizigen, lizimetru etc.), lizo- 
(lizogenie, lizozimă etc.), piezo- (piezoelectric, piezometru 
etc.), schizo- (schizofrenie, schizopode etc.), scizi- (scizipar), 
-zaur (dinozaur, ihtiozaur etc.), -zom (cromozom, microzom 
etc.), în sufixele de substantive abstracte -ază (litiază, zimază 
etc.), -eză (diureză, geneză), -ezie (analgezie, pleurezie etc.), -iză 
(expertiză, vocaliză), -oză (avitaminoză, furunculoză, glucoză 
etc.), ca şi în -eză/-euză pentru nume de agent sau/şi de instrument 

(brodeză, machieză, tricoteză; dizeuză) şi -eză pentru nume de 
locuitori (< -ez: burgheză, franceză), în sufixul verbal -iza < fr. 
-iser şi în formaţiile cu prefixele dez- (dezarma, dezinforma, 
dezordine etc.), mez- (mezalianţă, mezaventură). 

Prezenţa lui z în loc de s este controversată la cuvintele al căror etimon 
are ss (bazin, viteză, sciziune), inclusiv la verbele (aplatiza, ateriza, furniza, 
regiza) în care -isa < fr. -iss- s-a confundat cu paronimul -iza < fr. -iser (din 
concretiza, realiza, sonoriza €tc.), şi în elementele de compunere din 
terminologia internaţională, scrise în diverse limbi cu -ss- (scizi-) sau -s- 
(toate celelalte). 

Verbul sesiza se pronunţă şi se scrie cu -s- în rădăcină şi cu 
-z- în sufix. 

c. Pentru unele elemente de compunere nu există reguli 
unitare: ele se pronunţă şi se scriu în unele formaţii cu -s-, iar în 
altele cu -z-. În această situaţie sînt elementele de compunere 
iso-/izo-, mes0-/mezo-, mis0-/miz-. 

Se scrie şi se pronunţă izo- în toate formaţiile analizabile 
(izoanaliză, izobară, izocrom, izoglosă etc.), dar iso- în cuvîntul 
neanalizabil isoscel,. 

Se scrie şi se pronunță mezo- în majoritatea formațiilor 
(mezocarp, mezolitic, mezotermal, mezotorace, mezozonă etc.), 
dar meso- în mesohippus şi mesopotamian. 

Se scrie şi se pronunță miso- (misogamie, misogin, misologie 
etc.), dar miz- în mizantrop şi derivatele acestuia, deci -s- în 
interiorul elementului de compunere (înaintea vocalei tematice 
0), dar -z- la întîlnirea cu o iniţială vocalică. 

Se scrie şi se pronunță -zof şi -zofie în cuvintele filozof, filozofie (şi familia 
acestora: filozoafă, filozofa, filozofală, filozofard filozofic, filozoficeşte), teozof, 
teozofie, dar -sofie în gimnosofie (cf. şi gimnosofist). 

Scrierea cu -s- în filosof, filosofie etc. este dintre cele mai 
controversate, din rațiuni pur etimologice; chiar cei care o susţin 
pronunță însă cu -z- (cum se pronunţă şi în franceză, germană, engleză) 
cuvintele în cauză, spre deosebire de compusele cu gimno-, cu caracter 
mai tehnic. 


La întîlnirea cu inițiala vocalică a termenului următor se 
comportă în mod diferit formanţii omonimi dis-/diz- prefix negativ 
şi dis-/diz- element de compunere: elementul de compunere se 
scrie şi se pronunţă de obicei dis- (disartrie, disestezie, disovulație, 
disurie), în mod excepţional diz- (dizenterie), prefixul omonim 
în varianta de bază devine diz- înaintea unei vocale (dizarmonie 
şi derivatele: dizarmonic, dizarmonios). 

Sufixul -esim/-ezim apare cu s în milesim, dar cu z în centezimă 
şi centezimal, infinitezimal. 

d. Se pronunţă [z], dar se scrie s în neologisme neadaptate: 
diesel, pronunţat [dizel], kieselgur [kizelgur], kieserit [kizerit], 
minnesang |minezang]. 

3. Înaintea unei consoane, regulile sînt unice şi măcar relativ 
ferme înaintea consoanelor care intră în corelaţie de sonoritate 
(lipsite de excepție înaintea consoanelor surde; cu puţine excepții 
înaintea consoanelor sonore) şi neunitare înaintea majorităţii 
consoanelor sonante. 

a. Înainte de consoane surde, scrise c (şi ce, ci, che, chi), f, h, 
k, p, S, Ş, £, ț, se pronunţă şi se scrie totdeauna s (nu z). Prefixele 
des-/dez-, dis-/diz-, iz-/is-, răz-/răs-, s-/z-, trans-/tranz- au numai 
varianta cu -s în derivatele de la cuvinte cu asemenea iniţiale: 
descărca, descentraliza, descheia, desface, deshăma, despărți, 
desțelina etc.; discontinuu, displăcea, distona etc.; iscusit, ishod, ispiti 
etc.; răscoace, răsciti, răsfira, răsplată, răsturna etc.; scufunda, sfişia, 

spulbera, stirni etc., transcarpatic, transcendent, transfocator, 
transhidrogenaze, transplanta, transsiberian, transtermie etc. 


De la această regulă nu se întîlnesc abateri sub aspect ortografic. Sub 
aspectul ei ortoepic regula nu este respectată totdeauna, existînd variante 
cu [ş] în loc de [s] (vezi XVIII 4). 


b. Înainte de consoanele sonore, scrise b, d, g (şi ge, gi, ghe, 
ghi), j Şi v, se pronunţă şi se scrie z în toate cuvintele din fondul 
tradiţional (azvirii, brazdă, buzdugan, gazdă, guzgan, mizgă, 
năzbitie, puzderie, zbor, zdup, zgiria, zvon, zgură etc., excepţie: 
dis-de-dimineaţă) şi în diverse neologisme (azbest, brizbiz, 
mazdeism, prezbit etc.). 

Prefixele des-/dez-, dis-/diz-, iz-/is-, răz-/răs- şi s-/z- au varianta 
cu -z în derivatele de la cuvinte care încep cu asemenea consoane: 
dezbate, dezdoi, dezgheţa, dezgoli, dezvinovăţi etc., dizgraţia; 
izbucni, izdat, izgoni, izvodi; răzbate, răzda, răzgîndi, răzjudeca, 
răzvrăti etc.; zbate, zgoni, zvinta €tc.;, consoana [z] este singura 
sonoră înaintea căreia prefixele des-/dez- şi răz-/răs- apar în varianta 
cu -s: deszăpezi, deszăvori, răszice. 

Se scrie s în unele neologisme, între care puţine greu de clasat 
(de exemplu: cicisbeu, sgraffito, svastică, sveter) şi mai ales: 

— derivate cu prefixul trans-: transborda, transdanubian, 
transgresa, transvaza etc.; 

— compuse cu elementul dis-: disbazie, disdipsie, disgenic, 
disgravidie, disjuncţie etc.; 

— alte compuse, analizabile şi neanalizabile: aisberg, glasbeton, 
glasvand, jurisdicție. 


Spre deosebire de regula de sub a, referitoare la consoanele surde, 
regulile referitoare la scrierea cu s sau z înaintea consoanelor sonore nu 

sînt respectate fără abateri, ceea ce se explică prin faptul că aceste reguli 
sînt relativ mai noi în ortografia noastră (regulile academice din 1932 
recomandau încă, inconsecvent, scrierea cu s la începutul cuvintelor: 
sbiera, sdrobi, sgomot, svăpaiat şi cu z numai în interiorul lor: năzbitie, 
brazdă, guzgan), au cunoscut oscilaţii şi au chiar azi excepţii, care le slăbesc 
eficiența. 

Pronunţarea este de obicei cu [z], chiar atunci cînd se scrie incorect s în 
cuvinte ca sbura sau răsboi. Înaintea consoanei [g], scrisă gh + e, i, prefixul 
dez- are varianta neliterară — fonetică şi grafică — dej-: dejgheța, dejghioca 
în loc de dezgheța, dezghioca. 

Pentru zdreanţă şi derivatele sale (zdrențăros, zdrențui) există variante 
fonetice, neliterare, cu s-, dar în acestea consoana următoare este 
corespondenta surda a lui [d]: streanță, strențăros, strențui. 


c. Înaintea consoanelor sonante [r], [1], [m], [n] alegerea între s şi 
z nu are reguli generale de pronunțare şi de scriere. 

Înainte de r prefixul des-/dez- este corect numai cu -z: 
dezrădăcina, dezrăsuci, dezrobi. 

Înainte de /, m, n se pronunţă şi se scrie s în cuvintele breaslă, 
cislă, islam, măslină, odraslă, slab, slavă, slănină, slei, slobod, 
slut, teslă, tuslama; asmuţi, basma, bismut, cosmetic, osmoză, 
smalț— şi smălțui —, smarald, smead, smeri, sminti, smirnă, 
smîntînă, smirc, smoală, smoc, smochin, smog, smuci, lesne, 
snoavă, snob, snop, trăsni — şi întreaga familie: trăsnaie, 
trăsnet, trăsnitor, trăsnitură —, trosni şi în elementele de 
compunere cosmo- (cosmodrom, cosmografie etc.), desmo- 
(desmodrom, desmologie etc.), dar z în zlătar, zloată, zlot; 
bezmetic, cazma, cizmă — şi cizmar, cizmărie —, izmă, pizmă, 
rozmarin, Zmeu, zmeură — şi derivatele —; beznă, buzna, caznă 
— şi căzni —, gleznă, hazna, îndrăzni, niznai, poznă, razna. 
Prefixul des-/dez- se pronunţă şi se scrie cu -z în toate formaţiile 

analizabile (dezlănțui, dezlega, dezlipi, dezlina; dezmembra, 
dezminţi, dezmînia, dezmoşteni; deznădăjdui, deznoda etc.) şi 
în unele neanalizabile (dezmetic, dezmierda), dar cu -s în desluși. 
Prefixul s-/z- apare înainte de m în unele formaţii în varianta s- 
(smomi, smotoci, smulge), iar în altele în varianta z- (zmăcina, 
zmîngăli). 

Pentru cîteva afixe se pot da reguli particulare lipsite de excepții: 

— prefixele iz-/is- şi răs-/răz- au totdeauna variantele cu -z (izlaz, 
iznoavă; răzleţ, răzmeriţă, răznepot); 

— prefixul trans- are totdeauna varianta cu -s (franslitera, 
transmutaţie etc.); 

— neologismele pot avea numai finalele -sm (inclusiv sufixul 
productiv -ism) şi -smă: chiasm, comunism, idealism, pleonasm, 
sarcasm, spasm, chiasmă, clismă, fantasmă — şi fantasmagoric —, 
miasmă, plasmă, prismă — şi prismatic —, 

Cuvintele din fondul tradiţional pot avea atît finala -smă (agheasmă, 
catapeteasmă, mireasmă, schismă), cît şi -zmă (cizmă, iazmă, izmă, pizmă). 

— derivatele cu sufixul -nic menţin ca atare consoana finală a 
rădăcinii: se pronunţă şi se scrie casnic (< casă), dosnic (< dos), 
josnic (< jos), dar colhoznic (< colhoz), groaznic (< groază), 
obraznic (< obraz), paznic (< pază). În cuvinte neanalizabile cu 
-nic se pronunţă şi se scrie atît s (becisnic, criîsnic), cît şi z 
(năpraznic, praznic). 

Lipsa unei reguli unitare şi oscilațiile în timp ale unor reguli individuale explică 
existența a numeroase variante, în special cu s în loc de z (de exemplu, cismă,; 
glesnă, islaz, smeură), dar şi cu z în loc de s (de exemplu, agheazmă, idealizm, 


trăznet, zmîntină). În unele situaţii variantele grafice cu s în loc de z reprezintă 
vechi deprinderi ortografice susţinute de regulile academice din 1932. 

4. Influenţa consoanelor precedente este mai puţin puternică decît 
cea a consoanelor următoare, totuşi există situaţii în care se pune 
problema alegerii între s şi z. 

a. Cele mai multe probleme apar după consoanele sonante. 

După n, se pronunţă şi se scrie s în cuvintele însă, cens, 
consista, consul, consult, hortensie, pensie, recensămint, sens 
— şi unele derivate ale sale: sensibil, sensibilitate, sensibiliza 
—, precum şi în elementele de compunere anseri- (anseriforme), 
ansi- (ansiform) şi anso- (ansotomie), dar z în cenzitar, cenzură, 
recenza — şi recenzent, recenzie, recenzor —, senzaţie, senzitiv, 
senzor, senzorial, senzual. Prefixul trans- /tranz- are s în 
formaţiile analizabile (transaminare, transatlantic, 
transelectronaze, transiluminare, transoceanic, transuranic), dar 
z în cuvintele neanalizabile (rranzient, tranzit, tranzita, tranzitiv, 
tranzitoriu, tranziţie) sau greu analizabile (tranzacție, 
tranzistor). 

După /, se pronunţă şi se scrie s în alsacian, convulsie şi 
convulsiv, expulsie, impulsiv, repulsie, revulsie şi revulsiv, dar z 
în expulza. 

După z, se pronunţă şi se scrie corect s în persecuta, persista şi 
persistent, universal şi universitate, dar z în erzaţ, verzal. 

b. După alte consoane cuvintele care pun probleme sînt 
izolate. 

Se pronunţă şi se scrie s în rucsac < germ. Rucksack, datorită 
analizei prin sac. 

Se pronunţă şi se scrie z în subzista şi derivatele sale. 

5. La sfîrşit de cuvînt, după vocală nu există, de asemenea, o 
regulă generală. Se pronunță şi se scrie s în cuvintele caraghios, 
concis, curios, precis, dar z în abuz, aviz, caz, confuz, marchiz, 

uz, precum şi în formaţiile cu elementul de compunere -buz 
(autobuz, hidrobuz, microbuz, omnibuz, troleibuz etc.) şi cu 
sufixul -ez (burghez, francez etc.). Se face deosebire între virtuos 
adj. “cu (multe) virtuţi; moral” şi virtuoz s. “artist care excelează 
în tehnica specialităţii sale”. 

Prezenţa lui z în loc de s este controversată la elementul de compunere 
-buz, extras din omnibuz < omnibus (la origine cuvînt latinesc în forma de 


dativ-ablativ plural); variantele cu s la formaţiile cu acest element sînt deci 
etimologice. 


6. Alegerea între s şi z este complicată de împrejurarea că normele 
au adesea recomandări diferite la cuvinte înrudite. 

Iniţiala unor rădăcini se modifică în unele formaţii prefixale: 
se pronunţă şi se scrie sista şi asista, consista, persista, dar rezista 
şi subzista; soluție şi solvabil, solvent, dar dizolva şi rezolva, 
rezoluţie. 

Mai frecvent apar diferențe între consoana finală a cuvîntului de 
bază şi derivatele sufixale în care consoana respectivă devine 
intervocalică. Adjectivelor în -is le corespund substantive abstracte 
în -izie, uneori şi verbe în -iza: concis, dar concizie; decis, dar decizie; 
precis, dar precizie şi preciza. Adjectivelor în -os, de asemenea, le 
corespund substantive abstracte în -ozitate: curios, dar curiozitate; 
generos, dar generozitate. De la Paris există derivate cu z: parizer şi 
parizian. 

Uneori există diferenţe în aceeaşi poziţie intervocalică. 
Adjectivelor (uneori substantivizate) în -siv le corespund substantive 
abstracte în -zie sau -ziune: conclusiv, dar concluzie; corosiv, dar 
coroziune; incisiv, dar incizie; inclusiv, dar incluziune etc. Verbului 
glasa îi corespunde substantivul glazură. 

Unele elemente de compunere care au rădăcini comune cu unele 
cuvinte de sine stătătoare şi care pot sta în compuse atît pe primul 
loc, cît şi pe al doilea se pronunţă şi se scriu cu s la început de cuvînt, 
dar cu z în poziţie intervocalică: se pronunţă şi se scrie saurieni şi 
sauro- (saurografie, sauropode), dar -zaur (dinozaur, ihtiozaur etc.); 
somatic şi somato- (somatologie, somatometrie, somatotrop etc.), dar 
-zom (cromozom, microzom etc.) şi -zomie (heterozomie etc.). 


Într-o situaţie asemănătoare se găsesc cuvintele sofism, sofist — şi 
derivatele acestuia — față de elementele de compunere -zof şi -zofie din 
filozof, filozofie, teozof, teozofie;, distanţa semantică face ca aici să nu se 
simtă identitatea rădăcinii. Acolo unde legătura e ceva mai clară s se menţine 
în poziţie intervocalică: gimnosofie, gimnosofist. Argumentul principal al 
scrierii cu -z- în filozofie şi cu -s- în gimnosofie este concordanța cu 
pronunţarea (vezi 2 c ). 


7. În numele proprii româneşti se aplică, în general, regulile 
valabile pentru cuvintele comune (descrise sub 1—5). 

a. În antroponime, la început de cuvînt, înainte de vocală se 
pronunţă şi se scrie s în prenumele Sabina, Sofia, dar z în prenumele 
Zamfir, Zamfira şi numele de familie derivate: Zamfireanu, 
Zamfirescu, Zamfiroiu. 

În poziţie intervocalică se pronunţă şi se scrie s în prenumele 
Aspasia, Elisabeta, Iosif şi losefina, dar z în Ambrozie, Artemiza, 
Baltazar, Cezar şi Cezarina, Dezideriu, Eliza, Rozalia, Sarmiza, 
Suzana. 


Numele personalităţii antice Cezar poate fi scris şi în forma sa originară, 
neadaptată: (Caius Julius) Caesar, nu însă şi Cesar. 


Inainte de o consoană sonoră se pronunţă şi se scrie z în 

prenumele Răzvan. Regula are aici excepţii, ca Desdemona şi 
Svetlana, scrise cu s. 

Înainte de o consoană sonantă se pronunţă şi se scrie s în 
prenumele Smaranda, dar z în Cozma şi Cozmin. 

Prenumele şi, mai ales, numele de familie au numeroase 
variante cu s în loc de z şi, mai rar, invers, respectate conform 
dorinței purtătorilor sau/şi tradiţiei. Unele dintre cele cu s pentru 
z sînt exclusiv grafice: de exemplu, Elisa, Musicescu, Răsvan, Sbierea, 
Sdrobici, Sgircea. Altele, de ambele tipuri, pot fi şi variante fonetice: 
Aspazia, Zmaranda, chiar Cosma şi Smeu. 

b. Scrierea celor mai multe nume de localităţi se conformează 
regulilor ortografice existente. Se scrie corect z înainte de 
consoane sonore (Bazga, Izbăşeşti, Izbiceni, Izgar, Izvin, Zbegu, 
Zvoriștea etc.); în mod excepţional pentru unele denumiri 
administraţia a menţinut însă grafii învechite, cu s (de exemplu, 
Isvarna, Isverna, Sboghiţeşti, Sborul, Svinița). Înainte de 
consoane sonante se scrie atît z (Bazna, Roznov, Tazlău, Tuzla), 
cît şi s (de exemplu, Snamăna), aceeaşi denumire poate apărea 
astfel în variante grafice diferite cînd este purtată de două sau 
mai multe localităţi (Cosmeşti şi Cozmeşti), uneori creîndu-se 
şi deosebiri artificiale față de apelativele corespunzătoare (de 
exemplu: Smei — şi Smeeni, Smeeşti (sic!) —, dar şi Zmeu < 
zmeu; Smeura, dar Zmeurătu, Zmeuret < zmeură, respectiv 
zmeuret). 


XX. w sau v, u? 


Recent admisă în alfabetul limbii române, litera w era folosită şi 
înainte de 1982 în scrierea românească, dar avea statutul unei litere 

străine (ca ä, é etc.). 

Din denumirea pe care o are această literă, “dublu v”, rezultă că 
este un fel de v. Într-adevăr, notarea consoanei [v] este principala 
valoare a literei w, dar nu unica, întrucît — spre deosebire de litera v 
— ea mai poate nota şi semiconsoana [y]. 

Întrebuinţarea literei w este limitată la neologisme neadaptate, 
de obicei cu caracter internaţional, la nume proprii străine sau cu 
rezonanță străină şi la derivate ale acestora. Prezenţa literei w 
este un semnal diagnostic pentru statutul de neologism sau de 
nume străin al unui cuvînt/nume propriu şi previne pe cititori 
în privinţa acestei litere — după reguli ale altor limbi; de altfel, 
apariția lui w este însoţită adesea de alte grafii specifice aceloraşi 
categorii de cuvinte: literele k, x, y (de exemplu, whisky) şi chiar 
litere străine ca îi (wiirmian), litere duble (maxwell, watt, week-end, 
woofer, willemit), combinaţii de litere de tipul ch = [č] 
(chewing-gum, chow-chow), sh şi sch = [ş] (show, Schwyz) sau tz 
= [t] (wurtzit). 

1. Categoriile de cuvinte în care se poate folosi litera w sînt 
următoarele: 

a. Neologisme neadaptate, preponderent de origine engleză şi 
germană, dar, de obicei, cu circulație internațională: wagon-lit, 
walkie-talkie, walkirie, warant, warcops, water-balast, waterpolo, 
week-end, western, whig, whisky, white-spirit, widia, wigwam, won, 
woofer, wulfenit, boogie-woogie, bowling, chewing-gum, 
chow-chow, deadweight, hardware, kiwi, know-how, ludlow, 
rapakiwi, show, software, stewardesă, swahili, swazi, swing, tweed, 
twist. 

b. Derivate (prin afixare sau prin conversiune) de la nume proprii: 
wagnerian, walon, watt — şi wattmetru, wattoră, wattormetru, 
wattsecundă, hectowatt, kilowatt, kilowatt-oră, megawatt —, weber — 
şi webermetru —, werfenian, westfălian, willemit, willy-willy, witherit, 
wolfram — şi wolframat, wolframic, wolframit —, wronskian, wiirm — 
Şi wiirmian —, wurtzit, brownian, browning, lawrenţiu, ludwigit, 
maxwell, newton, newyorkez. 

c. Abrevieri şi simboluri: W (watt şi wolfram), Wb (weber), Wh 
(wattoră), WC (closet), hW (hectowatt), kW (kilowatt), kWh 
(kilowatt-oră), Lw (lawrenţiu), MW (megawatt), tdw (tonă 
deadweight). 

d. Nume proprii străine: 

— toponime: Wales, Wall Street, Waterloo, Weimar, 
Westminster, Winnipeg, Wroclaw, Georgetown, Malawi, New York, 
Ottawa, Zimbabwe etc.; 

— antroponime: Wagner, Wassermann, Watt, Watteau, Weber, 
Wordsworth, Wundt, Wurtz, Brown, Browning, Lawrence, Ludwig, 
Maxwell, Mickiewicz, Newton, Zweig etc. 

e. Nume proprii de familie româneşti, de origine străină, scrise 
astfel după dorinţa purtătorului: Warodin, Wizanti, Stoilow. 


Uneori acelaşi nume este scris atât cu v, cît şi cu w, cu referire la persoane 
diferite: Vizanti şi Wizanti, Stoilov şi Stoilow. 


2. Valorile fonetice ale literei w diferă în primul rînd după originea 
cuvîntului în care se găseşte; rareori există şi contexte fonetice 
specializate. 

a. Se scrie w şi se pronunţă consoana [v] în cuvinte de origine 
germană, franceză, poloneză (în linii mari, de altă origine decît 
engleza, dar şi în cuvinte de această origine pătrunse prin alte limbi). 

Cu această valoare w poate apărea: 

— la început de cuvînt + vocală: Wagner şi wagnerian, walkirie, 
warant, Weber şi weber, widia, Wolfram şi wolfram, Wurtz şi 
wurtzit,; 

— la început de cuvînt + r: wronskian, Wroclaw; 

— la început de silabă, între vocale: kilowatt, kiwi, Mickiewicz; 

— între o consoană şi o vocală: Ludwig şi ludwigit, Schwyz; 

— la sfîrşit de cuvînt după vocală: ludlow; Stoilow. 

b. Se scrie w şi se pronunţă semiconsoana |u] în cuvinte de 
origine engleză sau transmise prin engleză. Cu această valoare w 
poate apărea: 

— la început de cuvînt + vocală: walkie-talkie, walkman, warcops, 
week-end, western, willy-willy, woofer; 

— la început de cuvînt + A (cu sau fără valoare fonetică) + vocală: 
whig, whisky, white-spirit; 

— între o consoană şi o vocală: hardware, maxwell, software, 
swing, twist, wigwam, 

— la sfîrşit de silabă după vocală şi + consoană: bowling, 
brownian, browning; 

— la sfîrşit de cuvînt după vocală: chow-chow, know-how. 

c. Se scrie ew şi se pronunță diftongul [iu] în cuvinte de origine 
engleză. Secvența ew cu această valoare se întîlneşte după 
consoană: chewing-gum, newton, New York şi newyorkez, 
stewardesă. 

d. Se scrie aw şi se pronunţă vocala [o] în cuvinte de origine 
engleză. Secvența aw cu această valoare se întîlneşte după consoană: 
Lawrence şi lawrenţiu. 

e. În numele proprii străine w poate avea şi alte valori, de exemplu 


152 Mioara Avram 


[f] în nume poloneze: în secvenţa -wski (Paderewski) sau final 
(Wroclaw). 

Dat fiind că cele mai multe contexte sînt comune cel puțin 
principalelor două valori ale literei w şi că ea apare de obicei în 
cuvinte care pun şi alte probleme ale raportului dintre scriere şi 
pronunțare, pentru pronunţarea corectă a cuvintelor scrise cu w 
trebuie să se cunoască etimologia lor sau să se consulte lucrări 
normative cu indicaţii de pronunțare. 


Cine ştie că (Antoine) Watteau a fost un pictor francez pronunță 
acest nume, corect, cu v (nu cu [u], cum pronunţă unii din 
hipercorectitudine!). Situaţiile sînt complicate uneori: warant îşi are 
originea în limba engleză, unde se pronunţă cu [u], dar în română a intrat 
din franceză, cu pronunţarea [v]; (James) Watt a fost un inventator englez, 
al cărui nume se pronunță [yot], dar substantivul comun watt provenit 
din numele său a fost împrumutat în limba noastră din franceză sau/şi 
din germană, cu pronunţarea [v]. Probleme speciale pune toponimul 
Waterloo, localitate istorică din partea de limbă flamandă a Belgiei, care 
în limba de origine se pronunţă cu [u]: [uâtărlo]. Există şi situaţii în 
care, pentru toponime străine şi derivatele lor, se admit variante de 
pronunțare a literei w: Kuwait/Kuweit [kuueit] / [kuveit] şi kuwaitian/ 
kuweitian (tot cu [u] şi [v]). 


3. Uneori litera w este folosită în cuvinte pentru care normele 
actuale recomandă altfel de scriere. 

a. Cel mai adesea adaptarea neologismelor cu w a dus la 
înlocuirea lui w cu v. Se scriu, astfel, cu v, nu cu w, cuvintele vafă, 
vagon, valt, vatir, vatman, vecsel, vermut, viking, vindiac, viplă, 
vist, clovn, svastică, sveter, şvab, şvarţ, şvaițer. Toponimul austriac 
Wien are forma adaptată Viena (cu derivatul vienez), iar polonezul 
Wista forma Vistula. 

Există dublete parţiale care se deosebesc (şi) prin scrierea cu v sau w: 
vagon, dar wagon-lit;, cf. şi şvaițer faţă de Schwyz. 


Prin hipercorectitudine se scrie uneori greşit w în loc de v în 
cuvinte ca volei sau volt, care nu au w nici în limbile de origine. 

Nu se recomandă scrierea cu w în prenumele româneşti. Se scrie 
deci Vali, Valter, Vanda etc. 


Variantele grafice cu w ale unor asemenea prenume — ca, de altfel, şi 
ale numelor de familie româneşti — sînt o dovadă de snobism. 


Nu este corectă folosirea literei w în scrierea cu litere latine a 
numelor proprii bulgăreşti sau ruseşti. Se scrie deci Dimitrov, 
Dunaevski, Ostrovski, Suvorov, Volga. 

b. Nu se scrie w, ci u la sfîrşitul cuvintelor bovindou, interviu. 


Primul cuvînt ilustrează ambele moduri de înlocuire a lui w în 
neologismele adaptate: engl. bow-window > bovindou; la al doilea cele două 
soluţii rezultă din compararea substantivului cu verbul din aceeaşi familie: 
interviu, dar intervieva. 


Numele statului african Rwanda are o variantă cu u în loc de w: 
Ruanda, admisă şi la derivatul rwandez/ruandez. 


XXI. x sau cs (ks, cks), gz (cz)? 


Scrierea grupurilor de consoane [ks], [gz] şi pronunţarea 
cuvintelor scrise cu litera x ridică numeroase probleme de 
corectitudine, datorate în primul rînd faptului că aici se 
întîlnesc ambele tipuri de excepţii de la regula generală 
conform căreia ortografia limbii române notează fiecare sunet 
printr-o literă: 

— litera x nu notează un sunet, ci un grup de două sunete 
consonantice şi nu totdeauna acelaşi grup: de obicei prin x se 
notează consoanele [ks], dar uneori aceeaşi literă notează 
consoanele [gz]; 

— notația prin x nu este unică pentru grupurile consonantice 
în discuţie, care sînt scrise în unele cuvinte — mai puţine — cu 
cîte două litere, corespunzătoare consoanelor din alcătuirea 
grupului: cs sau ks, respectiv gz sau cz, şi chiar cu cîte trei 
litere: cks. 

Scrierea cu x sau cu cs, (c)ks, respectiv gz, cz, se orientează, 
în general, după criterii etimologice, la care se adaugă unele 
contexte fonetice distinctive sau formanţi cu grafie specifică, iar 
la numele proprii de persoane şi preferința purtătorului. Întrucât 
cuvintele în care nu se scrie x, ci se folosesc cîte două sau trei 
litere sînt foarte puţine, cheia cea mai sigură — şi cea mai 
accesibilă — pentru scrierea corectă este enumerarea acestor 
cuvinte şi memorarea listelor. 

1. Situaţii în care grupul de consoane [ks] se scrie altfel decât x: 

a. Se scrie cs în verbele catadicsi, îmbicsi şi ticsi şi în 
substantivele comune cocs (şi familia lui: cocserie, cocsifica, 
cocsificabil, cocsochimie), cocsagiz (plantă industrială), comics 
(bandă desenată), facsimil, fucsie (floare), fucsină (materie 
colorantă), hicsoşi (populaţie antică), lacs (peşte), micsandră 
(floare), rucsac, sconcs (animal), tocsin (clopot de alarmă), vacs 
(şi familia lui: văcsui, văcsuitor). 

Din punct de vedere etimologic lista este eterogenă, cuprinzînd atît 
cuvinte din fondul tradițional (catadicsi < ngr.; îmbicsi, micsandră, ticsi cu 
etimologia necunoscută), cît şi neologisme, de diverse origini, care au în 


comun faptul că provin din cuvinte scrise, în limbile sursă, nu cu x, ci cu cs, 
chs, cks sau ks: cocs < germ. Koks; cocsagiz < rus. kok-sagiz;, comics < engl. 

comics; facsimil < lat. fac simile; fucsie < fr. fuchsia; fucsină < fr. fuchsine; 
hicsoşi < fr. hyksos; lacs < germ. Lachs; rucsac < germ. Rucksack; sconcs < fr. 
sconse/skunks; tocsin < fr. tocsin, vacs < germ. Wachs. In această categorie 
ar trebui să intre şi chix < germ. Kicks, precum şi fux “aducere pe linia de 
plutire a buştenilor înțepeniți” < germ. Fuchs. 


Cu cs ar trebui scris, conform etimologiei, şi toponimul Bicsad, 
indiferent de localizare. 


Pentru acesta actualmente există două grafii: Bicsadu-Oltului Gară (în 
judeţul Covasna), dar Bixad (în Covasna şi Satu-Mare). 


Se pot scrie de asemenea cu cs — conform dorinţei purtătorilor 
sau/şi tradiţiei de familie — unele nume proprii de persoane 
(prenume şi mai ales nume de familie) reprezentînd variante ale 
unor nume a căror scriere recomandabilă este cu x (vezi 3 a): 
Acsente, Acsinte, Acsinteanu, Acsintescu, Alecsa, Alecsandrescu, 
Alecsandri, Alecsandru, Alecse, Alecsescu, Alecsiu, Licsandru. 
Dintre toate acestea scrierea cu cs s-a impus la numele de familie 
Alecsandri (pentru familia poetului Vasile Alecsandri, căci 
altminteri există şi purtători ai aceluiaşi nume scris cu x). 

Singurele poziţii în cuvînt în care poate apărea scrierea cu cs 
sînt: între vocale, între consoana n şi vocala u (în forma articulată 
sconcsul) şi la sfîrşit de cuvînt (după o vocală sau după consoana 
n). Nu se scrie deci niciodată cs la început de cuvînt, nici înainte 
de o consoană. 

b. Se scrie cks în substantivul sticksuri pl. (< engl. sticks). 

c. Se scrie kes în termenul internaţional de fizică stokes 
(< numele savantului englez Stokes), pronunţat [stoks], cu pluralul 
stokşi. 

d. Se scrie ks în transliterarea alfabetului chirilic: Aleksandr, 
Aleksandrov. 

2. Situaţii în care grupul de consoane [gz] se scrie altfel decît x: 

a. Se scrie gz în substantivele comune regionale bogză “bufniţă”, 
bogzar “specie de peşte numită şi viză”, cu etimologie necunoscută, 
şi în neologicul zigzag < fr. zigzag, precum şi în numele proprii Bogza 
(antroponim — nume de familie — şi toponim), Bogzeanu, Bogzoiu, 
Bogzuşor (nume de familie), Bogzeşti (toponim). 

b. Se scrie cz numai în substantivul eczemă < fr. eczema (şi în 
adjectivul eczematos). 

3. În toate celelalte cuvinte comune şi în cele mai multe 
substantive proprii care în pronunțare au grupurile consonantice 
[ks], [gz] se scrie litera x. 

a. În majoritatea situaţiilor x notează grupul de consoane surde 
[ks]. Cu această valoare litera x se foloseşte în contexte fonetice 
variate; 

— la început de cuvînt + vocală: xantină, xenon, xilofon; 

— la sfîrşit de cuvînt, după o vocală: ax, complex, fix, box, 
lux sau după consoana n: linx, sfinx; 

— în interiorul cuvîntului, înaintea unei consoane: excava, 
mixt, textil (şi a unui grup de consoane: exclama, exprima, extrage); 

— în interiorul cuvîntului, după consoanele n şi r: anxios, 
marxist; 

— de cele mai multe ori şi între vocale: axă, sexe, maxim. 

Dintre diversele poziţii în cuvînt două sînt specifice pentru 
scrierea cu x: la început de cuvînt şi înaintea unei consoane. 


Din punct de vedere etimologic cuvintele comune scrise cu x sînt în 
marea lor majoritate neologisme (preluate direct din diverse limbi, dar cu 
origine îndepărtată latină şi grecească; derivate de la nume proprii cu x în 
rădăcină), scrise cu x şi în limbile sursă. Se scriu cu x şi cîteva cuvinte ceva 
mai vechi de origine neogreacă (de exemplu, doxă, exarh, exoflisi, taxid) şi 
turcă (faxidar, taxim). 

Un indiciu ajutător îl poate constitui faptul că se scrie numai x în 
prefixele (neologice) ex-, exo-, extra- şi în sufixul (regional/argotic) 
-xina (din cexina, măxina)). 

Scrierea cu x constituie regula generală pentru numele 
proprii de persoane: prenumele Alexandru, Axente, Axinia, 
Felix, Luxiţa, Maximilian), Moxaţlie), Oxana, Polixenia, 
Roxana, Ruxandra, Sextil, Xenia şi numele de familie derivate 
de la ele: Alexandrescu, Alexiu, Axinteanu etc. (pentru 
Alecsandri vezi 1 a), de asemenea pentru toponimele provenite 
din antroponime: Alexandria, Alexeni, Axintele, Măxineni. Tot 
cu x se scriu zoonimele care reprezintă cuvinte străine, ca Rex 
(nume de cîine). 

Greşeli de scriere se produc fie, mai des, în sensul că se 
foloseşte litera x acolo unde normele au consacrat scrierea cu cs 
(de exemplu: mixandră, tixi), cks (stixuri) sau kes (stox), fie, mai 
rar, invers, în sensul că se scrie cs în locul literei x (de exemplu: 
fics, tacsă). 

Ezitările existente în această privinţă au mai multe cauze. Una dintre 
ele este identitatea unor contexte fonetice cu scriere diferențiată după criterii 
etimologice care nu sînt la îndemîna nespecialiştilor (de exemplu: cocs şi 
box, vacs şi ax; sconcs şi linx, facsimil şi maximă, micsandră şi mixa); de 
reţinut modul deosebit de scriere, conform normelor actuale, al omofonelor 


cocs s.n. şi cox- (din coxalgie; cf. coxal, coxă), lacs s. (peşte) şi lax adj. 
C destins, neîncordat”), tocsine s. n. pl. < tocsin “clopot de alarmă” şi toxine 


s. f. pl. < toxină “substanţă otrăvitoare”; sticks(uri) (produs alimentar) şi 
Styx (fluviu din infern în mitologia greacă). Altă cauză este oscilaţia în timp 
a normelor ortografice (de exemplu, cocs, fucsină şi vacs se scriau cu x după 
regulile academice din 1932). Ideea falsă că în neologisme s-ar scrie numai 
x duce la grafii hipercorecte de tipul comixuri, cox, faximil, stixuri, stox, 


vax; ea se reflectă şi în introducerea lui x în cuvinte străine, ca engl. cakes 

“prăjituri” scris chex. Pentru scrierea greşită cu cs în loc de x la sfîrşitul 
unor substantive şi adjective masculine ca fenix, fox (cîine), linx, lux (unitate 
de măsură din fizică), sfinx, respectiv anex, complex, fix, lax, ortodox, perplex, 
prolix, o împrejurare care favorizează confuzia este faptul că pluralul lor — 
numai cel masculin la adjective — se scrie corect cu litera c + ş: ficşi (nu 
fixi, nici fixşi), sfincşi etc. La numele proprii de persoane ezitările se pot 
datora şi necunoaşterii variantei preferate de purtătorul numelui în cauză; 
alături de variante pur grafice cu cs în loc de x (pentru care vezi 1 a), există 
şi variante grafice cu s, în prenume ca Lisandru, Rusanda, şi cu ss, în nume 
de familie ca Alessandrescu, Alesseanu şi Alessianu, Alessiu, Massim, care 
reflectă şi o variantă de pronunțare (cu s în ambele situații). 
Pentru alte greşeli de scriere, legate de pronunțare, vezi 4. 


În mod excepţional se întîlnesc grafii greşite cu x pentru 
cuvinte în care se scrie corect gs: anxtrom, în loc de angstrom. 


Drept curiozități pot fi menţionate grafiile hemanex şi hodox, din meniuri 
de restaurante, care fac de nerecunoscut engl. ham and eggs şi hot dogs. 


b. În cîteva cuvinte x notează grupul de consoane sonore [gz], 
aflat între vocale. Toate cuvintele în cauză sînt neologisme 
latino-romanice: auxiliar, exact, exalta, examen, exantematic, 
exaspera, executa, exemplu, exercita, exil, exista, exotic, exulta. 

Greşelile de scriere sînt de trei feluri: scrierea cu gz în loc de 
x, conformă cu pronunțarea (în exemple ca egzecuta, egzistă), 
scrierea cu x în loc de cz, din necunoaşterea regulii individuale 
de sub 2 b (exemă), şi scrierea hibridă cu xgz în loc de x 
(exgzecuta, exgzemplu). 

4. Numeroase sînt greşelile care se produc la pronunţarea 
cuvintelor scrise cu litera x. Ele apar în situaţiile în care x este fie 
intervocalic, fie urmat de o consoană. 

a. La lectura cuvintelor cu x intervocalic se fac două feluri de 
greşeli. 

Mai răspîndite sînt confuziile — în ambele direcţii — între 

cele două valori ale literei x. De obicei se neglijează faptul că 
litera x notează grupul de consoane sonore [gz] în cuvintele 
auxiliar, exact, examen şi celelalte enumerate la 3 b, care se 
întîlnesc pronunţate greşit cu [ks]: [auksiliar], [eksakt], [eksamen], 
[eksemplu], [eksil], [eksista], [eksotik], [eksulta] etc.; această 
pronunțare, influenţată de scriere (mai precis de cunoaşterea 
incompletă a valorilor literei x, prin generalizarea valorii 
principale), este pedantă şi artificială, semnalînd în acelaşi timp 
însuşirea recentă, pe cale exclusiv scrisă, a cuvintelor în cauză. 
Mai rar, se pronunţă greşit [gz] acolo unde norma are grupul de 
consoane surde [ks], de exemplu în exagera (pronunţat [egzagera] 
în loc de [eksagera]; această pronunțare urmează o regulă a limbii 
franceze. 

Pe lîngă explicațiile specifice fiecărui tip de greşeli, ambele tipuri de 
greşeli de pronunțare se datoresc faptului că cele două grupuri consonantice 
notate prin aceeaşi literă apar în contexte fonetice foarte asemănătoare (de 
exemplu: exagera (ks) şi exact [gz]; exegeză [ks] şi exemplu [gz]; oxid [ks] 
şi auxiliar [gz]; exod [ks] şi exotic [gz]; exuberant [ks] şi exulta [gz]. 


Unii vorbitori reduc grupul de consoane [gz] la una singură, 
şi anume la ultima, rostind (şi scriind) greşit ezact, ezamen, 
ezecuţie, ezistă, în loc de [egzact], [egzamen], [egzecuţie], 
[egzistă]; greşeli de acest tip se întîlnesc la cei care au deprins 
neologismele în cauză pe cale orală. 


De la pronunţarea eza/tat, în loc de [egzaltat], a cuvîntului scris exaltat 
s-a putut ajunge la varianta populară ză/tar. 


Scrierea cu s în loc de x intervocalic în esamen, esemplu, 
esista poate reprezenta o simplă variantă grafică pentru cea cu z, 
dar nu e exclus să corespundă şi unei variante de pronunțare 
(vezi şi numele proprii citate la 3 b). În orice caz, o variantă 

fonetică (şi grafică) cu s pentru x [= ks] este înregistrată la cuvîntul 
filoxeră > filoseră;, ea este tot o consecinţă a însuşirii cuvîntului 
pe cale exclusiv orală, după o audiție aproximativă. 


Variantele cu s în loc de x intervocalic trebuie evitate deoarece pot da 
naştere la confuzii între cuvinte: pe lîngă exemple de perechi tasa — taxa, 
fisă — fixă, mai greu confundabile, prin s față de x se disting termenii 
medicali antonimi esoforie — exoforie, esotropie — exotropie. 

Variantele cu s (ss) în locul actualului x de la scriitori mai vechi au 
explicaţii etimologice în modelul italian. Existenţa unor variante fonetice 
cu s pentru [ks] este probată şi indirect, prin fenomenul opus: apariția unui 
[k] superfluu înaintea lui s intervocalic, deci formarea grupului [ks] în loc 
de [s], în variante inculte ca petroxin în loc de petrosin. 


b. Cele mai multe greşeli se fac la pronunțarea grupului [ks] 
(îndeosebi precedat de vocala e) cînd este urmat de o consoană. 

Înainte de o consoană şi, mai ales, de un grup de consoane 
există tendința de reducere a lui [ks] la [s], explicabilă prin 
dificultatea de pronunțare a mai multor consoane succesive; astfel, 
unii vorbitori pronunţă (şi scriu) greşit escavator, escursie, 
eshibiție, esperienţă, esport, espoziţie, estern, inespugnabil, 
justapunere, (i)mistiune (în loc de excavator, excursie, exhibiţie, 
experienţă, export, expoziţie, extern, inexpugnabil, juxtapunere, 
(î)mixtiune) şi, mai des, esclamaţie, escrescenţă, esplica, 
esploatare, espres — şi espre —, esprima, espropriere, estorca, 
estracție, estrem (în loc de exclamație, excrescență, explica, 
exploatare, expres, exprima, expropriere, extorca, extracție, 
extrem). 


La scriitorii mai vechi unele variante cu s în loc de actualul x [ks] + 
consoană se explică istoric prin încercările de adaptare a unor neologisme 
cu etimologie multiplă, în speţă prin modelul italienesc al unor 
împrumuturi (de exemplu, numeroasele forme cu es- la Eminescu, dintre 

care cea mai cunoscută este nesplicată = neexplicată din Epigonii). Există 
şi în limba actuală cuvinte înrudite cu rădăcina pronunțată şi scrisă diferit 
din cauza etimologiei directe diferite: expres < fr. express şi expres, lat. 
expressus, dar espresso “aparat de preparare rapidă a cafelei” < it. espresso; 
expresiv < fr. expressif, dar espressivo ca italienism în terminologia 
muzicală; cf. x în excita — şi derivatele sale sufixale, precum şi derivatul 
prefixal supraexcitație —, dar, fără justificare, s în surescita — şi derivatele 
sale sufixale, inclusiv surescitație. In unele cuvinte, înlocuirea lui x (= 
[ks]) cu s se poate datora şi apropierii făcute între un neologism şi un 
cuvînt vechi, mai cunoscut: de exemplu, la variantele, greşite, estinctor şi 
(imestingibil în loc de extinctor şi (in)extingibil se poate presupune 
influenţa verbului a stinge (cf. şi variante ca extingtor, estingtor pentru 
substantivul extinctor), la estorca în loc de extorca influenţa lui a stoarce, 
iar la inestricabil în loc de inextricabil influenţa lui a strica (manifestată 
şi asupra sensului acestui adjectiv; de reţinut că sensul exact al lui 
inextricabil este “foarte complicat, din care nu te poţi descurca”, nu “care 
nu poate fi distrus sau stricat”, cum cred unii). Tendinţa de reducere a 
grupurilor de (multe) consoane explică şi grafia bizară misgril, dintr-un 
meniu de restaurant, pentru engl. mixed-grill. 


Datorită existenței acestei greşeli şi din dorinţa de a o evita — 
deci prin ceea ce se numeşte hipercorectitudine —, s urmat de o 
consoană este transformat uneori în grupul [ks] în cuvinte ca 
distins, distrat, pronunţate greşit |dikstins], [dikstrat] (şi scrise 
dicstins, dixtrat). Fenomenul are, din păcate, o mare răspîndire 
la s precedat de e şi urmat de consoană, poziţie în care intervine 
şi analogia cu prefixul ex-, spunîndu-se (şi scriindu-se) greşit 
excadră — şi excadrilă, excadron —, excalada, excalator, excală, 
excalop, excamota, excapadă, excară, exchiva, excorta, excroc — 
şi excrocherie —, exhatologie, expadrilă, experanto, explanadă, exter, 
extompa, extradă, extropiat în locul formelor corecte cu s: escadră — 
şi escadrilă, escadron —, escalada, escalator, escală, escalop, 
escamota, escapadă, escară, eschiva, escorta, escroc — şi 

escrocherie —, eshatologie, espadrilă, esperanto, esplanadă, ester, 
estompa, estradă, estropiat. 


Distincția între x (= [ks]) şi s urmate de consoană trebuie respectată, între 
altele, şi pentru că ea serveşte uneori la deosebirea unor cuvinte paronime, ca 
substantivele text şi test, substantivul context şi verbul (ind. prez, 1 sg.) contest, 
dubletele etimologice expune şi spune (cf. expus — e spus). 


O situaţie specială este cea în care prefixul ex- este ataşat la 
un cuvînt care începe cu s: cuvintele exsangvinotransfuzie, 
exsicator (aparat de laborator), exsudat “secreție” şi exsudație 
“transpiraţie” trebuie scrise astfel, cu exs..., chiar dacă în 
pronunțare nu se disting clar cei doi s ([eks +s]), deci nu 
exangvinotransfuzie, exicator, exudat, exudație. Greşeala opusă 
se întîlneşte uneori la cuvinte în care vorbitorilor li se pare că 
trebuie să existe un s după ex-: grafii ca exspira, exspune, exstirpa 
sau exstorca în loc de expira, expune, extirpa, extorca. 


Ea se explică atît prin hipercorectitudine, cît şi prin apropierea de verbe 
înrudite cu s- (inspira şi respira, spune, stirpi, stoarce). 

În cuvintele în care ex- este urmat de consoana [€] (din 
secvențele scrise ce, ci): excedent, excela — şi excelent, 
excelență —, excentric, excepta — şi excepţie, excepțional —, 
exces, excipient, excitat se produc diverse abateri de la 
pronunţarea literară cu secvenţa [ks]. Pe de o parte, există 
variante cu [kş] în loc de [ks], explicabile prin influenţa exercitată 
de consoana următoare (fenomen asemănător cu cel care se 
petrece în variantele șcenă, faşcism pentru scenă, fascism): din 
această categorie fac parte pronunțări de tipul [ekşčelent]. Pe 
de altă parte, se manifestă şi aici tendinţa de reducere a grupului 
de trei consoane, care are mai multe rezultate: a) dispariţia lui 
k, cu sau fără modificarea lui s, deci pronunțări de tipul [estelent] 

sau [eşcelent]; b) dispariţia lui s > ş în pronunțării de tipul 
[ekcelent]; c) mai rar, dispariţia atît a lui k, cît şi a lui s > ş, în 
pronunțări de tipul [ečelent] explicabile prin faza precedentă 
(fenomen asemănător cu cel care apare în varianta acepta pentru 
accepta). 

În cîteva cuvinte se produc confuzii între grupurile 
consonantice [ks] (= x) şi [sk]: substantivul asterisc (< fr. 
asterisque) are varianta, greşită, asterix, iar escalop (< fr. escalope) 
se întîlneşte scris exalop (într-o variantă — hipercorectă — care 
se poate explica însă şi prin faza excalop, cu reducerea grupului 
ksc > ks), în normă se admite variaţia tamariscă/tamarix (< germ. 
Tamariske, lat. tamarix). 

5. Pronunțarea literei x în cuvinte nu trebuie confundată cu 
numele ei. Numele literei x este “ics” şi ea se citeşte astfel cînd 
este izolată, cu valoare substantivală: în enumerarea literelor din 
alfabet, în propoziţii referitoare la scriere (Lipseşte un x, Scrie-l 
mai clar pe x!, Litera x notează un grup de consoane), cînd 
înseamnă “semn de forma literei x” (pluralul x-uri se citeşte icsuri) 
sau cînd are valoare de simbol în diferite coduri. Pornind de la 
notația prin x a unei necunoscute dintr-o ecuaţie algebrică, litera 
x este folosită ca substitut de cuvinte; de obicei majuscula X 
substituie nume proprii: în oraşul X, cetăţeanul X şi de aici s-a 
ajuns la formația X-ulescu, pronunţată (şi scrisă şi) /esulescu. 

De la numele literei x s-a format şi un verb, neînregistrat în 
dicționare, (a icsa “a anula un text dactilografiat prin scrierea 
suprapusă a mai mulţi x”. 

6. Cele spuse pînă acum cu privire la litera x şi la pronunţarea 
ei sînt valabile numai pentru ortografia şi ortoepia limbii române 
(pentru cuvinte comune şi pentru nume proprii de persoană ale 

unor români sau alte nume proprii adaptate). E bine de ştiut că în 
alfabetul latin folosit de alte limbi litera x are diferite valori şi ca 
atare în numele proprii neadaptate trebuie citită conform regulilor 
din limba respectivă. 

Ea se citeşte [h] în spaniolă: de exemplu, în numele localităţii 
Xeres (devenit şi substantiv comun, ca nume de vin). Prin tradiţie 
noi pronunțăm cu [ks] numele statului Mexic în această formă, 
adaptată, cu finală consonantică; în numele, neadaptat, al capitalei 
acestui stat, Ciudad de Mexico, litera x trebuie pronunţată însă 
[h] (aproximativ [Siudă de Mehico]). 

În franceză ea se citeşte uneori [s]: numele oraşului Bruxelles, 
capitala Belgiei, se pronunţă corect cu [s], nu cu [ks] (deci 
[Brüsél]). 

Tot [s] se citeşte litera x în numele proprii chinezeşti scrise cu 
litere latine: Xiamen, Xining. 

Grupurile de litere cs şi cz au şi ele valori diferite în unele 
limbi. Ele trebuie citite [č] (= ci) în nume proprii maghiare şi 
poloneze; de exemplu: Csáki, Czerny, Mickiewicz (= [Mițkievič]), 
Mohács. 


XXII. y sau i, ai? 


Recent admisă în alfabetul limbii române, litera y nu constituie 
o noutate în ortografia românească, întrucît era folosită şi înainte 
de 1982, dar cu statutul unei litere străine (din categoria literelor 
ă, å etc.). 

Însăşi denumirea acestei litere drept “i grec” arată că ea este 
o dublură a literei i, un fel de i. Fără a acoperi toate valorile fonetice 
ale literei i, principalele valori ale literei y se regăsesc printre 

acestea; ele sînt: vocala [i], semiconsoana [i] (vezi omofonele 
boi, pl. de la bou, şi boy, din cow-boy sau old-boy) şi, mai rar, 
diftongul [ai]. 

Valoarea [ai] nu este necunoscută literei i, care o are şi ea în neologisme 


neadaptate de origine engleză, de exemplu în copy-right [kopirait], drive 
[draiv] şi driver, driverlob. 


Întrebuinţarea literei y este limitată la neologisme, de 
obicei cu caracter internațional, la nume proprii străine şi la 
derivate ale acestoră. Ea nu se foloseşte deci niciodată la 
cuvinte din fondul tradiţional (nici la nume proprii 
tradiţionale). În mod excepţional apare în unele nume proprii 
româneşti de origine străină. Prezenţa literei y este un indiciu 
al caracterului neologic sau străin al unui cuvînt/nume propriu 
de lectură a acelui cuvînt după reguli ale altor limbi; de altfel, 
folosirea literei y este adesea asociată cu alte grafii mai mult 
sau mai puţin specifice neologismelor şi numelor proprii 
străine: literele k şi w (de exemplu, în whisky), litere duble 
(grizzly, hobby), combinaţii de litere de tipul ch [č] 
(cherry-brandy), ph = [f]  (phylloceras) sau sch = [ş] 
(Schwyz) etc. 

1. Litera y se foloseşte în următoarele categorii de cuvinte: 

a. În neologisme neadaptate, de obicei cu circulaţie 
internaţională: yankeu, yardang, yatren, yen, yenerit, yeoman, 
ylang-ylang, yoga — şi derivatele yoghin, yoghist —, yohimban 
şi yohimbină, yuan, yucca, by-pass, cherry-brandy, copy-right, 
cow-boy, disc-jockey, dyke, fairplay, garden-party, grizzly, 
happy-end, hobby, lady — şi milady —, lekytos, lobbyism, old-boy, 
permalloy, phylloceras, play-back, rhyton, rotary, roylon, sexy, 

spray, sulky, tory, whisky. 

b. În derivate (prin afixare sau prin conversiune) de la nume 
proprii: yală, yeatmanit, yemenit, yorkian, ypresian, yterbit, 
yterbiu, yterit, ytrit, ytriu, ytrocerit; byronian, ceylonez, debye, 
henry, kenyan, keynesism, newyorkez, paraguayan, taylorism, 
uruguayan, willy-willy. 

c. În abrevieri şi simboluri: Y (ytriu), Yb (yterbiu), yd (iard), 
dy (disprosiu), dyn (dină). 

În timp ce unele dintre ele corespund scrierii cu y şi a cuvintelor 
de bază (yterbiu, ytriu), alteori se scrie y numai în abrevierea sau 
simbolul unui cuvînt scris cu îi: vezi yd şi iard, dy şi disprosiu, dyn 
şi dină. 

Explicaţia acestei neconcordanțe stă în caracterul internațional al 
abrevierilor/simbolurilor respective. 


d. În nume proprii străine: 

— toponime: Yale, Yemen, York, Yorkshire; Ceylon, Conakry, 
Guyana, Kenya, New York, Paraguay, Sydney, Uruguay etc.; 

— antroponime: Yeats, Young, Yourcenar; Báthory, Byron, 
Goya, Meyer, Nagy, Vigny etc. 

e. În nume proprii româneşti: 

— toponime provenite din antroponime: Ady Endre, Saligny; 

— antroponime nume de familie; cele mai multe de origine 
străină, după dorința purtătorului: (Spiridon) Yorceanu, (Anatol) 
Baconsky, (Jacques) Byck, (Paul) Gusty, (Alexandru) Myller, 
(Theodor) Pallady, (Mihail) Pascaly, (Anghel) Saligny. 


Uneori acelaşi nume este scris atît cu i, cît şi cu y, fie cu referire la 
aceeaşi persoană: (Zenaida) Pally/Palli, fie cu referire la persoane 
diferite: Paul Gusty, dar Dimitrie Gusti. Fiul lui Carol Popp de Szathmáry 
semna (Alexandru) Sarmari. 

f. În cuvinte — mai ales nume proprii — transliterate din 
alfabetul grecesc, care de obicei au paralel şi o variantă adaptată, 
cu i: de exemplu, Dionysos şi Dionisiu, Aischylos şi Eschil, 
Lysimachos şi Lisimah, Scylla şi Scila, Styx şi Stix, Tyr şi Tir. 

2. Valorile fonetice ale literei y diferă, în general, atît după 
vecinătățile şi poziţia ei în cuvînt, cît şi — mai ales la numele proprii — 
după originea cuvîntului în care se găseşte. 

a. Se scrie y şi se pronunţă vocala [i] în următoarele contexte: 

— la început de cuvînt + consoană (ylang-ylang, ypresian, 
yterbiu); 

— între consoane: lekytos; Byck, Myller; 

— între o consoană şi o vocală: kenyan, lobbyism; 

— la sfîrşit de cuvînt după consoană: henry, sexy, tory; 
Baconsky, Pallady. 

b. Se scrie y şi se pronunță semiconsoana [i]: 

— la început de cuvînt + vocală, cu care [i] formează un 
diftong ascendent (yankeu, yemenit, yoga, yucca, Yorceanu); 

— la început de silabă după vocală şi + vocală, cu care [i] 
formează un diftong ascendent (paraguayan, uruguayan); 

— după vocală, cu care [i] formează un diftong descendent, 
şi + consoană (old-boys pl., roylon); 

— la sfîrşit de cuvînt după vocală, cu care [i] formează un 
diftong descendent (disc-jockey, fairplay, old-boy, spray). 

c. Se scrie y şi se pronunţă diftongul [ai] după consoană în 
unele cuvinte de origine engleză: by-pass, Byron şi byronian (silaba 
by pronunţată [bai] ); Dyke şi dyke (pronunţate [daik]). 

d. În numele proprii străine y poate avea şi alte valori, de 
exemplu: 

— marcă a caracterului palatal al consoanei precedente în 

nume maghiare: Balvanyos (silaba -nyos pronunţată [hoş]), Nagy 
[någ]; 

— [î] în unele nume poloneze: Bytom, Lysa Gora, Olsztyn; 

— [ü] în nume daneze: Nyrop şi suedeze: Rydberg; 

— [ă] în unele nume englezeşti: Byrd. 

Este evident că pentru pronunțarea corectă a cuvintelor scrise 
cu y — mai ales a numelor proprii — este necesară fie cunoaşterea 
etimologiei lor (şi a regulilor din limba de origine), fie cunoaşterea 
indicațiilor ortoepice din dicționare speciale. 

3. Uneori litera y este folosită în cuvinte pentru care normele 
actuale recomandă altfel de scriere. 

a. Nu se scrie y, ci i, în neologisme adaptate, ca iac, iaht, 
iard, idiş, iod/iot, iolă, iperită, iurtă, dandi, derbi, dinam, dină, 
hidrant, hipi, hochei, mirt, piramidon, rugbi, simpozion, vinil, 
volei, toate formațiile cu prefixele hiper- (hipercritic, hipertrofie 
etc.) şi hipo- (hipogastru, hiposulfit etc.) şi cele cu elemente de 
compunere ca dis- (dischinezie, distrofie etc.), hidro- (hidrargir, 
hidrodinamic etc.), psiho- (psihologie, psihoterapie etc.), tipo- 
(tipografie, tipometru etc.), xilo- (xilofon, xilografie etc.). Se scriu 
de asemenea cu i numele proprii Jugoslavia (şi iugoslav), Savoia 
(şi savoiard), Siria (şi sirian), Tokio (şi tokiot). 

Nu se recomandă scrierea cu y în prenumele româneşti. Se 
scrie deci i în Lidia, Mia, Olimpia, Olimpiu, Silvia, Silviu şi în 
hipocoristice ca Adi, Ani, Cati, Cristi, Didi, Eti, Lili, Mimi, Miţi, 
Neli, Nuti, Pusi, Puşi, Riri, Ştefi, Tili, Titi, Vali, Vivi, Zizi. 

Variantele grafice cu y ale unor asemenea prenume — ca, de altfel, şi ale 
numelor de familie româneşti, de exemplu Ursaky în loc de Ursachi — sînt 
o dovadă de snobism. 


b. Nu se scrie y, ci ai, în neologisme adaptate, ca nailon. 


CUPRINS 

XXIII. Literă unică sau repetată (dublă, triplă)? 


Alegerea între scrierea unei singure litere şi repetarea ei pune 
probleme diferite, cel puţin în parte, după cum este vorba de 
litere care notează vocale (şi semivocale sau semiconsoane) ori 
de litere care notează consoane. 

1. Dublarea (sau triplarea etc.) unei litere care notează o vocală 
corespunde de obicei unor realităţi fonetice: fie pronunțării 
distincte în hiat (în silabe diferite) a două vocale identice, fie 
pronunțării unei vocale lungi; dublarea poate fi însă şi lipsită de 
valoare fonetică. 

a. Repetarea — în pronunțare şi în scris — a unei vocale şi 
litere corespunzătoare poate avea loc la întîlnirea unui formant 
(prefix sau element de compunere) terminat în vocală cu un cuvînt 
(temă) care începe cu aceeaşi vocală: contraatac, paraaldehidă, 
supraalimenta, ultraaglomerat, neeuclidian, reedita, preexista, 
teleenciclopedie;, antiimperialist, toxiinfecţie;, coopera — şi 
familia: cooperant, cooperativă, cooperativiza, cooperator, 
cooperație —, microorganism etc. sau la întîlnirea unei teme 
terminate în vocală cu un afix flexionar (desinenţă, sufix verbal) 
sau lexical care începe cu aceeaşi vocală: creez, licee; aliniind, 
fiind — şi fiindcă —, fiinţă, scriind, scriitor; asiduul, atuuri, 
vacuum — şi familia: vacuumare, vacuummetru — etc. 


Secvenţele ee, ii, uu se pronunţă de obicei [eje], [iii], [uyu]. Vezi şi IV, VII. 


Mai rar, o repetare de acest fel are loc în rădăcina unor cuvinte 
(aalenian, feerie, gheenă, alcool) sau în structura unor elemente 
de compunere ca noo- (noocraţie, noologie, noosferă), oo- 
(oogeneză, oolit, oosferă etc.) sau zoo- (epizootie, zoologie, 
zooparc, zootehnie etc.), ultimul folosit şi independent (zoo). 

Cînd un asemenea element de compunere se combină cu o temă care 
începe cu o- nu se ajunge totuşi la trei o, producîndu-se o contragere a doi 
dintre ei: zoonim, zoopsie. 

Este nejustificată repetarea vocalei/literei e, respectiv o, în rădăcina 
cuvintelor prerie (nu preerie!) şi proroc, prorocesc, proroci (nu proo-!) sau 
în formaţia prefixală copreședinte (nu coopreşedinte!). 

Variantele fonetice şi grafice cu o singură vocală/literă corespunzătoare 
(de tipul alcol, coperativă, fincă sau finţă, zologie) sînt incorecte. 


Pentru ee vezi şi IV, iar pentru ii VIII. 


b. Repetarea unei litere care notează o vocală poate 
constitui un mijloc de marcare a cantității, în speţă a naturii 
lungi a acestei vocale; fenomenul este specific cuvintelor 
exclamative prin natura lor (interjecţii) sau folosite în enunţuri 
exclamative (afective şi imperative). Litera care notează o 
vocală lungă poate fi scrisă numai de două ori (interjecţiile 
ii, dii, ee, pfii etc., variante ale lui i, di, e, pfi, Ajutoor!, Săriiţi!; 
buun “foarte bun”, biine “foarte bine”; Stăăteam şi eu ca 
prostu; Zăău?), sau de trei ori (interjecţiile aaa, iii, variante 
ale lui a, i; biniiişor sau miiic < mic, Ce faceee?;, Daaa) şi 
chiar de mai multe ori, în situația cuvintelor din enunţuri 
afective: gaaaata!; Taaaare mi-i poftă!). 

c. Dublarea fără valoare fonetică a unei litere care notează o 
vocală se întîlneşte în mod excepţional în nume proprii româneşti 
şi în eventualele derivate de la ele. De exemplu, se scrie aa şi se 
pronunţă [a] în numele scriitorului (Vasile) Aaron şi al 
mitropolitului Varlaam. 


Nu e necesară dublarea lui i din numele proprii Isac, Isus. 


d. Dublarea unei litere care notează o vocală se poate datora, 
în nume proprii străine şi în neologisme neadaptate, unor reguli 

ortografice străine, marcînd un anumit fel de lectură: de exemplu, 
ee pentru [i] în feedback [fid-bec] sau oo pentru [u] în boom 
[bum], după regulile limbii engleze. 

2. Repetarea literelor e, i, u (dublarea tuturor acestora şi 
triplarea numai a literei î) se poate datora şi dublei valori fonetice 
a acestor litere, care notează atît vocale, cît şi semiconsoane (i, u) 
sau/şi semivocale (e). 

Secvența grafică ee corespunde vocalei [e] urmate de 
semiconsoana [i] în cuvinte ca agreează, aleea, creează, egeean, 
ideea etc. şi în nume proprii precum Coreea — şi coreean —, 
Crimeea, Doroteea, Medeea etc. 


Vezi şi V. 


Secvența grafică ii corespunde vocalei [i] urmate de 
semiconsoana [i] în cuvinte ca argintii, întirzii, ştii, iar secvenţa 
grafică iii vocalelor [i-i] — rostite de obicei [iii) — urmate de 
semiconsoana [i] în cuvinte ca argintiii, (mă) sfiii. 


Vezi şi VIII. 


Secvența grafică uu, care după normele în vigoare ar trebui 
să aibă valoarea [u-u] în cuvintele ambiguu, asiduu, continuu — 
şi discontinuu, încontinuu —, perpetuu, reziduu, superfluu, redă 
de obicei pronunţarea [uy]. 

3. Dublarea unei litere care notează o consoană poate 
corespunde sau nu unei realităţi fonetice; în primul caz, poate 
fi vorba de repetarea aceleiaşi consoane (în silabe diferite), de 
pronunțarea unei consoane lungi sau de succesiunea a două 
consoane diferite. Triplarea unei litere care notează o consoană 
are totdeauna valoare fonetică, redînd exclusiv natura lungă a 
unei consoane unice. 

a. Dublarea — în pronunțare şi în scriere — a unei consoane 
şi litere corespunzătoare poate avea loc la întîlnirea unui formant 
(prefix sau element de compunere) terminat în consoană cu un 
cuvînt (temă) care începe cu aceeaşi consoană. lau naştere astfel 
următoarele secvențe grafice şi fonetice: 

bb: rar, în derivate sau compuse cu sub- (subbibliotecar); 


Se scrie însă b în subraţ, subrau (nu subb...). 


II: rar, în compuse populare cu ăl şi cel + -lalt (ăllalt, variantă a 
lui ălălalr, cellalt, variantă a lui celălalt); 

mm: în compuse cu -metru şi derivatele lor (fotogrammetru — şi 
fotogrammetric, fotogrammetrie —, kilogrammetru, ohmmetru, 
vacuummetru); 


Se scrie însă m în comemora (nu comm...), imemorial (nu imm...). 


nn: în derivatele, numeroase, cu prefixul în- (înnădi, 
înnămoli, înnărăvi, înnăscut, înnebuni, înnegri, înnegura, 
înnemuri, înnisipa, înnobila, înnoda, înnoi, înnopta, înnora, 
înnoroi şi derivatele lor) şi într-un singur derivat cu in- 
(innavigabil); 

Dublarea lui n este nejustificată în cuvintele neanalizabile printr-o 
temă cu n-, de aceea variantele grafice de tipul dinnainte, înnainte, înnăcri, 
înnălța, înneca sau înnota sînt incorecte. Inăbuşi, înăclăi şi înăduşi s-au 
fixat, prin tradiţie, în variantele cu un singur -n-. Tot cu un singur n se scriu 
conaţional şi inova. 


rr: în derivate cu prefixele hiper- (hiperrealist), inter- 
(interregional, interregn) şi super- (superrefractar); 

ss: în cele mai multe derivate cu trans- (transsaharian, 
transsiberian, transsubstanţiere, transsudat) şi în cîteva derivate 
cu răs- (răssec, răsstrăbun); 

Dintre derivatele cu trans- de la cuvinte cu s-, se pronunță şi se scrie cu 
un singur s, prin tradiţie, transcrie. Prefixul răs- se confundă de obicei cu 
ră- înaintea unui s-: răsuci, răsufla, se poate face distincţie totuşi între 
răsuna Şi răssuna (Am sunat şi am răssunat). 

tt: în derivate cu prefixul post- (posttonic, posttraumatic) şi 
într-un compus cu port- (porttabac). 

b. Repetarea unei litere care notează o consoană poate 
constitui un mijloc de marcare a pronunțării prelungite a unei 
consoane continue (r, s, ş, Z) sau a măririi fazei de ținută a unei 
consoane oclusive (m); acest fenomen este specific interjecţiilor, 
dar are loc şi la alte cuvinte în contexte exclamative sau/şi pentru 
redarea valorii de superlativ absolut. Litera care notează o 
consoană lungă poate fi scrisă numai de două ori (în interjecţiile 
brr, prr şi sst, variantă a lui st) sau de trei ori (în interjecțiile șşș 
şi biîzzz, pîrrr, variante ale lui biz, pír) şi chiar de mai multe ori 
în situaţia cuvintelor cu întrebuințare contextuală exclamativă 
sau/şi superlativă (Ccanalia!, Inffamul!, Mmarş!, Mmizerabile!, 
nnemaipomenit, sssplendid, Vorrrba!). 

c. Dublarea literei c înainte de e, i corespunde succesiunii 
a două consoane diferite [kč] în cuvinte ca accelera, accent, 
accepta, acces, accidenta, boccea, buccinator, ciubucciu, 
coccis, occident, occipital, succes, succint, vaccin şi în 
toponimul Isaccea. 

Variantele fonetice de tipul [acepta] sînt greşite. Se scrie corect numai 


c (= [č]) în cuvîntul bacil (nu baccil) şi în elementele de compunere bacili-, 
bacilo-. Pentru grafia cu cc = [č] în soccer vezi d. 


Litera g nu se dublează niciodată în condiţii asemănătoare. 


Se scrie corect numai g (= [5]) în cuvintele sugera, sugestie (nu suggera, 
suggestie). Pentru grafia cu gg = [g] în loggia vezi d. 

d. Dublarea fără valoare fonetică a unei litere care notează o 
consoană se întîlneşte în următoarele situaţii: 

— în neologisme neadaptate, de obicei în poziţie 
intervocalică (babeurre, babbit, loggia, rummy, sgraffito, 
soccer, zeppelin) sau la sfîrşit de cuvînt (loess, gauss, watt), 
în mod excepţional înaintea unei consoane (quattrocento, 
rickettsii, cf. şi mass-media); 

Finalele ss, tt de la singularul substantivelor masculine alternează la 
plural cu consoanele simple ş, respectiv {: gauss — gauşi, watt —waţi. 
Intervocalicul zz are valoarea [ţ] în italienismele din terminologia muzicală 
mezza-voce, mezzo-forte, mezzo-piano, mezzo-soprană, pizzicato şi din 
terminologia gravurii mezzo-tinto, precum şi în pizza. 

Nu se dublează consoana intervocalică din casă “casierie, seif”, masă 
“mulţime”, rasă “grup biologic” (la care scrierea cu -ss-, recomandată în 
1904, este abolită în 1932), corida, hipism, moto, siroco, nici consoana finală 
din bos, stres (intervocalică în forma articulată bosul, stresul şi în derivatele 
stresa, stresant). 

La unele cuvinte pentru care se admit cîte două variante — adaptată şi 
neadaptată — deosebirea poate consta în absenţa/prezenţa consoanei duble: 
golgheter/goal-getter, şiling/shilling. Sufixul neologic românizat este -isim, 
cu un singur s (generalisim, rarisim €tc.), dar sufixul italian din terminologia 
muzicală -issimo se scrie cu ss: fortissimo, pianissimo. 


— în nume proprii străine şi în derivatele lor: toponime ca 
Andorra (şi andorran), Bissau, Bruxelles (şi bruxellez), Ottawa, 
(La) Valletta; antroponime ca Hess (şi hessian), Russell (şi 
russellian); 

— în nume proprii româneşti (antroponime), conform dorinței 
purtătorilor: prenume ca Anna, Marietta, Pussi, Sabba 
(Ştefănescu), Stella; nume de familie ca Alessandrescu, Bolliac, 
Filotti, Lecca, Massim, Mille, Millo, Nottara, Pann, Philippide, 
Pillat, Rosetti, Tattarescu, Tell, Zirra, Zotta. 


CUPRINS 

Secvența zz are valoarea [ţ] în Negruzzi. 


Dacă în numele de familie ale unor personalităţi dublarea consoanei 
este respectată mai ales în virtutea tradiţiei, la prenume şi la numele de 
familie fără istorie acest fenomen nu are justificare; el denotă de obicei 
snobismul purtătorilor. 


XXIV. Succesiuni nepermise sau cu folosire limitată 


Scrierea unor litere în vecinătate imediată este uneori total 
nepermisă, iar alteori limitată fie la anumite cuvinte sau categorii 
de cuvinte, fie la anumite poziții în cuvînt. 

Unele succesiuni grafice nepermise corespund unor succesiuni 
fonetice imposibile în limba literară, cel puţin. În această categorie 
intră, de exemplu, succesiuni ca iă (atît cu valoarea [iă], cât şi cu 
valoarea [iă]) sau zp şi pz. 

Alte succesiuni grafice nepermise corespund unor succesiuni 
fonetice posibile. Aşa sînt, pe de o parte, succesiuni grafice 
nepermise din considerente de simplificare şi de analogie sau 
consecvență în cadrul sistemului ortografic, ca iea = [ija], şi, pe 
de altă parte, succesiunile grafice inacceptabile din considerente 
etimologice, ca wă (fie cu valoarea [vă], fie cu valoarea [uă]) sau 
ghy (=[gi]). 

Opuse acestora din urmă sînt succesiunile grafice permise — 
în anumite limite — care corespund unor succesiuni imposibile 
din punct de vedere fonetic dacă se acordă literelor în cauză 
valorile lor curente. În această situație sînt numeroase succesiuni 
grafice care aparent notează grupuri constituite dintr-o consoană 
sonoră urmată de una surdă (bc, bf, bp, bs, bt, bf) sau dintr-o 
consoană surdă urmată de una sonoră (cd, cv; sb, sd, sg, sj, sv), 

deşi în realitate pe plan fonetic se produc asimilări, de obicei sub 
influenţa celei de a doua consoane, aşa încît una dintre cele două 
litere ale grupului are altă valoare decît cea obişnuită: de exemplu, 
b are valoarea [p] în grupuri de tipul bc (abces, obcină, 
subcarpatic, subchiriaş etc.), bt (dedesubt, obtuz, subtil), bt 
(abține, subţire). 

l. Succesiunile grafice total nepermise sînt de diverse feluri. 

a. Unele notează sunete incompatibile din punct de vedere 
fonetic: 

— ið: Nu se scrie, de exemplu, nici liniă (perf. s. 3 sg.) sau 
liniăm (ind. prez. 1 sg.) în flexiunea verbului a linia, nici tăiă sau 
tăiăm în flexiunea verbului a tăia, ci numai -ie, -iem. 

— iea monosilabic: Nu se scrie nici întemeiează sau trăiească, 
nici îndoieală sau vasluiean, întrucît în pronunțare există o singură 
semiconsoană [i], deci diftongul [ia], scris ia. Vezi şi X. 

— Litere care notează anumite consoane sonore + consoane 
surde, anume grupurile dc, df, dp, dş; jc, jf, jp, jt şi zc, zf, Zp, zt. 
Nu se scrie deci /odcă, podcap, podcoavă, vodcă, ci lotcă, 
potcap, potcoavă, votcă. 

— Litere care notează anumite consoane surde + unele 
consoane sonore, anume grupurile cb; fb, fz; pd, pg, pv, pz; şb, 
şd, şg. Nu se scrie deci vraşbă — şi învrăşbi —, aşişderea, 
odăşdii, şgheab — şi înşgheba —, poşghiță, ci vrajbă, învrăjbi, 
aşijderea, odăjdii, jgheab, înjgheba, pojghiță. 

Succesiunile grafice fd, fg, sv, şv şi tb, td, tj, tv sînt însă parţial permise, 
deşi pronunțarea lor este mai curînd [vd], [vg], respectiv [zv], [jv], [db] etc.: 
vezi e şi 2. 

Succesiunea grafică tz este permisă numai cu valoarea excepţională [t], 


în neologisme neadaptate, nume proprii şi derivate ale acestora, de exemplu 
hertz, wurtzit, altminteri se scrie, de exemplu, podzol, nu potzol. 

— Litere care notează consoane nesonante + x. Interesează în 
mod special caracterul inacceptabil al secvenţelor grafice cx, hx şi 
gx; vezi şi XXI. 

b. Altele conţin litere între care există o incompatibilitate 
etimologică. În general, literele k, q, w, y, specifice elementelor 
străine recente din vocabular, nu se asociază cu litere specific 
româneşti, ca ă, î, ş, ţ sau grupul gh; cuvintele scrise cu k, q, w, y 
pot conţine literele ă, î, ş, f în afixe (de exemplu, kenyană, 
wolframică, yoghistă; kilometrind) şi în alternanţe ale temei (de 
exemplu, wați), dar nu în succesiune directă cu cele dintii. Nu 
sînt acceptabile deci succesiunile: 

— kă, ki, kt şi ăk, ík, tk; 


Pentru kş şi şk vezi 2. 


— qlu)ă, ami şi ăq(u), îq(u), sau), ța(u); 

— wă, wi, wş, wt ŞI ăw, îw, $w, {w; 

— ys, y$ şi ày, îy, şy, py; chy, ghy. 

c. Unele succesiuni grafice pentru care există corespondente 
fonetice sînt nepermise de convenția sistemului ortografic. Aşa 
sînt succesiunile: 

— cs sau ks + consoană: Pentru o asemenea secvență s-a stabilit 
notația unică prin x a grupului [ks]: text şi context, subtext (nu 
tecst sau tekst). 

— iea bisilabic: Pentru pronunțareai [iia] se consideră suficientă 
notația ia, ca şi ie pentru [ie]; nu se scrie deci nici bucuriea, familiea, 
nici liniează, priească, nici fiească, sfieală. Vezi X. 

d. Alte succesiuni grafice pentru care de asemenea există, la 
unii vorbitori, corespondente fonetice sînt nepermise din motive 
etimologice sau/şi morfologice: e cazul succesiunii şce, variantă 
incorectă a lui sce (scenă, sceptru, basce, fresce). 

Succesiunea şce este corectă în nume proprii străine: de exemplu, 
N. Saltikov-Șcedrin. 


e. Unele succesiuni grafice sînt total nepermise numai în anumite 
contexte. Astfel, succesiunile grafice sb, sd, sg, sj, sv, corecte în unele 
situații (vezi 2), sînt incorecte în cuvintele formate cu prefixele des-/ 
dez-, iz-/is- şi răz-/răs-. Se scrie corect asbest, dar numai dezbina, 
dezbrobodi, izbuc, răzbuna etc.; la fel, jurisdicție, dar dezdoi, 
izdat, răzda; sgraffito, dar dezgropa, răzgindi, sveter, dar 
răzvrăti. Vezi şi XIX. 

2. Limitarea unor succesiuni grafice la anumite cuvinte sau 
categorii de cuvinte ţine seama de trei criterii: unul istoric 
(distincția între cuvinte tradiţionale şi neologisme), altul funcţional 
(distincţia între cuvinte comune şi nume proprii, cu care se 
grupează şi derivatele acestora) şi celălalt de structură (distincţia 
între cuvinte simple şi cuvinte analizabile: derivate/forme 
flexionare cu afixe sau cuvinte compuse). 

a. Sînt limitate la neologisme următoarele secvenţe grafice: 

ee: agreez, alee, idee, melopee etc. (nu şi femee sau întemeez). 
Vezi şi III. 

oe: aloe, canoe (nu şi voe, voesc). Vezi şi IV. 

Unele litere care notează consoane sonore + consoane surde: 
bc, bh, bs. Se scrie corect abces, abhora, absent, absidă, absint, 
absolvi, absorbi, abstract, observa, subsecvent, subscrie. 

Pentru bf şi bp vezi c. Uneori este vorba numai de o preferință pentru 
neologisme. De exemplu, succesiunile grafice bt, bf se întîlnesc în mai 


multe neologisme (obruz, subteran, subterfugiu, subtil, abțibild, abține, 
obţine, resorbție), dar şi în cuvinte tradiţionale (dedesubt, subțire). 


Unele litere care notează consoane surde + consoane sonore: 
cd, cv, cz; sb, sd, sg, sj, sv; şv. Se scrie anecdotă, dar migdală; 

eczemă — şi eczematos —, dar bogză. Se face deosebire între gv 
< gu (lingvistică, sangvin) şi cv < qu (delincvent, nu delingvent). 
În cuvintele tradiționale se scrie z: zbate, zbor, zdup, zgardă, zvon, 
dar în neologisme (şi) s: aisberg, transborda; jurisdicție şi 
transdanubian; sgraffito şi transgresa; disjunct, svastică, sveter, 
glasvand şi transvaza. Se scrie şv, nu jv, în şvab — şi şvăbesc, 
şvăbeşte, şvăboaică —, şvaițer, şvarț, şved — şi şvezesc —, şvemer. 

b. Sînt limitate la nume proprii sau/şi la derivate ale acestora 
succesiuni ca: rx: marxism, marxist. 

c. Sînt limitate la cuvinte analizabile, în speță la întîlnirea între 
finala unui prim constituent (prefix, element de compunere, 
rădăcină/temă) şi inițiala celui următor (sufix lexical, element de 
compunere, rădăcină) următoarele secvenţe: 

iia: diiamb. Vezi şi VIII. 

ii: nemaiintilnit; 

xs: exsicator, exstrofie, exsudat. Vezi şi XXI. 

Unele litere care notează consoane sonore + consoane surde: 
bf (n subfebril, subfilială), bp (în subpămiîntean, subpolar, 
subprefect etc.), gẹ (în tirgşor), ze (în ovăzcior). 

Mai multe litere care notează consoane surde + consoane 
sonore: cg (în caicgiu), td (în portdrapel, postdata), tg (în botgros), 
tj (în portjartier), sz (în deszăpezi şi deszăvori). 

Numeroase secvenţe constituite din litere care notează 
consoane de acelaşi fel din punctul de vedere al absenţei/ 
prezenţei sonorităţii: bg (în subgrindă, subgrup), bv 
(obversiune, subvenție etc.), dv (adverb, advers etc.), sş 
(răsştiut), (r sau s)tc (portcuțit, postcalcul), stf (postfață), 
(r)th (porthartă), (r)tp (portperie), stp (postpalatal, 
postpune), (r sau  s)ts  (portsabie,  postscenium, 
postsincronizare), (s)tş (postşcolar), (r)tt (portțigaret) etc. 

Secvenţe constituite din litere care notează consoane sonore 
+ consoane sonante: bm (submarin, submina), bn (abnegație, 
grabnic, obnubila, subnutri etc.), dm (admira, admite), dn 
(adnota). 

Secvenţe de mai mult de trei litere care notează consoane: de 
exemplu, nscr (înscripție, înscrie), nzdr (înzdrăveni), ptspr 
(optsprezece), rstn (virstnic). 

Uneori este vorba numai de o preferință pentru cuvinte 
analizabile. De exemplu, succesiunea grafică tv, excepţională în 
cuvinte simple (tverdu, molitvă), apare în cîteva compuse şi 
derivate prefixale actuale (patvagon, portvizit, postverbal). 

d. Este limitată la forme flexionare cu anumite structuri, mai 
exact la întîlnirea între finala rădăcinii/temei şi desinenţă sau 
sufixul gramatical, secvenţa eă: agreăm, creăm, creări etc. 

e. Unele cuvinte cumulează statutul de neologisme şi pe acela 
de cuvinte analizabile sau măcar semianalizabile (derivate sau 
compuse): de exemplu, absolvi, disjunct, subteran, 
transdanubian, altele cumulează statutul de neologisme şi pe acela 
de forme flexionare analizabile: de exemplu, agreez. 

f. Unele secvenţe grafice cu sferă limitată de acceptabilitate 
se întîlnesc atît în neologisme, cît şi în cuvinte tradiționale 
analizabile: de exemplu, fe (afgan şi pilafgiu); altele atît în 
neologisme, cît şi în nume proprii şi derivate ale acestora: de 
exemplu, sd în jurisdicție şi Hasdeu, hasdeian sau tz = [t] în 
kibbutz şi (Nicolae) Kretzulescu, hertz, wurtzit, iar altele atît în 
cuvinte analizabile, cît şi în forme analizabile: de exemplu, ef 
(neînsemnat, reîncepe; agreînd, creînd). 


Secvența grafică sd are valori fonetice diferite în neologismul jurisdicție 
([sd]) şi în numele propriu românesc Hasdeu (şi derivatul său), în care 

reprezintă secvenţa şd [jd]; cf. variantele de scriere şi de pronunțare întîlnite 
pentru acest nume. 


3. Limitarea poziţională a unor secvenţe grafice este uneori 
exclusivă (o singură poziție permisă), alteori extinsă la două 
poziţii. 

a. Sînt limitate la poziţia iniţială şi medială secvențele grafice: 

00: oogeneză, coopta etc.; 


Zoo s.n. este o excepție explicabilă. 


qu: quarc, maquis etc.; 

Secvenţele alcătuite din litere care notează consoane nesonante + 
consoanele sonante /, r; de exemplu: 

bl: blană, oblon etc.; 

br: brînză, abraziv etc. 

b. Sînt limitate la poziţia medială şi finală secvenţe grafice ca: 

ee: agreez, alee şi aleea, coreean etc.; 

ii: antiimperialist, băieții, fii şi fiind etc.; 

oe: canoe şi canoea; 


În poziţie iniţială oe apare cu valori din alte limbi: [e] sau [5]. 


ue: asidue, evaluez etc.; 

uu: continuu, vacuum €tc.; 

bd: răbda şi rabd etc.; 

bt: dedesubt şi dedesubtul, subtil etc.; 

secvenţe alcătuite din litere care notează consoane sonante + 
consoane nesonante; de exemplu: 

Ib: albie, alb etc.; 

mb: tumbă, romb etc.; 


CUPRINS 

nx: anxios, linx etc; 

rc: morcov şi porc etc. 

c. Sînt limitate la poziția medială următoarele secvențe grafice, 
pe lîngă cele de sub 2 b, d, f: 

bc: abces, obcină, subcarpatic etc.; 

bj: abject, subjuga; 

bs: absent, observa, subsemnat etc.; 

bş: obşte, subşef, 

bt: abțibild, abține, resorbție, subțire etc.; 

bw: zimbabwean; 

ri: mierlă, urla etc.; 

rx: marxist; 

şci: coşciug, uşcioară; 

tc: coțcar, lețcaie (variantă a lui lăscaie). 


XXV. Un cuvînt sau mai multe? 


Probleme reale se pun cînd ar putea fi vorba de un cuvînt 
compus, într-o măsură mult mai mică în cazul altor cuvinte unice 
(primare sau derivate). 

A. Scrierea cuvintelor compuse este unul dintre cele mai dificile 
capitole ale ortografiei româneşti: în primul rînd, pentru că aici 
pronunțarea nu poate constitui un reper şi, în al doilea rînd, pentru 
că statutul de cuvînt unic (compus) şi delimitarea unui asemenea 
cuvînt faţă de grupuri — stabile sau nu — sînt interpretabile, iar 
factorii care trebuie luaţi în seamă sînt numeroşi şi diferiți de la 
un caz la altul; cei mai importanți sînt gradul de sudură semantică 
şi morfologică dintre termenii constitutivi, tipul de compunere, 
existenţa sau inexistența independentă (în limba actuală) a unui 

termen constitutiv şi tradiția grafică, legată în bună parte şi de un 
criteriu estetic. 


În scrierea cuvintelor compuse au deci o largă aplicare cele două 
principii gramaticale ale ortografiei româneşti: principiul morfologic, care 
ţine seama de flexiune, şi cel sintactic (sau, mai exact, sintactico-lexical), 
care ţine seama de sensul cuvintelor şi de legătura sintactică existentă sau 
nu între termenii susceptibili de a forma un compus. Pe lingă acestea, are un 
rol şi principiul tradiţional-istoric, iar uneori intervine şi principiul estetic 
de evitare a unor cuvinte prea lungi sau a cratimelor în compuse cu mai 
mult de doi termeni. Lipsa unor reguli generale care să se bazeze pe un 
singur principiu face ca practic scrierea corectă a cuvintelor compuse să se 
înveţe pentru fiecare cuvînt în parte. Aceasta nu înseamnă că trebuie 
neglijate indicaţiile cu rol orientativ, care ajută la conştientizarea grafiilor 
concrete. 


Alegerea între scrierea într-un cuvînt şi cea în două sau mai 
multe cuvinte comportă două aspecte: cu sau fără spaţiu alb (numit 
blanc) între termenii constitutivi şi cu sau fără cratimă. Cratima 
poate marca un tip de compuse opuse atît altora scrise împreunat, 
într-un cuvînt, cît şi unor grupuri, stabile sau nu, scrise cu spaţiu 
alb între termeni. De aceea există situaţii în care alegerea grafiei 
corecte trebuie făcută între trei posibilități: un compus sudat, un 
compus cu cratimă şi un grup de cuvinte; de exemplu: botgros 
nume de pasăre, bor-gros epitet şi bot gros grup liber (cf. şi 
bunăvoință față de bună-credinţă şi bună purtare). Pentru scrierea 
cu sau fără cratimă vezi XXVI A 2 şi B 1,2. 

1. Orientarea scrierii după comportamentul morfologic este 
posibilă numai la compusele flexibile. Sudura morfologică sau 
ştergerea individualităţii morfologice se manifestă în două feluri: 
fie în pierderea flexiunii unui termen, fie în dobîndirea unei 
flexiuni neaşteptate în anumite structuri. 

a. Pierderea flexiunii unui termen nu se poate produce, 
bineînţeles, decît la compuse în care amîndoi sau toţi termenii 
constitutivi şi-ar putea modifica forma (substantive compuse din 
două substantive în nominativ-acuzativ sau dintr-un substantiv 
şi un adjectiv; verbe compuse din două verbe). De regulă, se 
scriu într-un cuvînt compusele la care în flexiune se modifică 
numai ultimul termen, nu şi primul; de exemplu: 

— substantive: 

botgros “pasărea numită şi cireşar” (art. botgrosul, pl. boteroşi 
etc.); 

bunăvoință (art. bunăvoința, genitiv-dativ bunăvoinţei); 

Țluorclormetan (art. fluorclormetanul); 

primăvară (art. primăvara, genitiv-dativ primăverii), pl. pri- 
măveri etc.); 

valvirtej (art. valvirtejul, pl. valvirtejuri etc.); 

— verbe: 

furgăsi (part. furgăsit). 

Regula nu este absolută, căci printre substantive există şi 
compuse similare care se scriu cu cratimă (de exemplu, 
marxism-leninismul, prim-planuri; vezi XXVI). 

Se scriu în cuvinte separate prin blanc grupurile de cuvinte 
unitare sau aparent unitare din punct de vedere semantic la care 
în flexiune se modifică amîndoi sau toți termenii constitutivi, de 
exemplu: 

bot gros (art. botul gros, pl. boturi groase etc.); 

bună purtare (art. buna purtare, genitiv-dativ bune(i) purtări 
etc.); 

liberă practică (art. libera practică); 

liber schimb (art. liberul schimb). 

Numeroase compuse cu flexiune similară se scriu totuşi cu cratimă 
(de exemplu, contabil-şef; vezi XXVI). Unele compuse scrise cu 
cratimă permit anumite disocieri; de exemplu, bun-gust, bun-plac şi 
bun-simţ, articulate bunul-gust, bunul-plac, bunul-simţ, permit 
intercalarea adjectivului posesiv sau a pronumelor personale de 
genitiv, situaţie în care se scriu separat, fără cratimă: bunul său gust, 
bunul ei plac etc. Pentru celălalt vezi 2 a. 

Cele mai multe probleme de scriere împreunată sau separată apar 
la compusele din adjectiv + substantiv sau substantiv + adjectiv, mai 
ales că unele adjective se comportă diferit de la o combinaţie la alta 
sau chiar în combinaţii cu aceleaşi substantive în situaţii diferite. 
Cazul extrem este reprezentat de combinaţia adjectivului bună cu un 
substantiv (feminin): 

scriere împreunată: bunăstare “situaţie materială prosperă”, 
bunăvoie, bunăvoință; cf. şi adverbul bunăoară; 

scriere cu cratimă: bună-credinţă, bună-cuviinţă, Buna-Vestire; 

scriere separată prin blanc: bună purtare, bună seamă (în de —), 
bună ştiinţă (în cu ~); cf. şi bună stare “stare bună” (în a fi în ~). 


Vezi şi XXVI. 


b. Dobîndirea unei flexiuni explicabile numai prin unitatea 
compusului se constată la compuse din prepoziţie + substantiv 
sau din substantiv + prepoziţie + substantiv. Regula este că se 
scriu într-un cuvînt compusele de acest fel la care substantivul 
final se articulează enclitic sau îşi schimbă forma după număr, 
caz, eventual şi după gen; de exemplu: 

substantive: deîmpărțit (art. deimpărțitul); 

demincare (art. demincarea); 
fărădelege (art. fărădelegea); 
untdelemn (art. untdelemnul); 

adjective: cuminte (pl. cuminţi). 

Şi această regulă cunoaşte excepții scrise cu cratimă (de exemplu, 
după-amiază, art. după-amiaza, pl. după-amiezi(le); vezi XXVI). 
Esenţială este deosebirea faţă de scrierea cu blanc în grupuri nesudate: 
de împărţit, de mîncare, după masă etc. 

2. Orientarea scrierii după gradul de sudură semantică se 
aplică în special la cuvintele neflexibile (adverbe, prepoziţii şi 
conjuncții), dar şi la unele compuse flexibile al căror prim termen 
este neflexibil (de exemplu, substantive sau adjective cu structura 
adverb + substantiv ori adverb + adjectiv), precum şi la compuse 
invariabile din clase în general flexibile. Sudura semantică sau 
ştergerea individualităţii lexicale se manifestă şi ea în două feluri: 
fie prin inexistenţa independentă (în limba actuala) a unuia dintre 
termenii constitutivi, fie prin faptul că sensul global al compusului 
diferă de sensurile termenilor constitutivi. 

a. Se scriu într-un cuvînt compusele care conțin termeni lipsiţi 
de existență independentă — în forma respectivă — în limba 
contemporană. De exemplu: 

substantive: mijloc, mujdei, sînziană; 

numerale: amindoi, tustrei; 

pronume (adjective pronominale): celălalt (pl. ceilalți, f. 
cealaltă, pl. celelalte), niscai; 

adverbe: altminteri, cică, degeaba, deunăzi, împrejur, 
împreună, înadins, îndeosebi, laolaltă, odinioară, uneori; 

prepoziţii: din, dintre, dintru, prin, printre, printru; 

conjuncţii: deoarece, precum; 

compusele cu elemente de compunere: biogeneză, 
cvasiunanim etc. 

De la această regulă există unele excepţii: pe de o parte, 

locuţiuni în care se menţine scrierea separată a unor cuvinte lipsite 
de existență independentă: de-a valma, o ţiră, pe alocuri, pe de 
alta, compuse cu elemente separate prin cratimă (pentru acestea 
vezi XXVI). 

b. Se scriu într-un cuvînt compusele al căror sens global nu 
rezultă din suma sensurilor pe care le au termenii constitutivi. De 
exemplu: 

substantive: preaplin; 

adjective: cumsecade; 

adverbe: departe, desigur, îndelung; 

prepoziţii: despre; 

conjuncţii: fiindcă, încît, întrucit. 

Această regulă serveşte la diferenţierea grafică a compuselor 
respective faţă de îmbinările mai mult sau mai puţin libere — şi 
chiar unele succesiuni întîmplătoare — constituite din aceiaşi 
termeni; în delimitare se ţine seama de legăturile sintactice 
existente sau nu între termenii susceptibili de a forma un compus. 
Între numeroasele situaţii care necesită atenţie la alegerea scrierii 
corecte există unele perechi şi serii mai frecvente cu termeni 
comuni, uneori cu omofonie totală, a căror scriere trebuie reținută: 

a l t (altă, alte): Se scriu într-un cuvînt adverbele compuse 
altădată “odinioară”, altcînd(va), altcum(va), alteori, altfel 
“altminteri” (şi ~ de; cf. astfel şi ~ de), altîncotro, altunde(va) şi 
pronumele compuse altcareva, altceva), altcine(va). Toate 
celelalte grupări cu adjectivele nehotărîte în discuţie se scriu în 
cuvinte separate prin spaţiu alb: altă dată (locuţiune adverbială 
“în altă împrejurare, cu alt prilej”, cf. alte dăți, şi adjectiv + 
substantiv “altă datare, alt element dat”, cf. alte date), alt fel 
(adjectiv + substantiv “un fel diferit”, pl. alte feluri). Atenţie la 
altădată şi altă dată, altfel şi alt fel; cf. şi de altfel “de altminteri”, 

dar de alt fel (pl. de alte feluri)! 
bine: Se scriu într-un cuvînt toate compusele al căror prim 
termen este substantivul bine: binefacere — şi binefăcător —, 
binemerita, binevoi — şi binevoitor —, iar dintre cele cu adverbul 
bine numai binecuvînta — şi binecuvîntare — şi adverbul 
bineînţeles “desigur, evident, fireşte”. Toate celelalte grupuri, chiar 
stabile, al căror prim termen este adverbul bine se scriu în cîte 
două cuvinte: bine crescut (şi “înalt”, şi “educat”), bine cunoscut, 
bine înţeles “înţeles bine, priceput exact”, bine mirositor, bine 
venit. Atenţie la bineînțeles şi bine înțeles! 
c î t. decit “numai” (Nu e decit el) sau “ca” (mai mare decit 
noi), dar de cit = de + cît (De cit timp aştepţi?); 
încît “că” (E atit de frig, încît am îngheţat), dar în cît > în + cît 
(În cît timp vine?); 
întrucît “deoarece, pentru că” (Plec, întrucît e tîrziu), dar 
întru cît, “în ce măsură, în măsura în care” (Nu înțeleg întru cît 
mă priveşte), cf. întru cita; 
numaidecit adv. “imediat”, dar numai de cit grup liber, 
adverb + prepoziţie + cît (Îşi aminteşte numai de cit a cîştigat); 
pe cît, dar precit, 


Pentru formaţiile cu nici, oare, ori şi va vezi în continuare. 


cîte: Se scriu în cuvinte separate numeralele distributive cite 
unu, cite doi, cite trei etc., dar într-un cuvînt numeralele colective 
populare citetrei sau citeşitrei,; 


Pentru citeodată, cite o dată şi cite odată vezi da tă. 


cea 
1 


cu: cuminte adj. “înţelept, ascultător”, dar cu minte prepoziţie + 
substantiv (de exemplu: cu minte ageră, ascuțită, multă); 
dată: altădată şi altă dată: vezi a l t, 

cîteodată adv. “uneori”, dar cite o dată “cîte o singură 
dată” şi cîte odată “cîte odinioară” (grupare rară şi liberă: cf. cît, 
ciți, cîtă odată; de exemplu, Cite odată nu erau altfel!); 
deodată adv. “brusc”, dar de o dată (oarecare), cf. 
de nişte date, şi de odată “de odinioară”; 
dintr-o dată; 
îndată adv. “imediat” (şi îndată ce), dar în dată “în 
datare” (pl. în date); 
niciodată adv. “nicicînd”, dar nici o dată (anumită), 
cf. nici două date, şi nici odată “nici odinioară” (~, nici acum); 
odată adv. “odinioară; cîndva; brusc; împreună”, dar 
o dată numeral adverbial (în opoziţie cu de două ori) sau o 
articol ori numeral + substantivul dată (pl. date) “datare, element 
dat”; locuţiunea adverbială o dată + participiu şi locuţiunea 
conjuncţională o dată ce “după ce” şi locuţiunea prepoziţională 
o dată cu “în acelaşi timp cu”; 
pe dată “imediat”; 
totodată (şi totdeodată) adv. “în acelaşi timp”, dar 
fot o dată = adverbul tot + o dată (cu toate valorile lui o dată) şi 
tot odată = adverbul tot + odată “odinioară”; 
vreodată adv. “uneori, cîndva”, dar vreo dată “o dată 
oarecare” (cf. unele date); 
d e: de abia sau de-abia; 
de aceea sau de-aceea; 
de acum sau de-acum; 
de aici sau de-aici; 
de ajuns sau de-ajuns, dar îndeajuns; 
de altfel şi de alt fel: vezi a lt, 
de altminteri (de altminterea, de altmintrelea); 
de aproape sau de-aproape, dar îndeaproape; 

de asemenea (de asemeni) sau de-asemenea (de-asemeni); 

deasupra; 

de ce; 

decit şi de cit: vezi c î t, 

de cite ori (cf. de atitea ori); 

de cu (de cu seară, de cu noapte, de cu vreme, de cu ziuă); 

de cum; 

de curînd; 

dedesubt(ul) şi de dedesubt(ul); 

defel adv. “nicidecum, deloc”, dar de fel “de origine” (cf. de 
felul); 

degeaba; 

degrabă adv. “curînd, repede”, dar de grabă prepoziţie + 
substantiv “despre grabă, din grabă”; 

de la; 

de lingă; 

deloc adv. “nicidecum, defel”, dar de loc “de origine” 
sau grup liber = prepoziţie + substantiv (de exemplu: complement 
circumstanțial de loc “referitor la loc”, vorbim de loc “despre loc”); 

demincare şi demincat, substantive compuse populare, 
“mâncare” (cu =; art. demîncarea, demîncatul), dar de mîncare, 
de mîncat, grupuri libere curente alcătuite din prepoziţie + 
substantiv (de exemplu: a vorbi de mincare, fel de mincare, n-a spus 
nimic de mîncat) sau, numai ultimul, formă verbală (de mincat aş 
minca); 

demult şi demultişor adv. “odinioară, cîndva” (răspund 
la întrebarea cînd?; cf. de demult “de odinioară”), dar de mult şi 
de multişor “de mult timp” (întrebarea de cînd?) şi grupuri libere 
cu de prepoziţie + mult adjectiv sau adverb (de exemplu: aşa de 
mult, de mult ce ai lucrat); 

deoarece; 

de obicei, 

de obşte, grup liber şi locuţiune, dar îndeobşte adv.; 

deocamdată; 

deodată şi de o dată, de odată: vezi da tă, 

deoparte adv. “izolat, la o parte”, dar de o (şi de-o) parte = 
de prepoziţie + o articol sau numeral + parte (cf. de altă parte, de 
mai multe părți); 

deopotrivă adv.; 

departe adv. “la mare distanță”, dar de parte, grup liber 
alcătuit din prepoziţie + substantiv (de exemplu: vorbesc de parte, 
nu de întreg); 

de pe ( ~ la, ~ lîngă); 

de peste; 

deplin adj., adv. “complet, perfect”, dar de plin = de 
prepoziţie + plin adj., adv. şi s. (de exemplu: atît de plin, vorbesc de plin); 

deseară (diseară) adv. “în seara aceasta”, dar de seară 
prepoziţie + substantiv (de exemplu: haine de seară); 

desigur adv. “fireşte, negreşit”, dar de sigur prepoziţie + 
adj. (de exemplu: aşa de sigur); 

de sine stătător; 

despre; 

de sub; 

deşi; 

devale adv. “(în) jos”, dar de vale “din vale, de jos”; 
devreme adv. “din sau la timp, nu tîrziu”, dar de vreme “de 
timp” şi de vreme ce; 
din: dinadins, dar dintr-adins; 
din afara; 

din afară “din exterior” (de exemplu: partea din afară), 
dar dinafară în locuţiunea adverbială pe dinafară, atît în sensul propriu 
“în exterior, (pe) afară” (4 rămas pe dinafară), cît şi în cel figurat 
“pe de rost” (Ştie poezia pe dinafară); 
dinainte şi dinaintea; 
dinapoi şi dinapoia; 
dinăuntru şi dinăuntrul, 
dincoace; 
dincolo; 
din contra (din contră); 
dincotro; 
dindărăt şi dindărătul, 
din moment ce; 
din preajma; 
dinspre; 
fie: fiecare pron. şi adj. pron., dar fie care = fie verb sau 
conjuncţie + care pron. şi adj. pron. sau s. pl. (de exemplu Fie 
care vrei; fie care, fie căruţe); 
fiece pron. şi adj. pron. (de exemplu: în fiece zi), dar fie ce = 
fie verb sau conjunctie + ce pron. şi adj. pron. (Fie ce vrei; fie ce vrei tu, 
fie ce vreau eu); 
fiecînd adv. “oricînd”, dar fie cînd = fie verb sau 
conjunctie + cînd (Fie cînd vrei, Fie cînd pleacă, fie cînd vine); 
fiecum ady. “oricum” (Lucrează fiecum), dar fie cum = fie 
verb sau conjuncţie + cum (Fie cum vrei, fie cum vrei tu, fie 
cum vreau eu); 
fiind: fiindcă conj. “pentru că, deoarece”, dar dat fiind că 
“avînd în vedere că, ţinînd seama că” (cu sensuri apropiate, dar 
structuri diferite); 
în: în adevăr, dar într-adevăr; 
înadins, dar într-adins; 

în afara, în afară şi în afară de; 

înainte şi înaintea; 

înapoi Şi înapoia; 

în ascuns şi într-ascuns; 

înăuntru şi înăuntrul, 

încît, dar în cît: vezi cît; 

încoace; 

încolo; 

încontinuu adv., dar în continuu prepoziţie + adjectiv 
(de exemplu: în continuu progres); 

în contra; 

încotro şi încotrova; 

în curînd; 

îndată, dar în dată: vezi da tă, 

îndărăt şi îndărătul; 

înde; 

îndeajuns; 

îndelete şi pe îndelete; 

îndeaproape; 

îndelung; 

îndemină şi la îndemină; 

îndeosebi; 

îndeseară; 

îndestul; 

în dreptul, 

în fața şi în față; 

în fine; 

în general şi în genere; 

în grabă; 

în loc de, în loc să şi în locul, 

în preajma; 
în Schimb şi în schimbul, 
înscris s. “act juridic, declaraţie scrisă”, dar în scris “în 
formă scrisă”; 
însemn s. “semn distinctiv, insignă”, dar în semn prepoziţie 
+ substantiv şi în semn de “ca, drept”; 
în Sfirşit, 
înspre; 
în van; 
în zadar; 
întru: întruna adv. “mereu”, dar într-una “în una”; 
întrucît, dar întru cît. vezi c f t, 
întru cîtva; 
întru totul, 
nici: nicicînd adv. “niciodată”, dar nici cînd = nici adv. + cînd 
(Nici cînd era tînăr nu dansa); 
nicicît adv. “deloc”, dar nici cît = nici adv. + cît (Nu 
ştiu nici cît tine); 
nicicum adv. “deloc, cu nici un chip”, dar nici cum = nici 
adv. + cum (Nici cum vrei tu, nici cum vreau eu); 
nicideciît adv. “deloc”, dar nici de cît = nici adv. + 
prepoziţie + cît (Nu ştie nici de cît ţi-am dat); 
nicidecum ady. “deloc”, dar nici de cum = nici ady. + pre- 
poziţie + cum (Nu-mi amintesc nici de cum era îmbrăcat); 
nici o adj. pron. (genitiv-dativ nici unei) şi nici adv. + o 
numeral; 
niciodată, dar nici o dată şi nici odată: vezi da tă; 
niciodinioară adv. “niciodată”, dar nici odinioară 
“nici pe vremuri”; 

nici un adj. pron. şi nici adv. + un numeral; 

niciunde adv. “nicăieri”, dar nici unde = nici adv. + unde 
adv. sau s. pl. (Nu ştie nici unde a dormit); 

nici unul pron. “nimeni” (Nici unul n-a venit) şi nici 
adv. + unul pron. (nici unul, nici altul); 

n u: numai “doar” (de exemplu: numai el), dar nu mai = 
negaţie + mai (Nu mai este aici), cu unele contexte comune: el 
numai bea “doar el bea” sau “el doar bea, nu face altceva decît 
să bea” şi el nu mai bea “el a încetat să bea, s-a lăsat de băut”; 

oare: oarecare pron. şi adj. pron. (de exemplu, un om 
oarecare), dar oare care = oare ady. + care pron. şi adj. pron. sau 
s. pl. (Oare care vine? Oare care să fie sau căruţe?); 

oarece pron. şi adj. pron., dar oare ce = oare adv. + 
ce; oarecine pron., dar oare cine = oare adv. + cine; 

oarecind adv., dar oare cînd = oare adv. + cînd; 

oarecit adv., dar oare cît = oare adv. + cit; 

oarecum adv., dar oare cum = oare adv. + cum; 

oareunde adv., dar oare unde = oare adv. + unde 
adv. sau s. pl.; 

Cf. şi compusele populare oareşicare, oareşice, oareşicine, oareşicind, 
oareşicit, oareşicum, cu -şi- pronunţat nesilabic, faţă de oare şi care, oare 
şi ce, oare şi cine, oare şi cînd, oare şi cit, oare şi cum, cu şi pronunţat 
silabic şi accentuat (de exemplu: Oare și cine a ris te interesează?) 

ori: oricare pron. şi adj. pron. (de exemplu: oricare om), dar 
ori care = conjuncţia ori “sau” + care pron. sau s. pl. (Cei care intră 
ori care ies încuie uşa); 

orice pron. şi adj. pron., dar ori ce = ori conjuncţie “sau” + 
ce (Vrei să pleci ori ce vrei?); 

oricine pron., dar ori cine = ori conjunctie + cine; 

oricînd adv., dar ori cind = ori conjuncţie + cînd; 

oricit adv. şi pron., dar ori cit = ori conjuncție + cît; 

oricum adv., dar ori cum = ori conjuncţie + cum; 

ori de cite ori; 

oriunde adv., dar ori unde =ori conjuncţie + unde adv. 
sau s. pl.; 


Ori se scrie, bineînţeles, separat şi atunci cînd este substantiv şi face 
parte din numerale adverbiale — şi formule echivalente — aşezate 
întîmplător înaintea unor pronume, adjective sau adverbe relative: de două 
ori cit tine. 

Compusele orişicare, orişice, orişicine, orişicînd, orişicit, 
orişicum, orişiunde au mai rar paralele cu scrierea separată: Te 
interesează numai dacă a vorbit ori şi ce a spus? A venit de citeva 
ori şi unde stăm acum. 


par: parcă adv. (de exemplu: Ea parcă plinge), dar par că = 
par verb 1 sg. sau 3 pl. + că (de exemplu: Ei par că sînt sănătoşi, dar 
nu-i aşa); 
pe: pe alocuri şi pe-alocuri; 
pe atit şi pe cit, 
pe dată; 
pe de altă parte şi pe de o parte; 
pe de-a-ntregul, 
pe de lături; 
pe deplin; 
pe de rost, 
pe drept şi pe nedrept, 
pe dinafară: vezi di n; 
pe furiș; 
pe la; 

pe lingă; 
pe loc; 
pe negindite; 
pe potriva; 
pesemne adv., dar pe semne = pe prepoziţie + semne s. 
pl. (cf. sg. semn); 
pe sfirşite; 
pe sub; 
pe urmă; 
to t. totdeauna; 
totodată, dar tot o dată şi tot odată: vezi d a tă; 
totuna adv. “egal, indiferent” (de exemplu: Mi-e 
totuna), dar tot una = tot adv. + una num. sau adv. (Tot una 
am şi eu, Merge tot una); 
va: careva pron., dar care va = care pron. sau s. pl. + va 
verb auxiliar (care va veni); 
ceva pron., dar ce va = ce pron. + va verb; 
cineva pron., dar cine va = cine pron. + va verb; 
citva (adj.) pron. şi adv., dar cît va = cit pron. şi adv. + va 
verb; 
cumva ady., dar cum va = cum ady. + va verb; 
undeva adv., dar unde va = unde adv. sau s. pl. + va 
verb; 
vasăzică conj. “aşadar, deci, prin urmare” (de exemplu: 
Pleci, vasăzică?), dar va să zică vb. + vb. “vrea să însemne” 
(Aceasta va să zică progres), de unde şi locuţiunea conjuncțională 
care va să zică, în ciuda sinonimiei ei cu vasăzică; 
vr e (o): vreo adv. şi adj. pron. f.; 

vreodată, dar vreo dată: vezi da tă; 
vreodinioară; 
vreun şi vreunul. 

După cum rezultă din exemplele date, unele soluţii alese de 
normă sînt mai mult sau mai puţin convenţionale şi de aceea au 
variat uneori în timp. În situaţiile de omofonie scrierea este 
motivată într-un grad mai mare: de exemplu, la numai şi nu mai. 
lar, dacă distincţia dintre un cuvînt compus şi un grup stabil 
este cîteodată mai greu de făcut, cel puţin pentru succesiunile 
întîmplătoare de cuvinte este clar că scrierea separată este singura 
adecvată; de aceea grafii ca Vorbeam decit am pierdut sau Vii 
orice faci? sînt indicii nu numai ale lipsei de cunoştinţe, ci şi 
ale unor defecte de gîndire. În caz de dubiu, verificarea se face 
prin substituiri cu alte cuvinte (sinonime) sau cu alte forme ale 
aceluiaşi cuvînt, prin testarea posibilităţilor de dislocare sau prin 
schimbarea topicii. 

3. Reguli bazate pe tradiția grafică se aplică de obicei la 
cuvintele frecvente. Astfel apar diferenţe între formaţii 
asemănătoare ca structură; de exemplu, între numeralele 
compuse cu zeci, care se scriu într-un cuvînt (douăzeci, 
treizeci, douăzeci de mii), şi cele compuse cu sute, mii, milioane 
etc., care se scriu în cuvinte separate (două sute, două mii, 
două sute de mii, două milioane). 

4. Regulă bazată pe principiul estetic, dacă nu cumva şi pe un 
principiu al comodităţii de cuprindere vizuală la lectură, este cea 
care prevede evitarea unor cuvinte excesiv de lungi. 

Această regulă explică scrierea separată a numeralelor 
cardinale compuse care denumesc numere de ordine diferite: 

douăzeci şi unu, O sută trei, o sută treizeci şi trei, o mie nouă sute 
treizeci şi doi, o sută douăzeci şi trei de mii, un milion douăzeci şi 
trei de mii cinci sute șaptesprezece. La numeralele ordinale 
corespunzătoare această scriere este în evidentă contradicţie cu 
sudura lor morfologică dată de formantul final; de exemplu: a/ 
douăzeci şi unulea, al o sută treizeci şi treilea, al o mie nouă sute 
treizeci şi doilea. 

În terminologia tehnico-ştiinţifică există însă numeroase 
compuse de mari dimensiuni, alcătuite de obicei cu elemente 
de compunere sau/şi cu prefixe (de exemplu: angiomicrocine- 
matografie, extrateritorialitate, hipergammaglobulinemie), dar 
şi din cuvinte propriu-zise (diclordifeniltriclormetilmetan, 
numele ştiinţific al substanţei cunoscute sub denumirea abreviată 
DDT), care se scriu într-un singur cuvînt, conform tipului de 
structură şi unităţii semantice, uneori şi conform etimonului 
respectiv. 

5. Exclusiv pe criterii etimologice se bazează scrierea 
numelor proprii străine, care respectă grafia din limba de origine. 
Aceasta duce la deosebiri între denumiri cu formanți (aparent) 
comuni, cum sînt toponimele cu engl., fr. port, it., port. porto, 
sp. puerto, dintre care se scriu separat Port Louis, Port Moresby, 
Port of Spain, Puerto Rico (Porto Rico), dar cu cratimă 
Port-au-Prince, Porto-Novo; cf. şi Brazaville sau Libreville faţă 
de Monaco-Ville. 

Scrierea etimologică este respectată şi la unele neologisme 
compuse neadaptate: de exemplu, miilefeuille, dar deux-pieces. 

6. La numele proprii de persoane se respectă dorinţa purtătorilor 
Şi în privinţa scrierii prenumelor sau a numelui (numelor) de familie 
într-un cuvînt sau în mai multe. De exemplu, prenumele compus din 

Ana şi Maria, pentru care regula cere cratimă (Ana-Maria; vezi 
XXVI), poate apărea scris şi Anamaria sau Ana Maria; numele 
franceze de familie pot fi scrise cu articolul proclitic sudat sau separat: 
Lamartine, dar La Fontaine, Lesueur (pictor), dar Le Sueur 
(compozitor). 

7. Derivarea parasintetică poate crea deosebiri între scrierea 
cuvintelor din aceeaşi familie. 

Se scriu într-un cuvînt derivate de la nume proprii scrise în cuvinte 
separate. De exemplu: 

— de la toponime: băimărean < Baia Mare, costarican < Costa 
Rica, newyorkez < New York; 

— de la antroponime: antonpannesc < Anton Pann, 
camilpetrescian < Camil Petrescu, julesvernian < Jules Verne. 

B. Cuvintele primare (neformate de la altele), prin definiţie 
neanalizabile, şi chiar cele derivate cu afixe lipsite de existență 
independentă nu ar trebui să pună probleme referitoare la scrierea 
într-un cuvînt sau în mai multe, întrucît este evident faptul că ele 
trebuie scrise într-un cuvînt. 


De reţinut că formaţiile (forme verbale) cu prefixul negativ ne- se scriu 
într-un cuvînt chiar atunci cînd sînt şi compuse cu mai, intercalat între 
prefix şi bază: nemaiauzind, nemaiauzit (nu ne mai auzind... nici nemai 
auzind... 

Pentru situaţii excepţionale de scriere cu cratimă a unor derivate cu 
prefixe sau cu sufixe vezi XXVI. 


Se întîlnesc însă cazuri de falsă analiză făcută din ignoranță 
şi din nesesizarea limitelor dintre cuvinte în fluxul vorbirii. 
Scindarea greşită a unui cuvînt unic, ca şi sudarea greşită a unor 
cuvinte diferite sau a unor fragmente de cuvinte se produc din 
cauza confuziei între un segment de cuvînt şi un cuvînt 
independent omofon. Asemenea fenomene apar la un nivel 


Ortografie pentru toţi 201 


elementar de cunoaştere a limbii (în vorbirea copiilor şi a 
străinilor) şi la un nivel elementar de cultură; ele sînt speculate, 
în scopuri satirice, în textele umoristice. 

Falsele analize au două feluri de rezultate: confuzii între cuvinte 
şi grupuri existente în limbă şi “crearea” unor cuvinte inexistente. 

a. Confuzii între termeni existenți sînt cele produse între: 

— cuvinte şi grupuri întîmplător omofone: 

ale (articol: ale mele) şi a le (prepoziţie + pronume: pentru a le vedea); 

alor (articol în genitiv-dativ pl.: alor mei) şi a lor (articol + 
pronume: a lor e mai frumoasă); 

baros (substantiv) şi ba ros (negaţie + participiu); 

cele (articol: cele mari) şi ce le (pronume + pronume: ce le dai?); 

cufăraş, cuvînt (substantive) şi cu făraş, cu vint (prepoziţie + 
substantiv); 

decar (substantiv: un decar) şi de car (prepoziție + substantiv 
sau conjunctie + verb); 

delegat (substantiv) şi de legat (prepoziţie + substantiv sau verb 
la supin); 

laminare (substantiv) şi la minare (prepoziţie + substantiv); 

semăna (verb) şi se măna (pronume + verb); 

secară (substantiv) şi se cară (pronume + verb); 

— cuvinte şi grupuri omofone cu elemente parțial comune 
(cuvinte de bază) sau înrudite (prefixe şi prepoziţii): 

descintă, desface (verbe) şi des cîntă, des face (adverb + verb); 

înceată, încete (adjectiv) şi în ceată, în cete (prepoziţie + 
substantiv); 

înjur (verb) şi în jur (locuţiune adverbială); 

opoziţie, orînduială (substantive) şi o poziţie, o rînduială (articol 
sau numeral + substantiv); 

opune, orîndui (verbe) şi o pune, o rîndui (pronume + verb); 

poetastru (substantiv) şi poet astru (substantiv + substantiv); 

Stancu lon (două substantive) şi Stan cu Ion (substantiv + 
prepoziţie + substantiv); 

— cuvinte şi grupuri omofone cu toate elementele comune, dar 
cu unele diferite ca valoare (de exemplu, prefixe şi prepoziţii): 

întreruperi (substantiv) şi între ruperi (prepoziţie + substantiv); 

preamilostiv (adjectiv: “foarte milostiv”) şi prea milostiv (adverb + 
adjectiv: “mai milostiv decît ar fi cazul”). 

Falsele analize de acest fel sînt utilizate în jocuri de cuvinte 
(calambururi) şi în jocuri rebusistice (şarade, rebusuri). De 
exemplu: calmare descompus în cal mare sau calm are. În rebusuri 
termenii constitutivi sînt reprezentaţi prin desene, cifre, litere 
izolate (de exemplu: a = a mic pentru amic; 2 N = doi ne pentru 
doine). Umoriştii folosesc şi ei notarea prin cifre a unor segmente 
omofone cu numeralele un, doi: de exemplu, / duios pentru 
unduios. 

Un tip frecvent, din păcate, în scrisul curent este reprezentat de 
sudarea greşită a substantivelor feminine nearticulate, la forma de 
singular, cu articolul posesiv următor prin confuzie cu forma articulată 
enclitic: de exemplu, centru de difuzarea presei în loc de... difuzare 
a presei. 

b. În urma falselor analize se poate ajunge la decuparea unor 
segmente sau la sudarea în unități (fonetice şi grafice) cărora li se 
acordă în mod arbitrar statutul de cuvînt. 

Unele false analize de acest tip sînt mai mult sau mai puţin 
accidentale. De exemplu: 

deranj înţeles şi scris de ranj; 

inflamabil, intelectual înţelese şi scrise in flamabil, in telectual, 

laborator înţeles şi scris la borator. 


CUPRINS 

Altele au răspîndire mai mare. Este cazul cuvintelor: 

oleacă adv. scris greşit o leacă, împotriva etimonului, probabil 
după modelul lui o gră; 

uncrop, substantiv, înţeles şi scris un crop. 


XXVI. Cu sau fără cratimă? 


Cratima — numită şi liniuţă sau linioară de unire (şi de despărţire), 
mai demult şi trăsură de unire — este, în scrierea românească, atît 
semn ortografic, cît şi semn de punctuație. Ponderea şi statutul ei 
diferă în cele două sectoare ale scrierii: în ortografie cratima este 
semnul principal, pe cînd în punctuație ea este un semn secundar, 
chiar periferic; în ortografie cratima are întrebuințări specifice şi 
obligatorii, în timp ce în punctuație folosirea ei este facultativă, putînd 
fi înlocuită cu alte semne (virgula sau linia de pauză). 

A. Întrebuinţările cratimei ca semn ortografic — singurele care 
interesează în lucrarea de față — sînt numeroase şi variate. 

1. Principala funcţie şi, totodată, cea care prezintă aspecte 
complexe este legarea între ele a două sau mai multe cuvinte care se 
rostesc împreună. În această funcţie cratima marchează fenomene 
de fonetică sintactică (contragerea sau, mai exact, sinereza produsă 
la întîlnirea unei vocale finale cu vocala iniţială a cuvîntului următor, 
fenomen constînd în transformarea primei vocale într-o semivocală, 
deci în crearea unui diftong; eliziunea produsă în împrejurări similare, 
constînd în dispariția uneia dintre cele două vocale; alipirea unor 
cuvinte neaccentuate, cu sau fără includerea într-o silabă comună). 
Aceste fenomene sînt uneori obligatorii, alteori facultative. 

a. Fenomenele fonetice obligatorii sînt limitate la situaţii care 
privesc anumite cuvinte şi forme flexionare, fiind de obicei strîns 
legate de morfologie. În această categorie intră: 

— unele contrageri (sinereze), anume cele produse la întîlnirea: 
unei forme neaccentuate de dativ a pronumelor personale ori reflexive 
cu forma de acuzativ o (ne-o dă, şi-o închipuie), unei forme 
pronominale neaccentuate de dativ sau acuzativ şi a unui verb auxiliar 
(te-a văzut, ne-ar da), prepoziţiilor de şi a numai în locuţiuni 
adverbiale şi prepoziţionale (de-a berbeleacul, de-a lungul) şi în 
numele unor jocuri de copii (de-a prinselea); 

— unele eliziuni, anume eliziunea primei vocale produsă la 
întîlnirea: unei forme pronominale neaccentuate de acuzativ cu un 
verb auxiliar (m-a văzut, s-a dus); prepoziţiilor dintru, întru, printru 
cu un, 0, unul, una, alt(ul), altă, alta, însul, însa, înşii, însele (dintr-o 
glumă, într-un ceas, printr-însul), a primelor două şi cu alte cuvinte 
începătoare cu a (acoace, acolo, adins, atit); 

— orice alipire a unor cuvinte neaccentuate (a celor enclitice cu 
sau fără includerea într-o silabă comună; a celor proclitice numai cu 
includerea într-o silabă comună), fenomen produs în grupuri alcătuite 
din: verb + forme pronominale neaccentuate de dativ sau/şi de acuzativ 
(dă-mi, dă-ne, dindu-şi, dindu-şi-l, pare-mi-se), interjecţie + forme 
similare (iată-mă, na-ți), substantive, adjective sau prepoziţii + forme 
pronominale neaccentuate de dativ (în viața-i, în trista-i viață, 
asupra-ți);, forme verbale inverse (văzur-a, vedea-va), care pot avea 
şi pronume intercalate (văzutu-l-a, văzutu-mi-l-a, vedea-ţi-aş, 
vedea-ţi-i-aş); substantive nearticulate + adjective posesive 
(frate-meu, soră-sa);, orice cuvînt + formele neaccentuate de indicativ 
prezent i şi s ale verbului a fi (nu-i, că-s, afară-i bine), pronumele /+ 
verb auxiliar (l-am dat). 

b. Fenomenele fonetice facultative vizează şi unele cuvinte sau 
forme implicate în situaţiile menţionate sub a, dar şi multe altele. Se 
întîlnesc şi aici: 

— numeroase contrageri (sinereze), produse mai ales la 
întîlnirea oricărui cuvînt cu instrumente gramaticale ca prepoziţiile 
a, de, pe, conjuncţia de, articolele un, o şi al, a, ai, ale (de-acolo, 
pe-atunci, de-al meu), dar şi între orice alte cuvinte (vine-acuma, 
unde-aşteaptă); 

Cratima nu poate nota însă contrageri (sinereze) produse în interiorul 


unor cuvinte compuse sau derivate: deodată se scrie la fel atît la pronunţarea 
sa în patru silabe (cu vocala [e], cît şi la cea în trei silabe (cu semivocala [€]). 


— unele eliziuni ale primei vocale (finala primului cuvînt), 
dintre care mai frecvente sînt cele suferite de conjuncţiile că, 
dacă, să (c-a venit, dac-o vezi, s-aştepte), de prepoziţiile după, 
fără, lîngă (dup-aceea, făr-o vorbă, ling-un pom) şi de negația 
nu (n-a venit, n-aud), şi orice eliziune a celei de a doua vocale 
(inițiala cuvîntului al doilea), produsă exclusiv la cuvintele care 
încep cu î (dacă-ncepe, să-ntreb, la-nceput, cîntă-n cor). 


Cratima poate nota eliziuni similare şi în interiorul unor cuvinte 
compuse sau derivate (vezi 2 şi 3 a). 


Fenomenele menționate sînt facultative în sensul că pentru 
toate situaţiile descrise şi ilustrate există variante fără contragere 
(de exemplu: de acolo, pe atunci, vine acuma) sau fără eliziune 
(că a venit, să aştepte, după aceea, nu a venit, dacă începe etc.); 
variantele cu contragere sau cu eliziune, pe de o parte, 
caracterizează stilul colocvial şi un tempo rapid, iar, pe de alta, 
apar, din necesităţi metrice, în poezie, în timp ce variantele fără 
contragere sau fără eliziune sînt caracteristice pentru exprimarea 
emfatică, stilul înalt şi un tempo lent. Despre cratimă nu se poate 
spune însă că e facultativă în aceste situaţii, pentru că producerea 
fenomenului fonetic impune folosirea obligatorie a cratimei. 

Notarea corespunzătoare a fenomenelor fonetice menţionate este 
esenţială pentru lectura fidelă a versurilor. 

2. Cratima îndeplineşte un rol important în scrierea cuvintelor 
compuse: ea marchează, pe de o parte, statutul de cuvînt compus 
în opoziţie cu o îmbinare de cuvinte (stabilă sau nu) şi, pe de altă 
parte, un grad mai slab de sudură — morfologică sau semantică 
— decît la compusele scrise într-un cuvînt (vezi şi XXV). 

Ca marcă grafică a cuvintelor compuse, cratima apare mai 
ales la substantive şi adjective, relativ rar la adverbe (şi locuţiuni 
adverbiale) şi interjecţii. 

De reținut că nu există numerale, pronume, verbe şi conjuncții compuse 
care să se scrie cu cratimă;, nu sînt corecte grafii ca două-sute, ceea-ce, 
însu-mi, vre-unul, bine-voi, fiind-că sau întru-cit. La prepoziţii compuse 
cratima poate apărea în situaţii în care se produc contrageri (de-a în de-a 
lungul) sau eliziuni (făr-a plinge, pîn-a nu veni); vezi |. 

Se pot da puţine reguli generale pentru scrierea cu cratimă a 
cuvintelor compuse. De aceea ortografia acestora se învaţă de 
obicei pentru fiecare cuvînt în parte. 

La substantive sînt trei situații principale: 

— cînd termenii constitutivi nu corespund ca sens realității 
denumite de compus: de exemplu, nume de plante ca cinci-degete, 
gura-leului, traista-ciobanului, nume de insecte de tipul 
calul-popii, nume de peşti ca nouă-ochi, nume de substanţe, de 
instrumente sau operaţii tehnice ca gură-de-lup, scara-miţei, 
nume de rudenie ca mamă-mare, epitete ca mălai-mare, 
zgirie-brinză, nume proprii de aştri şi constelații de tipul 
Carul-Mare, Ciobanul-cu-Oile; 

— cînd termenii constitutivi îşi păstrează individualitatea 
semantică, dar compusul are unitate morfologică, schimbîndu-şi 

în flexiune numai ultimul termen: de exemplu, nord-est (articulat 
nord-estul), prim-plan (pl. prim-planuri), scris-citit (art. 
scris-cititul, genitiv-dativ scris-cititului); 

— cînd, dimpotrivă, compusul are unitate semantică, dar nu 
şi unitate morfologică, schimbîndu-şi în flexiune fie numai primul 
termen (de exemplu: vagon-restaurant, art. vagonul-restaurant, 
pl. vagoane(ley-restaurant, zi-muncă, art. ziua-muncă, zile-muncă, 
genitiv-dativ zilei-muncă), fie chiar ambii termeni (de exemplu: 
contabil-şef, pl. contabili-şefi, dar art. contabilul-şef; 
economist-contabil, pl. economişti-contabili;, oraş-tirg, pl. 
oraşe-tirguri). 

La adjective se întîlnesc de asemenea situaţii cu contradicții 
între: 

— unitatea morfologică (flexiune exclusiv finală) şi lipsa de 
unitate semantică: de exemplu, social-cultural (f. social-culturală, 
pl. m. social-culturali, f. social-culturale); 

— unitatea semantică şi lipsa de unitate morfologică (flexiune 
la ambii termeni): de exemplu, a/bastru-azuriu (f. albastră-azurie, 
pl. m. albaştri-azurii, pl. f. albastre-azurii). 

Unele structuri sînt comune adjectivelor şi substantivelor 
(provenite din adjective): de exemplu, nord-american, 
nou-născut, social-democrat. 

Adverbele şi interjecţiile au de asemenea unele structuri 
comune, cum sînt locuţiunile sau compusele din termeni înrudiți 
(cîine-ciineşte, vrind-nevrînd, haida-hai) şi cele din termeni 
asemănători (calea-valea, nitam-nisam; tic-tac, tura-vura). 

Cratima apare şi în numeroase împrumuturi recente, fie că se 
menţine grafia din limba de origine, fie că se introduce cratima 
pentru a marca unitatea compusului: cow-boy, happy-end, pick-up, 

porto-franco, post-mortem, statu-quo, tutti-frutti. 

În scrierea unor cuvinte compuse cratima are un dublu rol, 
marcînd atît statutul de compus, cît şi rostirea împreună a două 
cuvinte: de exemplu, la substantivul vino-ncoace (din a avea 
pe ~ ). La altele intervenţia cratimei cu rol fonetic produce 
variante grafice diferite de regula aplicată compuselor în cauză: 
de-mpărțit faţă de deîmpărțit. În sfîrşit, la altele cratima impusă 
de statutul compusului anulează posibilitatea de redare a 
pronunţărilor diferite: substantivul /uare-aminte se scrie astfel 
indiferent dacă este pronunţat cu vocala [e] sau cu semivocala [e]. 

3. Un rol mai mic are cratima în scrierea unor derivate cu 
prefixe şi cu sufixe. La ambele categorii de cuvinte există 
situaţii în care cratima este obligatorie şi altele în care ea 
este facultativă. 

a. La derivatele cu prefixe cratima este obligatorie între prefix 
şi bază în următoarele situaţii: 

— la formaţiile cu prefixele ne- şi re- de la un cuvînt care 
începe cu î-, dacă — într-un tempo rapid — se produce eliziunea 
vocalei iniţiale a bazei: se scrie neîmpăcat, dar ne-mpăcat; 
neînțeles, dar ne-nţeles; reîntoarcere, dar re-ntoarcere; 

— formaţiile cu prefixul ex- cu sensul “fost”: ex-campion, 
ex-deputat,; 

— formaţiile ocazionale, cu diverse prefixe, de la nume proprii 
sau de la numele unei litere: anti-Maiorescu, anti-X, (on) ne-lon, 
non-a. 

Cratima între prefix şi bază este facultativă la alte formaţii 
ocazionale: 

— formaţii cu prefixe superlative; 

— formaţii cu prefixe terminate în aceeaşi literă ca inițiala bazei; 

— formaţii omonime cu altele, mai bine cunoscute şi avînd sensuri 
diferite: a re-crea “a crea din nou” faţă de a (se) recrea “a (se) odihni”. 

Facultativă este şi cratima dintre prefixe la formaţiile ocazionale 
supraprefixate: super-extrafin, ultra-ultraelegant. 

b. La derivatele cu sufixe cratima este obligatorie, între 
bază şi sufix, numai cînd baza este o literă sau o abreviere 
literală: de exemplu, X-ulescu, I.T.B.-ist. Ea este facultativă în 
formaţiile de la nume proprii străine a căror finală nu se scrie 
aşa cum se pronunţă; de exemplu, de la Voltaire: voltaire-ian 
(sau voltairian), nu voltaireian. 

4. Asemănătoare cu situaţia derivatelor cu sufixe este folosirea 
cratimei în unele forme flexionare, înaintea articolului enclitic 
sau a unei desinenţe. Cratima se întrebuințează astfel numai în 
formele flexionare ale unor compuse din abrevieri (.7.B.-ul, 
1.T.B.-ului), neologisme cu grafie străină diferită de pronunțare 
în partea finală (bourree-ul, bourree-uri, slow-ul, slow-uri) şi ale 
altor cuvinte cu situaţii speciale, cum sînt denumirile literelor 
(a-ul, x-ul) şi notaţiile cifrice ale numeralelor (2-u/, al 2-lea sau 
al II-lea). 


La scrierea de acest tip, cu cifre şi litere, a numeralelor ordinale cratima 
poate lipsi numai dacă formantul final est scris la umărul cifrei: Hi, al 2 
sau al Il“, respectiv a 2°, a Ik. Această notație este mai puţin obişnuită. 


5. Cratima intră în structura unor abrevieri de cuvinte compuse. 
În unele se preia, pur şi simplu, cratima existentă în bază (de exemplu, 
It.-col. < locotenent-colonel sau S-E < sud-est). În altele ea are rolul 
special de a marca discontinuitatea elementelor din care este alcătuită 
abrevierea: de exemplu, d-ei < dumneaei sau D-sa < Domnia sa. 
Vezi şi XXVIII B 3 b. 

Cratima nu se foloseşte în abrevieri corespunzătoare unor cuvinte simple. 
Nu se scriu deci cu cratimă abrevierile substantivelor doamna (dna, nu d-na), 
domnişoara (dra, nu d-ra), domnul (d. sau di, nu d-l), d-lui se foloseşte 
pentru “dumnealui”, nu pentru “domnului”. 


6. În lucrări de lingvistică cratima se foloseşte la notarea unor 
segmente izolate din cuvinte (sunete sau litere, afixe lexicale şi 
gramaticale, elemente de compunere, rădăcini sau teme, articole 
enclitice) şi a unor forme pronominale şi verbale exclusiv 
conjuncte. Locul cratimei indică direcția legăturii cu alt(e) 
element(e). Astfel, poziţia inițială se notează cu cratimă postpusă 
(la prefixe: anti-, ne-, re-, elemente de compunere ca bi-, geo-), 
cea finală cu cratimă antepusă (la sufixe: -ism, -tor, desinenţe: 
-m, -uri, articole enclitice: -/, -le, elemente de compunere ca -fob, 
-trofie), iar cea interioară, mediană, cu cratime la ambele 
extremităţi (la interfixe: -ăl-, la consoane intervocalice: -s-, la 
rădăcini ca -flor- din înflori). 

În texte obişnuite afixele şi elementele de compunere se scriu 
fără cratimă cînd apar de sine stătătoare, transformate în cuvinte; 
de exemplu, atelier moto, el e anti, multe isme. Cratima se menţine 
la prefixele şi la elementele de compunere care sînt izolate fără 
a-şi schimba valoarea, în exprimări eliptice ca persoanele hiper- 
sau hipotensive; înţelegeri bi- şi trilaterale. 

7. Cratima se foloseşte şi pentru a marca despărţirea cuvintelor 
la capăt de rînd (vezi XXX). În această situaţie ea se scrie numai 
la sfîrşitul primului rînd, fără să se repete şi la începutul rîndului 
următor. 

Un rol asemănător are cratima care marchează, în texte 
artistice, rostirea sacadată, pe silabe, a unor cuvinte; de exemplu: 
Eşti un mi-ze-ra-bil! 

B. Scrierea cu sau fără cratimă pune problema alegerii între 
cratimă şi diverse alte posibilități: blanc (spaţiu alb) sau scriere în 
două ori mai multe cuvinte complet separate; scriere împreună, 
într-un singur cuvînt; apostrof, linie de pauză. 

1. Alegerea între scrierea cu cratimă şi cea cu spaţiu alb a 
două cuvinte este uneori dependentă de pronunțare, alteori 
orientată după norme pur convenţionale. 

a. Scrierea cu cratimă sau cu spaţiu alb, în cuvinte complet 
separate, reflectă pronunțarea diferită, în tempo rapid, respectiv 
lent, în situațiile care permit contrageri (sinereze) şi eliziuni, deci 
la întîlnirea a două vocale; vezi A 1 b. 

O menţiune specială merită prepoziția de urmată de prepoziţia 
a sau de articolul a(/): în timp ce prepoziția compusă de-a din 
structura locuţiunilor adverbiale şi prepoziționale şi a numelor 
unor jocuri de copii se scrie totdeauna cu cratimă (pentru că se 
pronunță numai într-o silabă), îmbinarea prepoziţiei de cu 
prepoziţia a din structura infinitivului se poate scrie atît fără, cît 
şi cu cratimă (pentru că se pronunţă atît în două silabe, cît şi în 
una): plăcerea de a citi şi plăcerea de-a citi. Ambele feluri de 
scriere, dependente de pronunțare, sînt corecte şi în îmbinarea 
prepoziţiei de cu articolul al, a, ai, ale: cel de al doilea şi cel 
de-al doilea; cea de a doua şi cea de-a doua. 

b. Scrierea cu cratimă sau cu spaţiu alb, în cuvinte separate, 
este mai mult sau mai puţin convenţională în alte situaţii, ceea ce 
nu înseamnă că normele stabilite nu trebuie respectate. 

Probleme de alegere a scrierii corecte se pun la numeroase 
cuvinte compuse: 

substantive comune ca drum-de-fier faţă de drum de ţară şi 
chiar față de cale ferată; apă-grea faţă de apă oxigenată; 
mai-marele faţă de mai mult ca perfect (art. mai mult ca perfectul); 

nu-mă-uita față de propoziţia Nu mă uita; prim-plan faţă de prim 
ajutor, 

substantive proprii ca: toponimele Bistrița-Năsăud, 
Broşteni-Deal sau Piatra-Neamţ faţă de Baia Mare, Bolintinul 
din Deal, Curtea de Argeş sau Vatra Dornei; antroponimele 
Roşu-împărat faţă de Împăratul Roşu sau Baba-Cloanţa faţă de 
baba Maria, astronimul Carul-Mare faţă de carul mare; 

adverbe ca astă-iarnă, astă-noapte, faţă de iarna asta sau 
această iarnă (de remarcat însă înţelesul diferit al adjectivului 
demonstrativ din compus: astă-iarnă “iarna trecută”); după-masă 
“după-amiază” faţă de după masă. 

Ezitările şi abaterile actuale se datoresc uneori faptului că normele 
înseşi au cunoscut fluctuații în timp: grafii ca de-a-lungul, de-sine-stătător 
sau Baia-Mare aplică norme mai vechi, modificate între timp. La unele 
toponime există şi discordanţe contemporane între normele ortografice, 
care cer prezenţa cratimei, şi indicatoarele administrative, care o omit: este 
cazul celor de tipul Piatra-Neamţ sau Tirgu-Jiu (pentru ultimul vezi şi 
XIV). In uzul actual se constată şi tendinţa (moda) de a se omite cratima 
dintre prenume ca Ana-Maria, Maria-Laura şi de la nume de familie duble 
sau cu adaosuri: Maria Popescu-Gheorghiu. 


Ezitări se pot întîlni şi în situaţii cu norme ferme, dar tot 
convenţionale, cum sînt cele referitoare la succesiunile de 
forme pronominale neaccentuate şi la îmbinările de verbe cu 
asemenea pronume. De reţinut că se scrie corect pare-se, 
dar se pare; pare-mi-se, dar mi se pare (nu mi-se!); dindu-i-se, 
dar i se dă (nu i-se!). 

De asemenea, pot apărea ezitări în situaţiile în care regulile 
produc neconcordanţe în scrierea unor formaţii înrudite: 
America de Nord, dar nord-american; (din) sudul Dunării, dar 
sud-dunărean. 

2. Alegerea între scrierea cu cratimă şi scrierea împreună, 
într-un singur cuvînt, vizează şi ea două categorii de situaţii: unele 
cu norme mai mult sau mai puțin convenționale sau bazate pe o 
analiză lingvistică subtilă şi altele cu norme ferme, bazate pe o 
analiză logică şi lingvistică elementară. 

a. Prima categorie se referă la scrierea unor cuvinte compuse 
şi derivate, în mod excepţional şi a unora primare (neformate din 
altele). 

O dificultate reală o constituie scrierea unor compuse 
propriu-zise, alcătuite din cuvinte întregi existente şi independent, 
la care criteriul este comportamentul în flexiune: se scriu cu 
cratimă compusele lipsite de unitate morfologică (la care flexiunea 
afectează primul termen) şi într-un cuvînt cele cu unitate 
morfologică (la care flexiunea afectează termenul final). Această 
regulă generală se concretizează în aplicații individuale care 
prezintă contradicții fie în cadrul aceleiaşi familii, fie între 
formaţiile cu aceeaşi structură şi chiar cu un termen comun. De 
exemplu, se scrie corect: 

rea-voință (art. reaua-voinţă), dar bunăvoință (art. 
bunăvoința) şi răuvoitor, 

Cf. rea-credinţă şi bună-credinţă; răuvoitor şi binevoitor. 

bună-credinţă (art. buna-credinţă) şi bună-cuviinţă (art. 
buna-cuviinţă), dar bunăstare (art. bunăstarea), bunăvoie (art. 
bunăvoia) şi bunăvoință (art. bunăvoința); 


Cf. şi bună purtare sau bună ştiinţă. 


primă-balerină (art. prima-balerină), dar primăvară (art. 
primăvara) şi primadonă (art. primadona). 
Pentru unele compuse din cuvinte întregi există reguli 

orientate după primul termen al compusului; astfel, se scriu cu 
cratimă compusele cu prepoziţia după (sinonimele după-amiază, 
după-masă, după-prînz), dar fără cratimă, într-un cuvînt, cele cu 
prepoziţiile de şi fără de (deochi, descăzut, fărădelege) sau cu 
prepoziţia a + tot, toate (atotştiutor, atoateştiutor). 

Compusele cu de pot fi scrise cu cratimă din motive de ordin fonetic: 
substantivele deîmpărțit, deînmulțit pronunţate cu eliziunea lui -i- se scriu 
de-mpărțit, respectiv de-nmulțit. 

Pentru altele — mai puține — regulile se referă la ultimul 
termen al compusului: este cazul formațiilor cu adverbul mite, 
care se scriu într-un cuvînt (cogeamite, darămite, pasămite şi 
alte formaţii similare). 


Regulile ortografice mai vechi erau inconsecvente recomandînd scrierea 
într-un singur cuvînt la cogeamite, dar cu cîte două cratime la dară-mi-te, 
pasă-mi-te; grafiile cu cratimă reflectă un fenomen de etimologie populară 
(interpretarea adverbului mite drept format din pronumele mi + te). 


Scrierea compuselor tematice (cu aşa-numitele elemente de 
compunere) este mai unitară şi mai clar normată, încît ar trebui 
să nu pună probleme. Se scriu într-un cuvînt, fără cratimă, toate 
compusele tematice, cu următoarele excepţii: 

—  compusele arhaice cu elementele baş- şi vel- 
(baş-caimacam, vel-armaş); 

— compusele cu elemente care indică originea etnică aflate 
în raport de coordonare cu termenul următor: anglo-saxon, 
austro-ungar — şi Austro-Ungaria —, indo-european (dar 
istroromân “român(esc) din Istria”, iudeospaniol “evreu originar 
din Spania”, retoroman “roman(ic) din Reţia”). 

Se scrie deci corect electrotehnică, electroterapie, electro- 
fizioterapie etc. 

Grafii greşite cu cratimă se întîlnesc mai ales la anumite 
elemente de compunere (de exemplu, cvasi-, maxi-, mini-, semi- 
şi vice-: se scrie corect cvasiunanim(itate), maxitaxi, minibaschet, 
semiauxiliar, vicepreşedinte) şi la compusele cu anumite structuri: 
cu elemente — altele decît cele referitoare la originea etnică — 
aflate în raport de coordonare (tipul psiholingvistică sau 
sociocultural), îndeosebi cînd compusul are mai multe elemente 
(electrobalneofizioterapie sau otorinolaringologie). 

Scrierea derivatelor cu prefixe are de asemenea reguli clar 
stabilite (vezi A 3 a). Grafii greşite cu cratimă se întîlnesc mai 
ales la derivate cu anumite prefixe, ca anti-, non-, para- şi pro- 
(se scrie corect antialcoolic şi antidrog, nonvaloare şi nonviolenţă, 
parasolar şi parazăpadă, profascist şi prorector). La derivatele 
cu sufixe apar ezitări şi greşeli la formaţiile de la nume proprii 
străine (vezi A 3 b): de exemplu, cratimă inutilă la newyork-ez, 
faulkner-ian sau absenţa cratimei la shakespeareian. 

Ezitările sînt numeroase la scrierea cu sau fără cratimă a 
formelor flexionare ale unor nume proprii străine sau ale unor 
neologisme neadaptate (vezi A 4). Abaterile sînt mai puţin 
importante în exemple ca showul sau showuri pentru show-ul, 
show-uri sau bourreeuri pentru bourree-uri decît în cele cu 
diferențe mai mari între scrierea şi pronunțarea finalei, de tipul 
Bruxellesului în loc de Bruxelles-ului. 

b. Alegerea între scrierea cu cratimă şi cea fără cratimă şi fără 
spaţiu alb, într-un singur cuvînt, se bazează pe o analiză în acelaşi 
timp logică şi lingvistică atunci cînd e vorba de distincția dintre 
un cuvînt unic şi o succesiune de cuvinte diferite. Distincția fiind 
esenţială şi totodată simplă, orice ezitări sau greşeli în această 
privință sînt indicii sigure ale inculturii celui la care apar, 
constituind cele mai infamante greşeli de scriere. 

Atenţie deci la omofone! Cuvinte şi, mai ales, grupuri de cuvinte 
pronunțate la fel există, în primul rînd, printre monosilabe; termenii 
opoziției (ambii sau măcar unul dintre ei) au o mare frecvenţă în 
limbă, reprezentînd sau cuprinzînd instrumente gramaticale, de unde 
rezultă importanţa însuşirii scrierii lor corecte: 

a-i (prepoziţie + pronume: pentru a-i vedea) şi ai (articol: ai mei, 
substantiv reg.: un ai, interjecție: ai! ); 

a-l (prepoziție + pronume: pentru a-l vedea) şi al (articol: al meu); 

a-şi (prepoziţie + pronume: pentru a-şi aminti) şi aşi 
(substantiv: doi aşi); 

a-ți (prepoziţie + pronume: pentru a-ți aminti) şi ați (verb auxiliar: 
ați vrut, ați vrea); 

c-a (conjunctie + verb: ştiu c-a venit sau conjunctie + articol: 
ştiu c-a mea e bună) şi ca (adverb: ca la munte, conjuncţie: ca să, 
prepoziţie ca elev); 

c-ai (conjuncţie + verb: ştiu c-ai venit, conjuncţie + articol: ştiu 
c-ai tăi sînt aici) şi cai (substantiv: doi cai); 

c-al (conjunctie + articol: ştiu c-al tău e bun) şi cal (substantiv: 
un cal); 

c-am (conjuncţie + verb: ştiu c-am greşit) şi cam (adverb: cam 
tirziu); 

c-ar (conjuncţie + verb: ştiu c-ar veni) şi car (substantiv: un car 
de lemne); 

c-aş (conjunctie + verb: ştii c-aş vrea) şi caş (substantiv: caş dulce); 

că-i (conjunctie + pronume: că-i dai; conjuncţie + verb: că-i bine) 
şi căi (substantiv: două căi); 

ce-a (pronume + verb: ce-a spus?) şi cea (articol: cea mare; 
interjecție opusă lui hăis); 

ce-ai (pronume + verb: ce-ai spus?) şi ceai (substantiv: ceaşcă 
de ceai); 

ce-i (pronume + pronume: ce-i dai, pronume + verb: ce-i aici) şi 
cei (articol: cei mari); 

ce-l (pronume + pronume: ce-l doare) şi cel (articol: cel mare); 

de-a (prepoziţie + prepoziţie: de-a dura; prepoziţie + articol: 
de-a mea) şi dea (verb: să dea); 

de-al (prepoziţie + articol: de-al meu), de-a-l (prepoziţie + 
prepoziție + pronume: plăcerea de-a-l vedea) şi deal (substantiv: un 
deal); 

i-a (pronume + verb: i-a dat) şi ia (verb: ia un măr); 

i-ar (pronume + verb: i-ar da) şi iar (adverb: iar pleacă; 
conjuncţie: El pleacă, iar ea n-a venit); 

i-au (pronume + verb: i-au dat) şi iau (verb: iau un măr); 

l-a (pronume + verb: l-a chemat) şi la (prepoziţie: la munte); 

l-ai (pronume + verb: l-ai chemat) şi lai (adjectiv: berbec lai); 

l-aş (pronume + verb: l-aş chema) şi laş (adjectiv: om laş); 

l-ați (pronume + verb: l-ați chemat, l-aţi chema) şi laţi 
(adjectiv: peşti lați); 

m-ai (pronume + verb: m-ai chemat, m-ai chema) şi mai 
(adverb: mai aşteaptă; substantiv: în mai); 

m-aţi (pronume + verb: m-ați chemat, m-aţi chema) şi mați 
(adjectiv: ciorapi mați); 

m-au (pronume + verb: m-au chemat) şi mau (interjecţie); 

mi-a (pronume + verb: mi-a dat) şi mia (substantiv: o mia); 

mi-au (pronume + verb: mi-au dat) şi miau (interjecţie); 

mi-i (pronume + pronume: mi-i dă; pronume + verb: mi-i bine) 
şi mii (numeral: două mii); 

n-a (negaţie + verb: n-a venit) şi na (interjecţie: na un măr); 

n-ai (negaţie + verb: n-ai venit, n-ai veni), na-i (interjecţie + 
pronume) şi nai (substantiv: cîntă la nai); 

n-aş (negaţie + verb: n-aş veni) şi naş (substantiv: un naş); 
ne-a (pronume + verb: ne-a dat) şi nea (substantiv: fulg de 


nea); 

ne-am (pronume + verb: ne-am dus) şi neam (substantiv: un 
neam); 

nu-l (negaţie + pronume: nu-l cunosc) şi nul (adjectiv: rezultat 
nul); 

s-a (pronume + verb: s-a dus) şi sa (adjectiv posesiv: cartea 
sa); 


s-ar (pronume +verb: s-ar duce) şi sar (verb: eu sar coarda); 

s-au (pronume + verb: s-au dus) şi sau (conjuncţie: el sau 
ea); 

să-i (conjuncție + pronume: să-i dau) şi săi (adjectiv posesiv: 
copiii săi); 

ți-i (pronume + pronume: fi-i dau; pronume + verb: ţi-i bine şi 
tii (verb: ţii minte); 

v-a (pronume + verb: v-a plăcut) şi va (verb: va raporta); 

v-ar (pronume + verb: v-ar plăcea) şi var (substantiv: apă de 
var); 

vi-i (pronume + pronume: vi-i dau; pronume + verb: vi-i bine) 
Şi vii (adjectiv: oameni vii, substantiv: dealuri cu vii). 

La acestea se adaugă o serie de omofone în care grupul de cuvinte 
scrise cu cratimă este realizat cu forme populare ale verbului auxiliar 
de viitor şi de prezumtiv: de exemplu, c-or şi cor, mă-i şi măi, m-oi şi 
moi, m-or Şi mor, n-oi şi noi, n-or şi nor, te-i Şi tei, v-oi ŞI voi, v-or şi 
vor. 

Omofonele pot fi şi de două, trei sau mai multe silabe. De 
exemplu: c-ale (conjuncţie + articol: ştiu c-ale tale sînt bune) şi 
cale (substantiv: cale lungă); 

c-are (conjuncţie + verb: ştiu c-are treabă) şi care (pronume: 
omul care vine; substantiv: două care); 

du-ne (verb + pronume: du-ne acolo) şi dune (substantiv); 

într-una (prepoziţie + numeral: într-una din zile) şi întruna 
(adverb: plînge întruna); 

n-are (negaţie + verb: n-are timp) şi nare (substantiv reg.: o 
nare); 

zi-le (verb + pronume: zi-le şi lor) şi zile (substantiv: multe 
zile). 

O omofonie care vizează multe verbe de conjugarea a III-a 
este aceea dintre persoana a doua singular a imperativului + 
pronumele -ți şi persoana a doua plural a imperativului sau a 
prezentului indicativ şi conjunctiv fără pronume, de tipul: 

deschide-ţi (subiect: tu) şi deschideţi (subiect: voi). 

Greşelile legate de folosirea cratimei în asemenea situați 
sînt de două feluri. Pe de o parte, se întîlnesc grafii inacceptabile 
în mod absolut, incorecte în orice împrejurare; de exemplu, ami, 
ma, vam sau a-le, î-l, î-şi, cînta-i, cînta-şi, cînta-ţi, fuse-se, 
merge-ţi, ve-ţi, vorbi-ţi (în loc de a-mi, m-a, v-am, respectiv ale, 
îl, îşi, cîntai, cîntaşi, fusese, mergeţi, veţi, vorbiti). Pe de altă 
parte, se întîlnesc grafii care ar fi corecte în alte situaţii, dar sînt 
greşite în contextul dat; în această situație intră toate exemplele 
de omofone diferențiate prin scrierea cu sau fără cratimă, de 
felul celor din listele anterioare (de exemplu: Bine a-ți venit! în 
loc de... ați venit şi pentru ați reproşa în loc de... a-ți reproşa), 
dintre care unele pot avea chiar mici contexte aparent comune. 
Astfel, se scrie corect L-a cules de pe drumuri, dar La cules e 
mare veselie; Pentru a-i crede e nevoie de dovezi, dar Ai crede 
una ca asta?, Mai bate (vintul) şi M-ai bate (dacă ai putea); Ei 

s-au supărat, dar E trist sau supărat? În asemenea situaţii e 
necesară o atenție sporită. 


Mijloacele de verificare a soluţiei alese sînt diverse. Cele mai simple 
constau în substituirea cu alte cuvinte (sinonime) sau cu forme ale aceluiaşi 
cuvînt, iar în cazul grupurilor de cuvinte şi în eventuale reconstituiri ale 
cuvintelor cu eliziuni. De exemplu, se poate reține că se scriu într-un cuvînt: 
cea cînd poate fi înlocuit cu acea sau aceea sau cînd se opune lui hăis; dea 
cu deie; iar cu iarăşi sau cu şi; sa cu ei sau cu lui; sau cu ori. De asemenea, 
că se scriu cu cratimă: c-a şi c-ai, c-al, c-ale, c-am, c-ar, c-are, c-aţi cînd c- 
poate fi întregit în că; m-a, m-ai, m-au... şi v-a, v-aţi, v-am... cînd m- şi v- pot 
fi întregite în mă, vă; n-a, n-ai, n-am... cînd n- corespunde lui nu. 

Analiza şi alegerea scrierii corecte pot fi mai dificile în cazul 
unor cuvinte şi forme învechite sau/şi regionale necunoscute de 
cel pus în situaţia de a le scrie. De exemplu: forme verbale inverse 
ca dat-a (omofonă cu substantivul data), plîns-a (omofonă cu 
plinsa, participiu devenit adjectiv şi substantiv) sau plinsu-mi-s-a 
(în care finalul e omofon cu posesivul sa), forme populară de 
viitor sau de prezumtiv însoţite de pronume, ca v-oi, v-om, v-or + 
infinitivul cu sensul “vă voi..., vă vom..., vă vor...” (omofone cu 
voi, vom, vor). Un exemplu de acest fel care necesită o analiză 
mai subtilă este unicul caz în care grafia v-a poate fi corectă pentru 
indicativul viitor sau pentru prezumtiv: dacă înseamnă “vă va”, 
cu un auxiliar regional de viitor (Odihniţi-vă, că v-a fi destul, în 
care v-a fi corespunde literarului vă va fi (fiind), cf. regionalul 
v-o fi, dar va fi dacă sensul este “are să fie, o să fie, o fi” fără 
implicarea pronumelui vă). 

3. Problema alegerii între scrierea cu cratimă şi cea cu apostrof 
se pune în puţine situaţii în cadrul ortografiei actuale. 


Precizarea este necesară pentru că nu e vorba de scrisul orientat — din 
ignoranță sau din snobism — după norme abolite de 44 de ani. După cum se 

ştie, în 1953 apostroful şi-a restrîns mult întrebuințările, fiind înlocuit de 
cratimă în situaţiile în care marca în acelaşi timp eliziunea unei vocale (finale 
sau iniţiale) şi rostirea împreună a două cuvinte sau a unor părți din două 
cuvinte: de exemplu, într-o < întru o, n-am < nu am, S-a dus < se a dus, 
vino-ncoace < vino încoace (nu într o, n 'am, s'a dus, vino 'ncoace). Rațiunea 
acestei înlocuiri a fost simplificarea, întrucît unul dintre punctele cel mai 
des încălcate ale ortografiei anterioare, din 1932, era distincţia dintre scrierea 
cu apostrof şi cea cu cratimă. 

Apostroful continuă să fie folosit în ortografia românească actuală, dar 
numai în situații mai mult sau mai puţin accidentale, rare în scrierea curentă, 
ceea ce-i dă statutul unui semn marginal. Aceasta duce, pe de o parte, la 
multă nesiguranță în folosirea lui şi la descrieri nesatisfăcătoare ale noii 
sale condiţii, iar, pe de altă parte, la impresia că el ar fi dispărut cu totul din 
scrierea limbii române. 


Absența accidentală din rostire a unor sunete cu diverse poziţii 
într-un cuvînt (de la începutul, din interiorul sau de la sfîrşitul 
cuvîntului) poate fi marcată în unele situaţii prin cratimă, iar în 
altele prin apostrof, criteriul fiind următorul: dacă se ajunge la 
rostirea împreună, în sensul de cuprindere în aceeaşi silabă, a 
sunetelor din jurul celui absent (sau celor absente) se foloseşte 
cratima; dacă nu, se foloseşte apostroful. 

a. Sunete iniţiale: Absența sunetului sau sunetelor iniţiale se 
notează cu cratimă numai după un cuvînt terminat în vocală care 
atrage în ultima sa silabă cuvîntul sau începutul cuvîntului 
următor: intră-n casă, dacă-ntreabă (vezi şi A 1). În toate celelalte 
situaţii (la început de comunicare, după un cuvînt terminat în 
consoană sau în semiconsoană şi chiar într-o vocală cu care nu 
se formează o silabă comună) se foloseşte apostroful: “Neaza < 
bună dimineaţa; tot “nainte; mai ‘nainte, aşa ‘nainte. 

Prezenţa apostrofului nu este necesară la formaţiile trunchiate devenite 
cuvinte de sine stătătoare, ca fuşă < mătuşă sau cică < zice că; ea nu este 

obligatorie la variante cu n- pentru în-: nainte, nalt, nălbi. 


b. Sunete din interiorul cuvîntului: Cratima se foloseşte numai la 
eliziunea lui î de la începutul temei din formaţii prefixale cu ne-, re- 
şi compuse cu de-: ne-mpăcat, re-ntoarce, de-mpărțit (vezi A 4); în 
celelalte situaţii se foloseşte apostroful: dom'le < domnule, 
sal'tare < salutare etc. 


Prezenţa apostrofului nu este necesară la cuvinte fixate în forma cu 
eliziune, cum este cazul adverbului parcă < pare că (nu par'că), şi nici 
chiar la variante curente ca cinsprezece sau cinşpe pentru cincisprezece. Nu 
se pune nici apostrof, nici cratimă în variantele regionale ale unor cuvinte — 
primare sau compuse sudate — şi ale unor forme flexionare cu a în loc de ea 
(vezi I), o în loc de eo sau u în loc de eu: de exemplu, dapăn, greşală, 
lapăd, margă, prăjască, ravăn, sarbăd, totdauna, țapă, vra, zamă; vro şi 
vrodată;, vrun. Se scriu însă cu cratimă (nu cu apostrof) grupuri de cuvinte 
cu pronunțare regională de acest tip, ca d-aia “de aceea” sau d-ale “de ale”, 
d-o “de o” d-un “de un”. 

c. Sunete finale: Absența sunetului final se notează cu cratimă 
numai înaintea unui cuvînt începător cu o vocală cu care se 
formează o silabă comună: într-o, m-a, s-a etc. (vezi şi A 1). În 
celelalte situaţii (la sfîrşit de comunicare, înaintea unui cuvînt 
care începe cu o consoană sau cu o semiconsoană) se foloseşte 
apostroful: Afar”! La umăr arm'!; Un’ te uiţi?; dom’ Popescu. 

Varianta cu eliziune a unuia şi aceluiaşi cuvînt poate fi însoțită 
de un semn diferit — apostrof sau cratimă — în funcţie de 
existența/absenţa şi felul legăturii cu un cuvînt alăturat. E cazul 
variantelor cuvintelor: 

fără: făr’ de, făr' să, dar făr-a; 

îndată: îndat” să pleci, dar îndat-a plecat; 

lasă (imperativ): las” că, las” pe mine, las” să, dar las-acum, 
las-o; 

pasă (imperativ): pas” de, pas” să, dar pas-a; 

pînă: pîn’ ce, pîn’ la, pîn’ să, dar pin-a; 

scoală (imperativ): scoal” înainte de pauză şi scoaľ să plecăm, 
dar scoal-odată; 

vino: vin” la, vin” să, dar vin-aici, vin-odată. 

Nu se admite folosirea cumulată a ambelor semne. De aceea, 
în situaţiile în care ar trebui folosit apostroful pentru absenţa unor 
sunete şi cratima pentru alte fenomene (caracterul conjunct al 
unor pronume neaccentuate sau statutul de cuvînt compus) se 
pune problema opțiunii pentru un anumit semn, ceea ce depinde 
de ponderea acordată funcțiilor îndeplinite. În uzul actual se 
constată preferința pentru cratimă: țin-te, tat-su, mam-mare, dar 
sînt tolerabile şi variantele (fin te, tat’ su, mam’ mare (neacceptate 
— deşi logice — fiind numai fin'-te, tat'-su, mam '-mare). 
Exemplul cel mai răspîndit, cu grafie fluctuantă, este formula din 
basme, devenită şi nume propriu compus, înşiră-te, mărgărite > 
înşir-te... sau înşir! te... 

Cu absenţa sunetelor/literelor iniţiale ale unui cuvînt seamănă 
absenţa primei cifre sau a primelor două cifre din scrierea unui 
număr care indică un an; o asemenea absență se notează numai 
prin apostrof: '916 1916” sau '44 “1944”. 

Tot numai prin apostrof se notează absenţa unor sunete din 
cauza unei pronunțări defectuoase; de exemplu, absenţa 
consoanei [r] (de fapt rostirea graseiată a acesteia): Pe ca e-l v'ea 
And 'ei? sau pronunţarea incompletă a unui bețiv ori a unui afazic. 

Apostroful se menţine ca atare în scrierea numelor proprii 
străine (de exemplu: D'Annunzio, O'Neill, N'Djamena) şi a unor 
neologisme neadaptate (five o 'clock, trompe l'oeil). 

4. Problema alegerii între cratimă şi linia de pauză ca semn 

ortografic (nu de punctuație) se pune la compuse de tipul nord— 
nord-vest sau anglo—vest-german, vest-german—suedez şi 
vest-german—sud-african, în care linia de pauză evidențiază 
structura semantică binară a compuselor, indiferent de faptul că 
termenii constitutivi pot fi şi ei compuşi scrişi cu o cratimă 
proprie. 

Folosirea cratimei la ambele niveluri ale compunerii în situații de 
acest fel (de exemplu, nord-nord-vest sau anglo-vest-german) ascunde 
numărul real al termenilor implicaţi, anulînd deosebirea dintre asemenea 


compuse cu structură binară şi cele cu structură ternară, de tipul 
anglo-franco-italian. 


Cele două semne, deosebite clar în textele tipărite, pot şi trebuie 
să fie diferenţiate, cu grijă, şi în textele scrise cu mîna (prin dimensiuni 
şi prezenţa/absenţa spaţiului alb) şi chiar în cele dactilografiate (de 
obicei, numai prin spaţiul alb). 

C. În unele situaţii nu se pune problema scrierii cu sau fără 
cratimă, ci problema locului în care trebuie plasată sau/şi a 
numărului de cratime. 

1. La un nivel elementar se întîlnesc greşeli şi în situaţii care 
nu comportă dificultăţi reale de analiză şi de interpretare: de 
exemplu, grafii ca zi-sa în loc de zis-a sau fi-rar şi fi-r-ar în loc 
de fir-ar. De reținut că locul cratimei poate diferenția omofone 
ca: 

i-ai (pronume + verb: i-ai dat) şi ia-i (verb + pronume: ia-i 
tu); 


i-ați (pronume + verb: i-ați dat) şi ia-ți (verb + pronume: ia-ți 
banii); 

n-aţi (negaţie + verb: n-aţi vrut) şi na-ți (interjecţie + pronume: 
na-ți banii). 

Pentru n-ai şi na-i vezi 2 b. Pentru numărul de cratime vezi, tot acolo, 
de-al şi de-a-l. 

Rostirea într-o singură silabă a prepoziției cu şi a articolului sau 
a numeralului un se notează corect cu cratimă după c: c-un, nu cu-n 
(cf. c-o < cu o). 

Gruparea conjuncției da “dar” cu adverbul apoi se notează 
corect cu cratimă după d: d-apoi, nu da-poi (cf. c-apoi). 

Gruparea negației nu cu formele de indicativ prezent i, s 
ale verbului a fi urmate de un cuvînt începător cu o vocală se 
scrie corect cu cratimă între nu şi verb: Nu-i al meu. Nu-s 
acolo (nu după verb, deci nu Nu i-al meu, Nu s-acolo);, cratima 
se poate folosi după verb numai la înlocuirea lui i prin e: Nu 
e-al meu (vezi şi V 7). 

2. Aspecte mai subtile — uneori mai puțin normate şi deci 
cu soluții controversabile — prezintă unele grupări care 
conțin forme pronominale neaccentuate. La acestea locul 
cratimei depinde de pronunțare, pentru sesizarea căreia e 
nevoie de o ureche fină. 

Există grupări în care locul cratimei poate varia, ambele soluții 
fiind corecte, chiar dacă una este preferată. De exemplu: Nu-l 
aud şi Nu l-aud, Nu-mi amintesc şi Nu mi-amintesc. 

În altele — uneori cu aceeaşi structură, dar cu pronume sau 
verbe diferite — intervin restricţii, care, de obicei, au explicaţii 
de ordin fonetic (diferenţe de accent sau sunete asemănătoare în 
punctul de întîlnire). De exemplu, se scrie: 

Ceasul nu-l am (nu nu l-am), dar Nu l-am pierdut (nu nu-l 
am); 

Nu-mi arde de glumă (nu nu mi-arde), dar Nu mi-a ars (nu 
nu-mi a); 


226 Mioara Avram 


Nu mi-e foame şi Nu-mi e foame, dar numai Nu-i e foame (nu şi 
Nu i-e foame); 


Se scrie însă corect Cui i-e foame sau Lui i-e foame (vezi VIII 5). 


Nu mi-era foame şi Nu-mi era foame, dar numai Nu-i era foame 
(nu şi nu i-era). 

Dificultăţi mai mari apar la grupări alcătuite din pronume 
neaccentuate şi variante — populare şi familiare — ale unor verbe 
auxiliare din structura viitorului şi a prezumtivului. De exemplu: te-i 
duce (cf. ne-om... sau de-i vedea) sau t-ei duce (cf. m-oi..., s-0...)? 
vă-ți duce (cf. ne-om... sau de-ţi vedea) sau v-ăți duce (cf. m-oi..., 
s-0...)? Deşi se pot invoca modele pentru ambele feluri de scriere, 
preferabile par soluţiile diferite la cele două persoane în discuţie: te-i 
duce, dar v-ăți duce. 

D. Un cuvînt sau un grup de cuvinte poate fi scris, dacă e necesar, 
cu mai multe cratime între diverşi termeni. De exemplu, compuse 
populare ca numele de plante zrei-frați-pătați, sînge-de-nouă-frați, 
iarba-datului-şi-a-faptului şi numele de personaje din basme 
Șchiopul-cu-Barba-cit-Cotul, Jumătate-de-Om-Călare-pe- 
Jumătate-de-lepure-Șchiop sau compuse savante ca kilo- 
gram-forță-metru şi metru-kilogram-secundă-amper; grupări de 
cuvinte diferite ca de-acu-ncolo şi de-acu-ncolo-ncerc, n-o-nţelege 
şi n-o-nțelege-aşa. 

Din considerente de ordin estetic se evită, pe cît e posibil, folosirea 
apropiată a mai multor cratime. Aceasta explică faptul că normele actuale 
au preferat scrierea fără cratimă, în cuvinte separate, a substantivului 
compus mai mult ca perfect (art. mai mult ca perfectul), care ar fi necesitat 
trei cratime, sau scrierea cu o singură cratimă a locuţiunilor, respectiv 
compuselor, de tipul de-a lungul, de-a prinselea, de-a uliul şi porumbeii. 


CUPRINS 

De reţinut însă că economia de cratime poate afecta numai situaţiile cu 
norme grafice mai mult sau mai puţin convenţionale, nu şi pe cele în care 
scrierea este dependentă de pronunțare. De aceea se scrie totuşi 
de-a-ndăratelea, de-a-ndoaselea sau de-a-n boulea, de-a-n picioarelea, de-a 
v-aţi ascunselea. 


XXVII. Majusculă sau minusculă? 


Problema alegerii între scrierea cu majuscule (litere mari) şi 
cea cu minuscule (litere mici) se pune, pe de o parte, în anumite 
situaţii sintactice, legate de delimitarea enunţurilor şi de 
punctuație, iar, pe de altă parte, la anumite categorii de cuvinte: 
substantive proprii sau comune, formule sau pronume de politeţe, 
abrevieri şi simboluri. Cu excepţia abrevierilor şi a simbolurilor, 
la care majuscula poate apărea şi în interior, în celelalte situaţii 
alegerea vizează numai litera inițială. 


Pentru scrierea cu majuscule sau cu minuscule în abrevieri şi simboluri 
vezi XXVIII B 3e. 


Alegerea se complică în cazul special al substantivelor proprii 
compuse sau susceptibile de a fi interpretate astfel, întrucît la 
acestea ea vizează nu numai inițiala primului termen, ci şi a altora 
din structura compusului. 

Întrebuinţarea iniţialelor majuscule şi a celor minuscule are 
caracter obligatoriu în cele mai multe situaţii, dar există şi unele 
întrebuințări facultative. 

Scrierea integrală cu majuscule a unui text (titluri, firme, 
inscripţii, lozinci, anunţuri etc.), ca şi cea integrală cu minuscule 
(în telegrame) ascund corectitudinea lui grafică din punctul de 
vedere al diferenţierii unor inițiale. 

A. Scrierea cu inițială majusculă sau minusculă în situaţii 


228 Mioara Avram 


sintactice serveşte la marcarea începutului unui text şi la divizarea 
textului, la delimitarea enunţurilor;, ea depinde — în mod firesc — 
de analiza gramaticală şi de prezenţa unor semne de punctuație 
anterioare. 

1. Se scrie cu iniţială majusculă primul cuvînt al oricărui text, 
oricît de scurt ar fi textul în cauză. De exemplu: Fumatul oprit, 
Cîine rău. Orar: 10—18, Casieria. 

Conform acestei reguli de bază, se scrie cu inițială majusculă 
ŞI: 

— primul cuvînt al unei adrese: Familiei dr. I. Popescu, Către 
Întreprinderea..., inclusiv primul cuvînt al unei formule de 
adresare în vocativ: Dragă mamă, lubiţi părinți, Stimate coleg 
etc.; 

— primul cuvînt al notelor din subsolul paginii, în texte 
ştiinţifice: Vezi capitolul următor, Art. cit., P. 105 etc. 

2. Se scrie cu inițială majusculă primul cuvînt care urmează 
după punct ca semn de punctuație, chiar dacă acesta izolează 
arbitrar părţi ale unui enunț. De exemplu: A plecat. În goana 
mare. Pentru că întirziase. 


Cînd este semn ortografic (în abrevieri) punctul nu atrage folosirea 
inițialei majuscule la cuvîntul următor: La 15 l.c. am primit scrisoarea. 


3. Se scrie cu iniţială minusculă primul cuvînt care urmează 
după semnul numit punct şi virgulă, prin excelență semn de 
punctuație interioară: Era obosit pentru că se sculase de 
dimineaţă; pentru că muncise toata ziua; pentru că n-avusese 
nici un ajutor. 

4. După alte semne de punctuație este corectă atît scrierea cu 
inițială majusculă, cât şi cea cu inițială minusculă la primul cuvînt 
următor, ea depinzînd, în general, de faptul dacă semnul respectiv 

încheie sau nu un enunţ; cele două situaţii se deosebesc, într-o 
oarecare măsură, şi în pronunțare prin existenţa/inexistența sau 
durata unei pauze între textul care precedă semnul de punctuație 
şi textul următor. 

a. Semnul întrebării şi semnul exclamării (care pot apărea şi 
combinate) sînt de obicei semne de punctuație finală, după care 
cuvîntul următor se scrie cu inițială majusculă; de exemplu: — 
Unde ai fost pînă acum? Te-am căutat peste tot! Aş fi vrut să vii 
cu mine la teatru. 

Se admite şi scrierea cu inițială minusculă după aceste semne, 
dacă se consideră că e vorba de continuarea aceluiaşi enunţ. De 
exemplu: Ce e? fată sau băiat? sau Vai! ce frig mi-e! 

Se scrie numai cu inițială minusculă primul cuvînt al enunţului 
care conţine un verb de declaraţie aşezat după vorbirea directă 
încheiată prin semnul întrebării sau prin cel al exclamării: — Unde 
ai fost? întrebă mama. — Asta ne mai lipsea! zise tata. 

b. Situaţii asemănătoare, dar cu frecvență egală şi, de obicei, 
mai uşor de distins se întîlnesc după punctele de suspensie: inițiala 
majusculă marchează începutul altui enunţ (Deodată mi se pare 
că aud ceva... Ciulesc urechea şi aştept să se repete...), în timp 
ce inițiala minusculă arată că se continuă enunţul dinainte de 
pauză (Deodată... ca prin vis... am auzit o şoaptă). 

De asemenea, inițiala minusculă se foloseşte la enunţul cu 
verb de declaraţie care este aşezat după vorbirea directă terminată 
în puncte de suspensie: — Nu ştiu nimic... se apără el. 

c. După semnul numit două puncte inițiala majusculă 
marchează începutul altui enunţ, independent de cel precedent: 

— vorbirea directă, reprodusă după un enunţ introductiv şi 
marcată de semne specifice (linie de dialog sau/şi ghilimele): 

Mama îl întrebă: — Unde ai fost? 

— un citat, marcat de ghilimele: Cum spune poetul: “ Toate-s 
vechi şi nouă toate”. 

Iniţiala minusculă se foloseşte la continuarea aceluiaşi enunţ: 

— în enumerări: Au sărit toți locuitorii: bătrîni şi tineri, bărbaţi 
şi femei, 

— în explicaţii: Am înțeles ce vrei: să plec. 

d. Virgula este de obicei un semn de punctuație interioară, 
după care cuvîntul următor se scrie cu inițială minusculă: A 
ascultat atent, s-a gîndit şi a răspuns. E frumos, deştept, 
ascultător. 

În mod excepţional se scrie cu inițială majusculă primul cuvînt 
al textului propriu-zis al unei scrisori, al unei cereri sau al unui 
memoriu care urmează după formula de adresare separată printr-o 
virgulă: Dragă mamă, Am ajuns cu bine la munte. 

Chiar atunci cînd virgula are funcția unui semn de punctuație 
finală, separînd vorbirea directă care ar fi trebuit încheiată prin 
punct de enunţul cu verb de declarație aşezat după ea, primul 
cuvînt al acestui enunţ se scrie cu iniţială minusculă: Am fost la 
şcoală, zise el. 

5. În interiorul unor semne de punctuație perechi — 
ghilimelele şi parantezele — scrierea cu iniţială majusculă sau 
minusculă a textului cuprins depinde de caracterul acestuia, 
independent (de obicei şi predicativ) sau dependent (eventual şi 
nepredicativ). Majuscula marchează începutul unui enunţ 
independent, al cărui sfîrşit e marcat de un semn de punctuație 
care precedă închiderea ghilimelelor sau a parantezei, iar inițiala 
minusculă un fragment de enunţ dependent de rest. De exemplu: 
Nu lăsasem noua adresă. (Nu voiam să fiu găsit de nimeni.) faţă 

de Nu lăsasem noua adresă (căci nu voiam să fiu găsit de nimeni). 

Între liniile de pauză, asimilabile cu parantezele, dar şi cu 
virgulele, nu se foloseşte decît inițială minusculă la primul cuvînt. 

6. În cuprinsul aceluiaşi enunţ, exceptînd cuvintele de sub B 
şi D, precum şi unele abrevieri (vezi XXVIII B 3 e), nu se folosesc 
inițiale majuscule. Grafii ca Trecerea Oprită sau Închis pentru 
Inventar constituie greşeli elementare. 

Singura excepţie o reprezintă admiterea scrierii (facultative) 
cu inițială majusculă a primului cuvînt din fiecare vers al unei 
poezii, indiferent de statutul său sintactic. De exemplu: 


Cînd amintirile-n trecut 

Încearcă să mă cheme, 

Pe drumul lung şi cunoscut 

Mai trec din vreme-n vreme. 
(Eminescu) 


B. La substantive scrierea cu inițială majusculă sau minusculă 
are rolul de a diferenţia substantivele proprii de cele comune. În 
principiu, regula este simplă: substantivele proprii se scriu cu 
inițială majusculă, iar cele comune cu iniţială minusculă. 
Numeroasele dificultăți care apar în aplicarea acestei reguli provin, 
în primul rînd, din dificultatea de a atribui unul dintre cele două 
statute (la anumite categorii sau numai la anumite cazuri 
individuale) şi, uneori, din dificultatea de a identifica începutul 
unui nume propriu (înglobînd sau nu un substantiv comun 
generic). 

Regulile particulare ale scrierii cu iniţială majusculă sau 
minusculă se referă la categorii onomasiologice, adică la cuvinte 
grupate după ceea ce denumesc ele. Unele categorii 
onomasiologice nu pun probleme de scriere (cu excepția, cel mult, 

a unor aspecte de structură) pentru că statutul lor este clar şi 
unanim recunoscut: în această situaţie sînt numele proprii de 
persoane (prenume, nume de familie, porecle, supranume şi 
pseudonime), inclusiv cele de personaje literare, numele proprii 
de animale, numele proprii geografice şi teritorial-administrative 
(de continente, țări, localităţi, ape, munţi etc.). Alte categorii 
onomasiologice pun probleme de scriere şi regulile înseşi au 
cunoscut fluctuații în timp, pentru că este controversat statutul 
lor de substantive proprii (numele de aştri) sau de substantive 
comune (numele de popoare, numele lunilor şi zilelor, numele 
de obiecte de învățămînt) sau pentru că sînt sau par neunitare 
(numele de rase, specii, varietăţi de animale şi plante; numele 
punctelor cardinale). Dificultăţile sporesc cu unele cazuri de 
conversiune stabilă sau ocazională (treceri de la o categorie 
onomasiologică la alta sau de la substantivele proprii la cele 
comune şi invers), cu situații care sînt sau par neglijate de norme, 
nefiind menţionate explicit (numele de dansuri populare, cele de 
vînturi şi, mai ales, cu unele aspecte de structură în cazul 
compuselor reale sau aparente). 

În legătură cu scrierea substantivelor proprii compuse sînt 
necesare următoarele precizări generale: 

— Cuvintele ajutătoare (articole, prepoziţii, conjuncţii) din 
structura unei denumiri nu se scriu cu inițială majusculă decît 
dacă ocupă primul loc într-un compus. Se scrie deci corect Ștefan 
cel Mare (domnitorul), dar Celmare sau Cel Mare (nume de familie: 
sudat sau nesudat după dorinţa purtătorilor); Radu de la Afumaţi, 
dar Delavrancea; Heliade între Vii, dar Între Gîrle (străzi), La 
Om (vîrf de munte). 

— Regulile care prevăd scrierea cu inițială majusculă a tuturor 

termenilor constitutivi (cu excepţia cuvintelor ajutătoare) se aplică 
şi termenilor din structura unui compus scris cu cratimă; de 
exemplu: Negru-Vodă, Făt-Frumos, Ursa-Mare, Titu-Gară, Liceul 
de Matematică-Fizică etc. 

— Regulile care prevăd scrierea cu inițială majusculă numai 
a primului termen nu se aplică numelor proprii incluse în altă 
denumire, care îşi păstrează scrierea cu iniţială majusculă; de 
exemplu: Bietul Ioanide. 

1. Cu iniţială majusculă şi cu iniţiale majuscule la toţi termenii 
constitutivi în cazul compuselor se scriu: 

a. Numele proprii de persoane (prenume, nume de familie, 
porecle, supranume, pseudonime). 

Dificultățile privesc: 

— distincţia dintre numele sudate şi cele nesudate: vezi 
Celmare şi Cel Mare, Hagichirea, Hagiculea şi Hagi-Gheorghe; 

— înglobarea sau neînglobarea unui termen generic: vezi 
Moşandrei şi moş Andrei; Roşu-Împărat şi împaratul Roşu; 

— scrierea unor articole şi prepoziții din numele străine: 
vezi J. du Bellay, dar Du Cange, Ludwig van Beethoven, dar 
Vincent Van Gogh; 

— unele conversiuni (vezi 3 i). 

La fel ca numele proprii de persoane reale se scriu: 

— numele de personaje literare (inclusiv cele din folclor); 

Acestea se pot scrie cu inițială minusculă cînd devin substantive 


comune, reprezentante ale unor tipuri umane: de exemplu, donjuan, 
harpagon, păcală. 


— numele proprii de ființe mitologice aparţinînd oricărui cult. 


De reținut că: 
— se scrie corect cu iniţială majusculă nu numai Dumnezeu, ci şi Domnul 

cu acest sens; nu numai (Isus) Cristos, ci şi Mintuitorul, Sfinta Maria şi 
Maica Domnului, Precista; Mahomed şi Profetul, 

— se scriu corect cu inițială minusculă numele comune de fiinţe 
mitologice reprezentate în multe exemplare: iele, înger, nimfă, zină etc., cu 
excepţia situaţiilor în care termenul generic este înglobat într-un nume 
propriu: Arhanghelul Mihail, Sfintul Gheorghe, Zina-Zorilor. 


b. Numele proprii de animale. 


Atenţie însă la conversiune: se scrie Joiana (nume individual), dar o 
joiană (ca termen generic pentru vaci). 


c. Numele — ştiinţifice şi populare — de aştri şi constelații: 
Carul-Mare, Casiopeea, Ciobanul-cu-Oile, Vărsătorul. 

În lucrări ştiinţifice de astronomie se scriu cu iniţială majusculă şi Luna, 
Pămiîntul, Soarele, ca toate denumirile de planete (cf. sinonimul savant 
Terra pentru Pămintul); în toate celelalte situaţii, din texte care nu aparțin 
limbajului astronomic, ele se scriu cu inițială minusculă, atît atunci cînd 
exprimă alte sensuri (de exemplu, lumina lunii, respectiv a soarelui” în 
cazul lui lună şi soare, "sol, ţărînă, teren, teritoriu” în cazul lui pămînt), cât 
şi atunci cînd înseamnă tot "planetă, corp ceresc” ca în astronomie. 


d. Numele proprii de locuri, geografice (de continente, ape, 
forme de relief etc.) şi teritorial-administrative (state, localităţi, 
judeţe etc.). 

Dificultăţile privesc înglobarea sau neînglobarea termenului 
generic (alee, baltă, bulevard, cîmpie, deal, insulă, lac, mare, 
munte, ocean, piaţă, stradă, virf etc.). Criteriile lingvistice ţin, pe 
de o parte, de structura formativă a denumirii, iar, pe de alta, de 
semantica termenului generic; la acestea se adaugă, în cazul 
numelor de state, criteriul extralingvistic al respectării denumirii 
oficiale. Se consideră că face parte din numele propriu şi se scrie 
deci cu inițială majusculă termenul generic: 

— urmat de cuvinte (adjective: Strada Lungă; numerale: 
Bulevardul 1848; prepoziţie + substantiv: Virful cu Dor) sau de 
forme (substantiv în genitiv: Munţii Măcinului) care nu s-ar putea 
folosi independent; 

— aşezat după un substantiv în nominativ-acuzativ: 
Feteşti-Sat,; 

— cu un sens care nu (mai) corespunde realității denumite: 
Rimnicu-Vilcea, Tirgu-Jiu. 

În situaţiile opuse acestora termenul generic nu este înglobat 
în denumire şi, în consecință, se scrie cu iniţială minusculă cînd 
precedă numele propriu (simplu sau compus). Structura formativă 
specifică a acestor nume este reprezentată de un substantiv în 
nominativ-acuzativ: munţii Retezat, virful Omul. 

e. Numele proprii ale oricăror întreprinderi, instituţii, asociații, 
indiferent de natura lor (politică, economică, socială, culturală, 
sportivă etc.) sau de importanţa lor (internaţională, națională, 
locală) şi indiferent de lungimea lor. 


Prima precizare este necesară pentru că între 1954 şi 1982 normele 
deosebeau scrierea instituţiilor centrale de cele necentrale, orientîndu-se 
după un criteriu extralingvistic (se scria Ministerul Educației şi 
Învățămîntului, dar Facultatea de filologie). A doua precizare este necesară 
pentru că unele lucrări normative bazate pe regulile academice din 1932 
limitau inițialele majuscule din cuprinsul unor asemenea nume proprii la 
denumirile scurte (recomandînd să se scrie Teatrul Naţional, Curtea de 
Conturi, Casa de Depuneri şi Consemnaţiuni, dar Asociaţiunea pentru 
literatura şi cultura poporului român). 


Dificultățile privesc în principiu şi aici înglobarea sau 
neînglobarea termenului generic în situaţiile în care se distinge o 
denumire propriu-zisă; de regulă, cînd apare, termenul generic 
este înglobat în denumire şi scris cu inițială majusculă 

(Întreprinderea de Panificaţie Titan, Clubul Sportiv Steaua), deşi 
denumirea propriu-zisă se poate folosi şi fără el. Cele două niveluri 
ale denumirii se pot deosebi prin folosirea ghilimelelor la 
denumirea propriu-zisă: Colegiul Dobrogean “Spiru Haret”. 

f. Numele proprii de ordine, medalii, premii, distincţii şi titluri 
onorifice. 

Dificultăţile privesc uneori tot înglobarea sau neînglobarea 
termenului generic (medalie, ordin, premiu), iar alteori delimitarea 
dintre titlurile onorifice (Laureat al Premiului de Stat) şi titlurile 
ştiinţifice sau profesionale, în general (doctor în ştiinţe, doctor 
honoris causa, artist emerit, maestru al sportului etc.; vezi 3 f). 

g. Numele proprii de sărbători — calendaristice, religioase, 
populare, naţionale, internaţionale, actuale, vechi —, indiferent 
de importanţa lor. 

h. Numele proprii de evenimente: Reforma (anticatolică), 
Renaşterea, Unirea Principatelor, cu acestea se asimilează 
congresele (colocviile, conferințele etc.): A/ XVIII-lea Congres 
Internaţional de Lingvistică şi Filologie Romanică. 

2. Cu iniţială majusculă la termenul unic şi la primul termen, 
dar cu inițiale minuscule la ceilalți termeni constitutivi se scriu: 

a. Titlurile de publicaţii periodice, de opere literare, ştiinţifice 
şi artistice (muzicale, coregrafice, plastice), de documente şi legi, 
de rubrici şi capitole, de spectacole, concursuri şi acţiuni similare. 

Cînd sînt citate într-un text titlurile se marchează fie prin ghilimele, fie 


prin scrierea cu caractere cursive în texte tipărite, respectiv prin subliniere 
în textele scrise de mînă sau dactilografiate. 


b. Numele proprii ale mărcilor de produse industriale: Cordial 
(produse cosmetice), Flori de cîmp (săpun), Gloria (aparat de 
radio). 

Cu acestea se pot asimila numele proprii ale unor vehicule 
(trenuri, nave): Independența (navă maritimă), Rîndunica (navă 
fluvială). 

c. Numele proprii ale unor rase, specii, varietăți de animale 
sau de plante: Marele alb (porci), Record (floarea-soarelui). 

Dificultăţile privesc delimitarea de numele comune ale altor rase, 
specii, varietăţi, care se scriu cu inițială minusculă (vezi 3 h). Ca 
nume proprii, denumirile scrise cu iniţială majusculă nu au forme 
flexionare; ele se folosesc pe lîngă un termen generic exprimînd 
noţiunea de varietate sau reprezentînd numele de animal, respectiv 
de plantă. 

d. Formulele de politeţe alcătuite dintr-un substantiv şi una sau 
mai multe determinări: Domnia sa (şi Domnia ei, lui, ta, voastră), 
Domniile lor, Excelenţa sa, Maiestăţile lor regale etc. 

3. Cu inițială minusculă se scriu: 

a. Numele de popoare şi de locuitori, indiferent de valoarea 
lor adjectivală sau substantivală: european, român, ardelean, 
bucureştean, tulcean, virlezean. 


Precizarea referitoare la valoarea morfologică este necesară întrucît 
regulile academice din 1932 recomandau scrierea diferită a acestor 
cuvinte după cum erau substantive (cu iniţială majusculă) sau adjective 
(cu inițială minusculă). Distincția era, pe de o parte, nejustificată, prin 
aplicarea exclusiv la această categorie onomasiologică (de ce nu şi la 
alte clase de cuvinte cu aceleaşi duble valori morfologice, unele derivate 
tot de la nume proprii: de exemplu, luteran, mahomedan sau averescan, 
junimist, maiorescian?), şi, pe de altă parte, nu totdeauna uşor de făcut 
(de exemplu, în funcţia de nume predicativ: e/ este ardelean); 
dificultăţile vechii reguli sporeau cu distincţia cerută între sensul 
propriu şi sensurile figurate ale substantivelor de tipul boem, chinez, 
țigan şi cu neclarități în privinţa valabilității ei la nume vechi (ca 
arbănaş şi arvanit “albanez”, musca! “rus”) sau populare (mocan, moţ, 

muntean “locuitor de la munte”), precum şi la nume marcate afectiv 
(başbuzuc, frit, nemţoi, româncuţă). 

b. Numele punctelor cardinale, indiferent de caracterul lor 
neologic savant (internațional) sau vechi şi popular, deci: est, 
orient şi răsărit, nord şi miazănoapte; sud şi miazăzi; vest, occident 
ŞI apus. 

Precizarea este necesară în raport cu unele recomandări din lucrări 
normative bazate pe regulile academice din 1932, care făceau o distincţie 
nejustificată între termenii savanţi (cu inițială majusculă) şi corespondentele 
lor româneşti (cu inițială minusculă). 

c. Numele de epoci istorice şi geologice: antichitatea (sau 
epoca antică, lumea antică), evul mediu, feudalismul (sau 
orînduirea feudală), paleoliticul, paleozoicul etc.;, cu acestea se 
asimilează şi numele de epoci şi curente culturale: c/asicism, 
romantism. 

d. Numele lunilor anului, indiferent de caracterul lor literar 
sau popular, şi numele zilelor săptămînii. 


Vezi şi XXIX. 


e. Numele disciplinelor de învățămînt: chimie, economie 
politică, geografie, istorie, limba engleză, limba română etc. 

f. Numele de titluri ştiinţifice şi profesionale, de funcții şi 
grade, indiferent de importanţa lor: academician, colonel, 
deputat, director, doctor, împărat, ministru (şi prim-ministru), 
preşedinte, secretar (şi prim-secretar, secretar general), rege, 
voievod etc. 


De reţinut că se scrie cu iniţială minusculă şi domn “domnitor, voievod”. 


g. Denumirile serviciilor, secţiilor, sectoarelor din întreprinderi 

şi instituţii: direcție, secretariat, catedra (sau laboratorul) de fizică, 
secția de sculărie etc. 


În unele situaţii apar dificultăţi de delimitare faţă de unităţile 
independente scrise cu iniţială majusculă (vezi 1 e): de exemplu, sînt 
necesare informaţii extralingvistice pentru a şti dacă un laborator este o 
instituţie de sine stătătoare sau un serviciu dependent (ca laboratoarele din 
cadrul unor instituții de învățămînt şi de cercetare). Dacă însă un serviciu 
oarecare este confundat cu o instituţie, numele lui urmează să fie scris cu 
inițiale majuscule la toţi termenii; deci: ori secția de sculărie, ori Secţia de 
Sculărie, dar nu Secția de sculărie. 


h. Denumirile unor rase, specii, varietăți de animale sau de 
plante, exprimate prin adjective: domnesc (măr), pietroasă 
(cireaşă) sau prin substantive comune cu sau fără valoare 
adjectivală: buldog, pechinez (cîini), tigaie, furcană (oi). 

Vezi şi 2 c. Delimitarea este, în general, mai clară la adjective, pentru 
care este specifică scrierea cu inițială minusculă, dar şi la acestea se admite 
inițiala majusculă în contextele pasibile de interpretări diferite (de tipul 
măr delicios “măr gustos” faţă de măr Delicios “măr de soiul Delicios”). La 
substantive delimitarea se face după caracteristica celor comune de a avea 
forme flexionare şi după capacitatea lor de a fi folosite (şi) singure, fără un 
termen generic: de exemplu, buldogi, țurcane. 


i. Substantivele comune (unele şi cu valoare adjectivală) 
provenite din substantive proprii: 

— nume de personaje literare: vezi 1 a; 

— nume de obiecte şi de rase, specii şi varietăţi de animale 
sau de plante denumite după locul de origine: damasc, olandă 
(ţesături); astrahan, caracul (blănuri şi rase de oi); cotnar, 
murfatlar (vinuri), bistriţă (prună), turchestan (pepene); 

— nume de obiecte sau unități de măsură şi nume de rase, 
specii şi varietăți de animale sau de plante denumite după o 

persoană (inventator, creator, producător sau comerciant, prim posesor 
sau prim beneficiar): de exemplu, diesel (motor), amper, joule, volt 
(unități de măsură); marghiloman, sandviş sau sandvici, savarină 
(produse culinare); ionatan (măr). 

4. Uneori scrierea cu inițială majusculă se poate explica 
simultan prin mai multe reguli. Astfel, scrierea titlurilor este 
justificată nu numai ca o categorie de nume proprii (B 2 a), ci şi 
ca o situaţie sintactică, în speță început de text (A 1); dacă titlul 
constă dintr-un nume propriu (de persoană, de loc etc.), majuscula 
este justificată şi de regula scrierii acestuia. 

Unele cuvinte au acelaşi statut lexico-gramatical şi acelaşi fel 
de scriere în diverse întrebuinţări, prin coincidenţa unor reguli 
referitoare la categorii onomasiologice diferite. În această situaţie 
sînt, de exemplu, numele proprii de persoane care se folosesc şi ca 
nume de locuri, de instituţii, de produse sau de varietăţi: N. Bălcescu 
sau M. Kogălniceanu ca nume de localităţi, de străzi şi de şcoli, 
Napoleon ca nume al unor varietăţi de fructe (cireşe, mere, pere, 
struguri); de asemenea, numele proprii de locuri folosite ca nume 
de persoane, de instituţii şi de produse sau de varietăţi: Dacia ca 
nume de femeie, de filatură şi de editură sau ca marcă de automobil. 

5. Unele categorii onomasiologice în întregime sau numai 
unele cuvinte în parte se pot scrie în mod diferit, în privinţa inițialei 
majuscule sau minuscule, în situaţii diferite, cînd se găsesc sub 
incidența altei reguli. 

Numele punctelor cardinale, scrise în mod obişnuit cu iniţială 
minusculă (vezi 3 b), se scriu cu inițială majusculă cînd sînt folosite ca 
toponime: Extremul Orient, influenţa Orientului şi cînd intră în structura 
unui nume propriu geografic: America de Nord, Berlin- Vest (conform 
regulii de sub 1 d) sau în structura unui nume propriu de instituţie: 

Gara de Nord (conform regulii de sub 1 e). 
Pentru abrevieri vezi XXVIII A 5 c și B 3e. 


Numele lunilor anului, scrise în mod obişnuit cu iniţială minusculă 
(vezi 3 d), se scriu cu iniţială majusculă în numele proprii de sărbători 
exprimate prin data calendaristică a acestora: Întîi (sau 1) Decembrie, 
24 Ianuarie (conform regulii de sub 1 g). Vezi şi XXIX 1. 

Numele disciplinelor de învățămînt, scrise în mod obişnuit cu 
inițială minusculă (vezi 3 e), se scriu cu inițială majusculă (la toţi 
termenii constitutivi) în denumirile de unități de învăţămînt: 
Facultatea de Istorie, Liceul de Matematică-Fizică (în 
conformitate cu regula de sub 1 e). 


Ele se scriu cu iniţială majusculă (numai la primul termen) şi 
conform regulii sintactice a începutului de text (vezi A 1): în diverse 
rubrici sau liste, cum sînt rubricile din catalog, şi în titluri de manuale 
sau de alte publicaţii constînd din numele obiectului de studiu (vezi 2 
a): de exemplu. Limba română (rubrică în catalog, titlu de revistă şi de 
manual). Atenţie la deosebirea dintre Facultatea de Limba şi Literatura 
Română şi (revista) Limba şi literatura română sau dintre Manual de 
limba română (ca şi învăţ la limba română) şi Limba română. Manual 
pentru clasa a V-a! 


Numele proprii de instituții alcătuite din cuvinte comune (un 
termen generic şi diverse determinări indicînd specia) pot fi 
omonime sau aparent omonime cu grupuri nominale care nu au 
statut de nume proprii şi de care se deosebesc prin scriere. Se 
scrie corect Liceul de Matematică-Fizică) dar învaţă la un liceu 
de matematică-fizică sau În judeţ sînt două licee de 
matematică-fizică;, Facultatea de Fizică, dar o facultate şi 
facultățile de fizică, Teatrul Naţional, dar un teatru național şi 
teatrele naţionale. 

Omonimii asemănătoare, reale sau aparente, se întîlnesc şi în 
alte situaţii, generînd uneori ezitări şi greşeli în scriere. O confuzie 
frecventă se face între Tara Românească, denumire consacrată pentru 
“Muntenia”, ca formaţiune statală istorică, şi fara românească “statul 
român, patria românilor” sau ţările române “(toate) formațiunile 
statale româneşti”. 

Prin suprapunerea regulii sintactice a începutului de text se 
produc deosebiri de scriere în anumite categorii de texte. Termenul 
generic neînglobat într-un nume propriu, scris cu inițială 
minusculă în texte obişnuite (Am urcat de două ori pe virful 
Caraiman, Am fost pe malul lacului Sinoe; vezil d), se poate 
scrie cu inițială majusculă pe o hartă: Virful (sau Vf.) Caraiman, 
Lacul (sau L.) Sinoe. 

C. Pronumele de politeţe se scriu de obicei cu iniţială 
minusculă. În orice caz, acest fel de scriere este singurul 
adecvat la pronumele care exprimă un grad de politeţe intimă: 
dumneata şi, mai ales, mata, la fel dînsul, cînd este simţit ca 
pronume de politeţe. Pentru politeţea distantă, de tipul dumnea- 
voastră, vezi D. 


De remarcat deosebirea faţă de formulele de politeţe de sub 2 d. 


D. Scrierea cu iniţială majusculă sau minusculă este facultativă 
în unele situaţii, în care poate avea valoare stilistică. 

a. Scrierea cu inițială majusculă în loc de minusculă este 
posibilă la orice cuvînt dacă intervine intenția de reliefare pentru 
sugerarea importanţei acordate sau a atitudinii de reverență. 

Sînt tratate în acest fel mai cu seamă: 

— numele de persoane şi de lucruri considerate unice de cel 
care scrie: părinţii şi bunicii, soţul/iubitul şi soţia/iubita, şeful 

ierarhic, locul de muncă, țara proprie etc. De exemplu: Am visat-o pe 
Mama, M-am adresat Directorului, Mă duc la Institut, Și-a dat viaţa 
pentru Patrie; procedeul e folosit mai ales în adresări directe şi 
indirecte: Domnule Director, Domnului Profesor...; 

— substantive comune sinonime, în contextul dat, ale unor 
nume proprii: Capitală = Bucureşti; 

— substantive abstracte ca adevăr, dreptate, iubire, libertate, 
omenie: în numele Libertăţii; 

— pronumele şi adjectivele pronominale care ţin locul unor 
substantive din categoriile precedente: de exemplu, Ea “soţia 
sau iubita” (şi a Ei), îndeosebi pronumele de politeţe şi cele 
referitoare la ele în adresări oficiale: Mă adresez Dumnea- 
voastră pentru a Vă informa, Apelez la bunăvoința Dumnea- 
voastră etc. 

Deşi inițiala majusculă este permisă în asemenea situaţii, se 
recomandă folosirea ei cu măsură. Abuzul de majuscule cu 
caracter excepţional este obositor şi anulează însuşi efectul 
expresiv urmărit. 


Scrierea cu majuscule se explică uneori şi prin interpretarea unor 
substantive drept izolări eliptice din nume proprii compuse: de exemplu, 
Institut < Institutul de Lingvistică. 


b. Scrierea cu inițială minusculă în loc de majusculă la nume 
proprii de persoane şi de instituţii este folosită uneori cu valoare 
peiorativă exprimînd minimalizarea şi chiar detestarea. Grafiile 
de acest fel, cu antecedente interbelice, au constituit o modă 
temporară în publicistică imediat după 1989: ceauşescu pentru 
N. Ceauşescu, p.c.r. pentru Partidul Comunist Român. 

Scrierea cu inițială minusculă în loc de majusculă la început 
de vers (chiar şi la primul) este permisă dacă aşa a scris poetul 

respectiv. Ea este o caracteristică a poeziei moderne, în opoziție cu 
cea tradițională. 

E. Scrierea cu majuscule sau cu minuscule este folosită uneori în 
mod intenționat împotriva normelor lingvistice (ortografice), din 
dorinţa de originalitate, deci ca procedeu ținînd de arta grafică. 

a. Pe de o parte, se întîlneşte scrierea cu iniţială minusculă a 
unor nume proprii care trebuie scrise cu inițială majusculă: mai 
ales nume de persoane (la semnătură şi pe coperta/foaia de titlu: 
eugen barbu), titluri de publicaţii (revistele flacăra şi magazin 
istorie, de exemplu) şi de opere literare (cu minuscule şi la nume 
proprii din cuprinsul titlului: fiica dunării şi-a mării), denumiri 
de magazine şi instituţii (editura meridiane). 

b. Pe de altă parte, se întîlneşte scrierea cu inițială majusculă 
a unor substantive comune care trebuie scrise cu inițială minusculă: 
mai ales în enumerări, eventual aşezate pe rînduri diferite, din 
reclame comerciale (Vizitaţi raioanele de: Confecţii, Jucării şi 
Articole de menaj sau Vindem: Uniforme şcolare, Costume de 
liceeni). 

c. Ca procedeu grafic, se recurge la scrierea cu majuscule şi a 
unei/unor litere neiniţiale, din interiorul sau de la sfîrşitul unui 
cuvînt, de obicei pentru sugerarea unor relaţii ascunse. De 
exemplu, grafia momenTe 

Vesele la televiziune (= TV). 

Aceste grafii nonconformiste — izvorîte din necesitatea de 
variaţie, căreia i se datoreşte şi apelul la caractere tipografice rare, 
la folosirea unor litere modelate după alte alfabete sau la alte artificii 
— reprezintă un fel de joacă de-a scrisul. Ele sînt nerecomandabile 
nu atît în sine, cît prin efectul, desigur involuntar, pe care-l au 
asupra celor care nu le înțeleg substratul artistic şi le judecă 
exclusiv sub aspect ortografic, fie condamnîndu-le ca abateri, fie 


CUPRINS 

— mai grav — adoptîndu-le ca modele în scrisul curent. În ce priveşte 
însuşi efectul artistic, el este anulat de banalizarea acestor procedee, 
devenite maniere. De altfel, limitele procedeului de evitare a 
majusculelor rezultă din faptul că nimeni nu îndrăzneşte să scrie astfel 
numele patriei sau nume de personalităţi oficiale. 

Respectarea normelor ortografice ar trebui să constituie o 
normă şi pentru graficieni! 

Singurul procedeu grafic tolerabil, prin faptul că nu produce 
confuzii cu scrisul curent, este reliefarea prin scriere integrală cu 
majuscule a unui text, a unui fragment de text (titluri, citate 
importante) sau a unor cuvinte-cheie. De exemplu, în reclame 
comerciale: Vindem UNIFORME ŞCOLARE pentru elevi de toate 
vîrstele, COSTUME de LICEENI sau Cumpăraţi chiar AZI 
uniformele şcolare pentru copiii dv.! 

F. În scrierea literelor majuscule este obligatorie notarea 
semnelor diacritice la corespondentele lui ă, â, î, ş, £: 4, Á, Í S, T. 
Majuscula corespunzătoare lui i se scrie însă fără punct deasupra (7). 


XXVIII. Abrevierile 


Abrevierile sau prescurtările se folosesc — mai ales în scris, dar 
uneori Şi în vorbire — pentru economie de spațiu şi de timp. Ele sînt 
caracteristice limbajului tehnico-ştiinţific şi celui administrativ, care 
utilizează, cu mare frecvenţă, diverse abrevieri convenţionale 
(îndeosebi simboluri şi indicaţii bibliografice), dar unele abrevieri 
apar şi în alte stiluri funcţionale; cel mai puţin se întîlnesc în stilul 
beletristic. 

A. Abrevierile pot fi clasificate din diverse puncte de vedere: 
după natura lor pur grafică sau/şi orală; după aria, gradul şi restricțiile 

de folosire (generale şi speciale, chiar particulare; uzuale sau curente 
şi rare, chiar ocazionale; libere sau absolute şi contextuale); după 
caracterul lor național sau internaţional, de unde şi concordanța sau 
neconcordanța cu cuvîntul reprezentat şi folosirea unor litere din alte 
alfabete; după sensul sau valoarea lor (monovalente şi polivalente pe 
plan lexical şi gramatical); după categoriile lingvistice ale bazelor 
abreviate (cuvinte simple, cuvinte compuse, îmbinări de cuvinte; părți 
de vorbire şi clase sau specii ale acestora, ca substantivele comune şi 
proprii, pronumele de politeţe; categorii onomasiologice); după felul 
abrevierii (pur literale — cu litere din alfabetul limbii române sau/şi 
cu litere din alte alfabete — şi mixte, realizate din litere asociate cu 
cifre sau cu alte semne grafice); după mecanismul de obţinere a 
abrevierii (din litere iniţiale, din litere nesuccesive şi din fragmente 
de cuvinte); după accesibilitatea abrevierii (uşor decodabile şi 
ermetice). 

1. Cele mai multe abrevieri sînt pur grafice, necesitînd 
întregirea la lectura orală (vezi B 4). De exemplu: cea “circa”, 
nr. “numărul”. 

Unele abrevieri pot apărea şi în exprimarea orală, în limba comună 
sau numai în limbaje speciale. În general au (Şi) aspect oral abrevierile 
de cuvinte compuse, mai ales ale numelor proprii de întreprinderi şi 
instituții, fie că permit lectura cursivă (de exemplu: BIG “(magazin 
de) băcănie, (articole) industriale (şi de tip) Gospodina”, Plafar 
“(magazin de) plante farmaceutice”), fie că se citesc pe litere (C.F.R. 
“Căile Ferate Române”, citit [%e-fe-re] sau [ke-fe-re]); vezi B 4. 

Abrevierile folosite şi în exprimarea orală pot deveni cuvinte de 
sine stătătoare; este cazul atât al unor nume proprii devenite comune 
(de tipul big-uri, un plafar etc.), cît şi al unor termeni tehnici ca VAR 
“volt-amper reactiv”. 

La unii vorbitori un fenomen asemănător se produce cu abrevierea 
onor. “onoratul, onoratului, onorata, onoratei, onoraţii, onoraţilor, 
onoratele, onoratelor”, care tinde să devină adjectiv invariabil, ceea ce se 
reflectă grafic în omiterea punctului final, iar gramatical în schimbarea 
construcţiei: în locul unor substantive nearticulate (onor. călători, onor. 
familii) apar forme articulate enclitic (onor călătorii sau onor călătorilor, 
onor familiei). 


2. Pe lîngă un inventar de abrevieri generale în limbă, 
cunoscute tuturor vorbitorilor culți şi înregistrate de obicei în 
lucrări normative de uz curent, există numeroase abrevieri 
specifice anumitor limbaje sau stiluri funcţionale, cunoscute din 
manuale de cei iniţiaţi în domeniul respectiv, şi chiar abrevieri 
specifice unei anumite persoane sau unei anumite lucrări; 
abrevierile speciale şi cele particulare folosite în texte date 
publicităţii sînt explicate în anexe sau note pentru înlesnirea 
decodării. În cadrul fiecărei categorii se pot distinge, după 
frecvenţă, abrevierile uzuale sau curente de cele rare sau 
ocazionale. 

În timp ce majoritatea abrevierilor sînt de sine stătătoare, libere 
sau absolute, independente de o anumită vecinătate, unele 
abrevieri sînt contextuale, depinzînd de anumite vecinătăţi. În 
această situație sînt abrevierile legate de vecinătatea directă 
(anterioară sau posterioară) a unor: 

— cifre: p. “pagina”, r. “rîndul”, sec. “secolul”, vol. “volumul” 
şi toate abrevierile numelor de unităţi de măsură (| “litru”, m 
“metru” etc.); 

— date: a. c. “anul curent” şi l. c. “luna curentă”, e. n. “era 
noastră” şi î. e. n. “înaintea erei noastre”; 

— nume proprii de persoană (nume de familie): toate abrevierile 

unor nume de titluri academice şi profesionale (dr. “doctor”, ing. 
cc: . » cc >> . A d 

inginer , prof. “profesor ), precum şi abrevierile prenumelor (Al. 
“Alexandru”, I. “Ion”); 

— nume proprii de persoană (nume de familie ori prenume) sau/ 
şi titluri academice ori profesionale: abrevierile unor termeni sau 
formule de adresare şi de referire (d. sau dl “domnul”, dna “doamna”, 
P. S. S. “Preasfinţia sa”). 

De asemenea sînt contextuale abrevierile unor cuvinte care 
se folosesc în acest fel numai în abrevieri compuse 
corespunzătoare unor cuvinte compuse sau unor îmbinări de 
cuvinte. De exemplu: d. “de” în d. e. “de exemplu” şi “după” 
A ce = . PEZI ce > A ce . 
în d. a. “după-amiază ; c. “curent în a. c. “anul curent şil. 

66 x cc A ce = 
c. “luna curentă , dar crt. “curent în nr. crt. “numărul 
curent”. 

3. Abrevieri cu specific naţional sînt cele care pornesc de la 
cuvinte româneşti; de exemplu: dv. şi dvs. “dumneavoastră”, intr. 
ces EL) Gea 54 ce A cen . . EZI 

intrarea , r. “rîndul , şos. “şoseaua ; î. a. “înainte de amiază , 
ş. a. m. d. “şi aşa mai departe”. 

Numeroase abrevieri au caracter internaţional. Dintre 
acestea cele mai multe sînt raportabile şi la cuvinte româneşti; 
de exemplu: Ag “argint”, m “metru”, chiar p “piano”, p. s. 
“post-scriptum”, a.m. (< lat. ante meridiem) “antemeridian”, 
loc. cit. (< lat. loco citato) “(în) locul citat”, ss (< lat. sua 
subscriptione) “cu semnătura sa”. 

Un caz extrem este reprezentat de raportarea abrevierii etc. ( < lat. et 
caetera “şi celelalte”) la un adverb etcetera, care nu apare niciodată scris 


întreg, fiind inserat în dicţionare numai pentru existenţa sa orală, ca lectură 
a abrevierii grafice menţionate. 


Altele însă, fie că pornesc de la cuvinte străine, fie că sînt 

absolut convenţionale, nelegate de nici o limbă, prezintă discordanţe 
totale sau parţiale față de echivalentul românesc: 

a) discordanţe totale: e “(nota) mi”, h “oră”, HP (< engl. 
horse-power) “cal-putere”; 

b) discordanţe parţiale: Å “angstrom”, Cm “curiu” şi Tm 
“tuliu”, Dy “disprosiu” şi dyn “dină”, Fe “fier”, q “chintal”, Rh 
“rodiu” şi Th “toriu”. 

Abrevierile internaţionale corespund uneori numai unuia 
dintre sinonimele existente în limba noastră pentru aceeaşi noțiune 
şi nu totdeauna celui mai frecvent; de exemplu: Hg “hidrargir/ 
mercur”, K “kaliu/potasiu”. 

Pentru unele noţiuni există dublete constituite dintr-o 
abreviere naţională şi una internațională (pornind de la o limbă 
străină); de exemplu: CP şi HP “cal-putere”; (d. a. şi p. m. 
“după-amiază”, î. a. şi a. m. “înainte de amiază”; nr. şi n° sau 
no. “numărul”; S. U. A. şi U. S. A. “Statele Unite ale Americii”. 

Unele abrevieri internaţionale nu sînt analizabile pentru orice 
vorbitor român, care le poate cunoaşte numai sensul global; de 
exemplu, O.K. (formulă de aprobare), S. O. S. (semnal de alarmă). 
Necunoaşterea caracterului străin al unei abrevieri duce şi la 
greşeli: indicaţia cf. < lat. confer “compară” este înțeleasă de unii 
greşit drept “conform”. 

4. a. Din punct de vedere lexical, cele mai multe dintre 
abrevierile fixate în normă sînt monovalente (desemnează o 
singură noţiune): Au “aur”, cca “circa”, E “est”, ha “hectar”, p. 
sau pag. “pagina”, urm. “următoarele”. Există însă şi numeroase 
abrevieri polivalente (care desemnează două sau mai multe 
noțiuni, de obicei din domenii diferite), de exemplu: cap. 
“capitolul; caporal”; fig. “figura; figurat”; N “nitrogen/azot; neper; 

newton; nord”; S “siemens; sud; sulf”. 

b. Din punct de vedere gramatical, puţine abrevieri sînt 
monovalente (corespunzînd unei singure forme flexionare); de 
exemplu: d. sau dl “domnul”, dlor “domnilor”, dlui “domnului”; 
dna “doamna”, dnei “doamnei”; d-ta “dumneata”; d-tale 
“dumitale”. De obicei abrevierile sînt polivalente sub acest aspect; 
de exemplu: gr “gram, grame”, onor. “onoratul, onoratului, 
onorata, onoratei...”, sec. “secolul, secolului, secolele, secolelor”. 

5. Abrevierile pot corespunde unor categorii lingvistice 
variate. 

a. Din punctul de vedere al structurii, bazele abreviate pot fi: 

a) cuvinte simple, fie nederivate: Br “brom”, dr. “doctor”, 
str. “strada”, fie derivate (interesează faptul că la derivatele cu 
prefixe abrevierea poate prelua elemente din ambele 
componente: prefixul şi tema): c/val. “contravaloarea”, I. D. R. 
“intradermoreacţie”, P. S. S. “Preasfinţia sa”, slt. “sublo- 
cotenent”; 

b) cuvinte compuse (la care, de asemenea, abrevierea poate prelua 
elemente de la principalii termeni componenți, chiar cînd compusul 
de bază este sudat şi scris într-un singur cuvînt): CP “cal-putere”, 
d.a. “după-amiază”, D.D.T. “diclordifeniltriclormetilmetan”, km 
“kilometru”, It.-col. “locotenent-colonel”, ms. “manuscris”; 

c) îmbinări de cuvinte: a. c. “anul curent”, î. a. “înainte de amiază”, 
î. e. n. “înaintea erei noastre”, O. Z. N. “obiect zburător neidentificat”, 
P. A. L. “placă aglomerată lemnoasă”, ş.a.m.d. “şi aşa mai departe”, 
VSH “viteza de sedimentare a hematiilor”. 

b. Din punct de vedere morfologic, bazele abreviate reprezintă 
următoarele părţi de vorbire: 

— substantive (cu cele mai multe abrevieri), atît comune: g sau 

cc 29 «e cc: $ » cc = 33 ce. 5 A . zy 

gr “gram , ing. “inginer , nr. “numărul , Pb “plumb , cît şi proprii: 

Astra “Asociaţiunea Transilvană pentru Literatura Română şi Cultura 
Poporului Român”, C.F.R. “Căile Ferate Române”, I. “Ion”; 

— adjective: €. “curent” (în a.c. şi L.c.), I. “internaţional” (în 
A.G.I. “Anul Geofizic Internaţional”), univ. “universitar” (în: 
prof. univ.); 

— adjective pronominale (posesive): n. “noastră” (în: e.n.), 
s. “sa” (în M.S. “Maiestatea sa); 

— pronume: (de politeţe) d-ei “dumneaei”, dv. şi dvs. sau 
d-voastră “dumneavoastră”; (demonstrative) el. “ceilalţi, 
celelalte” (în: ş.el.); (nehotărâte) a. “alţii, altele” (în: ş.a.); 

— verbe: cf. < lat. confer “compară”, v. “vezi”; 

— adverbe: a. “aşa” (în: ş.a.m.d.), cea “circa”, d.a. 
“după-amiază”, m.d. “mai departe” (în: ş.a.m.d.); 

— prepoziţii şi locuţiuni prepoziţionale: d. “de” (în: d.e.) şi 
“după” (în: d.a.), î. “înainte de” (în: î.a., î. e. n.), vs. < lat. versus 
“faţă de”; 

— conjuncții: ş. “şi” (în: ş.a., ş.a.m.d., ş.cl.). 

c. Din punct de vedere onomasiologic, bazele abreviate în 
mod curent şi abrevierile respective reprezintă: 

— numele unităţilor de măsură: g şi gr “gram”, 1 “litru”, m 
“metru”, V “volt” etc.; 

— numele punctelor cardinale: N “nord”, S “sud”, E “est”, 
V “vest”; 

ed 

— numele lunilor anului: ian. “ianuarie”, febr. “februarie”, 
mart. “martie”, apr. “aprilie”, iun. “iunie”, iul. “iulie”, aug. 
“august”, sept. “septembrie”, oct. “octombrie”, n. “noiembrie”, 

dec. “decembrie”; 
Numele lunii mai nu se abreviază. Vezi şi XXIX. 


— numele altor noţiuni temporale: d.a. “după-amiază”, e.n. “era 
noastră”, sec. “secolul”; 

— titluri academice, nume de profesii, grade militare: acad. 
“academician”, agr. “agronom”, arh. “arhitect”, conf. univ. 
“conferenţiar universitar”, cpt. “căpitan”, dr. “doctor”, ing. 
“inginer”, It. “locotenent”, prof. “profesor”, serg. “sergent” etc.; 

— termeni şi formule de adresare şi referire: d. sau dl 
“domnul”, M.S. “Maiestatea sa” etc.; 

— pronume şi formule de politeţe: d-ta “dumneata”; dv., dvs., 
d-voastră “dumneavoastră”; D-sa “Domnia sa”; Dv., Dvs. 
“Domnia voastră”; 

— termeni şi formule din limbajul administrativ: a.c. “anul 
curent”, com. “comuna”, exp. “expeditor”, jud. “judeţul”, L.S. 
“locul sigiliului (ştampilei)”, mun. “municipiul”, nr. “numărul”, 
S.C. “societate comercială”, SRL “societate cu răspundere 
limitată”, ss “cu semnătura sa” etc.; 

— indicaţii bibliografice: art. “articolul”, cap. “capitolul”, 
fig. “figura”, obs. “observaţia”, p. sau pag. “pagina”, tab. 
“tabelul”, v. “vezi”, vol. “volumul, volume(le)”; 

— (cel puţin unele) simboluri din chimie, fizică şi matematică: 
C “carbon”, Cl “clor”, H “hidrogen”, O “oxigen”, S “sulf”; e “viteza 
luminii”, F “forță”, m “masa”, v “viteză”; L “lungime”, 1“lăţime”, 
log. “logaritm”, sin “sinus”; 

— formule de legătură şi de enumerare: d.e. sau de ex. “de 
exemplu”, etc. “etcetera”, ş.a. “şi alţii”, ş.a.m.d. “şi aşa mai departe”; 

— formule diverse, mai ales epistolare: N.B. < lat. nota bene! 

“ia seama bine, fii atent”, P.S. “post-scriptum”; 

— nume proprii de persoane: (prenume) Al. “Alexandru”, 
Gh. “Gheorghe”, I. “Ion”; (nume complete în pseudonime sau 
în sigle) Nigrim “Nicolae Grigore Mihăilescu”, Tradem “Traian 
Demetrescu”, M.R.P. “Miron Radu Paraschivescu”; 

— nume proprii de întreprinderi, instituţii, asociații: C.E.C. 
“Casa de Economii şi Consemnaţiuni”, TAROM “Transporturile 
Aeriene Române”, ONU “Organizaţia Naţiunilor Unite”; 

— nume proprii geografice şi teritorial-administrative 
(denumiri compuse ale unor state): R.F.G. sau R.F. Germania 
“Republica Federală Germania”, SUA “Statele Unite ale Americii”, 
R.M. “Republica Moldova;, R.P. Chineză "Republica Populară 
Chineză”; 

— simboluri (indicative) de state, judeţe sau oraşe: B “Bucureşti”, 
RO “România”, TL “Tulcea”. 

6. Abrevierile pot consta din: 

a. litere — minuscule sau majuscule —: (din alfabetul limbii 
române) mg “miligram”, V “volt”; (din alte alfabete) Å “angstrom”, 
u, “micron”, Q “microohm”; (litere din alfabete diferite: românești 
şi străine) ug “microgram”, MQ “megaohm”; 

b. litere asociate cu cifre: m? “metru pătrat”, O, “ozon”; 

c. litere asociate cu alte semne grafice: r° “recto”, v° “verso”. 


Deşi prezintă asemănări funcţionale, scrierea numerelor prin cifre (2, J, 


al II-lea) sau notații de tipul ' “minut”, " “secundă”, ° “grad” nu sînt abrevieri, 


întrucît nu pornesc de la cuvinte. 


În componenţa abrevierilor pot intra diverse semne ortografice: 
punctul, cratima, bara oblică (vezi B 3 a, b, c). 
Folosirea literelor minuscule sau majuscule şi a anumitor caractere 

(drepte sau cursive) ţine de structura abrevierii; vezi B 3 e. 

7. Abrevierile se realizează prin: 

a. litera iniţială a cuvîntului în cauză sau literele inițiale ale 
cuvintelor dintr-o îmbinare sau dintr-o denumire compusă: a.c. “anul 
curent”, î.e.n. “înainte de era noastră”, C.F.R.; 

b. litere nesuccesive din structura cuvîntului în cauză: (prima 
şi ultima) dl “domnul”, pz “piez”, Rn “radon”; (inițiala prefixului 
şi a bazei sau inițialele termenilor unui compus): slt. 
“sublocotenent”, em “centimetru”, dv. “dumneavoastră”, ha 
“hectar”, kgm “kilogrammetru”; (inițiala şi altă literă sau alte litere 
fără o motivaţie anume) Ag “argint”, At “astatiniu”, cpt. “căpitan”, 
tg “tangentă”; 


Literele nesuccesive selectate din interiorul bazei sînt de obicei litere 
care notează consoane; există însă şi abrevieri discontinue cu litere care 
notează vocale: de exemplu. Ci “curie” sau dam “decametru”. 

Abrevierile discontinue — alcătuite din litere nesuccesive în cuvîntul 
de bază — pot conţine succesiuni grafice nepermise sau rare în alte situații 
(vezi XXIV): de exemplu, succesiunea sb în asb “apostilb” şi Sb “stibiu”. 
De remarcat şi literele duble care apar în situaţii neobişnuite: cea “circa”, 
mm “milimetru”. 

c. segmentul inițial al cuvîntului în cauză sau segmente inițiale 
ale cuvintelor dintr-o îmbinare sau dintr-un compus: arh. “arhitect”, 
cos “cosinus”, cosec “cosecantă”, ian. “ianuarie”, art. cit. “articolul 
citat”, serg.-maj. “sergent-major”, ASIROM “Asigurarea 
Românească”, Astra “Asociaţiunea Transilvană...”; 

d. combinaţii de litere şi segmente: cca “circa”, dna “doamna”, 
dnei “doamnei”, ADAS “Administraţia Asigurărilor de Stat”, 
TAROM “Transporturile Aeriene Române”; 

e. combinații de litere şi cuvinte: aragaz < A.R.4. [= Asociaţia 
Româno-Americană] + gaz, D-sa “Domnia sa”, D-sale “Domniei sale”; 

f. combinaţii de segmente şi cuvinte: Eurasia, gostat, Rompetrol. 

8. Accesibilitatea unei abrevieri depinde de familiarizarea cu baza 
abreviată şi cu domeniul (limbajul) în care se foloseşte. 

În general, sînt mai uşor decodabile abrevierile mai lungi, 
care rețin mai multe elemente din bază şi care sînt realizate din 
sau şi din segmente continue, nu numai din litere iniţiale (de exemplu, 
într-un dicționar sau o gramatică subst. faţă de s. “substantiv”; 
abrevierile de acest fel sînt însă mai puţin economice. De asemenea 
sînt uşor decodabile abrevierile folosite într-un text după folosirea 
bazei neabreviate (de exemplu, M. Jonescu după ce s-a menționat 
integral prenumele Marin). 

Sînt greu decodabile şi chiar ermetice abrevierile lipsite de 
un indiciu semnificativ, mai ales cînd nu apar într-un context 
ajutător;, este cazul abrevierilor unor nume de instituţii în adrese 
sau enumerări (de exemplu: F.C.E., I.P.R.S. etc.). 

B. Problemele de corectitudine pe care le pun abrevierile 
privesc: modul lor de realizare; existența unor variante de 
structură; scrierea; pronunţarea; condiţiile de întrebuințare. 

Numeroase abrevieri sînt fixate prin norme. Abrevierile 
generale şi uzuale, precum şi principalele abrevieri speciale 
sînt înregistrate în lucrările ortografice normative, în primul 
rînd în DOOM; ele pot fi cunoscute deci prin consultarea 
acestor lucrări. Pe lîngă normele care privesc aspectul 
diverselor abrevieri în parte, există unele norme generale ale 
abrevierii ca procedeu; cunoaşterea lor serveşte atît la 
înţelegerea unor abrevieri existente, cît şi la formarea unor 
eventuale abrevieri noi. 

1. În ce priveşte modul de realizare a abrevierilor (pentru 

care vezi A 7): 

a. Nu sînt recomandabile abrevierile prin care nu se realizează 
o economie reală de spaţiu grafic, mai ales cînd spațiul unei litere 
omise este preluat de punct sau de cratimă (de aceea din principiu 
este nerecomandabilă abrevierea cuvintelor alcătuite din două litere: 
de exemplu, a prepoziţiilor cu, de, în, la); abrevieri ca î.l.d. “în loc 
de”, p-ţa “piaţa” sînt inutile, pentru că economisesc în fapt cîte un 
singur semn grafic. Se face excepţie totuşi pentru unele abrevieri 
din componenţa altora: de exemplu, d. “de” în d.e. “de exemplu” 
(dar de ex., nu d.ex.); S. “sa” în M.S. “Maiestatea sa” sau P.S.S. 
“Preasfinţia sa”; ş. “şi” în ş.a. “şi alţii, şi altele” sau ş.a.m.d “şi aşa 
mai departe”. 

b. Nu sînt recomandabile abrevierile hibride sau semiabrevierile, 
în speţă abrevierea parţială a unui compus sau a unei îmbinări 
terminologice: metru pătrat se abreviază corect m? , nu m pătrat, 
nici metru?. 

c. Cu excepţia abrevierilor internaţionale, iar, dintre cele naţionale, 
cu excepţia abrevierilor reduse la litera iniţială a bazei (a. din a.c. 
sau e. din d.e., A. “Ana, Andrei, Aurel etc.”) şi a celor care menţin 
finala bazei (cca “circa”, dna “doamna”, drei “domnişoarei”), nu se 
admit abrevieri terminate în litere cu valoare de vocală sau 
semivocală/semiconsoană. Gheorghe se abreviază corect G. sau Gh. 
(nu Ghe.!), noiembrie se abreviază n. (nu noi. sau noe.!), iar raionul 
r. sau rn. (nu rai.!). 

2. Unele abrevieri au variante admise în normă. Ele pot diferi prin: 

— lungime: cot şi cotg “cotangentă”; d. şi dl “domnul”; dv., 
dvs. şi d-voastră “dumneavoastră”; g şi gr “gram” (dar numai cg, 
dag, dg, hg, kg, mg); ib. şi ibid. (< (lat.) ibidem) “în acelaşi loc, tot 
acolo”; p. şi pag. “pagina”; 

— prezenţa (sau absenţa) şi locul unor semne ortografice (vezi B 3 a); 

— folosirea literei majuscule sau minuscule (vezi 3 e); 
— scrierea mai sus (la umăr) a abrevierii sau însoţirea ei de 
semnul °: * sau r° “recto”, Y sau v* “verso”. 


La acestea se adaugă: 

— existenţa dubletelor sinonime de tipul a.m. şi î.a. “înainte de amiază”, 
etc. şi ş.cl. “şi ceilalţi, şi celelalte” (vezi A 3); 

— existența unor abrevieri sinonime cu notații grafice de alt tip 
(neliterale), de exemplu: min. şi ' “minut”, sec. şi " “secundă”. 


3. Scrierea corectă a abrevierilor are aspecte legate de prezența 
unor semne ortografice (punctul, cratima, bara oblică), caracterele 
drepte sau cursive; majuscule sau minuscule; aşezarea în rînd; 
dublarea unor litere. 


La acestea se adaugă folosirea unor litere din alfabete străine şi a unor 
semne grafice neliterale (vezi A 6). 


a. Dintre semnele ortografice care pot apărea în abrevieri cel 
mai important este punctul. Deşi este considerat specific pentru 
abrevieri, punctul nu se foloseşte la orice abreviere: pe lîngă 
abrevieri la care punctul final sau interior este obligatoriu, există 
unele la care el este interzis şi altele la care el este facultativ. 

În general, abrevierile care pornesc de la cuvinte unice au un 
punct la sfîrşit. 

Nu se scriu însă cu punct final următoarele abrevieri: 

— abrevierile care menţin ultima literă a bazei: cea “circa”, 
dl “domnul”, dnei “doamnei”, d-ta “dumneata”, jr “junior”; 


Această regulă are unele excepţii reale (dr. “doctor”, mr. “maior”) şi 
altele aparente (întrucît corespund numai formelor articulate, nu celor 
nearticulate; de exemplu, nr. “numărul”, nu “număr”; de aceea bulevardul 
se abreviază corect bd., nu bd). 


— numele unităţilor de măsură: em, dl, kg, m etc.; 

— numele punctelor cardinale: E, S, N, V; 

— simbolurile din chimie, fizică şi matematică: C, Hg, l, m 
etc.; 

— indicativele statelor şi ale judeţelor la autovehicule: R, GB, 
I; GJ, TL. 

Perechi de abrevieri/simboluri constînd din aceleaşi litere se 
pot deosebi între ele prin scrierea cu sau fără punct final; de 
exemplu: 

Co. < engl. company, lat. compania, dar Co “cobalt”; 

n. “nota”, dar n “număr (întreg)”; 

r. “rîndul”, dar r “röntgen”; 

Rh. factor în medicină, dar Rh “rodiu”; 

sec. “secolul” şi “secundă”, dar sec “secantă”; 

str. “strada”, dar str “steradian”. 

În mod excepţional unele abrevieri au în normă variante cu 
sau fără punct final: f. sau f < (lat.) folio. 


Variantele din uz sînt mai numeroase; unele dintre ele se explică prin 
vechi deprinderi ortografice: de exemplu, scrierea cu punct a abrevierilor 
pentru numele unităților de măsură (m. sau kg.) şi pentru numele punctelor 
cardinale (N.). Tendinţa actuală este de renunțare la punct şi în alte situaţii. 


La abrevierile care pornesc de la îmbinări de cuvinte şi 
denumiri compuse se pune şi problema punctelor interioare, dintre 
termenii abrevierii. 

Se pune punct după fiecare termen al abrevierii unor îmbinări 
libere de cuvinte: de exemplu, a.c., art. cit. “articolul citat”, e.n. 
“era noastră”, ş.a.m.d. “şi aşa mai departe”. 

În mod excepţional, se pune punct după fiecare termen 
constitutiv sau numai după unii dintre ei şi la abrevierea unor 
cuvinte compuse: d.a. “după-amiază”; kgf.m “kilogram- 
forță-metru”. 

Abrevierea formulelor şi ceilalți, şi celelalte cunoaşte trei variante 
rezultate din folosirea punctului: ş.el., ş.c.]. şi şel. Dintre acestea cea care 
are numai punct final (şcl.) este total greşită. Celelalte două sînt ambele 
acceptabile, dar preferabilă este prima (ş.cl.), care urmează o regulă generală, 
în timp ce a doua (cu punct interior la abrevierea unui compus: c.l. “ceilalți, 
celelalte”) se orientează după excepții. 


Nu se pun puncte la următoarele abrevieri: 

— puţine abrevieri literale ale unor îmbinări terminologice, 
laser, radar, VAR; 

— abrevierile unor nume proprii compuse în a căror structură 
intră (şi) segmente sau cuvinte întregi: ADAS (nu A.D.A.S.!), 
TAROM sau Tarom (nu T.A.R.O.M), la fel AGERPRES sau 
Agerpres, ROMPRES sau Rompres, ECOSOC, ICECHIM, 
SANEPID etc. 

Punctele sînt facultative la abrevierile compuse din litere 
inițiale ale: 

— unor cuvinte compuse (analizate în termenii constitutivi) 
şi îmbinări terminologice: A. C. T. H. sau ACTH “adrenocorti- 
cotrophormon”; 

— numelor proprii compuse de instituţii, organisme, state: 
C.F.R. sau CFR; O.N.U. sau ONU; S.U.A. sau SUA. 


Scrierea fără puncte interioare este recomandabilă în situațiile în care 
abrevierea nu este analizabilă în elemente cunoscute, deci există riscul 
disocierii unor segmente în litere fără corespondent. Pentru a nu greşi în 
exemple ca ADAS sau ECOSOC e preferabil să se scrie fără puncte interioare 
toate abrevierile (deci şi CFR sau ONU). 


Abrevierile compuse fără puncte interioare nu se scriu cu 
punct nici la sfîrşit (nu se scrie deci ADAS., ACTH. sau CFR.). 
b. Cratima se foloseşte în cuprinsul cîtorva abrevieri în două situații: 

— fiind preluată din bază în cazul abrevierii unor cuvinte 
ec id .19? 
compuse nesudate: ec.-cont. “economist-contabil , It.-col. 
ce 3 . ce zi >> 
locotenent-colonel', serg.-maj. “sergent-major , N-V 
“nord-vest”; 

— marcînd discontinuitatea elementelor din structura 
abrevierii în cazul unor compuse sudate (de exemplu, d-ta 
“dumneata”, d-tale “dumitale”) şi în cazul unor formule 
echivalente cu pronumele de politeţe (D-sa “Domnia sa”). 


Nu este corectă folosirea cratimei în abrevieri discontinue ale unor 
cuvinte simple, de exemplu în d-na în loc de dna, în p-ta “piaţa”sau în 
prenumele C-tin < Constantin, D-tru < Dumitru (de altfel, recomandabile 
sînt abrevierile C. sau Const., respectiv D.). 


Perechi de abrevieri constînd din aceleaşi litere se pot deosebi 
între ele prin prezenţa sau absenţa cratimei: 

d-lui “dumnealui”, dar dlui “domnului”; 

d-lor “dumnealor”, dar dlor “domnilor”. 

c. Bara se foloseşte în cuprinsul următoarelor abrevieri: 

— abrevierea prefixului contra- în e/val. “contravaloarea”; 

— cu valoarea “pe” în abrevierea unor formule distributive 
de tipul km/h “kilometru pe oră”. 

d. Cele mai multe abrevieri nu au restricţii în privința 
caracterelor grafice folosite: ele se scriu de obicei cu caractere 
tipografice drepte, dar pot fi scrise, după caz, şi cu caractere 
cursive. 

Există însă unele simboluri din matematică, fizică şi muzică 
la care este obligatorie folosirea caracterelor cursive în textele 
tipărite, respectiv sublinierea în textele manuscrise sau 
dactilografiate. 

Perechi de simboluri constînd din aceeaşi literă se pot deosebi 
între ele prin scrierea cu caractere drepte sau cursive. De exemplu: 

A “amper” şi “amper-spiră”, dar A “arie”; 
F “farad” şi “fluor”, dar F (sau f) “forte”; 
ca x 


h “ora” şi “(nota) mi”, dar h “înălţime”; 
[13 » ce, w39 
m “metru , dar m “masă . 


Dat fiind rolul distinctiv al caracterelor cursive la abrevieri, în acest 
capitol nu s-au folosit asemenea caractere la toate abrevierile discutate, 
după tehnica obişnuită la citarea unor litere, sunete, cuvinte etc., ci numai 
la cele care se scriu astfel. 


e. Scrierea cu litere minuscule sau majuscule a abrevierilor 
face parte din structura lor şi nu urmează regulile ortografice 
obişnuite. 

Astfel, inițiala majusculă se foloseşte la numeroase abrevieri 
care nu sînt nume proprii; de exemplu: toate simbolurile 
elementelor chimice, numele punctelor cardinale. 

Literă majuscula poate apărea în corpul unei abrevieri scrise 
cu inițiala minusculă: de exemplu, eV “electron-volt”, kW 
“kilowatt”, pF “picofarad”, pH “puterea hidrogenului”. 

Perechi de abrevieri/simboluri constînd din aceeaşi literă sau 
aceleaşi litere se pot deosebi între ele prin scrierea cu majuscule 
sau minuscule. De exemplu: 

cl “centilitru”, dar Cl “clor”; 

d-ta “dumneata”, dar D-ta “Domnia ta”; 

m “metru”, dar M “mach”; 

n “număr (întreg)”, dar N “azot”, “neper”, “newton”, “nord”; 

t “tonă”, dar T “tesla” şi “tritiu”. 

În mod excepţional unele simboluri constituite dintr-o singură 
literă au variante cu majusculă sau minusculă: F sau f “forte” (în 
muzică). Asemenea variante sînt mai numeroase la abrevierile 
alcătuite din mai multe litere; de exemplu: O.Z.N. şi o.z.n. “obiect 

zburător neidentificat”; TBC, Tbe şi tbe “tuberculoză”; TV şi tv 
“televizor, televiziune”. 

Abrevierile numelor proprii compuse se scriu cu toate literele 
majuscule: C.F.R., R.D.G. Unele dintre cele care pot fi citite legat 
se scriu atît integral cu majuscule, cît şi numai cu inițiala 
majusculă: de exemplu, AGERPRES şi Agerpres, 
ROMPETROL şi Rompetrol, TAROM şi Tarom. 

Abrevierile scrise cu litere majuscule pun şi problema semnelor 
diacritice la literele care comportă asemenea semne. Deşi normele 
prevăd scrierea cu semnele diacritice de rigoare, în uz se constată 
omiterea lor: mai rar la Ş (vezi totuşi frecvent S.S.F. în loc de 
S.$.F. “Societatea de Ştiinţe Filologice” şi numai A.S.S.P. 
“Academia de Ştiinţe Sociale şi Politice”, dar C.N.$.T. "Consiliul 
Naţional pentru Ştiinţă şi Tehnologie”) şi 7 (vezi F.T.B. “Fabrica 
de Ţigarete Bucureşti”, dar indicativul NT “Neamţ”), dar aproape 
regulat la (vezi M.E.L. “Ministerul Educaţiei şi Învățămîntului” şi 
toate denumirile în care abrevierea I. — scrisă şi citită ca atare — 
corespunde cuvîntului Întreprinderea, de exemplu: I.T.B. 
“Întreprinderea de Transport Bucureşti”). 


Vezi şi IX 10. 


f. La scrierea unor abrevieri are rol distinctiv şi aşezarea în rînd. 

Astfel, abrevierile "și * înseamnă “recto”, respectiv “verso” cînd 
sînt scrise mai sus decît rîndul, la umărul drept al cifrei însoţite: de 
exemplu, 11” — 12" (variantele r° şi ve se scriu în rînd: 11 v—12 r°). 

Numeroase simboluri conţin cifre plasate ca exponent (m? “metru 
cub”) sau ca indice (O, “ozon”). 

g. Literele duble care apar în abrevieri pot fi legate sau nu de 
grafia bazei. 

Sînt legate de grafia bazei: 

— abrevierile care reprezintă segmente ale unor cuvinte cu 
ortografie străină: pass. < (lat.) passim, pizz. < (t.) pizzicato, rall. < 
Gt.) rallentando; 

— abrevierile alcătuite din litere nesuccesive ale bazei: cca 
“circa”, mm “milimetru”; 

— abrevierile alcătuite din inițialele a două cuvinte: ss “(lat.) 
sua subscriptione” sau “semnătura sa”. 

Nu sînt legate de grafia bazei literele duble folosite cu valoare 
de superlativ: ff “fortissimo” (faţă de f “forte”), pp “pianissimo” 
(faţă de p “piano”). 

În aceeaşi categorie intră şi literele duble folosite de unii cu valoare de 
plural, după modelul altor limbi, în abrevierile mss. “manuscrise” (faţă de 
ms. “manuscris”), pp. “paginile” (faţă de p. “pagina”), eventual şi sqq. < lat. 
sequentes “(şi) următoarele” (faţă de sq.< lat. sequens “(şi) următoarea”). 
Procedeul nu este recomandabil, întrucît la toate celelalte abrevieri nu se face 
deosebire între singular şi plural. (Vezi, din acelaşi domeniu al indicaţiilor 


bibliografice, abrevierile cap. “capitolul, capitolele”, fasc. “fascicula, 
fasciculele”, r. “rîndul, rîndurile”, vol. “volumul, volumele” etc.) 


4. Lectura orală (pronunţarea) corectă a abrevierilor pune 
probleme legate, pe de o parte, de întregirea lor, iar, pe de alta, de 
redarea abrevierilor respectate ca atare (neîntregite). 

Ori de cîte ori se cunoaşte corespondentul unei abrevieri se 
recomandă întregirea ei la lectura orală. Nu este corectă deci 
pronunţarea ca atare a abrevierilor d.a. sau p.m., etc. sau ş.a., 
ş.a.m.d., ş.cl. În situaţia termenilor de adresare şi de referire, a 
titlurilor academice şi profesionale folosirea orală a abrevierilor 
(de exemplu, acad., ing. în trecut tov.) este şi nepoliticoasă. 


In vorbirea neîngrijită tov. ajunsese să capete şi forme flexionare: ovul, 
tovii etc. 

Prenumele abreviate în scris se întregesc de asemenea la lectura 
orală, deci (dl) Z. Popescu se citeşte (domnul) Jon Popescu. 


Fac excepţie unele nume, fixate oarecum în forma abreviată: D. R. 
Ioaniţescu şi D. R. Popescu (citit [de-re]), Gh. Dem. Teodorescu (citit 
[ge-dem]), I. L. Caragiale (citit [i-le]), Şt. O. Iosif (citit [şte-o] ). 

Lectura ca atare a abrevierilor nu pune probleme la cele — 
simple sau compuse — alcătuite din segmente; de exemplu: cos 
“cosinus”, Astra “Asociaţiunea Transilvană...”. 

Abrevierile alcătuite din cîte o singură literă (iniţială) pun, în 
unele situaţii, problema lecturii acesteia după modelul general 
românesc sau după un model străin. Astfel, următoarele litere 
care notează consoane au variante de citire consacrate în uz care 
diferă de lectura obişnuită pentru denumirea lor: f [ef], g [ge], A 
[haş], Z [el], m [em], n [en], r [er], s [es]. 

La abrevierile compuse din litere iniţiale se pune în primul 
rînd problema lecturii pe litere (în care situaţie la literele 
menţionate anterior se pune aceeaşi problemă a lecturii după 
model românesc sau străin) sau a lecturii legate. 

Numeroase abrevieri nu permit decît lectura pe litere: B.T.T. 
[be-te-te], C.T.C. [te-te-te], F.M.I. [fe-me-i], O.Z.N. [o-ze-ne], 
VSH [ve-se-haş]. 

Unele abrevieri de acest tip au cîte două variante orale: C.F.R. [&e-fe-re] 
şi, învechit, [ke-fe-re]; R.D.G. [re-de-ge] şi [re-de-ge]; S.O.S. [se-o-se] şi 
[es-o-es]. 

Altele permit ambele lecturi, dar uzul a fixat de obicei una dintre ele: 

— lectura pe litere: B.O.B. [be-o-be], C.O.M. [&e-o-me], 
M.A.I. |me-a-i], O.N.T. [o-ne-te]; 

— lectura cursivă: A.F.A., A.R.I.A., C.E.C., C.N.E.F.S., 
I.C.R.A.L., O.N.U., UNESCO, VAR. 

Unele abrevieri au variante orale corespunzînd celor două tipuri de 
lectură: C.A.P. [ce-a-pe] şi [kap], C.A.R. [&e-a-re] şi [kar]; recomandabilă 
este prima variantă. 

Aspectul oral al abrevierilor alcătuite dintr-o singura literă sau 
din mai multe litere citite ca atare nu trebuie confundat cu cel grafic 
prin transpunerea în scris a fonetismului: nu trebuie să se scrie Am 
“en” probleme, ci n; nu Cefere(ul), ci C.F.R(-ul). 

Abrevierile citite pe litere se accentuează corect pe ultima silabă. 
Cele citite cursiv cunosc, ca şi cuvintele obişnuite, mai multe tipuri 
de accentuare, legate de structura lor fonetică; în linii mari, abrevierile 
terminate în consoană sau în vocala e au accentul pe ultima silabă: 
A.G.L.R., A.S.L.T., A.S.E., iar abrevierile terminate în orice vocală 
cu excepţia lui e au accentul pe silaba penultimă: UEFA, 
UNESCO, E.L.U. 

Unele abrevieri au variante de accentuare: ODUS şi ODUS; ONU 
şi ONU. Recomandabilă este prima variantă. 

5. Folosirea corectă a abrevierilor implică respectarea anumitor 
reguli şi restricţii referitoare la bazele abreviabile, la natura textelor 
înțelegere. 

a. Cele mai importante criterii care trebuie avute în vedere în 
decizia de a recurge la abrevierea unui cuvînt sau a unei îmbinări de 
cuvinte sînt frecvenţa bazei în textul sau limbajul dat şi lungimea ei 
(vezi şi 1 a). 

Restricţiile referitoare la baze vizează mai ales unele categorii 
de nume proprii şi unele formule: 

— La numele proprii de persoane se poate abrevia în mod obişnuit 
numai prenumele, nu numele de familie (sînt incorecte deci abrevierile 
de tipul C-tinescu pentru Constantinescu, D-trescu pentru 
Dumitrescu sau D-triu pentru Dumitriu). 

Numele de familie pot fi abreviate ca element constitutiv al unei abrevieri 
compuse, devenite pseudonim sau siglă (fixă sau ocazională); vezi A 5. 

În mod excepţional numele de familie se abreviază — numai prin inițială — 
atunci cînd se urmăreşte camuflarea parţială a identităţii cuiva (de exemplu, 
I.C. sau Ioana C.). 


Cu excepţia propriei semnături, nu este recomandabilă abrevierea 
prenumelor feminine (se scrie deci Maria Ionescu, nu M. Ionescu). 

— Numele proprii de localități nu se abreviază (nu se scrie deci 
G-ţi pentru Galaţi sau T-ra pentru Timişoara). 


În situația omonimiei cu nume de judeţe (de exemplu: BC, IS, TL), 
indicativul acestora nu se poate folosi pentru desemnarea oraşului; vezi şi b. 


La numele compuse se admite abrevierea primului termen 
numai în cazul numelor de localităţi care reproduc un nume 
de persoană (de exemplu: N. Bălcescu) şi în cazul cuvintelor: 
Sfintul sau Sfinta, abreviate Sf.; Tirgu(D), abreviat Tg.; Turnu(]), 
abreviat Tr. 


Nu e corect să se scrie B. Mare în loc de Baia Mare; C. de Argeş în 
loc de Curtea de Argeş; M. Ciuc în loc de Miercurea-Ciuc; P. Neamţ în 
loc de Piatra-Neamţ, R. Sărat în loc de Rimnicul Sărat; S. Nou în loc 
de Satul Nou. 


— Din motive complexe (dificultăţi de decodare şi lipsă de 
politeţe) nu este recomandabilă abrevierea unor formule cu valoare 
de enunţuri sau mesaje, de tipul: M.p.f. “Mulţumiri pentru felicitări” 
sau S.f. “Sărbători fericite!” 

b. Admiterea abrevierilor depinde în cea mai mare măsură de 
natura textelor în care sînt folosite. În acest sens sînt esenţiale 
deosebirile între: 

— textele scrise pentru uz personal şi cele destinate să fie citite 
de altcineva; 

— textele cu circulaţie limitată la un anumit grup de cititori şi 
textele destinate publicului larg; 

— textele (sau pasajele) codificate, schematice, şi textele cursive. 

În general, textele din prima parte a fiecăreia dintre opoziţiile 
menţionate permit sau chiar impun folosirea mai multor abrevieri 
decît cele opuse lor, la care se recomandă discernămînt şi prudenţă. 
La scrierea unui text destinat să fie citit de altă persoană sau alte 
persoane, mai cu seamă atunci cînd pregătirea acestora diferă, nu 
trebuie folosite abrevieri care ar face lectura dificilă (vezi şi €). 

Există abrevieri care pot fi folosite numai în texte de uz 
personal (notițe la cursuri sau la şedinţe, însemnări în agendă, 
ciorne ale unei lucrări); de exemplu, abrevierile unor instrumente 
gramaticale: as. “asupra”, f. "foarte”, fcă "fiindcă”, m. "mai", p., 
pt. sau ptr. ” pentru” şi ale altor cuvinte frecvente, ca ac. “acesta”, 
ns. “nostru”, tp. “timp” etc. 

Există de asemenea abrevieri care se folosesc numai între membrii 
aceluiaşi colectiv sau între specialiştii din acelaşi domeniu. De 
exemplu, editorii, redactorii şi tipografii folosesc abrevieri pentru 
numele caracterelor tipografice: ers. “cursive”, dr. “drepte”, sn. 
“seminegre”, v. sau vZ. “verzale”; lingviştii au şi ei abrevieri specifice, 
dintre care unele au o răspîndire mai largă prin dicţionare şi gramatici: 
de exemplu, adj. “adjectiv”, pl. “plural”, prep. “prepoziţie”. Uneori 
abrevierea aceluiaşi termen diferă de la un colectiv la altul sau de la 
un specialist la altul. Pentru”birou executiv” în unele instituţii se 
folosea abrevierea Birex, iar în altele BEX. Terminologia lingvistică 
are numeroase variante de abrevieri, de exemplu: A, ac. şi acuz. 
“acuzativ”, f. şi fem. “feminin”, sing. şi sg. “singular”. 

În texte cu caracter special, la care se pune în mod acut problema 
economiei de spațiu prin codificare, cum sînt indicaţiile din dicţionare, 


268 Mioara Avram 


notaţiile de pe hărţi, inscripţiile de pe plăcile de înmatriculare, se pot 
folosi abrevieri inacceptabile în texte cursive; de exemplu: (în 
dicţionare) p. ext. “prin extensiune”, livr. “livresc”; (pe hărţi) 
L. "lacul", Vf. “vârful”; (la autoturisme) MM “Maramureş”. 

Folosirea abrevierilor depinde şi de registrul stilistic în care sînt 
scrise textele respective. Puţine abrevieri sînt neutre din acest punct 
de vedere, cele mai multe fiind marcate de apartenenţa (măcar iniţială) 
la un anumit limbaj. 

Unele abrevieri sînt create cu intenţii glumeţe, parodice; de 
exemplu, p.n.v. “pe nevăzute”, P.P.C. < poate pică ceva “sacoşă” 
sau abrevierile din argoul militar (A.M.R.+ cifră “au mai rămas [atîtea 
zile]”). 

c. Oricine redactează un text destinat să devină public este 
interesat ca el să fie înțeles exact. Pentru aceasta, în privința 
abrevierilor se recomandă: 

— folosirea lor cu măsură, în limitele strictei necesităţi; 

— folosirea abrevierilor consacrate (prin normă şi uz); 

— explicarea tuturor abrevierilor terminologice şi bibliografice 
(siglele sub care apar citate diverse lucrări) folosite în text. 

Îndeosebi în lucrările adresate unui public larg e bine să se evite 
abrevierile cu mai multe valori din acelaşi domeniu (de exemplu, în 
lucrări cu obiect lingvistic, abrevierea conj. pentru “conjugare”, 
“conjunctiv” şi “conjuncţie” sau imp. pentru “imperativ”, “imperfect”, 
şi “impersonal”), încercîndu-se dezambiguizarea lor prin selectarea unor 
litere specifice (de exemplu, impf. “imperfect”), şi să se prefere abrevierile 
cît mai explicite, chiar dacă ele ocupă mai mult spaţiu (de exemplu, 
Sadoveanu, B. sau, măcar, Sad., B. față de SB pentru “M. Sadoveanu, 
Baltagul”). 


CUPRINS 

XXIX. Numele de luni 


Deşi sînt puţin numeroase, numele celor 12 luni ale anului pun 
relativ multe probleme de ortografie (uneori şi de ortoepie), comune 
tuturor sau specifice cîtorva, chiar numai unuia dintre ele. 

1. Toate numele de luni se scriu cu inițială minusculă. Regula 
este valabilă atît pentru denumirile literare (ianuarie, februarie, 
martie, aprilie, mai, iunie, iulie, august, septembrie, octombrie, 
noiembrie, decembrie), cît şi pentru variantele (de exemplu: 
ghenarie, april) sau sinonimele (cireşar, faur şi făurar, îndrea) 
din limba veche şi populară; de asemenea, este valabilă pentru 
denumirile, de interes istoric, ale lunilor din calendarul republican 
francez (de exemplu: germinal, termidor). 


Regula este necesară în opoziţie cu deprinderi care ţin de: 

— vechi reguli ortografice ale limbii noastre (pînă în 1953 ortografia 
academică recomanda inițiala majusculă); 

— modelul unor limbi străine în a căror scriere se foloseşte inițiala 
majusculă (de exemplu: engleza). 


Scrierea cu iniţială minusculă a numelor de luni este corelată 
cu acelaşi fel de scriere aplicat la numele zilelor săptămînii (/uni, 
marţi, miercuri, joi, vineri, sîmbătă, duminică) şi ale altor diviziuni 
ale lunii (de exemplu: ca/ende, ide, none în calendarul roman). 


Din acest punct de vedere regulile ortografice din 1932 erau 
inconsecvente, recomandînd inițiala majusculă la numele de luni şi 
minusculă la numele zilelor săptămînii. 


De la această regulă fac excepţie numele de luni cuprinse în 
denumirea unor sărbători: / Mai (sau Întîi Mai), 23 August, la care se 
aplică regula scrierii cu iniţială majusculă a tuturor cuvintelor 
componente — cu excepţia celor ajutătoare — ale unei astfel de 
denumiri. 

Se scrie 23 August (sărbătoare), dar 23 august 1944 (dată). 


Se presupune ca de la sine înţeles faptul că numele de luni pot fi 
scrise cu inițială majusculă în contexte speciale în care sînt 
personificate. 


Vezi şi XXVII B 5. 


2. Cu excepţia lui mai şi august, toate celelalte zece denumiri 
literare ale lunilor se pronunţă şi se scriu cu finala ie: ianuarie, 
februarie, martie, aprilie, iunie, iulie, septembrie, octombrie, 
noiembrie, decembrie. 

Regula este necesară în opoziție cu variantele neliterare în care 
lui -ie îi corespunde: 

a) zero (de exemplu: ianuar, februar, april); 

b) -e (de exemplu: marte, septembre). 

3. Se pronunță şi se scrie b înainte de r în numele lunilor februarie, 
septembrie, octombrie, noiembrie, decembrie. 


Regula este necesară în opoziţie cu variantele învechite care au v în loc 
de b: fevruarie, septemvrie, octomvrie etc.; ele sînt încă răspîndite mai ales 
la numele ultimelor patru luni ale anului, dat fiind că ortografia din 1932 
recomanda scrierea Februarie, dar finala -vrie la seria începînd cu luna 
a noua. 


4. Se pronunţă şi se scrie m (nu n) înainte de b în numele ultimelor 
patru luni ale anului: septembrie, octombrie, noiembrie, decembrie. 


Pentru m înainte de b vezi şi XV. 
5. Numele lunii a unsprezecea se pronunță şi se scrie noiembrie. 


Regula este necesară în opoziţie cu două tipuri de variante neliterare 
care vizează începutul silabei a doua: 

a) varianta grafică noe- (ortografia din 1932 recomanda scrierea 
Noemvrie);, vezi IV 1 a; 

b) varianta fonetică şi grafică nove- (novembrie sau novembre). Pentru 
silabele finale vezi 2 şi 3. 


6. Numele lunii a douăsprezecea se pronunță şi se scrie decembrie, 
cu ce în a doua silabă. 

Regula este necesară în opoziţie cu variantele învechite în 
care apare -che- (dechembr(i)e sau dechemvr(i)e). 

7. Abrevierile numelor româneşti ale lunilor anului sînt de 
obicei fragmente constînd din primele trei sau patru litere ale 
cuvintelor în cauză: ian. (< ianuarie), febr. (< februarie), mart. 
(< martie), apr. (< aprilie), iun. (< iunie), iul. (< iulie), aug. 
(< august), sept. (< septembrie), oct. (< octombrie) şi dec. 
(< decembrie). 

Numele lunii mai, fiind scurt, nu se abreviază. 

Numele lunii noiembrie se abreviază numai prin litera inițială: n. 


Abrevierile concurente noe. şi nov. pornesc de la variante neliterare ale 
numelui acestei luni (vezi 5). 


8. Numele lunilor pot fi înlocuite, în scrierea unei date, prin 
simboluri cifrice de la 1 la 12, după ordinea lor în calendar. 

Tradiţională este notația cu cifre romane: I = ianuarie, 
II = februarie, III = martie, IV = aprilie, V = mai, VI = 
iunie, VII = iulie, VIII = august, IX = septembrie, X = 
octombrie, XI = noiembrie, XII = decembrie. 

Se admite însă şi notația cu cifrele arabe corespunzătoare (1 = 
ianuarie, 2 = februarie etc.), care se răspîndeşte din ce în ce mai 
mult. În această notație este indispensabilă folosirea unui semn 
grafic între cifra care simbolizează luna şi cifrele alăturate, care 
indică ziua şi anul; de obicei cele trei rînduri de cifre se separă prin 
punct sau prin cratimă: 27.4.1986 sau 27-4-1986, dar e posibilă şi 

folosirea barei oblice (27/4/1986). La notația lunilor cu cifre romane 
folosirea semnelor demarcatoare față de cifrele arabe alăturate este 
facultativă (permisă, dar nu recomandabilă): 27 IV 1986, dar şi 27.IV. 
1986, 27-IV-1986, 27/1V/1986. 


În limbajul administrativ cifrele arabe care simbolizează primele nouă 
luni (ca şi cele care indică primele nouă zile din lună) sînt precedate de 0: 
01 = ianuarie, 02 = februarie etc. Data notată anterior apare în acest caz în 
forma 27.04.1986. 


XXX. Despărțirea cuvintelor la capăt de rînd 


Cînd un cuvînt sau un grup de cuvinte cu cratimă între ele nu 
are loc să fie scris în întregime într-un rînd “despărţirea” sau 
scindarea lui — notată cu cratimă la sfîrşit de rînd — pentru 
trecerea restului în rîndul următor nu se face la întîmplare, ci după 
anumite reguli. Aceste reguli sînt de două feluri: fonetice (ţinînd 
de pronunțare, anume reflectînd structura silabică) şi morfologice 
(ţinînd de structura formativă, de recunoaşterea unităţilor 
semantice constitutive). Dintre ele, regulile fonetice au o sferă 
mai largă de aplicare, cuprinzînd toate situaţiile, dar cu deosebiri 
în ce priveşte exclusivitatea şi ponderea, pe cînd cele morfologice 
sînt limitate la grupurile de cuvinte şi la unele cuvinte, fiind chiar 
la acestea doar preferate, nu obligatorii. Mai mult, o anumită regulă 
fonetică impune restricții celor morfologice, dovedindu-se astfel 
singura regulă generală şi obligatorie a despărțirii cuvintelor la 
capăt de rînd (vezi 1), iar la cuvintele şi grupurile mai lungi supuse 
regulilor morfologice regulile fonetice oferă posibilități de 
despărțire în plus. 

Sfera mai largă de aplicare a regulilor fonetice face ca fenomenul 
grafic al despărțirii la capăt de rînd a cuvintelor şi a grupurilor legate 

cu cratimă să fie confundat cu fenomenul fonetic al despărțirii lor în 
silabe, numit pe scurt silabație, deşi despărţirea după reguli mor- 
fologice poate să nu coincidă cu structura silabică. Pentru distingerea 
celor două feluri de despărţire termenului silabație i se adaugă uneori 
precizările fonetică, respectiv morfologică; deşi improprii — primul 
prin tautologie, iar al doilea prin contradicția în adaos —, îmbinările 
menţionate sînt folosite, din comoditate, pentru evitarea unor perifraze 
ca despărțirea cuvintelor (la capăt de rînd) după reguli fonetice/ 
morfologice. 


La cuvintele primare (neformate de la altele) şi la majoritatea 
derivatelor cu sufixe despărţirea la capăt de rînd se face într-un 
singur fel, după reguli fonetice. La cuvintele compuse şi la 
derivatele cu prefixe, la cîteva derivate cu sufixe şi la grupurile 
de cuvinte legate cu cratimă se pot aplica ambele feluri de reguli, 
fonetice şi morfologice (uneori întîmplător coincidente); în scrierea 
corectă se preferă despărțirea morfologică, dar se tolerează şi 
despărţirea fonetică. 

l. Există o singură regulă generală şi obligatorie a 
despărțirii la capăt de rînd a cuvintelor şi a grupurilor de 
cuvinte scrise cu cratimă. Această regulă, de natură fonetică, 
interzice ca despărţirea să se facă după sau înainte de un segment 
lipsit de o vocală propriu-zisă. Cum prezenţa unei vocale este 
condiţia de existenţă a silabei, regula poate fi formulată şi altfel: 
atît segmentul lăsat la sfîrşitul primului rînd, cât şi cel trecut în 
rîndul următor trebuie să conţină cel puțin o silabă (adică o vocală 
sau un grup de sunete, cuprinzînd neapărat o — unică — vocală, 
pronunțate cu acelaşi efort expirator, cu o singură deschidere a 
gurii; sunetele însoţitoare ale vocalei sînt consoane sau/şi 
semiconsoane/semivocale. 

Pentru respectarea acestei reguli este necesar să se identifice 
corect valorile vocalice ale literelor cu mai multe valori, căci spre 

deosebire de a, ă şi î, care notează totdeauna vocale, literele o şi 
u notează atît vocale, cît şi semivocale sau semiconsoane (vezi 
XVI), la fel ca e şi i, care au şi valoarea de litere ajutătoare (de 
exemplu, în cea, ciur, nici sau cheamă, chiar, unchi), iar i notează 
şi un sunet nesilabic după consoanele finale (vezi VIII). 


De aceea cuvinte scrise — total sau parțial — la fel pot fi pronunţate 
diferit, cu structuri silabice diferite: a/bi adj. m. pl. [albi]) şi a/bi vb. [albi], 
ochi s. [ok] şi ochi vb. [oki], roi s. [roi] şi roi vb. [roi], vier s. “porc necastrat” 
[vier] şi “paznic de vie” [vier] etc. 

Silaba poate avea între un sunet (vocală) şi şapte sunete, care 
se notează cu un număr egal sau diferit de litere. Lungimea unui 
cuvînt — ca număr de sunete sau de litere — nu corespunde în 
mod necesar unui număr mare de silabe, acesta fiind dat exclusiv 
de numărul vocalelor din cuvînt. Cuvinte alcătuite din două litere 
pot fi bisilabice (dacă ambele litere au valoare de vocale: de 
exemplu, ie s., art. ia), iar cuvinte de şapte litere — şi şapte, şase 
sau cinci sunete — pot fi monosilabice (de exemplu, sfincşi, 
strimbi, strîmţi, strîngi, şchiopi, ştreang, trunchi, zbenghi). 

Cuvintele şi grupurile monosilabice nu se despart la capăt de 
rînd, chiar dacă au lungimea ultimelor exemple. 

În formele aceluiaşi cuvînt structura silabică poate varia în funcţie 
de sunetele afixelor flexionare şi de alternanțele fonetice. De exemplu: 
substantivele bisilabice car-te, crean-gă, nu-că au plurale 
monosilabice (cărți, crengi, nuci), la fel adjectivele dul-ce, ma-re 
(pl. dulci, mari), silaba -nic din substantivul bunic devine -ni- în 
forma articulată (bu-ni-cul), iar silaba bun din adjectivul masculin 
devine bu- în forma articulată (bu-nul) şi în forma de feminin bu-nă. 


Regula generală, care constă în interzicerea lăsării la sfîrşit de rînd sau 
la început de rînd a unui segment lipsit de o vocală propriu-zisă, deci 

neformînd silabă, este adesea încălcată, în special din cauza necunoaşterii 
valorilor nevocalice ale lui i sub aspectul trecerii în rîndul următor a unui 
segment nesilabic: de exemplu, se desparte greşit cu-ib, ful-gi, strim-bi, şfi-chi 
(în loc de cuib, fulgi, strimbi, şfichi). 


2. Celelalte reguli fonetice sînt obligatorii numai la cuvintele 
primare şi la marea majoritate a celor derivate cu sufixe. Ele se 
pot aplica şi la cuvintele compuse, la derivatele cu prefixe, la 
unele derivate cu sufixe şi la grupurile de cuvinte legate cu 
cratimă, dar la toate acestea concurează regulile morfologice, față 
de care sînt doar tolerate, sau le completează prin soluţii de 
despărţire în plus. 

Regulile fonetice ţin seama exclusiv de natura sunetelor 
care alcătuiesc o succesiune oarecare. Formularea lor se referă 
direct la sunetele între care se face despărțirea, în speţă la 
ceea ce urmează imediat după vocală, neglijînd diversele variante 
posibile ale silabelor rezultate din categoriile de sunete 
însoțitoare ale sunetelor menţionate pentru locul de delimitare. 


Regula de despărțire a succesiunii vocală + consoană + vocală, de 
exemplu, trebuie înțeleasă ca fiind valabilă nu numai pentru cuvinte ca 
ară, ci şi pentru bară, scară, iară, arat, baraj, barai etc. 


a. Într-o succesiune de două vocale propriu-zise despărţirea 
se face între ele: a-ici, a-ur, bo-ul, po-em, re-al etc. 

b. În succesiunea vocală + semiconsoană + vocală despărţirea se 
face înaintea semiconsoanei (care este primul element al unui diftong 
ascendent sau al unui triftong): a-ia, ba-ia, oa-ia, su-iai, su-iau, tre-ia, 
vo-ios, ce-ea, le-oai-că, no-ua, no-uă etc. 

Cînd vocala este urmată de două semiconsoane (+ vocală) despăr- 
țirea se face înaintea primei semiconsoane (care este primul element 
al unui triftong): cre-ioa-ne, vo-ioa-se. 


276 Mioara Avram 


c. În succesiunea vocală + semiconsoană + consoană 
despărţirea se face după semiconsoană (care este ultimul element 
al unui diftong descendent sau al unui triftong): cîi-ne, doi-că, 
nei-că, ho-ţoai-că etc. 

Cînd semiconsoana este urmată de două sau trei consoane 
despărțirea se face după prima consoană: mais-to-raş, mais-to-ri-ţă, 
trais-tă, trăis-tu-ţă; mais-tru. 

d. În succesiunea vocală + consoană + vocală (sau vocală + 
consoană + semivocală + vocală) despărţirea se face înaintea 
consoanei: a-pă, ba-te şi bă-tea, cre-tin. 

Această regulă se aplică şi la cuvintele cu litera x intervocalică, 
întrucît, deşi notează un grup de două consoane ([ks] şi [gz]; vezi 
XXI), ea reprezintă o unitate grafică: ta-xă, e-xil etc. (faţă de fic-si, 
bog-ză). 

Ea se aplică de asemenea la cuvintele cu qu intervocalic 
corespunzător grupului de consoane [kv] (vezi XVII): se-guo-ia (cf. 
însă frec-vent). 

e. În succesiunea vocală + două consoane + vocală (sau vocală + 
două consoane + semivocală + vocală) despărţirea se face în cele 
mai multe situaţii (inclusiv în cazul literelor duble, pentru care vezi 
XXIII) între cele două consoane: am-nar, ar-că, ar-de şi ar-dea, 
ban-că, răb-dăm, treap-tă etc. 

Aceasta regulă are două categorii de excepţii, cu subreguli 
speciale, în care despărțirea se face înaintea primei consoane, deci a 
întregului grup: 

— cînd prima consoană este b, c, d, f, g, h, p, t, v (şi k, w), iar a doua 
l sau r: ca-blu, ca-dru, co-bra/co-bră, de-clar, su-fla, ti-tlu etc.; 

— cînd un grup de litere notează o singură consoană, cum este, 
normal şi frecvent, cazul grupurilor ch= [k], gh= [g] (vezi ve-che, 

ve-ghe) şi, mai rar, cazul unor grupuri cu valori speciale în nume 
proprii şi neologisme neadaptate, ca: 

ch = [č]: kam-pu-chi-an sau [h]: Mi-chă-i-les-cu; 

dj = [ğ]: a-zer-bai-djan; 

ph = [f]: Ste-phă-nes-cu; 

th = [t]: ca-thar-sis sau [d]: ru-ther-ford; 

ts = [t]: jiu-ji-tsu; 

tz = [t]: To-ni-tza. 

Regula despărțirii grupului de două consoane este încălcată de obicei 
în sensul atragerii mai multor grupuri în categoria excepțiilor. Cele mai 
frecvente abateri privesc grupurile începătoare cu s, pe care mulți le consideră 
unitare, făcînd despărțirea înaintea lui s: ma-scă, pa-stă şi, mai ales, mă-slin 
(în loc de mas-că, pas-tă, măs-lin). 

f. În succesiunea vocală + trei consoane + vocală (sau semivocală 
+ vocală) despărţirea se face în cele mai multe situaţii după prima 
consoană: as-pri şi as-prea, în-treb şi în-trea-bă, ob-şte şi ob-ştea, 
San-gvin etc. 

Această regulă are două categorii de excepţii, cu subreguli 
speciale, diferite şi între ele: 

— Despărțirea se face după a doua consoană la numeroase 
grupuri consonantice, uneori existente în cîte un singur cuvînt, 
dintre care cele mai importante sînt /pt (sculp-ta), mpt (somp-tu-os) 
şi mpț (re-demp-ți-u-ne), ncş (sfinc-şii), nct (punc-tul) şi nct 
(punc-ți-e), rct (arc-tic), rtf (jert-fi); această subregulă acţionează 
în toate situaţiile în care grupul începe cu o literă dublă: 
watt-me-tru sau în care primele două litere notează o singură 
consoană, de exemplu ch = [h]: tech-ne-ţi-u ori ck = [k]: Bruck-ner. 

— Despărțirea se face înaintea întregului grup de litere cînd 
acesta notează o singură consoană, cum e cazul unor grupuri cu 

valori speciale în nume proprii şi în neologisme neadaptate ca tch = 
[č]: ke-tchup. 
g. În succesiunea vocală + patru consoane + vocală despărțirea 
se face în cele mai multe situații după prima consoană. Este cazul 
grupurilor frecvente nscr, nspr, nstr, nzdr: mon-stru, în-zdră-ve-ni. 
Această regulă are trei categorii de excepții, cu subreguli 
speciale, diferite şi între ele: 
— Despărțirea se face după a doua consoană la cîteva grupuri 
existente numai în neologisme (cele mai multe compuse sau 
derivate cu prefixe): horn-blen-dă, tung-sten, derivate cu post- 
(post-sce-ni-um) sau trans- (trans-gre-sa), compuse cu port- 
(port-dra-pel). 
— Despărțirea se face după a treia consoană în grupul rstn: 
virst-nic. 
— Despărțirea se face înaintea întregului grup de litere cînd 
acesta notează o singură consoană, în neologisme neadaptate, cum e 
cazul grupului tsch. 
h. În succesiunea — extrem de rară — vocală + cinci consoane 
+ vocală despărţirea se face după a doua consoană: ang-strom, 
opl-spre-ze-ce. 
Regulile fonetice expuse pot fi prezentate schematic în 
formulele următoare, în care bara dublă marchează locul 
despărțirii: 
(a) vocală//vocală 
(b) vocală//semiconsoană vocală 
vocală//semiconsoană, semiconsoană, vocală 

(c) vocală semiconsoană//consoană vocală 
vocală semiconsoană consoană //consoană, vocală 
vocală semiconsoană consoană,//consoană, consoană, vocală 


Ortografie pentru toţi 279 


(d) vocală//consoană vocală 
(semivocală +vocală) 
(e) vocală consoană,//consoană, vocală 
(semivocală + vocală) 
Excepţii: vocală//consoană, consoană, vocală 


Atenţie la //pI, //br, cl, cr, //dl, //dr, l, fr, //g1, Mer, hl, //hr,//pl,//pr, 
ZA, //tr, Il, //vr! 


(f) vocală consoană,//consoană, consoană, vocală 
(semivocală + vocală) 

Exceptii: vocală consoană, consoană,//consoană, vocală 

Atenţie la lp//4, mp//t, mp//ţ, nc//Ş, nc//t, nc//ţ, rc//t, rt//f! 

vocală//consoană, consoană, consoană, vocală 

(g) vocală consoană, //consoană, consoană, consoană, vocală 

Exceptii: vocală consoană, consoană,//consoană, consoană, vocală 

vocală consoană, consoană, consoană,//consoană, vocală 
vocală//consoană, consoană, consoană, consoană, vocală 

(h) vocală consoană, consoană,//consoană, consoană, consoană; vocală. 

Abaterile de la aceste reguli şi subreguli constituie de cele mai 
multe ori greşeli exclusiv de scriere; de exemplu, despărțiri ca ful-gi, 
ma-scă sau tab-lă. Uneori însă ele reflectă şi pronunţarea greşită a 
celui care scrie; este cazul în special al confuziilor dintre vocale şi 
semiconsoane sau semivocale în exemple ca a-cu-a-re-lă, co-ni-ac, 
se-if (în loc de a-cua-re-lă, co-niac, seif). 

O situaţie care pune probleme din pricina neconcordanței perfecte 
dintre scriere şi pronunțare este despărțirea cuvintelor de tipul copiii; 
despărțirea corectă este co-pi-ii, nu co-pii-i (cf. e-ro-ii, le-ii, pu-ii). 

Despărțirea în silabe se notează în scris nu numai la capăt de 
rînd, ci şi în situaţiile în care se reproduce — în texte artistice — 
pronunțarea sacadată, motivată de împrejurări afective sau obiective 

(asigurarea audiţiei exacte, dictare etc.); această despărțire — a unui 
cuvînt sau a unui enunț scurt — se notează integral, cu cratime între 
toate silabele: Sînt dis-pe-ra-tă! Se numeşte Na-bu-co-do-no-sor. 

Notarea despărțirii în toate silabele unui cuvînt poate evidenția 
greşeli de pronunțare care nu rezultă neapărat din despărțirea la capăt 
de rînd. De exemplu: Pe-ci-ca în loc de Peci-ca (vezi VIII). 

3. Regulile morfologice, bazate pe structura formativă, se pot 
aplica numai la grupurile de cuvinte legate prin cratimă şi la cuvinte 
analizabile sau măcar semianalizabile: la toate cele compuse şi la 
toate derivatele cu prefixe, iar, dintre derivatele cu sufixe, numai la 
unele, anume la derivatele de la teme terminate în grupuri 
consonantice cu sufixe care încep cu o consoană (-l/ic, -nic, -şor). 
Despărțirea la capăt de rînd după aceste reguli priveşte exclusiv 
punctul de întîlnire a două unități constitutive, făcîndu-se între două 
cuvinte dintr-un grup (de exemplu, într-//însul) sau dintr-un cuvînt 
compus (bună//stare), între un element de compunere şi rădăcină 
între rădăcină sau temă şi sufix (berbant//lic); în rest despărţirea se 
face după reguli fonetice (...în-sul,...sta-re,...sfe-ră,...a-tlan-tic, 
ber-bant...). Deşi sînt justificate din punct de vedere etimologic şi 
funcţional, regulile morfologice de despărțire la capăt de rînd sînt 
dificile şi nu sînt accesibile oricui: pe de o parte, pentru că cer o 
anumită capacitate de analiză lingvistică şi, pe de alta, pentru că 
depind de bagajul lexical al celui care scrie, mai ales în cazul 
formațiilor savante. De aceea normele nu le impun drept reguli 
obligatorii, ci le recomandă doar drept reguli culte, preferate — în 
situațiile menționate — față de cele fonetice. 

În unele cazuri concrete — grupuri sau cuvinte — despărţirea de 
tip morfologic coincide cu locul unei despărţiri de tip fonetic, deci 
cu o limită silabică; de exemplu, du-te, om-zi, nebun sau neom. 

Probleme de alegere a scrierii corecte apar în cazurile în care 

despărțirea morfologică nu se potriveşte cu cea fonetică. De exemplu: 


despărțire morfologică despărţire fonetică 
într-//însul în-tr(-)în-sul 
fir-//aţi fi-r(aţi 
bună//stare bu-năs-ta-re 
de//spre des-pre 
drept//unghi drep-tunghi 
bio//sferă bi-os-fe-ră 
in//uman i-nu-man 
ne//ştire neş-ti-re 
sub//linia su-bli-ni-a 
trans//atlantic tran-sa-tlan-tic 
berbant//lic ber-ban-tlic. 


Pentru aplicarea corectă a despărțirii morfologice la termenii 
ştiinţifici internaţionali (ca biosferă, colagog, diftong etc.) sînt 
necesare atît cunoştinţe etimologice — mai ales cunoştinţe de greacă 
şi latină —, cît şi raportarea la alte formații din serie. La unele 
cuvinte — compuse şi derivate prefixale — aplicarea despărțirii 
morfologice este complicată de existenţa unor variante ale 
elementelor de compunere şi ale prefixelor şi, îndeosebi, de 
contragerea într-un singur sunet a sunetului final din elementul de 
compunere sau din prefix şi a celui iniţial, identic cu precedentul, 
din rădăcină sau temă; de exemplu: biopsie, omonimie, transcrie, 
la care despărţirea se face în favoarea celei de a doua unităţi 
constitutive (cuvînt sau element de compunere cu aspect de cuvînt): 
bi//op-si-e, om//-o-ni-mi-e, tran//scri-e. 

Existenţa dificultăţilor menţionate explică de ce despărţirea morfologică 
este indicată în DOOM de cîte ori ea diferă de cea fonetică. 


Regulile morfologice se supun regulii fonetice generale prezentate 
sub 1, avînd următoarea restricție: la grupurile de cuvinte legate prin 
cratimă nu se lasă la capăt de rînd cuvintele nesilabice, reduse la o 


282 Mioara Avram 


consoană (pronumele din /-a, m-a, s-a, v-a, v-o sau din nu-l, să-l), la 
semiconsoana [i] (i-a, i-o, nu-i, să-i) sau la o consoană urmată de [i] 
(pronumele din să-mi, nu-ți) ori de semivocala [e ] (ne-a, le-a, ne-o, le-o), 
iar la derivatele prefixale nu se lasă la capăt de rînd prefixe nesilabice, 
reduse la o consoană (r- din racorda, s- din scoace, z- din zbate). 

4. Din considerente legate de unitatea lexicală (semantică şi formală) 
nu se despart la capăt de rînd abrevierile, mai cu seamă compusele din 
abrevieri literale (ca ONU, UTA) şi formulele de tipul î.a., ş.a., şi nici 
numeralele ordinale cu notație de tip mixt (cifre + formant: al II-lea). 

5. Fără a fi interzisă, este recomandabil să se evite despărțirea la 
capăt de rînd în următoarele situaţii: 

— cînd segmentul care ar urma să fie lăsat la un capăt de rînd 
(silabă sau unitate lexico-morfologică) se limitează la o literă (de 
exemplu: a-le, a-ur, e-rou, gli-e, vu-i sau cheam-o, dat-a); 

— cînd o abreviere literală reprezintă primul termen al unui nume 
propriu compus (M. Ionescu) sau un termen generic urmat de un 
nume propriu (O.N.7. Carpaţi); 

— cînd un grup nominal este alcătuit dintr-un numeral, notat cu 
cifre, şi un substantiv: de exemplu: 75 lei sau p. 15; 

— cînd, la grupurile de cuvinte şi la cuvintele compuse scrise cu 
cratimă, locul despărțirii coincide cu locul cratimei, întrucît funcția 
dublă a cratimei ar crea confuzii la reconstituirea întregului nedespărțit 
(de exemplu: dă-le, ducîndu-se;, bună-credinţă, scris-cititul, 
social-economic). 

În afara acestor cazuri cu explicaţii speciale (prin criterii economice, 
informaţionale etc.), prudenta recomandă ca, în orice caz de dubiu, dacă 
nu există o posibilitate de aflare pe loc a soluţiei corecte, să se evite 
despărțirea la capăt de rînd sau să se facă despărţirea în alt punct, lipsit 
de dificultăţi, din corpul cuvîntului în cauză, iar cine nu e stăpîn pe analiza 
morfologică să recurgă numai la despărțirea, mai simplă, de tip fonetic. 

Abrevieri şi semne speciale 


adj. = adjectiv 

adv. = adverb 

art. = articol, articulat 
cf. = confer “compară” 
conj. = conjunctiv 
conjcţ. = conjuncţie 
dem. = demonstrativ 
engl. = englezesc 

f. = feminin 

fi. = francez 
gen.-dat.= genitiv-dativ 
germ. = german 
imper. = imperativ 
imperf. = imperfect 
ind. = indicativ 

inf. = infinitiv 
interj. = interjecție 

it. = italian 

înv. = învechit 

lat. = latinesc 

lit. = literar 

m. = masculin 
magh. = maghiar 


n. 


ngr. 
nom.-ac. 


neutru 
neogrec 


= nominativ-acuzativ 


num. = numeral 


ord. 


ordinal 


part. = participiu 
perf. s. 
pers. = persoană, personal 


pl. 


port. 
pos. 

prep. 
prez. 


"a dat” sau “dă”, ”devine” 


> 
< “provine din”, "de la” 
x 


= perfect simplu 


plural 


= portughez 


posesiv 


prepoziție 


= prezent 


pronume, pronominal 


= reflexiv 
= regional 
= rusesc 


substantiv 
singular 
slav 
spaniol 
turcesc 
verb 


(înaintea unui cuvînt) notează forme neatestate 


/ notează variante 


| notează segmentarea morfologică a unor cuvinte şi forme 

Între [ ] se redau sunete şi cuvinte în transcrierea fonetică 

' (deasupra unei litere) notează locul accentului în cuvintele 
transcrise fonetic (între | ], cu litere drepte şi cu unele semne speciale) 

. (dedesubtul unei litere) notează locul accentului în cuvintele 
redate ortografic (cu litere cursive şi fără [ J 

å = vocală posterioară deschisă inexistentă în limba română 
literară, intermediară între [a] şi [o] 

č = consoana redată în ortografie prin c + e, i (ceas, deci) 
= semivocala redată în ortografie prin e (deal) 
consoana redată în ortografie prin g + e, i (geam, legi) 
= consoana redată în ortografie prin gh + e, i (gheață, unghi) 

i = semiconsoana redată în ortografie prin i (cui, iar) 

į = sunetul palatal nesilabic, de obicei final, redat în 
ortografie prin i (ari, oricît) 

k = consoana redată în ortografie prin ch + e, i (cheamă, 
unchi) 

ń = consoană nazală palatală inexistentă în limba română 
literară (= fr. gn, sp. ñ) 

o = semivocala redată în ortografie prin o (doar) 

ö = vocală anterioară labială existentă în neologisme 
neadaptate, în care se scrie, de obicei, eu (bleu, pasteuriza) 

u = semiconsoana redată în ortografie prin u (au) 


ma mnoo 
Il 


CUPRINS 

